
Johdanto. 

Amerikan  suomalaisten  oma  kirjallisuus  yleensä 
on  perin  niukka.  Jopa  niin  niukka,  että  mistään  puh- 
taasti omasta  ja  omintakeisesta  kirjallisuudesta  tuskin 
saattaa  puhuakaan.  Onhan  tosin  ilmestynyt  eräitä  pik- 
kukirjasia:  sanakirjoja,  runoteoksia,  vuotuisia  kalen- 
tereita  y.  m.  Mutta  ainoastaan  aniharvat  näistä  mei- 
dän siirtokansan  omista  kirjallisista  tuotteista  kanta- 
vat erityisesti  suomalaiselle  siirtokansalle  ominaista 
leimaa.  vSuurin  osa  on  muualta  opitun  orjallista  jäljit- 
telyä, jonkalaisena  sentapaisilla  kirjallisilla  tuotteilla 
ei  itse  Suomen  suomenkielisen  kirjallisuuden  rinnalla 
ole  suurtakaan  arvoa.  Suomen  kirjailijasepillä  on 
melkeinpä  poikkeuksetta  runsaampi  yleissivistykselli- 
nen pohjalasti,  ja  kirjalliselle  toiminnalle  moninkertai- 

sesti  suotuisammat  olosuhteet,  kuin  täkäläisillä  yritte- 
Iijoilla  kirjallisen  toiminnan  aloilla  on.  Senvuoksi 
emme  saata  edes  toivoakaan  että  täällä  saavutettaisiin 
lähimainkaan  niitä  ennätyksiä  kuin  Suomessa  asuvan 
kansallisuutemme  kanta-osan  keskuudessa  on  saavu- 
tettu ja  saavutetaan. 

Ylimalkaan  sanottuna  asianlaita  kieltämättä  on 
näin.  Mutta  kaikissa  suhteissa  emme  sentään  saa  jät- 
täytyä Suomessa  julaistavan  kirjallisuuden  varaan. 
Meillä  on  kuitenkin  yksi  kirjallisuuden  ala,  jota  me 
kipeästi  kaipaamme  ja  jota  kaipuuta  Suomen  kirjaili- 
jat eivät  voi  tyydyttää  eikä  poistaa.  Ja  se  on  se  kir- 
jallisuus, joka  kertoo  meidän  omista  siirtolaisoloistam- 
me,  meidän  elämästämme,  meidän  riennoistamme  ja 
meidän  harrastuksistamme.  Kuvia  meidän  omasta 
elämästämme  saattavat  ehyimmin  luoda  ainoastaan 
suomalaissiirtolaisten  omat  kynämiehet.  Itse  meidän 
niinikään  on  historiamme  ainekset  koottava  ja  luul- 
tavasti itse  historiamme  kirjoittamisestakin  huoleh- 
dittava. 

Mainitsin  ylempänä  meidän  oman  kirjallisuutem- 
me tuotteiden  joukossa  jo  myöskin  täällä  vuotuisesti 
ilmestyvät  kalenterit.  Ne,  niin  vaatimattomia  kuin 
ovatkin,  ovat  yhtäkaikki  meidän  siirtolaiskirjallisuu- 
temme arvokkaimpia.  Nimittäin  puhtaasti  kirjallisel- 
ta ja  myöskin  kansalliselta  kannalta  katsottuna.  Vuo- 
tuisten kalenteriemme  sisältö  ei  ainakaan  pää-asialli- 

simmin  ole  mitään  "sanan  selittämistä"  yhden  tai  toi- 
sen uskontunnustuksen  pohjalla.  Ei  niiden  sisältö 
myöskään  ole  Marxin  tai  jonkun  muun  oppi-isän  yleis- 
maailmallisten teoriojen  märehtimistä,  eikä  tunnettu- 
jen romaani-  tai  kaunokirjailijain  lauseparsien  matki- 
mista. Kalenteriemme  pää-asiftlisin,  niiden  ilmesty- 
miseen aiheuttava  sisältö  on  sitä,  johon  ainoastaan  suo- 
malaisten siirtolaisten  elämä  ja  toiminta  on  saattanut 
tarvittavat  ainekset  tarjota.  Olkoonkin  että  ne  ilmes- 
tyvät täällä  eri  ryhmäin  toimesta  ja  että  niiden  tarko- 
tuksena  on  erityisesti  oman  ryhmän  toiminnan  elvyttä- 
minen, niin  se  ei  vähääkään  vähennä  niiden  arvoa  siir- 
tolaiskirjallisuutemme erikoistuotteina.  Niissä  kai- 
kessa tapauksessa  esitetään  tapahtumia  ja  numeroita, 
jotka  puhuvat  tosi-asiallista  kieltä  juuri  siitä  elämästä 
ja  niistä  harrastuksista,  joiden  tallelle  panosta  meillä 
suomalaissiirtolaisilla  itsellämme  on  lähin  velvollisuus 
huolehtia. 

Aivan  luonnollisena  asiana  lieneekin  pidettävä  se, 
että  Amerikan  suomalaisten  on  omassa  keskuudessaan 
ryhdyttävä  entistä  enemmän  panemaan  painoa  juuri 
sen  kirjallisuuden  luomiseen,  mikä  saattaa  nousta  ai- 
noastaan meidän  omassa  keskuudessamme.  Se  kirjal- 
lisuus on  itsenäistä  ja  omintakeista;  se  on  samalla 
myöskin  kirjallisuus-ala,  jonka  luomisessa  eivät  muut 
pysty  kilpailemaan  omain  kynäilijäimme  kanssa.  Ja 
vihdoin  saatamme  me  sensuuntaisella  kirjallisella  tuo- 


tannolla  parhain  saada  siirtolais-elämämme  tunnetuksi 
juuri  sellaisena  mitä  se  todellisuudessa  on.  Kalenteri- 
kirjain  verrattain  hyvä  menekki  esim.  täällä  yritettyjen 
kaunokirjallisten  tekeleiden  menekkiin  verraten  osot- 
taakin  että  suomalainen  siirtokansa  kaipaa  ja  parhain 
kannattaa  sellaisia  kirjoja  ja  kirjasia,  jotka  se  tuntee 
omikseen,  olkoonkin  niiden  sisältö  ja  asu  muutoin  vaa- 
timattomampikin. 

Oman  historiallisen  kirjallisuutemme  kipeän  tar- 
peen pani  yksimielisesti  merkille  myöskin  se  Amerikan 
suomalaisen  raittiuskansan  edustajajoukko,  joka  tä- 
män vuoden  tammikuun  alkupäivinä  piti  nyt  jo  jokai- 
selle suomalaissiirtolaiselle  tunnetun  raittiuskansan  yh- 
tymisneuvottelukokouksen  De  Kaihissa,  Illinoisin  val- 
tiossa. Sen  saman  kokouksen  päätöksen  mukaan,  ja 
sen  opettaman  Väliaikaisen  Keskustoimikunnan  toi- 
mesta joutuu  nyt  Amerikan  suomalaisen  kansan  käsiin 
tämä  raittiustyötämme  koskeva  teos. 

Tämän  kirjan  kustantamiseen  ryhdyttäissä  on  pi- 
detty silmällä  niitä  siirtolaiskirjallisuuttamme  koskevia 
asioita,  joita  tässä  ylempänä  olen  pyytänyt  saada  vain 
muutamalla  sanalla  yleispiirteisesti  esittää.  Mutta  kun 
tämä  kirja  ilmestyy  raittiuskansan  toimesta,  on  pidet- 
tävä aivan  luonnollisena  että  noiden  yleisten  siirtolais- 
kansallisten  kirjallisuuskatsomusten  rinnalla  on  tah- 
dottu nyt  erityisesti  tarttua  juuri  siihen  elämään  ja 
toimintaan     mitä    tässä  maassa  asuvain  suomalaisten 


raittiustyö  tietää.  Elköön  lukija  senvuoksi  oudoksuko, 
joskin  tämä  kirja  on  omistetty  yksinomaan  siirtokan- 
samme raittiustyölle  ja  joskin  tällä  tahdotaan  tarkottaa 
raittiustyömme  tunnetuksi  tekemistä  ja  elvyttämistä. 

Jokaisella  raittiutta  harrastavalla  naisella  ja  mie- 
hellä on  raittius-asian  oikeutus  ja  tärkeys  niin  syvänä 
vakaumuksenaan,  että  hän  aina  asettaa  raittiustyön  ai- 
van ensimäisten  joukkoon  niistä  asioista,  joista  hän 
yleensä  katsoo  ansaitsevan  puhua  ja  kirjoittaa.  Ja  kun 
tämän  raittius-aatteellisen  puolen  lisäksi  jokaiselle  rait- 
tiusseurain  jäsenelle  yhtä  hyvin  kuin  kaikille  muillekin 
suomalaissiirtolaisille  on  tunnettua  että  raittiuskansa 
siirtokansamme  keskuudessa  on  yksi  kaikkein  huomat- 
tavimpia ryhmiä,  on  itsestään  selvää  että  ei  ainoastaan 
kaikki  raittiusseurain  jäsenet,  mutta  myöskin  muut 
kansalaiset  rientävät  hankkimaan  itselleen  kirjan,  jossa 
koetetaan  esittää  piirteitä  tähänastisesta  raittiustyös- 
tämme ja  antaa  kuva  siitä  edistystasosta,  mihin  suoma- 
laissiirtolaisten raittiustyö  on  nyt  päässyt. 

Yhtä  hyvin  se  toiminta,  mitä  täällä  on  raittius- 
asian  hyväksi  toimittu,  kuin  myöskin  ne  voitot  mitä  jo 
tähänkin  saakka  on  tässä  maassa  asuvain  kansalais- 
temme keskuudessa  raittiustyössä  saavutettu,  antaisi- 
vat riittävästi  aihetta  paljon  suuremmankin  teoksen 
kuin  tämän  ilmestymiselle.  Mutta  sittekin  antoi  rat- 
kaisevan aiheen  tämän  kirjan  sisällön  kokoamiseen  ja 
painattamiseen     vasta    se    huomattava  ja  tärkeä  askel 

minkä  suomalainen  raittiuskansa  on  tämän  vuoden  ku- 
luessa ottamassa  liittymisellään  entisten  useiden  pikku- 
ryhmien yhdistämisellä  yhdeksi  suureksi  raittiusliitoksi. 
Niinkuin  toivottavaa  on,  mahtanee  tämä  yhteenliitty- 
minen nyt  toteutua,  ja  sen  toteutuminen  puolestaan  jo 
sinänsä  on  siksi  suuri  edistys-askele  raittiustyössämme 
että  sille  kannattaa  lainata  aivan  erityinen  huomiokin. 

Sen  tapahtuman,  nim.  raittiuskansamme  yhteen- 
liittymisen vaatimattomaksi  muistomerkiksi  on  tah- 
dottu tämä  kirja  tehdä.  Raittiustyön  tekijäin  liittäessä 
sovinnollisesti  kädet  käsihin,  on  sovelias  aika  luoda  ly- 
hyt silmäys  siihen  työhön  mitä  eri  ryhminä  on  tehty  ja 
niihin  tuloksiin  mitä  sillä  työllä  on  saavutettu.  Kun 
sitte  suunnitellaan  ja  päätetään  miten  yhdessä  edelleen 
astutaan,  ovat  entiset  kokemukset  siinä  terveellisenä 
opettajina  ja  si^unnan  neuvojina.  Ei  ole  lainkaan  yh- 
dentekevää tunteeko  täkäläinen  suomalainen  raittius- 
kansa  työnsä  entisyyttä  tahi  ei.  Se  pitää  tuntea,  jotta 
saman  työn  vastaisuus  saatetaan  laskea  entisyyden  ope- 
tusten pohjalle.  Kokemus  on  luja  perustus,  jota  ei 
koskaan  saa  halveksia.  Tähän  kirjaan  ei  olekaan  so- 
vitettu raittiuskansan  rauhankokouksen  asiakirjoja 
vain  huvin  vuoksi  luettaviksi.  Ne  on  tahdottu  saattaa 
—  mikäli  mahdollista  —  kaikkien  raittius-asian  menes- 
tymistä harrastavain  kansalaisten  tietoon  siinä  tarko- 
tuksessa  että  jokainen  itse,  persoonakohtaisesti,  saisi 
tilaisuuden  tutustua  sen  kokouksen  työhön,  jonka  tar- 


kotuksena  oli  panna  varmalle  alulle  raittiustyöntekijäin 
rivien  kokoominen. 

Samoin  on  tähän  kirjaan  koottujen  raittiustyön 
historiaa  koskevain  ainesten  laita.  Ei  niitäkään  ole 
julaistu  ainoastaan  sitä  varten,  että  lukijat  saisivat  hu- 
vikseen nähdä  miten  monta  edustajaa  siinä  ja  siinäkin 
yhdistyksen  vuosikokouksessa  on  ollut,  tai  miten  sen 
ja  senkin  yhdistyksen  toiminnassa  on  riidelty.  Tarko- 
tuksena  on  ollut  antaa  raittiustyöntekijöille  tosi-asialli- 
sia tietoja  ennen  muuta  raittiustyömme  eri  toiminta- 
muodoista ja  niistä  tuloksista  mihin  ne  ovat  johtaneet. 
Tässä  lukijalle  tarjotut  tiedot  siis  on  tahdottu  alistaa 
raittiustyön  ja  ylipäänsä  suomalaiskansallisen  edistys- 
työn  palvelukseen,  mikäli  niitä  siinä  tarkotuksessa  voi- 
daan käyttää. 

Sillä  hetkellä,  jolloin  tämän,  siirtokansamme  kes- 
kuudessa tähän  saakka  suurimman  raittius-teoksen  jul- 
kaiseminen päätettiin,  oli  raittiuskansamme  yhdynnän 
toteutuminen  jossain  määrin  epävarma,  niinkuin  se  on 
epävarma  vielä  tätä  kirjotettaessakin.  Mutta  se  epä- 
varmuus ei  estänyt  päätöksen  tekoa  tämän  kirjan  kus- 
tantamisesta. Ne  tiedot  mitä  tässä  lukijalle  tarjotaan 
eivät  kadota  arvoaan  vaikkapa  nyt  niinkin  onnetto- 
masti kävisi  että  yhdynnästä  ei  vieläkään  tulisi  mitään. 
Niinikään  on  yhdynnän  toteuttamiseksi  jo  siksi  paljon 
toimittu,  että  sekin  kannattaa  merkitä  raittiustyömme 
historiaan  mahdollisimman  selvästi.    Yhdynnän  ajatus 


ja  sen  ajatuksen  perille  viemisen  hyväksi  työskentele- 
minen ei  milloinkaan  tule  olemaan  siirtokansallisuudel- 
lemme  häpeäksi,  vaan  on  tällä  rauhanpituhalla  päin- 
vastoin tehty  yksi  suomalaisen  siirtokansan  historian 
kaikkein  kauneimmista  lehdistä. 

Rauhankokous  on  asetettu  tämän  kirjan  nimeksi 
senvuoksi  että  se  kaunis  ja  suuri  ajatus,  mikä  raittius- 
kansamme  mielet  on  vallannut,  tulisi  kaikkein  huomat- 
tavimmin  muistiin  merkityksi.  Yksin  se  sana,  kirjan 
nimenä,  on  aina  osottamassa  että  Amerikaan  sirtyneen 
suomalaisen  kansanosan  elämä  ei  ole  ollut  pelkkää  re- 
pimistä ja  veljein  onnen  ja  rauhan  raastamista,  vaan 
että  täälläkin  on  syntynyt  ja  jalansijaa  voittanut  vir- 
taus, joka  syyllä  kantaa  rauhan  kaunista  nimitystä. 
Tämän,  tosin  vaatimattoman,  mutta  meidän  oloissam- 
me jo  toki  jonkunlaisen  kirjallisen  tuotteen  nimi  jokai- 
selle lukijalle  ehdottomasti  muistuttaa,  että  täälläkin 
ovat  suomalaiset  tunteneet  erimielisyyden  vaaran  ja 
rauhan  hyväksi  työskennelleet.  "Rauhankokous"  pyy- 
tää saada  edistää  raittius-asian  aj antaa,  tuomalla  jo 
nimessään  esiin  raittiustyönkin  syvimmän  tarkotuksen 
yhtä  hyvin  yksilöllisenä  kuin  yhteiskunnallisenakin 
työnä  tehtynä. 

Kun  tämä  kirja  nyt  on  kustannettu  Amerikan  suo- 
malaisen raittiuskansan  yhdistyneen  voiman  toimesta 
ja  kustannuksella,  on  menekin  runsaudesta  oltu  niin 
varmoja,  että  tätä  teosta  on  painettu  5,000  kappaletta. 


mikä  lienee  suurimpia  kirjapainoksia  mitä  täällä  on  yh- 
dellä kertaa  samasta  kirjasta  otettu. 

Näillä  sanoilla  pyydän  omasta  ja  toimikuntatove- 
reini  puolesta  sulkea  tätä  pätkää  seuraavan,  kirjan  var- 
sinaisen sisällön,  kaikkein  lukijain  suosiolliseen  huo- 
mioon. 

Duluth,  Minn.,  25  p.  huhtikuuta  1908. 

/.  W.  Lilius. 

Pääpiirteitä  Amerikan  suomalaisten 
raittiusliikkeestä. 


Bnsimäiset  raittiusseuraf. 

Vaikka  suomalaiset  kotimaassamme  ovat  nautti- 
neet väkijuomia  useampia  vuosisatoja,  ei  juoppous 
siellä  kumminkaan  ole  kehittynyt  sellaiseksi  kirouk- 
seksi kuin  se  tuli  Amerikan  suomalaisten  keskuudessa 
ainoastaan  muutamien  vuosien  ajalla.  Juoppouden  no- 
peaan kehittymiseen  täällä  on  luonnolliset  syynsä.  En- 
simäiset  siirtolaisemme  tunsivat  itsensä  vieraiksi  ja  ko- 
vin hyljätyiksi  täällä.  Kaikki  oli  outoa  heille.  He  ei- 
vät ymmärtäneet  maankieltä,  eivät  voineet  tulkita  tun- 
teitaan    kenellekään    haihduttaakseen    koti-ikäväänsä. 

Ensiraäinen  suomalainen  kuiJukka  MarcjucLLc  kauntissa. 


Alettiin  yhä  enemmän  seurustella  viinapullon  kanssa. 
Se  haihdutti  ja  tukahutti  koti-ikävän,  ainakin  hetkeksi. 

Ensimäiset  suomalaiset  täällä  tulivat  läheiseen  yh- 
teyteen kapakan  kanssa.  Kun  he  muuttivat  paikkakun- 
nalta toiselle  tai  tulivat  Suomesta,  oli  kapakka  ensi- 
mäinen  paikka,  jonne  heidät  vietiin.  Siellä  he  saivat 
parhaiten  yösijaa  ja  siellä  he  usein  asuivatkin.  Ka- 
pakka muodostui  heidän  ensimäiseksi  huvittelupaikak- 
seen.  Siellä  tavattiin  ystäviä  ja  kapakkain  perähuo- 
neissa  saatiin  tanssia.  Tämä  seikka  pahensi  asiaa  kak- 
sin kerroin,  sillä  tanssin  kautta  naisetkin  tulivat  vede- 
tyksi kapakan  yhteyteen  ja  juoppous  alkoi  levitä  hei- 
dänkin keskuudessaan.  Kapakkatanssit,  nuo  n.  k.  mal- 
lassaunat,  muodostuivat  surkuteltavan  rivoiksi  ja  elä- 
mä yleensä  tuli  kovin  raa'aksi.  Juoppous  rehotti  niin 
surkuteltavassa  määrässä,  että  useat  tulivat  työstä  suo- 
raan kapakkaan  ja  lähtivät  sieltä  taas  työhön.  Useat 
suomalaisetkin  alkoivat  perustaa  kapakoita  ja  jokaista 
suomalaista  kapakkaa  tervehdittiin  ilolla  paikkakun- 
nalle kuin  hyvääkin  laitosta.  Sitä  pidettiin  suurenakin 
edistys-askeleena  kansalaistemme  keskuudessa. 

Hedelmät  tuosta  pian  tulivat  näkösälle,  syntyi 
siellä  täällä  niiden  keskuudessa,  jotka  eivät  moista  elä- 
mää hyväksyneet  ajatus  juoppouden  ehkäisemisestä. 
Entisiä  viinan  orjiakin  alkoi  herätä  näkemään  kurjuu- 
tensa. Syntyi  raittius-aate  kansalaistemme  keskuu- 
dessa. 

Amerikan  suomalaisten  varsinainen  raittiustyö  al- 
koi Hancockissa,  Mich.  Täällä  perustettiin  ensimäinen 
raittiusseura.  Norjalaiset  tosin  olivat  jo  ennemmin 
perustaneet  seuran,  johon  sittemmin  liittyi  jonkun  ver- 
ran suomalaisiakin.    Tämä  tapahtui  ehkä  v.  1884.   Suo- 

malaiset  perustivat  oman  seuran  nimellä  Pohjantähti 
helmikuun  22  p  :nä  1885.  Tämä  oli  ensimäinen  suoma- 
lainen raittiusseura.  Kun  mitään  ennen,  perustettua 
suomalaista  seuraa  ei  ollut  olemassa  ja  kun  raittiustyö 
yleensä  oli  outoa  meikäläisille,  joten  ei  tiedetty  miten 
toimia,  liittyi  tämä  vasta  perustettu  seura  paikallisseu- 
rana  samaan  skandinaavialaiseen  pääyhdistykseen,  jo- 
hon paikkakunnan  varsinainen  seurakin  kuului.  Se 
oli  Good  Templar-yhdistys  ja^  oli  se  pääpaikka  New 
Yorkissa.  Täten  joutui  suomalai»sten  raittiusliike  alussa 
ruotsalaisten  johdannon  alle. 

Hancockissa  alettu  raittiustyö  alkoi  levitä  muille- 
kin suomalaisten  pesäpaikoille.  Samana  vuonna  elo- 
kuun 2  p.  perustettiin  "Onnen  Aika''  raittiusseura  Re- 
public-kaivannolle.  Tämäkin  seura  liittyi  skandinaa- 
vialaiseen pääyhdistykseen.  Paikkakunnalla  oli  kyllä 
ruotsalainen  seura  ja  siihen  oli  liittynyt  koko  joukon 
suomalaisiakin  jäseniä,  mutta  kun  he  eivät  osanneet 
ruotsinkieltä,  vaan  täytyi  tulkin  avulla  ottaa  selvä  ko- 
kousten menosta  ja  seuran  toiminnasta,  kävi  se  ajan 
mittaan  kovin  tukalaksi  ja  oman  seuran  tarve  tuli  yhä 
tuntuvammaksi  ja  siitäkin  syystä  kun  paikkakunnalla 
oli  jo  kauan  ollut  suomalainen  kapakka  ja  juoppous  ja 
äärettömän  raaka  elämä  vallitsi  paikkakunnalla.  Seu- 
raavana vuonna  perustettiin  useampia  seuroja.  Jshpe- 
mingissä,  Mich.,  perustettiin  Väinö-seura  tammik.  25 
p  :nä  1886.  Siihen  liittyi  perustettaessa  14  jäsentä  ja 
tämäkin  seura  liitettiin  skandinaavialaiseen  pääyhdis- 
tykseen. 

Saman  vuoden  toukok.  16  p  :nä  perustettiin  Aura- 
seura    Atlanticiin,    Mich.,   kaivannolle,   perustettaessa 

—  17  — 


liittyi  seuraan  12  jäsentä.  Tämäkin  seura  liittyi  edellä- 
mainittuun pääyhdistykseen. 

Ironwoodissa,  Mich.,  perustettiin  raittiusseura 
Valo  marrask.  21  p  :nä  1886  ja  liitettiin  skandinaavia- 
Iäiseen  pääyhdistykseen. 

Kesäkuun  26  p  :nä  1887  perustettiin  Bessemerissä 
raittiusseura  Kaiku,  joka  samoin  liittyi  skandinaavia- 
Iäiseen  pääyhdistykseen. 

Kuten  sanottu,  joutui  suomalaisten  raittiustyö  heti 
alussa  ruotsalaisten  johdettavaksi.  Suomalaisilta  puut- 
tui kokemusta  ja  johtokykyä.  Yhteys  ruotsalaisten 
kanssa  ei  kestänyt  kauvan,  pian  alkoi  kuulua  tyytymät- 
tömyyttä useista  raittiusseuroista.  Tyytymättömyy- 
teen luonnollisesti  oli  montakin  syytä.  Suomalaisilla 
ja  ruotsalaisilla  oli  eri  katsantokannat  asioista.  Kieli 
teki  suurta  haittaa.  Seuroissa  täytyi  olla  jokin  ruotsia 
taitava,  jonka  avulla  asiat  esitettiin  pääyhdistykselle  ja 
tässä  useinkin  syntyi  väärinkäsityksiä.  Onnen  Aika- 
seura  joutui  riitaan  pääyhdistyksen  johtokunnan  kanssa 
sääntökirjojen  omistus-oikeudesta.  Onnen  Aika  oli 
suomennuttanut  ja  painattanut  nämä  säännöt  tarkoi- 
tuksella myydä  niitä  muille  seuroille.  Pääyhdistyksen 
johtokunta  ei  ollut  tahtonut  sitä  tehdä,  mutta  nyt  se 
vaati  niitä  pois  Onnen  Aika-seuralta.  Monien  riito- 
jen perästä  asia  tuli  ratkaistuksi  Onnen  Aika-seuran 
häviöksi.  Liekö  koko  tämä  juttu  saanut  alkunsa  vää- 
rinymmärryksestä, on  vaikea  sanoa,  pääasia  vaan  on, 
että  se  lisäsi  tyytmättömyyttä  pääyhdistystä  kohtaan. 
Tämän  jälkeen  alkoi  itsenäisyys-aate  saada  jalansijaa 
ja  varsinkin  Onnen  Aika-seurassa  alettiin  sitä  harkita 
ja  esittää  muillekin  seuroille.  Asia  saikin  kannatusta. 
Erittäinkin     Väinö-    ja  Pohjan  Tähti-seurat  suosivat 


lämpimästi  sitä.  Vuoden  1887  lopulla  pohdittiin  eroa- 
miskysymystä  edellämainittujen  seurain  esityksestä 
useissa  seuroissa.  Tarkoituksena  oli  eron  tapahduttua 
perustaa  oma  suomalainen  raittiusyhdistys  Onnen 
Aika,  Pohjantähti,  Aura,  Valo  ja  Kaiku  päättivät  erota 
skandinaavialaisesta  pääyhdistyksestä.  Päätettiin  pitää 
eri  seurain  yhteinen  edustajakokous  Republicissa  tam- 
mik.  19  p  :nä  1888,  jossa  kokouksessa  oli  keskustelta- 
vana oman  suomalaisen  raittiusyhdistyksen  perustami- 
nen. 


II 


S.  K.-R.-lVcIjcyssciiran  pcrustainiiien  ja  soi  kehitys. 

Vaikka  useat  seurat  olivat  kannattaneet  eroamista, 
lähetti  alustavaan  kokoukseen  edustajia  ainoastaan 
kolme  seuraa,  nimittäin  Pohjan  Tähti,  Väinö  ja  Onnen 
Aika.  Pohjan  Tähden  edustajana  oli  Kaarlo  Silfven, 
Väinö-seuraa  edustivat  Matti  Pesämäki,  Mikko  Komp- 
si,  Oskar  Kupari,  Henry  Juntunen  ja  John  Arola,  sekä 
Onnen  Aikaa  edustivat  Isaak  Sillberg-,  Heikki  Jasberg, 
Oskar  Bafwer,  Antti  Herlevi,  Erik  Laitala,  John  Erk- 
kilä, Joseph  Kuivas  ja  Jafet  Lukkarila. 

Tässä  kokouksessa,  jonka  puheenjohtajana  toimi 
Isaak  Sillberg  ja  kirjurina  Jafet  Lukkarila,  perustet- 
tiin itsenäinen  suomalainen  raittiusyhdistys  nimellä 
Suomalainen    Kansallis-Raittius-Weljeysseura  Ameri- 

kassa.  Tämä  oli  kaikista  puutteellisuuksistaan  ja  pie- 
nuudestaankin  huolimatta  tärkeä  kokous.  Siellä  las- 
kettiin perustus  Amerikan  suomalaisten  itsenäiselle 
raittiustyölle.  Johtokuntaa  ei  valittu  uudelle  yhdistyk- 
selle vielä  tässä  kokouksessa,  vaan  annettiin  Pohjan 
Tähdelle  valta  valita  se  omista  jäsenistään.  Tamuii- 
kuun  22  p:nä  valitsikin  seura  seuraavat  jäsenensä  uu- 
den yhdistyksen  johtokuntaan :  Erik  Alamaa,  Antt' 
Kumiin,  Kalle  Silfven,  Matti  Mattson,  Jonas  Kosk-, 
Juho  Ollanketo  ja  Alfred  Liisanantti. 

Uuteen  yhdistykseen  alkoi  pian  liittyä  lisää  seu- 
roja. Tammikuun  22  päivänä  liittyi  siihen  kaksi  seu- 
raa, Kaiku  Bessemerissä  ja  Valo  Ironwoodissa  sekc! 
saman  kuun  29  p:nä  Aura  Atlanticin  kaivannolla. 
Nämä  kaikki  olivat  kuuluneet  skandinaavialaiseen  pää- 
yhdistykseen,  josta  erottuaan  liittyivät  S.  K.-R.-Ve^ 
jeysseuraan.  Seuraavan  maaliskuun  11  p:nä  perustet- 
tiin raittiusseura  Aamurusko  Negauneessa,  Mich..  jn 
liitettiin  Vei  jeysseuraan.  Tämä  oli  ensimäinen  Vcl- 
jeysseuraan  liitetty  seura,  joka  ei  ollut  kuulunut  G^^od 
Templar-yhdistykseen. 

Veljeysseuralla  ei  ollut  antaa  vielä  mitään  sään- 
töjä eikä  käsikirjoja  ohjeeksi  paikallisseuroille.  Ku- 
ten sanottu,  valittiin  johtokunta  vuosikokoukseen  asti, 
joka  päätettiin  pitää  kesäk.  22  päivänä  Hancockissa, 
Mich.,  Pohjan  Tähden  jäsenistä.  Johtokunnan  oli  laa- 
dittava sääntö-  ja  käsikirja-ehdotus  vuosikokoukselle. 
Toisetkin  seurat  lupasivat  apunsa  siinä  ja  työt  jaettiin 
siten,  että  Onnan  Aika  sai  tehtäväkseen  käsikirja-ehdo- 
tuksen laatimisen  ja  Väinö-seura  sai  paikallisseurain 
sääntöehdotuksen  laatimisen.  Johtokunnan  tehtäväksi 
jäi  perustuslaki-ehdotuksen  tekeminen. 

Kuten  tiedetään,  ei  ero  Good  Templar  Orderista 
tapahtunut  periaatteellisista  vaan  käytännölisistä  syistä 
ja  kun  Veljeysseuran  perustajat  hyväksyivät  mainitun 
yhdistyksen  suunnan,  niin  otettiin  sen  säännöt  ohjeeksi 
Veljeysseuran  sääntöjä  laatiessa.  Itse  asiassa  skandi- 
naavialaisen  yhdistyksen  säännöt  hyväksyttiin  Veljeys- 
seuran säännöiksi  suomalaisten  oloihin  sovelluttamalla 
sekä  jättämällä  pois  piiri-jaon,  jota  pidettiin  tarpeetto- 
mana. Samoin  karsittiin  pois  muitakin  vähemmän  tär- 
keitä paikkoja.  Käsikirjasta  karsittiin  pois  jäsenten 
sisäänotto  seremonioita,  jotka  olivat  erittäin  monimut- 
kaiset tuossa  skandinaavialaisessa  yhdistyksessä.  Työ- 
järjestys jäi  kumminkin  entiselleen,  vaikka  kirjaa  hiu- 
kan lyhennettiin  ja  kor jättiinkin. 

Tuli  vuosikokous,  jossa  yhdistyksen  kaikki  seitse- 
män seuraa  olivat  edustettuina.  Pohjan  Tähdellä,  Väi- 
nöllä ja  Onnen  Ajalla  oli  kaksi  edustajaa  kullakin ;  Au- 
ra-ja  Valo-seuralla  oli  yksi  edustaja.  Aamuruskolla  ja 
Kaiulla  ei  ollut  omaa  edustajaa  vaan  edellistä  edusti 
Väinön  ja  jälkimäistä  V^alon  edustaja. 

Tällä  ensimmäisellä  vuosikokouksella  oli  paljon 
tärkeitä  asioita  päätettävänä.  Eri  komiteat  toivat  esille 
ehdotuksiaan.  Perustuslakiehdotukseen  hyväksyt- 
täessä tehtiin  lisäys,  että  seurat  eivät  saa  toimeenpanna 
sunnuntai  ja  juhlapäivinä  mitään  huveja,  juhlakäve- 
lyjä  tai  jotain  sellaista.  Käsikirja-ehdotus  samoin 
kuin  paikallisseurain  sääntöehdotus  tulivat  hyväksy- 
tyiksi ilman  muutoksia  tai  lisäyksiä. 

Jo  yhdistyksen  perustamisesta  saakka  oli  ollut  vi- 
reillä ajatus  perustaa  henkivakuutus-osasto  yhdistyk- 
sen keskuuteen.  Tälle  oli  Onnen  Aika  laatinut  ohje- 
sääntö-ehdotuksen, joka  myöskin  hyväksyttiin.     Vel- 

jeysseuran  vuosineljännes  veroksi  yhdistyksen  paikallis- 
seuroille  määrättiin  20  senttiä.  Johtokunta,  joka  vaHt- 
tiin  seuraavalle  vuodelle,  sai  toimekseen  kaikkien  ko- 
kouksessa tehtyjen  päätösten  toimeenpanemisen.  Joh- 
tokuntaan valittiin  seuraavat :  esimieheksi  Isaac  Sill- 
berg,  vara-esimieheksi  Joseph  Kuivas,  kirjuriksi  Jafet 
Lukkarila,  rahastonhoitajaksi  J.  H.  Jasberg,  kaikki 
Onnen  Ajan  jäseniä  Republicista ;  johtokunnan  muiksi 
jäseniksi  tulivat  Leander  Aho  ja  Kaarlo  Lahti  Ishpe- 
mingistä  sekä  John  Tolonen  Negauneesta.  Seuraava 
vuosikokous  päätettiin  pitää  Ishpemingissä,  Mich. 

Hancockin  kokouksella,  kuten  odottaakin  sopii,  oli 
suuri  merkitys  Vei  jeysseuran  kehitykseen  nähden. 
Siellä  se  sai  varsinaisen  muotonsa,  siellä  hyväksyttiin 
sen  säännöt,  määrättiin  työtavat  sekä  päätettiin  monta 
muuta  tärkeää  seikkaa.  Pian  alkoikin  Veljeysseuraan 
liittyä  yhä  enemmän  ja  enemmän  ennen  perustettuja 
seuroja  ja  uusia  perustettiin  entisten  lisäksi.  Veljeys- 
seuraan  liittyi  Pohjanleimu  Towerissa,  Minn.,  perus- 
tettu toukokuun  30  p.  v.  1886;  liittyi  Veljeysseuraan 
huhtikuun  15  p  :nä  1888;  jäsenluku  yhtyessä  oli  44. 
Iltahetki  Lead  Cityssä,  South  Dakotassa,  perustettiin 
joulukuun  24  p:nä  1886  ja  liittyi  Veljeysseuraan  hei- 
näkuun 12  p  :nä  1888  viidellätoista  jäsenellä.  Perryssä, 
South  Dakotassa,  perustettiin  seura  nimellä  Kansan 
Onni  tammikuun  23  p.  1887  ja  liittyi  se  seitsemällä  jä- 
senellä Veljeysseuraan  seuraavan  vuoden  elokuulla. 
Duluthissa  perustettiin  Toivon  Tähti-seura  marras- 
kuulla 1887;  se  liityi  Veljeysseuraan  seuraavan  vuo- 
den lokakuun  6  p  :nä,  johon  saakka  se  oli  itsenäisenä. 
Liittyessä  oli  tämän  seuran  jäsenluku  37.  Fredrickis- 
sä,  S.  Dakotassa,  perustettiin  seura  Savotar  huhtikuun 


9  p:nä  1888.  Tämä  seura  oli  joitakin  kuukausia  itse- 
näisenä ja  liittyi  sitte  Veljeysseuraan;  liittyessä  oli 
siinä  16  jäsentä.  Suorastaan  Veljeysseuraan  kuulu- 
vaksi perustettiin  Onnen  Aarre  Newberryssä  joulu- 
kuun 16  p:nä  1888  ja  liittyi  siihen  perustettaessa  15 
jäsentä.  Samoin  perustettiin  Koitto-seura  Peninsular 
kaivannolle  saman  joulukuun  23  p:nä.  Tähän  seuraan 
yhtyi  perustettaessa  29  jäsentä.  Vuoden  lopulla  oli 
Veljeysseuran  paikallisseurain  luku  14.  Tämä  osoit- 
taa raittiustyön  nopeaa  levenemistä  kansalaistemme 
keskuudessa.  Useat  noista  paikkakunnista,  jossa  seu- 
roja perustettiin,  olivat  siihen  aikaan  suomalaisten  suu- 
rimpia pesäpaikkoja.  Juoppous  eri  paikkakunnilla  oli 
äärettömän  suuri,  joten  raittiustyönkin  tekeminen  oli 
erittäin  tukalaa.  Raittiustyön  tekijöitä  pilkattiin  kaik- 
kialla. Seuroissa  tähän  aikaan  oli  niin  vaihteleva  jä- 
senluku lupauksen  rikkomisten  takia,  että  on  mahdo- 
tonta saada  selville  seurain  todellista  jäsenlukua. 

Olot  olivat  varsin  alkuperäisellä  kannalla  siihen 
aikaan.  Missä  ei  vielä  ollut  seurakuntaa,  siellä  oli 
raittiusseura  ensimäinen  yhteispyrintö  ja  luonnollisesti 
sitä  vastaan  löytyi  jos  jonkinlaisia  ennakkoluuloja. 
Tähän  antoivat  seuratkin  jossain  määrin  aihetta,  sillä 
kokoukset  pidettiin  sulettuina,  niihin  ei  päästetty  muita 
kuin  seuran  jäseniä.  Näin  ollen  ei  tiedetty  mitä  niissä 
kokouksissa  oikeastaan  hommataan  ja  sitä  koetettiin 
keksiä  jos  jollakin  tavalla.  Esimerkin  vuoksi  ja  olojen 
kuvaukseksi  olkoon  tässä  mainittu,  että  kun  eräälläkin 
paikkakunnalla  pidettiin  seuran  kokousta  rakennuksen 
toisessa  kerroksessa,  keräytyi  rakennuksen  ympärille 
suuri  joukko  miehiä,  etsittiin  pitkät  tikapuut,  joilla  kii- 

Ruotsalais-Suomalaiscn  Raittius>'hdi.'  ^ 


en  perustavan  kokouksen  osanottajat. 


vettiin  ikkunasta  tirkstelemään  kokoushuoneen  sisälle 
nähdäkseen  mitä  siellä  tehdään. 

Raittius-aate  pian  kumminkin  alkoi  nopean  leve- 
nemisensä  kautta  tulla  tunnetuksi  ja  sitä  vastaan  syn- 
tyneet ennakkoluulot  alkoivat  haihtua  vähitellen.  En- 
nen raittiustyölle  naurettiin,  mutta  nyt  useilla  paikka- 
kunnilla alettiin  sitä  pitää  hyvänä  aatteena  vaikkakin 
sen  toteuttamista  käytännössä  pidettiin  vaikeana  jopa 
mahdottomanakin. 

Yhdistyksen  varaesimies  Joseph  Kuivas  kuoli  ta- 
paturmaisesti jouluk.  4  p:nä  ja  hänen  tilalleen  johto- 
kunta kokouksessaan  valitsi  Kusti  Sankalan,  joka  kum- 
minkin paikkakunnalta  poismuuton  takia  luopui  toi- 
mestaan ja  sijalle  valittiin  Mikko  Kompsi  Ishpemin- 
gistä. 

Jonkinmoisen  hautausrahaston  perustamisesta  yh- 
distykselle oli  jo  silloin  tällöin  ollut  puhetta  ja  johto- 
kunta päättikin  maaliskuun  i8  p  :nä  1889  pitämässään 
kokouksessa  kiertokirjeellä  ehdottaa  paikallisseuroille 
hautaus-rahaston  perustamista  siten,  että  sitä  harrasta- 
vissa seuroissa  kerätään  loc.  jäseneltä  ensimäistä  kuo- 
lemantapausta varten.  Johtokunta  ehdotti  50  dollarin 
suuruista  hautaus-avustusta,  nimittäin  jos  rahaa  niin 
paljon  kertyy,  muussa  tapauksessa  maksettaisiin  va- 
rojen mukaan.  Keräys *tulisi  toimitettavaksi  jokaista 
kuolemantapausta  varten  erikseen.  Tämä  esitys  saa- 
vutti yleisen  kannatuksen,  mutta  kaikki  seurat  eivät 
tähän  olleet  ehtineet  vielä  liittyä  kun  seuraava  vuosi- 
kokous päätti,  että  jokaisesta  kuolemantapauksesta 
maksetaan  hautaus-apua  50  dollaria  Veljeysseuran 
yleisistä  varoista.  Entinen  kassa,  jota  oli  kerätty,  siir- 
rettiin yleiseen  rahastoon. 

Ennen  vuosikokousta  v.  1889  perustettiin  Veljeys- 
seuran  yhteyteen  seuraavat  uudet  seurat :  Toivo  Wa- 
kefieldissä  tammik.  i  p:nä,  perustaessa  yhtyi  seuraan 
21  jäsentä;  Pohjan  Lempi  hehnik.  5  p  :nä  Brainer- 
dissa,  Mich.,  perustaessa  yhtyi  jäseniä  12,  saman  kuun 
10  p  :nä  perustettiin  Turva-seura  Sault  Ste  Hariessa, 
Mich.,  seuraan  yhtyi  21  jäsentä;  Championissa,  Mich., 
perustettiin  Kointähti  toukokuun  5  p :nä  13  jäsenellä; 
Taimi-seura  Palmerissa,  Mich.,  perustettiin  saman 
kuun  13  p.  16  jäsenellä,  ja  saman  kuun  19  p.  perustet- 
tiin Kaleva  Kearsargessa,  Mich.,  16  jäsenellä;  sekä 
Vesi-seura  Elyssä,  Minn.,  perustettiin  kesäkuun  2  p:nä 
27  jäsenellä.  Hyvä  Toivo,  joka  oli  perustettu  Calu- 
metissa,  Mich.,  6  p  :nä  syyskuuta  1885,  liittyi  Veljeys- 
seuraan  kesäkuun  2  p  :nä  64  jäsenellä.  Seuran  jäsen- 
luku kyllä  ilmoitettiin  104,  mutta  jäsenvero  maksettiin 
ainoastaan  64  jäseneltä,  loput  eivät  liene  suorittaneet 
ajoissa  jäsenmaksuaan.  Veljeysseuran  sääntöjen  mu- 
kaan ei  sellaisia  voitu  pitää  yhdistykseen  kuuluvina, 
joten  jäsenluvuksi  jäi  64.  Kun  Valpas  Sevar- 
dissa,  S.  Dak.,  yhtyi  Veljeysseuraan  kesäk.  24  p  :nä, 
oli  paikallisseurain  luku  vuosikokouksen  tullessa   22. 

Vuosikokous,  edellisen  kokouksen  pätöksen  mu- 
kaan, pidettiin  Ishpemingissä,  Mich.,  kesäkuun  18  ja 
19  päivinä  ja  oli  siellä  useimmat  paikalisseurat  edus- 
tettuina. 

Tässä  vuosikokouksessa  tehtiin  lopullinen  päätös 
edellä  puheena  olleen  hautaus-apurahan  suhteen  ja 
päätettiin  sitä  maksaa  50  dollaria  jokaisesta  kuoleman- 
tapauksessa. 

Kokouksessa  syntyi  myöskin  keskustelua  raittius- 
aatetta    kannattavan     lehden    aikaansaamisesta.     Sen 

puute  oli  hyvin  tuntuva,  jota  lisäsi  osaltaan  sekin  kun 
Au^.  Edwardsin  toimittama  ja  kustantama  Perheen 
Ystävä,  asialle  suosiollinen  lehti,  lakkasi  ilmestymästä. 
Päätettiin  avustaa  sellaisen  uudislehden  toimeenpane- 
mista joka  kannattaisi  ehdotonta  raittiutta.  Fred  Ka- 
rinen suostui  toimittamaan  ja  kustantamaan  sellaista 
lehteä  sillä  ehdolla,  että  Veljeysseuran  toimesta  perus- 
tetaan yhtiö,  joka  hankkii  tarvittavat  painokoneet  y. 
m.  kapineet.  Yhtiö  päätettiin  perustaa  ja  F.  Karinen 
sai  vielä  150  dollaria  rahaa  alkuun  päästäkseen  ja  hän 
suostui  noudattamaan  yhdistyksen  peri-aatteita  lehteä 
ulos-antaessaan.  Muuten  koko  lehti-homma  jätettiin 
perustetun  yhtiön  ja  toimittajan  haltuun.  Toimeen  ryh- 
dyttiin heti  ja  lehti  pian  alkoi  ilmestyä  Työmiehen  ni- 
mellä. 

Tähänastiset  toimet  Veljeysseuran  keskuudessa 
olivat  jotakuinkin  yksimielisiä,  mutta  nyt  tässä  ko- 
kouksessa alkoi  ilmetä  erimieltä.  Hyvä  Toivo,  joka 
oli  vähän  ennen  vuosikokousta  liittynyt  Veljeysseu- 
raan,  piti  yhdistyksen  käsikirjaa  liian  epäkäytännölli- 
senä ja  esitti  sitä  kokonaan  hyljättäväksi.  Totta  kyllä, 
että  käsikirja  oli  hiukan  omituinen  ja  olisi  sietänyt 
korjauksia,  mutta  Hyvän  Toivon  esitys  oli  liian  jyrkkä 
ja  senkin  puolesta  kun  kysymyksessä  oleva  seura  ei 
esittänyt  mitään  varsinaisesti  käytännöllisempää  enti- 
sen tilalle.  Esitys  hyljättiin  sellaisenaan.  Sääntöihin 
esitti  sama  seura  muutoksia  ja  vaati  perustuslain 
T2:tta  lukua  kokonaan  poistettavaksi. 

Kun  ottaa  huomioon,  että  Hyvä  Toivo  oli  liittynyt 
yhdistykseen  vähää  ennen  vuosikokousta,  niin  voi  noin 
jyrkkiä  vaatimuksia  pitää  sopimattomana,  jonka  takia 
ne  hyi  jättiinkin.     Tämä  seikka  synnytti  jo  alussa  eri- 

puraisiiutta  Veljeysseuran  ja  Hyvän  Toivon  välille, 
josta  johtui  ikäviä  selkkauksia,  kuten  tuonempana 
näemme.  Kokouksessa  valittuun  johtokuntaan,  johon 
tulivat  esimieheksi  Isaac  Sillberg,  varaesimieheksi  F. 
Karinen,  kirjuriksi  Jafet  Lukkarila,  rahastonhoita- 
jaksi J.  H.  Jasberg  sekä  jäseniksi  John  Tolonen,  John 
Erkkilä  ja  Jaakob  Vilson,  ei  sanottu  seura  tai  parem- 
min sen  johtomiehet  olleet  tyytyväisiä,  joten  tämäkin 
seikka  osaltaan  lisäsi  eripuraisuutta.  Hyvä  Toivon 
välittäjänä  toimi  eräs  Pekka  Vesterinen,  jonka  kanssa 
johtokunta  joutui  melkein  heti  rettelöihin.  Johtokun- 
nan jäsenet  pitivät  tätä  miestä  vehkeilijänä  ja  hän  piti 
johtokuntaa  liian  omapäisenä.  Vaikea  on  tässä  sanoa 
kumpi  puoli  oli  enemmän  oikeassa.  Johtokunta  oli 
tottunut  tähän  asti  ominpäin  hallitsemaan,  sen  tehtä- 
väksi oli  kaikki  toimet  jätetty  vuosikokouksissa  ja  näin 
ollen  se  tahtoi  pitää  kiini  oikeuksistaan.  Jos  tarkastaa 
Veljeysseuran  silloisia  sääntöjä,  niin  sen  aikuisiin 
oloihinkin  nähden  niissä  kyllä  olisi  ollut  korjaamsen 
varaa,  joten  ei  hyvätoivolaisetkaan  aivan  väärässä  ol- 
leet vaikkakin  he  esittivät  liian  jyrkkiä  ja  tarpeettoman 
suuria  mullistuksia  sääntöjen  suhteen. 

Riita  kärjistyi  yhä  vaan.  Pekka  Vesterinen  kir- 
joitteli johtokunnalle  —  johtokunnan  mielipiteen  mu- 
kaan —  sopimattomia  kirjeitä.  Samoin  kirjoitteli  hän 
johtokunnasta  sanomalehtiin  solvauskirjeitä.  Työ- 
mies-lehteä,  joka  oli  hiljan  perustettu  moitti  hän  ja 
erittäinkin  sen  toimittajaa  F.  Karista.  Johtokunta 
syytti  Vesteristä  vallan  tavoittelemisesta  ja  Vesterinen 
piti  johtokuntaa  kykenemättömänä  ja  liian  itsepäisenä. 
Riita  jatkui,  kunnes  se  meni  niin  pitkälle,  että  johto- 

kunta  erotti  Hyvä  Toivon  Veljeysscurasta  jouluk.  27 
p:nä  1889. 

Heti  seuraavana  vuonna  perustivat  samat  miehet, 
jotka  olivat  riitaantuneet  johtokunnan  kanssa  oman 
raittiusyhdistyksen  Cakmietiin  nimellä  Raittiuden  Ys- 
täväin yhdistys.  Tähäi-^  liittyi  Hyvä  Toivo  raittius- 
seura  heti. 

Tällä  tavalla  jakoi  tuo  molemmin  puolin  persoo- 
nakohtainen riita  Amerikan  suomalaisen  raittiusväen 
kahteen  eri  leiriin. 

Tämä  riita  tietysti  herätti  suuttumusta  ja  kiihoitti 
mieliä  muissakin  paikallisyhdistyksissä  ja  tästä  lähtein 
on  paljon  huomattavissa  tyytymättömyyttä  paikallis- 
seuroissa  Veljeysseuran  sääntöjä  ja  johtokuntaa  koh- 
taan. Sääntöjä  pidettiin  liian  ahtaina  ja  niiden  suh- 
teen vaadittiin  lievennyksiä  ja  parannuksia.  Tämä 
sääntöjen  lieventäminen  näyttää  olleen  hyvätoivolais- 
tenkin  rettelössä  aiheena  koska  uuden  yhdistyksen 
säännöt,  vaikka  ne  laadittiinkin  Veljeysseuran  sääntö- 
jen mukaiset  itse  asiassa,  asettuivat  lievemmälle  kan- 
nalle tanssiin  y.  m.  huvittelun  suhteen. 

Veljeysseuran  säännöissä  tietysti  löytyi  paljon  ah- 
tautta ja  johtokunnan  jäsenet  olivat  ehkä  liiaksikin 
taipumattomia  ja  omapäisiä,  kuten  heistä  sanottiin, 
mutta  tähän  löytyi  luonnollisia  syitäkin.  Kun  otamme 
huomioomme  yleensä  raa'at  tavat  ja  kehittymättömät 
olot,  mitkä  silloin  vallitsivat,  niin  voimme  helposti  ym- 
märtää, että  tarvittiin  jäykkyyttä  ja  päättäväisyyttä 
sellaisen  yhdistyksen  eteenpäin  viemisessä  ja  ohjaami- 
sessa. Se  oli  rajua  raivaustyötä,  jossa  joskus  tuli  ol- 
luksi liiaksikin  ankara,  mutta  tarkoitus  oli  hyvä  ja 
kun  otamme  tulokset  huomioon,  niin  emme  voi  muuta 

kuin  olla  kiitollisia  kaikille  niille,  jotka  näinä  siirto- 
kansamme lapsuuden  päivinä  raivasivat  tietä  raittiu- 
delle. 

Veljeysseuran  hoitaminen  yleensä  näinä  alku- 
aikoina ja  hiukan  myöhemminkin  ei  näytä  olleen  erit- 
täin huolellista.  Tähän  lienee  ollut  syynä  kokematto- 
muus sekä  tietojen  puute.  Yhdistyksen  virallinen  kir- 
jeenvaihto, esim.  johtokunnan  jäsenten  y.  m.  toimihen- 
kilöiden välillä  näyttää  olleen  melkeinpä  kokonaan 
persoonallista,  se  on,  samassa  kirjeessä  kerrottiin  ehkä 
perhe-asioista  sekä  yhdistystä  koskevista  seikoista. 
Pu jahtipa  tällä  tavalla  yhdistyksen  kirjekokoelmaan 
sellaisia  ystävysten  välisiä  mielipiteiden  vaihtoja  ja  il- 
maisuja,    joita    ei    suinkaan  tarkoitettu  julkisuuteen. 

Tämä  seikka  myöhemmin  yhdistyksen  kirjekokel- 
maa  järjestettäessä  aiheuttikin  sen,  että  suurin  osa 
tärkeää  kirjeenvaihtoa  täytyi  luovuttaa  yhdistyksen 
entisille  virkailijoille,  joiden  persoonallisia  vieläpä 
perhe-asioitakin  oli  kerrottu  muiden  asiain  mukana. 
Muutoin  näyttää  alkuaikojen  kirjeenvaihtoa  ja  histo- 
riallisesti arvokkaita  asiapapereita,  etenkin  pöytäkir- 
joja, joutuneen  kokonaan  hukkaan,  joten  muutamista 
asioista  ja  tapahtumista  on  melkein  mahdotonta  saada 
tarkkoja  ja  asiallisia  tietoja. 

Kuten  sanottu,  silloin  puuttui  kokemusta  ja  käy- 
tännöllisiä tietoja  näissä  asioissa,  joten  niille  ei  osattu 
antaa  oikeaa  merkitystä. 

Kuten  odottaakin  sopii,  seurasi  Hyvän  Toivon 
erottamisesta  pitkiä,  vaikkakaan  ei  erittäin  mullistavia 
rettelöltä  molempien  pääyhdistyksien  välillä.  Syntyi 
jonkinmoinen  kilpailu  paikallisseurojen  päältä.  Tätä 
kilpailua  johti  etupäässä  ne  henkilöt,  jotka  olivat  lly- 

vän  Toivon  eronkin  aiheuttaneet.  Heidän  puoleltaan 
tehtiin  aiheettomia  hyökkäyksiä  Veljeysseuraa  vas- 
taan; ne  sortivat  sitä  ja  seurauksena  tästä  oli,  että  joi- 
takin paikallisseuroja  erosi  Veljeysseurasta  ja  yhtyi- 
vät ne  Raittiuden  Ystäväin  Yhdistykseen.  Ensimäi- 
senä  erosi  Pohjan  Lempi  Brainerdissa,  Minn..  Eron 
syyksi  mainittiin  eräs  sanomalehti-kirjoitus,  joka  oli 
ollut  Työmies-lehdessä.  -Tämä  kirjoitus  ei  suorastaan 
koskenut  seuraa,  vaan  puhuttiin  siinä  eräästä  New 
York  Millsissä  perustetusta  Kansanvalistusseurasta. 
Todelliset  syyt  tietysti  olivat  syvemmällä.  Täälläkin 
oli  alettu  pitää  Veljeysseuraa  liian  ahtaana  ja  Hyvä 
Toivon  rettelö  oli  tietysti  kiihoittanut  mieliä. 

Paitsi  edellä  mainittua  erosi  vielä  Veljeysseurasta 
Pohjola  Allouezissa,  Mich.,  ja  Pohjan  Tähti  Hancoc- 
kissa,  Mich.  .  Nämä  seurat  myöskin  liittyivät  Yst.  Yh- 
distykseen. 

Kuten  jo  ennen  mainittu  jätettiin  vuosikokouk- 
sessa päätetyt  asiat  johtokunnan  toimeen  pantaviksi  ja 
Calumetin  rettelöistä  selvittyä  alettiinkin  toimia  uudella 
innolla.  Vuosikokouksen  mukaisilla  perusteilla  pantiin 
henkivakuutus  alkuun  vuoden  1890  alkupuolella.  Hen- 
kivakuutus-osaston rahastonhoitajaksi  valittiin  mr.  J. 
H.  Jasberg.  Henkivakuutus  sai  koko  joukon  kanna- 
tusta osakseen  alussa.  Suurempaa  osanottoa  kummin- 
kin oli  toivottu. 

Hyvä  Toivon  esityksestä  oli  edellisessä  kokouk- 
sessa päätetty  seuraa  vuosikokous  viettää  Calumetissa, 
mutta  ennen  mainittujen  rettelöiden  takia  se  päätös 
peruutettiin  ja  päätettiin  vuosikokous  viettää  Neg-au- 
neessa.,  Mich. 

Huhtikuulla    1890    matkusteli  mr.  J.  H.  Jasberg 


Minnesotan  rauta-alueella  pitäen  raittiuspuheita  Tove- 
rissa, Elyssä  ja  Duluthissa.  Samoin  matkusteli  hän 
Gogebic-kauntin   rauta-alueella  Michiganissa. 

Yhdistyksen  kolmas  vuosikokous  vietettiin  Ne- 
gauneessa,  Mich.,  heinäkuun  ly  p  :nä.  Veljeysseuran 
34  paikallisseurasta  oli  edustettuina  tässä  kokouksessa 
22.  Edustajia  kaikkiaan  oli  24  ja  siihen  lisäksi  6  joh- 
tokunnan jäsentä.  Edellisissä  kokouksissa  oli  ääni- 
määrä ollut  raj ottamaton,  nyt  se  rajoitettiin  korkein- 
taan viideksi  ja  päätettiin  se  edelleen  alentaa  kolmeksi. 
Hautaus-apu  järjestettiin  alkavalle  vuodelle  entisillä 
perusteilla. 

Kuten  muistetaan,  ehdotti  Hyvä  Toivo-seura  edel- 
lisessä kokouksessa  käsikirjan  kokonaan  hyljättäväksi. 
Tästä  oli  kokouksessa  keskustelua,  mutta  koska  käy- 
tännöllisempää käsikirjaa  ei  oltu  vielä  esitetty,  niin  ko- 
kous katsoi  entisen  käsikirjan  tarkoitustaan  vastaa- 
vaksi eikä  hyljännyt  sitä.  Oli  kyllä  Hyvän  Toivon 
tehtäväksi  jätetty  käsikirjan  ehdotuksen  laatiminen, 
joka  toimi  Hyvän  Toivon  tultua  erotetuksi  Veljeys- 
seurasta  joutui  joittenkin  muitten  tehtäväksi.  Ehdotus 
tuotiinkin  kokouksen  tarkastettavaksi.  Se  oli  Itse  asi- 
assa sama  kuin  entinenkin,  sitä  oli  vaan  lyhennelty  jät- 
tämällä alku-  ja  loppurukouksla  pois  y.  m.  Ehdotuk- 
sen suhteen  syntyi  eri  mieltä  kokouksessa.  Toiset 
vastustivat  ja  toiset  puolsivat  sitä.  Syntyi  äänestys, 
jossa  ehdotuksen  puoltajat  joutuivat  häviölle  ja  ehdo- 
tus hyljättiin. 

Työmles-lehti  hyväksyttiin  edelleen  seurnn  ääucr,- 
kannattajaksi  ja  myönnettiin  sille  yhdistyksen  varo'..ta 
$150  avustus,  jota  toimittaja  F.  Karinen  pyysi  lehdelle 

luvaten  Julaista  ilmaiseksi  sekä  Veljeysseuran  että 
paikallisseurain  ilmoitukset. 

Työmies-lehden  asiat  eivät  näytä  menneen  niin 
kuin  alussa  toivottiin.  Melkein  puolet  niistä,  jotka  oli- 
vat lupautuneet  osakkaiksi  perustettuun  yhtiöön,  oli- 
vat toimittaja  Karisen  ilmoituksen  mukaan  peräyty- 
neet. He  syyttivät  toimittajaa  lupaustensa  rikkomi- 
sesta, hän  näet  ei  ollutkaan  toimittanut  lehteä  tehtyjen 
sopimusten  mukaan. 

Kokouksessa  valittiin  johtokunta  seuraavalle  vuo- 
delle, johon  tulivat  seuraavat:  esim.  I.  Sillberg,  joka 
jo  ennen  kokouksen  loppua  joidenkin  erimielisyyksien 
takia  luopui  toimestaan  ja  hänen  tilalleen  tuli  V.  Pert- 
tula; vara-esimies  Joseph  Vanhala,  kirjuri  J.  Lukka- 
rila, rahastonhoitaja  Erik  Mattila  sekä  jäseniksi  Heikki 
Kangas,  Pekka  Laamanen  ja  Heikki  Heinonen. 

Vuoden  ajalla  oli  seuraavat  paikallisseurat  liitty- 
neet yhdistykseen  :  Aamukoitto  Fitchburgissa,  Mass., 
syyskuun  20  p  :nä  1889;  Pohjola  Allouezissa,  Mich,, 
tammik.  12  p  :nä  1890;  Valon  Leimu  Pigeon  Covessa, 
Mass.,  helmik.  2  p:nä  1890;  Lännen  Rusko  Nanai- 
mossa,  British  C,  helmik.  5  p  :nä  1890;  Valo  Rocli- 
nissa,  Cal.,  helmik.  16  p:nä  1890;  Ilmarinen  Cloqu'*- 
tissa,  Minn.,  maalisk.  30  p  :nä  1890;  Itäsuosio  Worces- 
ter,  Mass.,  hutik.  5  p  :nä  1890;  Huvitus  Baragassn, 
Mich.,  toukok.  30  p:nä  1890;  Kalevanmiekka  Mont- 
realissa, Wis.,  toukok.  II  p:nä  1890;  Kannel  West 
Superiorissa,  Wis.,  toukok.  29  p  :nä  1890  ja  Valon 
Säde  Jessievillessä,  Mich.,  kesäk.  15  p  :nä. 

Samalla  ajalla  oli  toiminnastaan  lakannut  kaksi 
seuraa,  nimittäin  Turva  Sault  Ste  Mariessa,  Mich.,  ja 
Valpas  Sewardissa,  S.  Dak.     Edelliseen  oli  syynä  se, 


että  jäsenet  olivat  muuttaneet  pois  paikkakunnalta 
työn  loputtua.  Jälkimäiseen  lienee  laimeus  ollut 
syynä. 

Eronnut  yhdistyksestä  olivat  kolme  jo  ennemmin 
mainitsemaamme  seuraa,  joista  Pohjantähti  liittyi  jäl- 
leen Veljeysseuraan  tammik.  i  p:nä  1891. 

Huomattavimpana  asiana  tässä  kokouksessa  esiin- 
tyi käsikirja-kysymys,  joka  synnytti  eripuraisuutta  ja 
riitaakin  kokouksessa.  Osalta  pidettiin  käsikirjaa 
epäkäytännöllisenä  ja  vanhanaikaisena  ja  tahdottiin 
saada  sitä  parannetuksi.  Tätä  vastustettiin  kovasti. 
Uudistukset,  joita  käsikirjassa  haluttiin  tehdä  olivat 
suurimmaksi  osaksi  vaan  lyhennyksiä,  sillä  seremoniat 
olivat  erittäin  kankeat  ja  monimutkaiset,  mutta  kokous 
hylkäsi  lyhennys-ehdotuksen. 

Muutamia  kuukausia  myöhemmin  annettiin  Väinö 
seuran  toimesta  yhdistyksen  johtokunnalle  käsikirjan 
korjaus-ehdotus,  joka  oli  itse  asiassa  samallainen  kuin 
edellisetkin.  Johtokunta  hyljäsi  sen,  mutta  samana 
vuonna  kumminkin  korjattiin  sääntökirjaa  jonkun 
verran  ja  otettiin  siitä  uusi  painos. 

Kuka  oli  enemmän  oikeassa  tuossa  käsikirja-rii- 
dassa, on  vaikea  sanoa.  Se  vaan  on  varmaa,  että 
useat  pitivät  sitä  liian  monimutkaisena  ja  tahtoivat  kar- 
sia siitä  pois.  Toiset,  ehkäpä  enemmistö  ja  johto- 
kunta, uskoivat  että  ehdotuksilla  tahdottiin  muuttaa 
käsikirjan  koko  luonne  ja  henki,  kuten  sanottiin.  Pa- 
rannus-ehdotukset lienevät  olleet  aikaansa  katsoen 
liian  jyrkkiä. 

Vuoden  alussa  rikkoi  johtokunnan  jäsen  Pekka 
Laamanen  lupauksensa;  hän  erotettiin  ja  hänen  sijal- 
leen johtokuntaan  valittiin  Isaac  Sillberg. 

Yhdistyksen  varat  y.  m.  seikat  eivät  myöntäneet 
kiertävän  puhujan  hankkimista,  mutta  sen  sijaan  I. 
Sillberg  piti  joitakin  hiennoita  eri  seurojen  kokouk- 
sissa kulkiessaan  asioillaan  Gogebicin  rauta-alueella. 

Vuosi  kului  ilman  että  mitään  huomattavampaa 
olisi  tapahtunut  lukuunottamatta  jo  ennen  mainitun 
Pekka  Vesterisen  vehkeitä,  joka  nyt  muka  koetti  saada 
aikaan  rauhaa  ja  yhtymistä  Veljeysseuran  ja 
Ystäväin  Yhdistyksen  välillä.  Hän  kyllä  pian  rikkoi 
raittiutensa  ja  vajosi  aikansa  vehkeiltyään  jälleen  juop- 
pouteen. 

Seuraava  vuosikokous  pidettiin  Hancockissa  edel- 
lisen vuosikokouksen  tekemän  päätöksen  mukaan. 
Paikkakunnalla  ei  tosin  tällä  kertaa  ollut  Veljeysseu- 
raan  kuuluvaa  paikallisseuraa,  mutta  kokoushuoneen 
hankinnasta  y.  m.  kokoukseen  kuuluvista  seikoista  piti 
huolta  Aura-seura  Atlanticin  kaivannolta,  joka  sijait- 
see muutaman  mailin  päässä  Hancockista  mannermaan 
puolella. 

Kokouksessa  oli  edustettuna  19  paikallisseuraa  ja 
edustamatta  oli  14  seuraa. 

Johtokuntaan  Hancockin  kokouksessa  valittiin 
esimieheksi  J.  H.  Jasberg,  vara-esim.  William  Pert- 
tula, kirjuriksi  J.  Lukkarila,  rahastonhoitajaksi  I. Sill- 
berg sekä  johtokunnan  jäseniksi  H.  Heinonen,  V. 
Lakso  ja  O.  Sorsen.  Kirjurille  ja  rahastonhoitajalle 
oli  tähän  asti  maksettu  palkkaa  $50  kummallekin  vuo- 
dessa. Päätettiin  se  mr.  Karisen  ehdotuksesta  korot- 
taa $75.  Tästä  saivat  useat  Veljeysseuralle  silloin  vi- 
hamieliset lehdet  y.  m.  rähisemisen  aihetta. 

Tämän  edellisissä  kokouksissa  oli  ilmennyt,  kuten 
olemme     nähneet,    vaatimuksia  sääntöjen  lieventämi- 

seen.  Tässä  kokouksessa  ei  sitä  sanottavasti  ilmennyt. 
Päätettiin  vaan  uupumatta  taistella  sitä  raakuutta  ja 
rivoutta  vastaan,  jota  ilmeni  eri  paikkakunnilla.  Ka- 
pakkatanssit  ja  korttipeli  kuuluivat  päiväjärjestykseen. 
Niitä  vastusti  Veljeysseuran  säännöt  ja  tästä  ehkä  joh- 
tui suurimmaksi  osaksi  se  että  niitä  pidettiin  liian  ah- 
taina ja  tahdottiin  lieventää.  Tässä  kokouksessa  pää- 
tettiin seisoa  sääntöjen  perustalla  tässäkin  suhteessa. 

Kokouksessa  oli  myöskin  keskustelun  alaisena, 
voitaisiinko  määritellä  kuinka  monta  kertaa  lupauk- 
sensa rikkonut  otetaan  uudelleen  seuran  yhteyteen. 
Mitään  varsinaista  päätöstä  ei  tehty,  vaan  jätettiin 
asia  kunkin  paikallisseuran  ratkaistavaksi.  Tähän  asti 
oli  tapana  että  kunkin  paikallisseuran  rikoskomitean 
täytyi  käydä  rikkoneen  luona  ottamassa  selvää  asiasta. 
Tämä  muutettiin  siten,  että  ainoastaan  epäselvän  ri- 
koksen tapahduttua  tarvitsee  sanotun  komitean  ryhtyä 
tutkimaan  asiaa. 

Paikallisseurat  saivat  kehoituksen  pitää  kokouk- 
sensa sulettuina,  kuten  tähänkin  asti  oli  yleensä  ollut 
tapana.  Tässä  kokouksessa  poistettiin  sääntö,  joka 
määräsi  missä  tapauksessa  ja  kuinka  usein  saa  jäsen 
olla  pois  seuran  kokouksista.  Kuitenkin  lausuttiin 
toivomuksia  että  kokoukset  olisivat  saatavat  niin  vir- 
keiksi  kuin  suinkin  mahdollista. 

Säännöissä  oli  ilmennyt  korjaamista  kielen  mur- 
teellisuuden, epäselvyyden  sekä  tarpeettomien  mää- 
räysten suhteen,  joten  niitä  korjaamaan  valittiin  eri- 
tyinen komitea.  Komitea  löi  laimin  tehtävänsä  ja 
määräajan  loppuun  kuluttua  valitsi  johtokunta  omasta 
keskuudestaan  komitean  joka  laati  säännöt  uudestaan. 

Johtokunta    sai  tehtäväkseen    hankkia    kiertävän 

raittiuspuhujan.  Sitä  koetettiinkin  hankkia  Suomesta, 
mutta  ei  onnistuttu  saamaan  sopivilla  ehdoilla. 

Työmies-lehti  hyväksyttiin  edelleenkin  yhdistyk- 
sen äänenkannattajaksi  $100.00  korvauksella. 

Seuraava  vuosikokous  päätettiin  pitää  Ironwoo- 
dissa,  Mich. 

Johtokunnan  kokouksessa,  joka  pidettiin  marras- 
kuun 7  p:nä,  erosi  johtokunnan  jäsen  mr.  Laakso  toi- 
mestaan paikkakunnalta  poismuuton  takia  ja  hänen 
tilalleen  valittiin  Mikko  Kompsi.  Mr.  Laakso  muutti 
Massachusettiin,  jossa  hän  johtokunnan  pyynnöstä  teki 
puhujamatkan. 

Viime  vuosikokouksen  jälkeen  oli  Yhdistykseen 
litttynyt  seuraavat  seurat :  Niemen  Neiti  Dollar  Bays- 
sa  syyskuun  20  p:nä  1891,  Erämaantähti  Mesabassa 
toukokuun  26  p  :nä,  Voitonkilpi  Nianticissa  marras- 
kuun 4  p  :nä,  Kultala  W.  Gardnerissa  jouluk.  12  p:nä, 
Miekka  New  York  Millsissä,  oli  jo  ennemmin  perus- 
tettu, yhtyi  tammik.  25  p  :nä  1892 ;  Toivon  Taimi  Pe- 
quamingissa  helmik.  28  p  :nä,  Urho  Hurleyssä  maalisk. 
27  p  :nä,  Lännen  Toivo  Fort  Braggissa  kesäk.  19  p  :nä. 
Näistä  lakkasi  toiminnastaan  tai  erosi  Niemen  Neiti, 
Erämaan  tähti,  Voiton  kilpi.  Urho  ja  Miekka. 

Kesäkuun  22  p  :nä  1892  alkoi  Yhdistyksen  viides 
vuosikokous  Ironvoodissa,  Mich.  Johtokunnan  jäse- 
net olivat  kaikki  saapuvilla,  edustajia  oli  24  seurasta, 
yhteensä  29.  Tässäkin  kokouksessa  esitettiin  muutok- 
sia perustuslakeihin.  Toisen  luvun  kuudetta  pykälää 
vaadittiin  poistettavaksi.  Siitä  syntyi  vilkas  keskus- 
telu, mutta  mitään  muutosta  ei  tehty.  Päätettiin  edel- 
leen maksaa  hautausapua  $50.00  yleisestä  kassasta. 

Tähän  aikaan  ja  jo  ennemminkin  oli  ilmennyt  sel- 

laista  mielipidettä  että  yhdistys  olisi  jaettava  piireihin 
jotta  työjärjestys  y.  m.  seikat  voitaisiin  paremmin  jär- 
jestää seurojen  kesken.  Syntyi  vilkas  keskustelu. 
Piirijako  katsottiin  kumminkin  tehottomaksi  ja  sen  si- 
jaan velvoitettiin  johtokuntaa  lähettämään  toisten  seu- 
rain jäseniä  toisiin  totuttamaan  ja  neuvomaan  parem- 
pia työtapoja.  Tämä  lienee  ollut  vähän  aikaa  käy- 
tännössä mutta  tuskinpa  siitä  lienee  ollut  mitään  sa- 
nottavaa hyötyä. 

Sairasapu-yhdistys  perustettiin  sille  kannalle  mil- 
lä se  sittemmin  on  ollut.  Taaskin  velvoitettiin  johto- 
kuntaa hankkimaan  raittiuspuhujaa. 

Raittiuslehti,  jota  olivat  kustantaneet  mr.  J.  H. 
Jasberg  ja  Isaac  Sillberg,  päätettiin  ostaa  Veljeysseu- 
ralle.  Kustantajat  luovuttivatkin  sen  ilman  mitään 
korvausta. 

Johtokuntaan  valittiin  esimieheksi  J,  H.  Jasberg, 
varaesimieheksi  Oskar  Sorsen,  kirjuriksi  J.  Lukkarila, 
rahastonhoitajaksi  J.  Sillberg  sekä  jäseniksi  H.  Hei- 
nonen, J.  Ranta  ja  J.  E.  Högberg. 

Seuraava  kokous  päätettiin  pitää  West  Superio- 
rissa,  Wis. 

Johtokunta  pani  sairasapuosaston  toimintaansa 
heti  vuosikokouksen  jälkeen.  Osastoon  liittyi  heti 
suuri  joukko  jäseniä. 

Raittiuslehden  toimittajana  oli  toiminut  eräs  Vic- 
tor Vitikka  New  York  Millsistä.  Hän  jäi  edelleenkin 
toimeensa,  mutta  hän  rikkoi  raittiuslupauksensa  jo 
vuoden  lopussa.  Tämän  jälkeen  jäi  lehden  toimittami- 
nen Uuden  Kotimaan  toimittajan  huostaan. 

Lehden  tilaaminen  jätettiin  kunkin  vapaaehtoiseksi 
asiaksi,  kustannukset  maksettiin  yhdistyksen  kassasta. 

Lehteä  tilattiin  kumminkin  hyvin  laimeasti  ja  johto- 
kunnan täytyi  alinomaa  kääntyä  avunpyynnöillä  pai- 
kallisseurain  puoleen.  Kiertäväksi  raittiuspuhujaksi 
onnistuttiin  saamaan  Suomesta  saapunut  ylioppilas 
Johan  Bäck  joka  asui  Topekassa,  Kansasissa.  Hän  mat- 


PAST.  JOHN  BÄCK. 

kusteli  2i^  kuukautta  pitäen  luennolta.     Hän  sai  erit- 
täin suurta  tunnustusta  osakseen. 

Viime  ajat  olivat  olleet  erittäin  rauhattomia  yh- 
distykseen, nähden.  Veljeysseuran  johtajain  ja  toimit- 
taja Karisen  välit  olivat  käyneet  erittäin  kireiksi.   Vii- 

me  mainittu  alkoi  solvailla  edellisiä  lehtikirjoitusten 
kautta.  Tässä  auttoi  häntä  eräs  Aug.  Nisula  niminen 
mies.  Riitaa  ja  epäsopua  näytti  olevan  kaikkialla. 
Erittäinkin  huippuunsa  kohosi  riitaisuus  silloin  kun 
alettiin  vaatia  tanssien  lopettamista  raittiusjuomaloissa. 
Näet  ei  haluttu  enää  tanssia  kapakoissa  vaan  sen  si- 
jaan raittiusjuomaloissa  joissa  tanssittiin  ja  lyötiin 
korttia  raittiuden  varjossa.  Johtokunta  vaati  seuroja 
lopettamaan  tuota  koska  sen  siihteen  oli  tullut  valituk- 
sia johtokunnalle.  Syntyi  vastustusta  ja  vaadittiin  12 
pykälän  joko  poistamista  tai  ainakin  lievittämistä  pe- 
rustuslaieissa.  Johtokunta  ei  siihen  suostunut,  vali- 
tettiin vuosikokoukselle  mutta  ei  sielläkään  sitä  muu- 
tettu, kehoitettiin  vaan  tarkoin  noudattamaan  mainit- 
tua pykälää  samoin  kuin  muitakin  määräyksiä. 

West  Superiorin  vuosikokouksessa  oli  edustajia 
23.  Niitä  oli  22  eri  seurasta.  Esimies  J.  H.  Jasberg 
ei  ollut  saapuvilla  joten  eduskunnan  pyynnössä  rahas- 
tonhoitaja I.  Sillberg  johti  kokousta.  Raittiuslehti  an- 
nettiin nyt  West  Superiorissa  ilmestyvän  Siirtolaisen 
toimittajan  huostaan.  Lehti  ilmestyi  2  kertaa  kuussa 
ja  päätettiin  maksaa  65  dollaria  kahdesta  numerosta. 
.  Hautausapua  päätettiin  edelleenkin  maksaa  sillä 
rajoituksella  että  jos  kuoleman  syy  on  omituinen  niin 
silloin  ei  makseta. 

Säännöistä  päätettiin  ottaa  uusi  painos  ja  muuten- 
kin ne  korjata  kielellisesti. 

Johtokuntaan  esimieheksi  valittiin  I.  Sillberg,  va- 
raesimieheksi  Oskar  Sorsen,  kirjuriksi  Alex  Pantti, 
rahastonhoitajaksi  J.  Lukkarila  sekä  johtokunnan  jä- 
seniksi H.  Heinonen,  H.  Tavajärvi  ja  John  Ranta. 
Seuraava  vuosikokous  päätettiin  pitää  Calumetissa. 

Calumetin  kokouksessa  päätettiin  seuraava  vuosi- 
kokous pitää  Elyssä,  Minn. 

Elyn  vuosikokouksen  jälkeen  kokoontui  johtokun- 
ta ensi  kerran  kirjurin  asunnolla  Ishpemingissä  lo  p. 
elok.  1895.  Tähän  kokoukseen  oli  saapunut:  esimies 
Isaac  Sillberg,  varaesimies  Heikki  Heikkilä,  kirjuri 
Alex  Pantti,  rahastonhoitaja  Jafet  Lukkarila,  johto- 
kunnan jäsenet  Albert  Lahti  ja  Carl  Pelto,  sekä  johto- 
kunnan erityiskutsulla  J.  H.  Jasberg  joka  näihin  aikoi- 
hin asui  Montrealissa,  Canadassa,  mutta  oli  vierailulla 
paikkakunnalla.  Johtokunnan  jäsen  Henry  Tavajärvi 
oli  kokouksesta  poissa. 

Tämän  kokouksen  tärkeimpiä  tehtäviä  oli  rahas- 
tonhoitajan ja  kirjurin  takausten  hyväksyminen.  Kir- 
jurin laatimien  uusien  vuosineljänneskertomus-  ja  seu- 
rain perustuskaavojen  hyväksyminen,  samoin  kuitti- 
kirjojen,  laulu-  ja  jäsenkorttien  laatiminen.  Niitä  pää- 
tettiin kustantaa.  Jäsenkortteihin  oli  tehty  tarpeelliset 
lisäykset.  Sääntökirjoja  ei  päätetty  painattaa,  koska 
entistä  painosta  oli  riittävästi  vuodeksi  varastossa. 
Paikallisseuroja  kehoitettiin  tallentamaan  se  numero 
Raittiuslehteä  missä  on  vuosikokouksen  pöytäkirja 
jossa  kerrotaan  tärkeimmistä  muutoksista  säännöissä. 
Arkisto,  vanhat  asiapaperit,  kirjeet  ja  kuitit  mitä  seit- 
semän vuoden  kulueella  oli  Veljeysseuran  arkistoon  ko- 
koontunut, joka  oli  kirjurin  hallussa,  päätettiin  järjes- 
tää ajanmukaiseen  järjestykseen.  Sitä  varten  tilattiin 
käytännölliset  kirjeiden  säily tyslaatikot.  Samoin  kir- 
jeiden jäljennöskirjat  päätettiin  hankkia  ja  jätettiin 
se  kirjurin  tehtäväksi. 

Kaukaiseen  länteen  pyydettiin  johtokunnan  lä- 
hettämään raittiuspuhujaa.     Sopivaa  puhujaa  päätet- 

tiin  etsiä.  Lokak.  6  p.  pidetyssä  kokouksessa.  Moni- 
puolisen harkinnan  jälkeen  päätettiin  kysyä  J.  H.  Jas- 
bergilta,  joka  oli  juuri  eronnut  Oldenburg-Jasberg  yh- 
tiön liikkeestä  ja  asettunut  asumaan  Hancockiin,  Mich., 
ja  tällä  kertaa  ilman  tointa,  ryhtyisikö  hän  muutamiksi 
kuukausiksi  Veljeysseuran  palvelukseen.  Jasbergiltä 
saatiin  myöntävä  vastaus  ja  hänen  kanssaan  tehtiin  so- 
pimus $75.00  kuukausi  palkasta  ja  vapaakyytit  paitsi 
mitä  hän  vapaakyytejä  saa  rautateillä.  Sen  lupasi  hän 
lahjoittaa  Veljeysseuralle.  —  Matkalle  oli  lähdettävä 
kohta.  Lokak.  9  p.  alkoikin  hän  puhujamatkan,  ensi 
Michiganin  Vaskisaarella  ja  Baraga  kauntissa.  Hän 
kävi  Illinoisin  ja  Indianan  valtioissa  saakka,  josta  oli 
aikomus  jatkaa  matkaa  Ohioon,  mutta  ei  onnistuttu 
saamaan  puhujalle  pyydettyä  kyydin  huojennusta,  jo- 
ten palasi  hän  takaisin  ja  suunnattiin  puhujan  matka 
Pohjois- Wisconsiniin  ja  Minnesotaan.  Sieltä  palattua 
oli  aikomus  jatkaa  matkaa  äärimmäiseen  länteen  Wyo- 
mingiin,  Coloradoon,  Utahiin,  Californiaan,  Oregoniin, 
Washingtoniin  ja  S.  Dakotan  kautta  takaisin.  Kyydin 
helpotuksia  pyydettiin  useoilta  rautatieyhtiöiltä.  Enim- 
män ajan  viipyi  puhuja  Mesabarangella  Minnesotassa. 
Kolme  kuukautta  oltuaan  matkalla  oli  puhujan  ter- 
veys murtunut,  joten  lännen  matkan  täytyi  raueta. 
Erityis  velvollisuudeksi  puhujalle  annettiin  henkiva- 
kuutuksen ja  sairas-apuosaston  ja  Raittiuslehden  tun- 
netuksi tekeminen,  joihin  hän  tällä  matkalla  kirjoitti 
runsaasti  jäseniä.  Raittiuslehdelle  hankki  hän  myös 
uusia  tilauksia.  Johtokunta  puolestaan  teki  Raittius- 
lehden toimitukselle  pyynnön  saada  lehti  sisällöltään 
mahdollisimman  vaihtelevaksi  ja  sisältörikkaaksi, 
että  sitä  on  helpompi  levittää  ja  vastaa  paremmin  vaa- 

timiiksia.  Varsinkin  alkukirjoitiis  jokaiseen  numeroon 
pyydettiin  saada  asiallinen. 

Raittiuskirjallisuuden  menekki  puhujan  matkalla 
oli  hyvä,  mutta  ei  ollut  riittävästi  kirjallisuutta,  paitsi 
Raittiuslaulukirjaa  ja  pienempi  valikoima  Suomesta. 

10  p.  marraskuuta  piti  johtokunta  kokouksen, 
jossa  päätettiin  kustantaa  J.  H.  Jasbergin  esityksestä 
muutamia  raittiuskirjasia.  Joulukuun  lopussa  1895 
ilmestyikin  jo  painosta  ensimmäinen  kirjanen  nimellä 
"Raittiuspuheita  ja  kertomuksia"  N  :o  2.  Hinnaksi 
asetettiin  15c.  Kokoelman  oli  koonnut  kirjuri.  Vä- 
hän myöhemmin  tuli  painosta  ulos  kirjanen  Nro  3, 
"Kuivalan  Kestikievarin  ja  Maisteri  Aholiinin  ensim- 
mäinen ja  toinen  keskustelu",  hinta  15c;  sekä  vielä 
huhtikuulla  1896  ilmestyi  J.  H.  Jasbergin  ja  Alex  Pan- 
tin kokoilema  runokokoelma  nimellä  "Raittiusrunoja 
N  :o  4".  Täten  oli  kirjallisuuden  kustannustoimi 
alulle  pantu  ja  kirjaset  numerojärjestykseen  asetettu 
—  joista  Raittiuslaulukirja  on  N  :o  i,  koska  luonnol- 
lisena pidettiin  että  alotettua  liikettä  tullaan  yhä  jatka- 
maan, kansilehteen  vielä  hankittiin  Veljeysseuran  lei- 
maksi yhdistyksen  merkki-neulan  kuva. 

Kirjurin  esityksestä  päätettiin  joulukuun  29  p. 
1895  ensi  kerta  ottaa  yhdistyksen  omaisuudelle  $400.00 
vakuutus  tulipalon  varalle,  kun  kirjallisuuttakin  tulee 
varastoon. 

Veljeysseuran  johtokunta  huomasi  näihin  aikoi- 
hin kauniin  sointuvan  suomenkielemme  olevan  vaa- 
rassa ja  päätettiin  ryhtyä  joihinkin  toimenpiteisiin  sen 
pelastamiseksi.  Kansamme  lasten  oli  kyllä  pakollista 
käydä  amerikkalaista  koulua,  kuten  nytkin,  mutta  suo- 
menkieli   ja    uskonto  jäivät  syrjään.     Näihin  aikoihin 

puuhattiin  korkeampaa  suomalaista  oppilaitosta  "Suo- 
mi-Opistoa" (joka  alkoikin  toimintansa  seuraavana 
syksynä  1896).  Johtokunta  ajatteli  mistä  sinnekin 
oppilaita  saadaan,  jos  ei  niitä  valmisteta  opettamalla 
heille  suomenkieltä  ja  uskontoa.     Luteerilaisia  seura- 


PAST.  HEIKKI  ANIAS. 


kuntia  oli  vielä  harvassa  ja  sunnuntaikouluja  vielä- 
kin harvemmassa.  Pidettiin  velvollisuutenamme  rien- 
tää seurakunnille  avuksi  lasten  opetuksessa.  Ke- 
hoitettiin  paikallisscuroja  perustamaan  sunnuntaikou- 
luja keskuuteensa,  missä  ei  sunnuntaikoulua  tai  seura- 

kuntaa  entisestään  ollut  olemassa,  vaan  ei  missään  ta- 
pauksessa ole  asetuttava  seurakuntain  tielle.  Jos  seu- 
rakunta paikkakunnalle  perustetaan,  on  koulutyö  luo- 
vutettava sille. 

Saman  esityksen  vetosi  johtokunta  vielä  vuosiko- 
koukselle Virginiassa,  Minn.,  1896,  jossa  se  sai  kanna- 
tusta. Merkitykseltään  pidettiin  sunnuntaikouluja 
Amerikan  suomalaisten  keskuudessa  tärkeämpänä  kuin 
Suomessa.  Täällä  kun  siihen  liittyy  paitsi  kirkollista 
opetusta,  myös  suuri  kansallinen  tehtävä  suomenkielen 
ja  kansallisuuden  säilyttäminen  vielä  tulevissa  suku- 
polvissa. Johtokunnan  ja  paikallisseurain  ystävällisiä 
välejä  todisti  ne  lukuisat  joulun  ja  uudenvuoden  onnen 
toivotukset,  joita  saatiin  paikallisseuroilta  sekä  kirjei- 
den että  sähkösanomain  kautta.  Mutta  kirkkaallakin 
ilmalla  joskus  leijailee  pilven  hattaroita  taivaalla. 
Eräs  Matti  Kallio-niminen  mies,  silloinen  Toivon  Tai- 
mi-seuran n  :o  50  esimies  Pequamingissa,  oli  ankaralla 
sotajalalla  Veljeysseuran  kirjuria  vastaan.  Hän  muun 
muassa  kirjoitti  Veljeysseuran  esimiehelle  kanteen  kir- 
juria vastaan.  Kirjuri  kirjoittaa  helmik.  6  p.  1896 
Matti  Kalliolle  seuraavan  kutsun:  Veljeysseuran  Joh- 
tokunnan kokous  pidetään  Ishpemingissä  9  p.  helmik. 
Tehkää  hyvin  ja  saapukaa  kokoukseen  vastaamaan  syy- 
töksistänne.  Samalla  voitte  tarkastaa  Veljeysseuran 
jäsenkirjan,  että  kerrankin  putoaa  suomukset  silmis- 
tänne". Ei  hän  kuitenkaan  saapunut.  Johtokunta  otti 
asian  erityisesti  tutkiaksensa,  mutta  ei  löydetty  mi- 
tään sellaista  tapahtuneeksi.  Tämä  sotajalalle  nousu 
oli  syntynyt  väärin  ymmärryksestä.  Edellinen  vuosi- 
kokous Elyssä  päätti  vuosineljännesmaksu  järjestel- 
män yleiseen  rahastoon  muuttaa  kaikissa  paikallisseu- 

roissa  samanlaiseksi,  joka  tähän  asti  oli  kovin  sekalai- 
nen. Toiset  seurat  maksoi  jälessä  olevalta  —  toiset 
edessä  olevalta  vuosineljännekseltä.  Useat  seurat  ei- 
vät tahtoneet  totutusta  tavastaan  luopua,  joista  Toi- 
von Taimi-seura  oli  kaikkein  vastahakosin.  Sitä  johti 
mainittu  esimies,  joka  myöhemmin  valittiin  kirje- 
vaihtajaksi.  Nyt  varsinkin  oli  hänellä  erittäin  sopiva 
tilaisuus,  näyttää  taitoaan,  hävyttömäin  haukkuma  kir- 
jeiden laatimisessa.  Tätä  kesti  puolen  vuotta.  Huh- 
tik.  7  p.  1896  kirjoittaakin  kirjuri  esimies  Sillberg'ille, 
että  niin  kauan  kuin  M.  Kallion  sallitaan  olla  kirjeen- 
vaihtajana, niin  rettelöt  ei  tule  loppumaan.  Hän  on 
hävytön  mies  kirjoitustavassaan.  Seuran  jäsenen  Vic- 
tor Pellon  kautta  telitiinkin  pyyntö  Toivon  Taimi-seu- 
ralle ettei  M.  K  :ta  valittaisi  enää  kirjeenvaihtajaksi 
rauhan  säilyttämisen  vuoksi.  Seuraavaan  vuosiko- 
koukseen saapui  hän  Toivon  Taimen  edustajana. 
Mutta  kunniaksi  hänelle,  esiintyi  aivan  maltillisesti  saa- 
tuaan asioista  tarkempia  tietoja.  Myöskin  niskoitteli 
joskin  heikommassa  määrässä  samasta  vuosineljännes 
jäsen  maksutavan  yhdenlaiseksi  asettamisesta  'Tela*^- 
taja"  n:o  44,  "Valon  Tuote"  n:o  60  ja  "Onnen  Aar- 
re" n:o  13.  Ne  luulivat  että  heille  tulee  tällä  vuodella 
5  kertaa  maksettavaksi  jäsenvero,  vaikka  heille  selitet- 
tiin, että  tulee  sama  määrä  kuin  ennenkin.  Eivät  tah- 
toneet sitä  ymmärtää,  vaikka  uudet  vuosineljännes  ker- 
tomukset oli  sen  mukaan  valmistettu. 

Calumetissa,  Mich.,  toimivat  raittiusseurat  Var- 
tia nro  4,  kuuluva  S.  K.-R.-Veljeysseuraan  ja  Hyvä 
Toivo  kuuluva  S.  R.  Y.  Yhdistykseen.  Näiden  seurain 
kesken  oli  herätetty  kysymys  vuoden  1895  lopussa  yh- 
teen liittymisestä.     Vartia  ilmoitti  epäilevällä  mielellä 

aikeen  Veljeysseuran  johtokunnalle  luullen  sen  yhty- 
mistä vastustavan,  koska  kumpikin  seuroista  tulisi 
eroamaan  pää-yhdistyksestään  ja  muodostumaan  itse- 
näiseksi mistään  pää-yhdistyksestä  riippumattomaksi. 
Vartia-seura  oli  mitä  ystävällisimmissä  väleissä  johto- 
kunnan kanssa,  eikä  sanonut  olevan  minkäänlaista  eri- 
mieltä joka  tähän  johtaisi.  Ainoastaan  on  tarkoitus 
saada  paikkakunnan  raittiusväki  yksimielisyyteen  ja 
yhden  katon  alle  kokoontumaan.  Johtokunta  tätä  yh- 
tymäpuuhaa  sydämmellisesti  suosi  ja  kehoitti  Vartia- 
seuraa  siihen  monestakin  eri  syystä,  joista  vaikuttavim- 
mat oli,  että  Calumetin  suomalainen  raittiusväki  oli 
liiankin  kauan  jo  taistellut  keskenään  puoluetarkoituk- 
sissa.  Täällä  sivistyksen  ahjossa  —  (kuten  tavalli- 
sesti calumetilaiset  kynäilijät  sanomalehti  kirjoituk- 
sissa paikkakunnastaan  mainitsivat)  —  on  aljettu  eri- 
mielisyys raittiustyössä.  Täällä  on  lietsottu  erimieli- 
syyden kipinä  kirkolliseen  työhönkin. 

Johtokunta  piti  suotavana  että  kokoaminenkin 
täällä  alettaisiin.  Tähän  aikaan  tai  vähän  ennen  oli 
Vartia-seuran  jäseneksi  otettu  myöskin  tuo  kuuluisa 
Kalle  Koski,  joka  ollen  Am.  Uutisten  toimittajana, 
teki  vointinsa  mukaan  hajoitustyötä  Veljeysseurassa. 
Mikä  vieläkin  pahempi  että  tällainen  mies  oli  jäsenenä 
yhdistyksessä  —  sillä  sisäpuolella  aidan  voipi  enempi 
tehdä  hävitystyötä  kuin  ulkopuolelta. 

Turmeltuneen  oksan  leikkaus  olisi  ehkä  voinut 
puun  parantaa.  —  Mutta  koska  leikkaus  voitiin  näin 
toimittaa  ilman  kipuja,  niin  katsottiin  se  Veljeysseu- 
ralle  edullisimmaksi.  Katsokaamme  miten  kohdeltiin 
yhdistymistoimia  S.  R.  Y.  puolelta  vaikka  ei  se  var- 
sinaisesti   kertomukseemme   kuuluisikaan.      Mainitun 

yhdistyksen  johtokunnan  puolelta  kohtasi  se  vahvaa 
vastarintaa.  Enemmistö  johtokunnan  jäseniä  kun  oli 
Hyvä  Toivo-seuran  jäseniä,  joten  se  vakavasti  järkytti 
johtokunnan  asemaa.  Vartia-seurassa  päätettiin  yhty- 
minen Hyvä  Toivon  kanssa  melkein  yksimielisesti, 
joka  samalla  merkitsi  yhdistyksestä  eroamisen. 

Hyvä  Toivossa  tehtiin  epätoivoinen  yritys,  vaan 
ainoastaan  yhdeksän  jäsentä  löytyi  jotka  tahtoivat  pi- 
tää Hyvä  Toivon  kuuluvana  S.  R.  Y.  Yhdistykseen, 
mutta  seuran  säännöt  vaativat  kymmentä  jäsentä. 
Asianomaisille  tuli  hätä  käteen;  yksi  jäsen  oli  saatava 
lisää,  joka  saatiinkin,  siten  että  tehtiin  muuttotodistus 
erään  toisen  seuran  jäsenelle  —  mistä  kuitenkin  oli 
jälestäpäin  seurata  ikävyyksiä.  —  Näin  saatiin  riit- 
tävä määrä  jäseniä  ja  seura  pysytetyksi  elossa,  ja  piti 
omaisuutensa. 

Suurin  osa  Hyvän  Toivon  jäseniä  kuitenkin  liittyi 
yhdeksi,  jotka  muodostivat  seuran  nimellä  Hyvä  Toivo 
(itsenäinen),  näin  saatiin  paikkakunnalle  2  Hyvä  Toi- 
vo-seuraa. Syyn  nimien  yhtäläisyyteen  lukija  voipi 
itse  arvata,  joskin  vaikutti  sekin  ,että  Calumetin  Suo- 
mal.  Kansanvalistus  seuran  haara-osaston  säännöissä 
nimenomaan  sanottiin,  että  Hyvä  Toivo  r.-seuralla  on 
oikeus  huonetta  käyttää.  Tämän  nimen  varjossa 
omisti  uusi  itsenäinen  seura  etu-oikeudet.  Erimieli- 
syys raittiusväen  kesken  tuli  yhä  eteenkin  päin  Calu- 
metissa  jatkumaan. 

Hajaannusta  Veljeysseuran  keskuudessa  koetti 
S.  Raittius-Ystäväin  Yhdistys  aikaan  saada  silloisen 
esimiehensä  N.  A.  Lempeän  kautta.  Hän  lähetettiin 
puhujamatkalle  elok.  lopulla  1895  Pohjois-Minneso- 
taan,  AVisconsiniin  ja  Gogebic  kauntiin  Michiganissa, 

jolla  matkalla  hän  julkeasti  tunkeutui  Veljeysseuraan 
kuuluviin  paikallisseuroihin,  koettaen  niitä  houkutella 
luopumaan  Veljeysseurasta  ja  missä  se  ei  onnistunut 
perusti  hän  toisen  seuran.  Evelethissä,  jossa  Valon 
Lähde  r.-seura  n  :o  90  oli  vasta  kuukauden  vanha,  kir- 
joitti johtokunnalle  eräs  jäsen,  ettei  saanut  raittiusseu- 
ramme  kauan  rauhassa  kasvaa,  kun  tuli  kadehtia,  joka 
kylvi  eripuraisuuden  ohdakkeita  raittiuspeltoomme. 
Eräs  Lempeä  Calumetista  kävi  täällä  perustamassa 
toisen  raittiusseuran  nimellä  "Rauhan  Lähde".  Myös- 
kin syntyi  toinen  seura  Mount  Ironiin  y.  m.  paikkoihin 
jotka  ei  kauan  eläneet.  Palausmatkalla  kävi  hän  J. 
W.  Lähteen  kanssa  Iron  Beltissä,  Wis.,  jossa  oli  vasta 
kuukauden  vanha  "Valon  Kipinä"  r.-seura  n  :o  89. 
Tämän  seuran  he  saivat  luopumaan  yhdistyksestämme, 
kun  muka  Veljeysseuran  säännöt  ovat  liian  ankarat 
vaatimaan  siveyttä  ja  kunniallista  elämän  tapaa. 

Vaikka  Lähde  näihin  aikoihin  juopotteli,  kelpasi 
hän  kuitenkin  hajoitustyöhön.  Wakefieldiin  hän  vielä 
perusti  toisen  seuran,  Bessemeriin  syntyi  myöskin  toi- 
nen seura  vähän  myöhemmin. 

Eloheimon  pää-yhdistykseksi  tarkoitettu  seura 
"Koitto"  Ironwoodissa  yhtyi  myöskin  tällä  kerralla 
Ystäväin  Yhdistykseen.  Eräs  raittiusmies  kirjoittaa- 
kin Veljeysseuran  johtokunnalle:  Lempeän  julkea 
esiintyminen  tällä  matkalla  herätti  yleistä  paheksu- 
mista vakavassa  raittiusväessä,  missä  ikänä  hän  esiin- 
tyikin. Monet  näistä  seuroista  eivät  kauan  eläneet, 
mutta  erimielisyyden  siemen  oli  kylvetty,  joka  jäi  vas- 
taiseksi versomaan. 

Raittiusseurat  "Itäsuosio"  n  :o  30  ja  Pohjola  (it- 
senäinen) Worcesterissa,  Mass.,  yhtyivät  yhdeksi  seu- 

raksi  nimellä  Sovittaja  nro  30  Veljeysseuraan  kuulu- 
vaksi syksyllä  1895.  ^^äs  ^leriheinä-niminen  henkilö 
oli  vointinsa  mukaan  hänkin  koettanut  vastustaa  Vel- 
jeysseuraa  pitemmän  ajan.  ]Mutta  varsinkin  nyt  seu- 
rain yhtymäpuuhassa,  sillä  hän  oli  vanhoja  Pohjolan 
perustavia  henkilöitä. 

Kun  vielä  mainitsemme  \'eljeysseuran  sen  aikui- 
sista kiivaimmista  vastustajista  J.  Kivikankaasta,  joka 
johti  Iltahetki  n  :o  8  seuran  eroon  Leadissa,  S.  Dak., 
sekä  Red  Lodgen.  Mont.,  Laakson  Kukan  n  :o  38  koetti 
hän  lakastuttaa :  ja  saarnaaja  A.  Sanström,  joka  johti 
eroon  Hannassa,  Wyo.,  \'uoriston  Ruusu-seuran  n  :o 
^5.  Lokak.  13  p.  piti  hän  jyrisevän  haukkumapuheen 
Rock  Springin  \  aion  Lähde-seurassa  Veljeysseurasta, 
kutsuen  humbuuki-yhdistykseksi.  Lukuunottamatta- 
kaan  Fred  Karista  ja  Kalle  Koskea,  jotka  kaikista 
enimmän  ovat  tehneet  murhaavaa  hävitystä  A^eljeysseu- 
raa  vastaan. 

Chicagon  pienen  seuran  oli  tänä  syksynä  tanssi- 
kuume  kokonaan  uneen  tuudittaa,  mutta  ihmekös  se? 
Olihan  kaupungin  silloinen  suomalainen  sanomalehti 
siihen  erityisesti  seuraa  kehoittanut. 

Evelethin  Valon  Lähde-seuraa  oli  tämä  kuume 
vaivannut  perustamisesta  asti,  joka  sitten  yhä  kiihtyi 
kun  seura  sai  oman  talon. 

Tuo  se  juuri  onkin  vaara,  joka  viekottelee  seuroja 
huvitusten  kaltevalle  pinnalle.  Kun  he  saavat  oman 
tuvan,  niin  sitten  pitää  olla  myöskin  oma  lupa.  Tästä 
syystä  on  edesmenneinä  vuosina  esimerkiksi  Väinö-seu- 
rassa vastustettu  oman  kodin  rakennusta,  ettei  seura 
joutuisi     ikävyyksiin     huvihaluisten    takia.     Sopivista 

huoneista  ei  ole  puutetta  ollut,  eikä  vuokran  korkeus 
siihen  pakoittanut. 

Oman  talon  saanti  oli  Lännen  Toivo-seuran  Fort 
Bragg'issa  saattanut  siihen  ikävään  asemaan  tanssi- 
kiihkon  takia,  että  seuran  täytyi  myöhemmin  erota  Vel- 
jeysseurasta. 

Valon  Tuote-seurasta  Virginiassa,  Minn.,  päätet- 
tiin lakkauttaa  tanssit  vuoden  1896  alkupuolella  ehkä 
siitäkin  syystä,  että  vuosikokous  oli  ensi  kesänä  tuleva 
sinne. 

Kaleva-seura  Wolwerinessa,  Mich.,  möi  vanhan 
kokoushuoneensa  tänä  syksynä  ja  päätti  alkaa  rakentaa 
uutta.  "Lännen  Tähti",  Eureka,  Cal.,  samoin  ryhtyi 
oman  talon  rakennuspuuhiin.  Vaikutuksestaan  lakan- 
neita seuroja  herätettiin  tänä  syksynä  uudelleen  toimin- 
taan nim.  Miekka  n'o  49,  New  York  Millsissä,  Voiton 
Kilpi  n  :o  47  Nianticissa,  Conn. 

Uusia  seuroja  perustettiin  "Tapio"  n  :o  91  Hibbin- 
gissä,  Minn.,  elok.  11  p.  1895,  jolle  nimen  esitti  Vel- 
jeysseuran  kirjuri,  sillä  paikka  oli  vielä  erämaata; 
"Urhoollinen  Askel"  n:o  92  Grand  Marais,  Mich., 
marrask.  8  p.  1895,  perustajina  toimi  John  Vanhala 
ja  J.  F.  Erickson.  Myöhemmin  lyhensi  seura  nimensä 
Askeleeksi  Veljeysseuran  kirjurin  esityksestä.  "Tais- 
telija" n:o  93  Salem,  Mass.,  jouluk.  15  p.  1895,  perus- 
tajina Valon  Leimun  jäseniä  Rockportista.  "Valo" 
n:o  94  New  Castle,  Pa.,  21  p.  marrask.  1895  perustet- 
tiin pastori  A.  Kiviojan  avustuksella  ja  jouluk.  12  p. 
päätti  yhtyä  Veljeysseuraan.  Uudenvuoden  päivänä 
1896  muutti  se  nimensä  "Uusi  Toivoksi",  syystä,  että 
Veljeysseurassa  oli  2  Valo-seuraa  jo  entisestään. 

Harborissa,  Ohiossa,  oli  tokkatyömiehillä  työlakko 

tänä  syksynä,  josta  oli  raittiustyölle  se  suuri  voitto, 
että  isännistö  vaati  vastaisuudessa  työmiehiltään  eh- 
dotonta raittiutta.  Raittiusseura  Kunto  laati  tokan 
superitentille  tästä  siunausta  tuottavasta  toimenpitees- 
tään julkisen  kiitoskirjelmän,  sillä  se  oli  loistava  voitto 
raittiustyölle  Harborissa,  jossa  ennen  oli  se  yleinen  kä- 
sitys työmiehillä,  ettei  rautamultaa  voida  laivasta  nos- 
taa, jos  ei  työmies  saa  juoda  janoonsa  olutta. 

Raittiustyö  oli  yleisemmin  tunnettu  tähän  aikaan 
Amerikan  suomalaisten  keskuudessa,  kun  emämaassa 
Suomessa.  Sillä  siellä  ei  varsinkaan  maaseuduilla 
vielä  raittius-asiata  tunnettu  paljon  nimeksikään.  Oli- 
han tosin  Amerikassakin  paljon  jotka  uskottelivat  että 
raittius  sitoo  ja  orjuuttaa.  Mutta  vähitellen  selveni, 
kumman  kahleet  olivat  raskaammat  juoppoudenko  vai 
raittiuden. 


u 


III 


/.  s.  R.  Yhdistys. 

Raittiusseurat  "Aamunkoitto"  Fitchburg-,  Mass., 
Idän  Liitto"  Worcester  Mass.,  ja  "Uljas  Koitto", 
Ouincy,  Mass.,  olivat  jo  neuvotelleet  keskenään  rait- 
tiusyhdistyksen perustamisesta  Idän  valtioihin.  Mutta 
virallinen,  päättävä  ja  perustava  kokous  pidettiin  23  p. 
tammikuuta  1897  Fitchburgissa,  Mass.,  jossa  oli  val- 
tuutettuina edustajina  Idän  Liitto-seurasta:  John  Haa- 

pakoski,  Joel  Metsäpeite,  K.  J.  Meriheinä,  Risto  Väk- 
iin, John  Perälä  ja  H.  Hemming;  Aamun  Koitto-seu- 
rasta :  A.  Hannula ,  John  Nylund,  Karl  Pihlqvist,  John 
Lakso,  David  Sorvisto,  Alex  Heisson,  Antti  Härkönen, 
Isak  Nylund  ja  John  Myllykangas  sekä  Uljas  Koit- 
to-seurasta: Erik  Maljanen  ja  John  Peltonen.  Silloin 
perustettiin  yhdistys,  joka  tunnetaan  nimellä  "Idän 
Suomalainen  Raittius  Yhdistys  Amerikassa".  Johto- 
kuntaan ensimäiselle  vuodelle  tulivat  valituksi :  Esi- 
mieheksi John  Lakso,  varaesim.  August  Latvala,  kir- 
juri Joel  Metsäpelto,  varakirj.  John  Peltonen,  rahas- 
tonhoitajaksi John  Myllykangas,  jäseniksi  Risto  Väk- 
iin, K.  E.  Meriheinä,  Erik  Maljanen  ja  Antti  Här- 
könen. Sääntöehdotuksia  oli  kokoukselle  tuotu  kol- 
met, joista  se  valitsi  ja  hyväksyi  säännöt  yhdistykselle. 
Kokouksen  loputtua  hajosi  kukin  kotiinsa  toivottaen 
onnea  yhdistyksen  työlle.  Ensimmäinen  johtokunnan 
kokous  pidettiin  maaliskuun  6  p.  1897  Worcesterissa, 
Mass.,  jolloin  m.  m.  päätettiin  yhdistyksen  säännöt  lä- 
hettää valtion  virastolle  hyväksyttäväksi  ja  vahvistet- 
tavaksi. 

Ensimmäinen  yhdistyksen  vuosikokous  pidettiin 
Worcesterissa,  Mass.,  heinäkuun  30  ja  31  p.  1897. 
Paikallisseurain  luku  oli  ensi  vuodella  kasvanut  kol- 
mella ja  oli  nyt  siis  6,  joiden  yhteinen  jäsenluku  oli 
386.  Edustajain  luku  oli  16,  jotka  olivat  kokoontu- 
neet tarkastamaan  missä  määrin  nuori  yhdistys  oli 
edistynyt  ensi  vuodella,  sekä  laskemaan  perustusta  seu- 
raavan eli  toisen  vuoden  toiminnalle.  Erityisempää 
mainitsemista  tämän  kokouksen  päätöksistä  ei  ansaitse 
muut  kuin  se,  että  kokous  antoi  johtokunnalle  toimeksi 


toimittaa  ja  kustantaa  yhdistykselle  omituiset  laulu- 
kirjat. 

Yhdistyksen  toinen  vuosikokous  pidettiin  Quin- 
cyssä,  Mass.,  29 — 30  p.  heinäkuuta  1898,  jonne  edus- 
tajia oli  saapunut  noin  20.  Paikallisseurain  luku  oli 
toisen  vuoden  ajalla  kasvanut  6:11a  ja  oli  nyt  siis  12. 
Yhteinen  jäsenluku  oli  kasvanut  260 :11a  ja  oli  nyt  646. 

Kolmas  yhdistyksen  vuosikokous  pidettiin  Fit- 
chburgissa,  Mass.,  heinäkuun  28  ja  29  p.  1899,  jolloin 
johtokunta  ja  paikallisseurain  edustajia  yhteensä  26, 
taasen  olivat  kokoontuneet  tarkastamaan  minkälaisen 
hedelmän  tämän  vuotinen  raittiustyö  oli  kantanut. 
Seurain  luku  taasen  oli  lisääntynyt  3  :11a  ja  siis  oli  nyt 
15  ja  yhteinen  jäsenluku  577.  Kuolemakin  oli  tämän 
vuoden  ajalla  vienyt  riveistä  7  jäsentä,  joiden  jokaisen 
jälkeenjääneille  omaisille  oli  yhdistys  maksanut  $50.00. 

Tässä  kokouksessa  jo  heräsi  ajatus  raittiuskirjal- 
lisuuden  hankkimisesta.  Esitettiin  Raittiuslehden  kus- 
tantamista ja  ulosantoa  sekä  myöskin  kalenteria,  jotka 
jätettiin  johtokunnalle  katsottavaksi  josko  ne  näkevät 
mahdolliseksi  nuo  esitykset  toteuttaa. 

Neljäs  vuosikokous  pidettiin  New  Yorkissa,  N. 
Y.,  heinäkuun  26,  27  ja  28  p.  1900,  jolloin  johtokunta 
ja  paikallisseurain  edustajia  oli  kokoontunut  yhteis- 
voimin toimimaan   raittius-aatteen   edistämiseksi. 

Yhdistykseen  oli  taas  vuoden  ajalla  liittynyt  3 
paikallisseuraa,  vaan  sama  määrä  oli  lakkauttanut  toi- 
mintansa jäsenten  vähyyden  tähden,  joten  seurain  luku 
oli  sama  kuin  vuoden  alussakin,  eli  15,  vaan  jäsenluku 
oli  kasvanut  112  ja  oli  nyt  699. 

Kolmannen  vuosikokouksen  johtokunnalle  jättä- 
mää    toivomusta    raittiuskalenterin   ja   raittiuslehden 

kustantamisesta  ei  johtokunta  ollut  voinut  toteuttaa. 
Tämä  kokous  nyt  hylkäsi  tuleviin  aikoihin  raittiusleh- 
ti-homman,  mutta  kalenterin  kustannuksen  sai  johto- 
kunta jälleen  toimekseen,  jos  se  näkyy  mahdolliseksi. 

Kun  taasenkin  oli  vuosi  vierähtänyt  menneisyy- 
teen, kokoontui  yhdistys  eli  johtokunta  ja  paikallisseu- 
rain  edustajat  viidenteen  vuosikokoukseen  Maynar- 
dissa,  Mass.,  heinäkuun  25,  26  ja  27  p.  1901,  yksissä 
mielin  tarkastamaan  mitä  menneen  vuoden  kokemuk- 
set olivat  opettaneet  ja  mitä  neuvoja  jättäneet  tulevan 
vuoden  varalle.  Ja  keskusteluista  selveni  että  aatteem- 
me edistymiselle  on  tärkeintä  saada  sitä  laajemmalla 
tunnetuksi,  jota  johtokunta  oli  jo  kuluneella"  vuodella 
koettanut  toteuttaa  lähettämällä  kiertäviä  puhujia  seu- 
rojen keskuuteen.  Puhujia  oli  ollut  matkoilla  15  eri 
kertaa,  ja  pitäneet  yhteensä  43  esitelmää. 

Niinkuin  jo  edellisissäkin  vuosikokouksissa,  sa- 
moin tässäkin  muistuttivat  edustajat  yhdistyksen  ole- 
van ilman  omituista  äänenkannattajaa,  sekä  lausuivat 
toivomuksensa  sen  aikaansaamisesta,  joten  kokous  an- 
toi johtokunnalle  vallan  toimia  niin  että  tultaisiin  saa- 
maan oma  äänenkannattaja,  raittiuslehti,  aatteemme 
avustajaksi. 

Tällä  vuodella  oli  paikallisseurain  luku  taasen 
lisääntynyt  3:11a,  sekä  jäsenluku  6:11a,  ja  oli  nyt  yh- 
teensä 705. 

Kuudes  yhdistyksen  vuosikokous  pidettiin  24,  25 
ja  26  p.  heinäkuuta  1902  Marlborossa,  N.  H.,  johon 
johtokunta  ja  edustajat,  luvultaan  noin  20,  olivat  tul- 
leet toistensa  apua  ja  neuvoa  saamaan  tuossa  työssä, 
jonka  tarkoitus  on  pelastaa  kanssaveljiä  viinan  orjuu- 
desta, siskoja  puutteesta  ja  kurjuudesta. 

Tässä  tarkoituksessa  alettiin  tämänkin  kokouksen 
toiminta.  Ensin  tarkastettiin  mitä  kuluneella  vuodella 
oli  aikaansaatu  asiamme  ja  aatteemme  eteen,  sekä  sit- 
ten harkittiin  millä  tavalla  saavutettaisiin  entistä  suu- 
rempia voittoja  jalolle  raittius-aatteelle.  Yksimieli- 
seen päätökseen  tultiin  että  raittiuskirjallisuudella  on 
suuri  merkitys  raittius-aatteen  levittämisessä,  ja 
päätettiin  ruveta  julkaisemaan  raittiuslehteä  sekä  myös- 
kin kalenteria  seuraavalle,  1903  vuodelle,  jos  suinkin 
aineelliset  varat  myöntävät..  Asia  jätettiin  johtokun- 
nan haltuun  toivomuksella  että  se  tekee  kaiken  voita- 
vansa. Ja  niin  johtokunta  tekikin  kuten  j alempana 
selviää.  Muuten  oli  raittiusrivimme  taajenneet  kulu- 
neellakin vuodella.  Vaikka  paikallisseurain  luku  oli 
sama  kuin  alussakin  oli  yleinen  jäsenluku  lisääntynyt 
T95  :llä  ja  oli  nyt  902. 

Kun  nyt  vielä  siirrymme  viimeisen  eli  7  :nen  vuo- 
sikokouksen tärkeimpiä  toimia  tarkastamaan,  joka  pi- 
dettiin heinäkuun  23  ,  24  ja  25  p.  1903  Pawtucketissa, 
R.  L,  niin  lienee  sitte  tärkeimmät  vaiheet  kerrottu. 
Kuluneen  vuoden  ajalla  oli  johtokunta  toiminut  niin, 
että  tuli  täytetyksi  toivomus  omasta  äänenkannatta- 
jasta, siis  se  oli  jo  olemassa  ja  ilmestyi  5  eri  kertaa. 
Mutta  tällä  lyhyellä  olemassa  oloaj allaan  lehti  oli  tul- 
lut kokemuksesta  huomaamaan,  että  vaikka  sitä  oli 
niin  kauvan  ja  hartaasti  toivottu,  ei  sitä  kuitenkaan 
suurin  osa  vastaanottanut,  ei  sille  oveansa  avannut 
eikä  kannatustaan  antanut.  Ainoastaan  noin  kolmas 
osa  yhdistyksen  jäsenistä  kannatti  sitä  tilauksellaan, 
josta  oli  seurauksena  taloudellinen  ahdinkotila,  sillä 
lehden  viiden  numeron  kustannus  oli  niellyt  kaikki  ti- 
lauksista   tulleet    varat.      Vuosikokouksen  täytyy  nyt 

paikallisseurain  edustajilta  kysyä  neuvoa  millä  tavalla 
saataisiin  lehden  taloudellinen  tila  korjatuksi  siihen 
kuntoon,  että  se  voisi  säännöllisesti  kerta  kuussa  il- 
mestyä tai  annetaanko  lehti  kuolla.  Edustajain  eväs- 
tyksistä ilmeni,  että  oli  semmoisiakin  ponsia  piirusteltu, 
että  jos  ei  lehti  saa  niin  paljon  tilaajia  että  se  voi  ti- 
lausrahoilla  itsensä  pystyssä  pitää,  niin  antaa  kuolla. 
Asiasta  ilmeni  toistakin  mieltä,  mutta  selville  siitä  ei 
päästy,  joten  jätettiin  johtokunnan  huostaan,  jatkaa 
lehden  ulos-antoa  jos  voi.  Mutta  niinkuin  kerrottu, 
oli  lehden  taloudellinen  tila  kovin  ahdas,  ja  paikallis- 
seurain enemmistö  kieltäytyi  apuansa  antamasta. 
Näin  ollen  ei  johtokunta  ole  voinut  lehden  ulosantoa 
jatkaa,  vaan  on  täytynyt  jättää  asia  seuraavan  vuosi- 
kokouksen ratkaistavaksi. 

Toinen  vaikea  johtokunnalle  jätetty  toimi  oli  ka- 
lenterin kustantaminen,  jonka  johtokunta  on,  paikallis- 
seurain avulla,  kustantanut  ja  toimittanut. 

Vuosikokous  myös  velvoitti  johtokunnan  lähettä- 
mään kiertävän  puhujan  seurojen  keskuuteen  niin  laa- 
jalle kuin  suinkin,  raittius-aatteen  edistämiseksi  ja  el- 
vyttämiseksi, mutta  varain  vähyys  on  johtokunnalla 
ollut  esteenä  sen  täyttämisessä.  Tuon  ainaisen  varain 
puutteen  poistamiseksi  tämä  kokous  mietti  keinoja, 
vaan  ei  keksitty  muuta  kuin  että  paikallisseurat  luo- 
vuttaisivat uusien  jäsenten  yhtyessä  lo  senttiä  kusta- 
kin sisäänkirjoitusraliastosta  yhdistyksen  kassaan,  joka 
kuitenkin  on  hyvin  niukka  tulolähde  niiden  menojen 
suorittamiseksi,  joita  noitten  johtokunnalle  jätettyjen 
toimien  täyttäminen  synnyttäisi.  Mutta  tuo  päätös  jo 
joissakin  paikallisseuroissa  herätti  epäluottamusta  yh- 
distystä kohtaan,  se  ilmeni  niissä  kirjeissä,  joita  kir- 

Juri  tuon  päätöksen  johdosta  sai.  Raittiusseura  "Va- 
lon Lähde"  Twilightissa,  Pa.,  katsoi  tuon  päätöksen 
kokonaan  vapautensa  riistäjäksi  ja  marraskuun  22  p. 
1903  erkani  yhdistyksestä,  sanoen  ei  rupeavansa  mille- 
kään yhdistykselle  veroja  maksamaan. 

Tämmöisilläkin  mielipiteillä  ehkä  toivotaan  rait- 
tius-asian edistyvän  ja  voitonkin  saavan,  mutta  ei  tah- 
dota mitään  sen  eteen  tehdä  eikä  uhrata.  Omistetaan 
oikeuksia,  vaan  ei  velvollisuuksia. 

Mainitsematta  on  jäänyt  yhdistyksemme  uljas 
lippu,  jonka  viides  vuosikokous  Maynardissa,  Mass., 
jätti  johtokunnalle  ja  sitä  varten  valitulle  toimikun- 
nalle hankittavaksi.  Se  olikin  jo  kuudennessa  vuosi- 
kokouksessa Marlborossa,  N.  H.,  nähtävänä  ja  ihail- 
tavana sekä  kokouksen  lopetettua  juhlamarssia  johta- 
massa. Samoin  seitsemännessä  vuosikokouksessa 
Pawtucketissa,  R.  I.,  oli  lippu  seuraajiensa  ja  sivulta 
katsojain  ihailun  ja  huomion  esineenä  juhlamarssissa. 

Fall  Riverissä,  Mass.,  pidetty  vuosikokous  oli 
rauhallinen  ja  kaikissa  asioissa  mentiin  hyvin.  Mutta 
silloin  valittu  johtokunta  joutui  ikävyksiin  Johan 
Kamppisen  takia,  joka  valittiin  rahastonhoitajaksi  ja 
hän  karkasi,  vieden  mukanaan  yhdistykselle  kuuluvia 
rahoja  $146.46,  jonka  summan  johtokunnassa  olevat 
takausmiehet  joutuivat  maksamaan. 

Vuonna  1905  vuosikokous  Troy,  N.  H.,  oli  su- 
rullisen myrskyisä;  sillä  oli  edustajain  enemmistö  so- 
sialisteja ja  heille,  niinkuin  tunnettua  on,  ei  ollut  rait- 
tiuskysymys  tärkeimpänä,  mutta  sen  nimessä  puolue- 
puhvaus  pää-asiana.  Erittäinkin  johtokunnan  valin- 
nassa he  tahtoivat  saada  puolue  miehiään  valituksi, 
jossa    osalta     onnistuivatkin.      Puheenjohtajaksi   tuli 

Matti  Kangas  Maynardista,  Mass.,  kirjurille,  joka 
ennen  oli  ilman  palkkaa,  esittivät  he  palkaksi  $100.00. 
Kuitenkin  lopullisesti  tuli  hyväksytyksi  kirjurin  palkka 
$50.00,  mutta  tällä  palkalla  ei  puoluemiesten  halut- 
tanut ruveta  virkaan,  joten  kirjurin  valitseminen  jäi 
seuraavaan  päivään  ja  silloin  rupesi  ehdokkaaksi  mr. 
Sorvarin  esityksestä  A.  Kalliokoski,  hän  rupesi  kui- 
tenkin erikoisella  ehdolla,  ja  se  oli  se,  ettei  mitään 
palkkaa,  jossa  tapauksessa  palkasta  tehty  päätös  tuli 
kumotuksi  ja  yhdistys  vapautui  siitä  maksosta.  Tämä 
teko  katkeroitti  niitä,  jotka  olivat  innokkaita  raittius- 
miehiä  alkuperäisesti  tarkoitetun  palkan  tähden. 

Vielä  on  mainittava  tälle  vuodelle  joka  alkoi  vuo- 
sikokouksesta, että  se  ei  ollut  johtokunnan  puolesta 
mitään  ihailtavaa.  Puheenjohtaja  Matti  Kangas  juo- 
nitteli kaikella  tavalla,  vaan  kun  ei  saanut  kaikkia  oik- 
kujansa menemään  läpi,  niin  hän  erosi  toimestaan  ja 
koko  yhdistyksestä  joulukuussa  1905  ja  varapuheen- 
johtaja Henry  Winnurva  tuli  puheenjohtajaksi. 
Myöskin  A.  Kalliokoski  oli  pakoitettu  eroamaan  kir- 
jurin toimesta,  kun  yhdistyksen  yleis-äänestyksessä 
tuli  valituksi  matkustavaksi  puhujaksi.  Kirjuriksi 
valittiin  past.  A.  Könönen. 

Vuosikokous  Quincyssa,  Mass.,  oli  rauhallinen  ja 
kaikissa  yhdistystä  koskevissa  asioissa  päästiin  läpi  jo- 
takuinkin yksimielisesti,  paitsi  viimeisenä  kokouspäi- 
vänä past.  A.  Könönen  teki  hetken  häiriön  vähäpätöi- 
sen asian  tähden  omassa  itsekkäisyydessään,  josta  oli 
seurauksena,  ettei  hän  enämpi  osoittautunut  periaat- 
teen miehenä  ja  lopulta  tuli  kokonaan  eroon. 

.  Viimeinen  vuosikokous  1907  Milford,  N.  H.,  oli 
kiitettävän  hyvä  ja  kuluneen  vuoden  toiminta  johto- 

kunnan  keskuudessa  moitteeton.  Puheenjohtajana  toi- 
mi A.  Kalliokoski  ja  kirjurina  A.  Heller.  Tämä  vuo- 
sikokous oli  siitä  merkillinen,  että  yksimielisesti  pää- 
tettiin raittiusväestön  yhteen  liittymisestä  ja  joka  on 
nyt  lähellä  lopullista  ratkaisuaan.  Samoin  myöskin 
päätettiin  Säde-lehden  laajentaminen  ja  joka  on  myös- 
kin tapahtunut. 

Saattaa  erityisemmin  mainita  niistä  vastoinkäy- 
misistä joita  eri  paikallisseurat  ovtit  saaneet  kokea  vii- 
me kolmen  vuoden  aikana  omaisuuksiinsa  nähden  so- 
sialistien anastamisen  tähden  seuraavissa  paikoissa : 
Fitchburgissa,  Mass. ;  Maynard,  Mass. ;  Quincy, 
Mass. ;  Worcester,  Mass. ;  Marlboro,  N.  H. ;  Enfield, 
N.  H. ;  Sandstone,  Minn. ;  Eveleth,  Minn.  Näistä  on 
ollut  rahallista  kulutusta  oikeuden  käyntiin  noin  $550. 
Kaikissa  rettelöissä  ovat  sosialistit  joutuneet  tappiolle, 
paitsi  lopullista  päätöstä  ei  ole  vielä  tullut  kahdesta 
viimemainitusta. 

Kaikki  ne  todistelut,  joiden  läpi  on  menty,  anta- 
vat vaan  enempi  todistusta  siitä,  että  työ  jota  tehdään 
on  taistelun  arvoista.  Siksipä  toivottavasti  jokainen 
tunteekin  voimien  kokoomisen  tarvetta  ja  tekee  voita- 
vansa uuden  voimakkaan  Liiton  aikaansaamiseksi. 

Uusiikäänne  ja  rauhankokous. 

Mielihyvällä  silmäilee  jokainen  raittius-asian  ys- 
tävä Amerikan  suomalaisten  yli  kaksikymmenvuotisen 
raittiustyön  historiaa.  Mielihyvällä  ennen  kaikkea 
senvuoksi,  että  tuo  historia  jo  pelkällä  olemassa-olol- 
laan osottaa,  ettei  suomalaisen  kansan-aineksen  se  pieni 
osa,  joka  on  sirottautunut  tänne  lännen  suureen  va- 
pauden maahan,  ole  tahtonut  pysyä  raittiusliikkeelle 
vieraana.  Päinvastoin  on  raittiustyö  ottanut  sijansa 
siirtokansallisuutemme  yhteisharrastusten  eturinta- 
massa. Ja  ensimäisten  huomattavimpien  harrastus- 
temme  joukossa  on  se  sitte  aina  pysynytkin. 

Mieltäkiinnittävää  on  panna  merkille  että  kaikilla 
tämän  maan  kulmilla,  missä  kansalaisiamme  vain  on 
asunut  niin  paljon  että  n.  s.  yhteispyrintöjcn  alotta- 
minen  on  saattanut  olla  mahdollista,  on  ensimäisenä 
otettu     kysymyksenalaiseksi    raittiusseuran  perustami- 

tien.  ja  missä  vain  on  raittiusseura  perustettu,  on  se 
myöskin,  aniharvoja  poikkeuksia  lukuunottamatta, 
elossa  pysynyt.  Raittiusseuran  vierellä  on  saattanut 
nukahtaa  nuorisoseura  tai  joku  muu  kansalaisten  pe- 
rustama yhdistys,  mutta  raittiusseura  on  elänyt  ja  edis- 
tynyt. 

Mitään  erittäin  merkillisiä  eteenpäin  harppauksia 
ei  Amerikan  suomalaisten  raittiusliike  ole  koskaan  ot- 
tanut, mutta  ei  ole  myöskään  taantumus-askelia  havait- 
tavissa. Raittiustyömme  kulku  on  ollut  verrattain  ta- 
saista ja  samalla  varmaa  eteenpäin  kulkua.  Se  on  kul- 
kenut voitosta  voittoon.  Kaikkea  samalla  kertaa  ei 
ole  saavutettu,  mutta  pienimpiäkään  pikku  voittoja 
asian  edistymisessä  ei  myöskään  ole  halveksittu. 

Raittiusliikkeemme  varmaan,  jatkuvaan  eteenpäin 
kulkuun  lienee  vaikuttavimpana  tekijänä  pidettävä  sitä, 
että  meidän  raittiustyön  tekijät  ovat  aina  työnsä  no- 
janneet siihen  siveys-oppiin,  joka  jo  on  kestänyt  vuo- 
sisatain koettelemukset.  Niinollen  ei  mikään  erityi- 
nen, ennenkuulumaton  uutuuden  viehätys  ole  raittius- 
liikkeellemme äkillisiä  eteenpäin  sysäyksiä  antanut, 
mutta  eivät  toiseltapuolen  ole  odottamattomat  tapauk- 
set sen  työn  kulussa  sitä  taannuttamaankaan  päässeet. 
Näin  on  ollut  laita  ainakin  raittiustyön  tekijäin  varsi- 
naisen kantajoukon,  raittiusliikkeemme  historiaa  luo- 
van ydinryhmän  laita. 

Kuitenkin,  vaikkapa  raittiustyömme  onkin  men- 
nyt eteenpäin  vaikkapa  raittiusveteraanimme  saatta- 
vatkin viitata  kunniakkaasti  suoritettuun  työhön  rait- 
tiustyön vainiolla,  tietää  meidän  raittiustyön  historia 
kertoa  myöskin  epäkohdista  tämän  työn  teennässä. 
Ja  koska  meidän  raittiusknsa  on  osottautunut  siksi  jou- 

koksi,  joka  haluaa  rakentaa  eikä  kaataa,  ymmärtää  se 
epäilemättä  käyttää  oman  työnsä  historian  yhtähyvin 
varjo-  kuin  valopuoletkin  opettajinaan  työtään  jatkaes- 
saan. Raittiuskansamme  viimeaikaiset  harrastukset 
selvään  osottavat,  että  yhtähyvin  kuin  parhaiksi  osot- 
tautuneita  työtapoja  edelleen  kehitetään,  toiseltapuolen 
myöskin  riennetään  korjaamaan  tehtyjä  erehdyksiä  ja 
epäilemättä  tarkotetaan  niitä  vastaisuudessa  välttää. 

Valitettava  tosiasia  on,  että  Amerikan  suomalai- 
nen raittiuskansakaan  ei  ole  saattanut  pysyä  erillään 
meidän  kansallisuudellemme  —  valitettavaa  sanoa  — 
niin  tunnusmerkillisestä  eripuraisuudesta.  Raittius- 
työntekijät  siirtokansamme  keskuudessa  eivät  ole  so- 
pineet "samain  seinäin  sisälle"  tekemään  työtä  yhdessä 
yhdistyksessä,  vaan  on  tuon  kaksikymmentävuotisen 
toimintakauden  ajalla  muodostunut  keskuuteemme 
useampia  eri  raittiusryhmiä.  Syynä  raittiuskansamme 
hajaantumiseen  ja  hajallaan  pysymiseen  on  sanottu  ol- 
leen raittiustyön  eturivin  miesten  persoonalliset  eripu- 
raisuudet. Mikään  ei  tietysti  ole  terveellisempää  kuin 
se  että  tämänkin  raittiustyön  tekijät  tahtovat  itse  tun- 
nustaa, sillä  kun  se  kerran  tunnustetaan,  niin  vastai- 
suudessa ei  liene  enää  pelättävissä  persoonallisten  suh- 
teiden pääsevän  hajottamaan  raittiusjoukkoja. 

Tämän  kirj ottaja  tahtoisi  nyt  kuitenkin  väittää, 
että  joskin  persoonalliset  suhteet  ovat  raittiuskansamme 
hajottamisessa  eri  ryhmiin  pelanneet  huomattavaa 
osaa,  niin  ne  yksinomaan  eivät  ole  raittiuskansamme 
jakaantumista  aiheuttaneet.  Jos  meidän  siirtokansan 
raittiustyötä  olisi  tehty  toisellaisissa  oloissa,  niin  mit- 
kään persoonallisuussuhteet  eivät  koskaan  olisi  voineet 
saada  aikaan  hajaannusta. 

Kun  muistetaan  että  monillakin  paikoin  raittius- 
seurat  olivat  kauan  aikaa  ainoina  yhdistyksinä,  seurasi 
itsestään,  että  aatteellisissa  harrastuksissa  puuhaavat 
raittiusseuralaiset  tahtoivat  saada  raittiusseurasta  sel- 
laisen pikku  yhteiskunnan,  jonka  sisään  oli  sullottava 
kaikki  inhimillisen  elämän  harrastukset.  Niissä  muissa 
raittiusseuroissa  ajetuissa  kysymyksissä  silloin  aina 
saattoi  tulla  pikku  kiistoja,  —  ja  joskus  isojakin  —  ja 
vaikkapa  silloin  pääasiassa,  nim.  raittius-asiassa  kaikki 
olisivatkin  olleet  yksimielisiä,  saivat  nuo  varsinaisen 
työn  oheen  liitetyt  pyrkimykset  hajaannuksia  aikaan. 
Ja  jos  silloin  johtavilla  miehillä  vielä  liäsksi  oli  persoo- 
nallista "kaunaa",  saatettiin  noihin  —  tavallaan  kyllä 
periaatesyihin  —  vetoamalla  saada  osa  seuran  jäsenistä 
yhtymään  uuden  seuran  perustamispuuhiin. 

Toisten  raittiusseuran  jäsenten  tahtoessa  ajaa  rait- 
tiusseurassa  seurakunta-asiaa,  toisten  esim.  nuorison 
huvittelujen  asiaa,  oli  erimielisyyksiin  aihe  saatu. 
Näitä  raittiusseuroissa  ajettavia  muita  asioita  ajatel- 
len ei  senvuoksi  myöskään  ole  aivan  perää  vailla  se 
väite,  että  eri  raittiusryhmiä  erottaa  toisistaan  periaat- 
teellisetkin eroavaisuudet.  Mutta  ne  periaatteelliset 
eroavaisuudet  koskevat  muita  asioita,  eikä  välittömästi 
raittius-asiaa,  sillä  edelleen  on  aivan  helppo  väittää, 
että  raittiustyön  suhteen  seisovat  eri  raittiusryhmät  ja 
ovat  aina  seisoneet  samalla  kannalla. 

Toisena  syynä,  mikä  on  hajaantumisen  tehnyt  liian 
helpoksi  on  se,  että  kansalaisemme  täällä  asuvat  hajal- 
laan, kaukana  toisistaan.  Siten  onkin  eri  pääyhdistyk- 
siä  muodostunut  itsestään  eri  osiin  maata,  jotta  raittius- 
kansamme  jakaantuminen  suureksi  osaksi  on  myöskin 
alue- jakoa. 

—  68  — 


Jonkun  aikaa  näytään  pidetyn  raittiuskansamme 
hajaannusta  aivan  luonnollisena.  Siinä  ei  mitään  pois 
pantavaa  huomattu.  Ja  onpa  usein  pidetty  luonnolli- 
sena sitäkin,  että  eri  raittiusseurain  jäsenistöt  ovat  ol- 
leet oikein  taistelukannalla  toisiaan  vastaan. 

Mutta  ennen  pitkää  toi  uusi  aika  mukanaan  täs- 
säkin asiassa  toisen  tunnon.  Alkoi  kuulua  ensin  hiljaa, 
ja  sitte  yhä  voimakkaammin  ääniä,  jotka  pitivät  sopi- 
mattomana sen,  että  saman  aatteen  ajajat  työskentele- 
vät hajallaan  eri  ryhminä  ja  vieläpä  taistelevat  toisiaan 
vastaan.  Johto-asemissa  olevat  henkilöt  myöskin  ai-, 
käin  kuluessa  vähitellen  muuttuivat,  joten  persoonalli- 
set suhteet  eivät  enää,  ainakaan  siinä  määrin  kuin 
alussa,  olleet  raittiusryhmiä  toisistaan  vieroittamassa. 

Seurakunnallisen  elämän  kehittyminen,  uusien  eri 
asioita  ajavain  yhdistysten  perustaminen  ja  suomalais- 
siirtolaisten elämän  yleinen  edistyminen  tekivät  sen, 
että  paljon  niitä  syitä,  mitkä  olivat  tehneet  hajaantumi- 
sen mahdolliseksi,  oli  aivan  itsestään  poistunut.  Työs- 
kentely raittiusseuroissa  suuntautui  yhä  entistä  enem- 
män pitämään  silmällä  vain  itse  pää-asiaa,  nim.  raittius- 
työtä. Muita  asioita  ajettiin  eri  yhdistyksissä.  Lisäksi 
alkoi  yhdistävään  suuntaan  painavasti  vaikuttaa  rait- 
tiustyön suuntautuminen  suomalaistenkin  keskuudessa 
entistä  enemmän  yhteiskunnalliseksi  työskentelyksi. 

Kaikki  nämä  ovat  itsekukin  osaltaan  olleet  vaikut- 
tamassa siihen,  että  raittiuskansan  yhteenliittymisestä 
saatettaisiin  ryhtyä  puhumaan  ja  kirjoittamaan  kuin 
ainakin  asiasta,  jonka  toteuttaminen  on  mahdollisuuden 
ra  jäin  sisällä.  Tosin  näytti  alussa  yhtymis-aatteen 
käytännöllinen  toteuttaminen  sangen  vaikealta,  vaik- 

kapa  jo  yhteenliittymisen  luonnollisuus  kaikilla  ta- 
hoilla periaatteessa  tunnustettiinkin. 

Suurimpana  esteenä  näytti  olevan  se,  että  aikojen 
kuluessa  olivat  eri  yhdistykset  omaksuneet  toisistaan 
jossain  määrin  eroavia  työmuotoja,  ja  itsekullekin  seu- 
ralle olivat  omat  työmuotonsa  käyneet  niin  mieluisiksi, 
että  niistä  ei  tahdottu  millään  ehdolla  luopua.  Muuta- 
missa suhteissa  olivat  esim.  kahden  samalla  paikkakun- 
nalla olevain,  mutta  eri  pääyhdistyksiin  kuuluvain  seu- 
rain työtavat  suurestikin  toisistaan  eroavia.  Niinpä 
, saatettiin  toisessa  seurassa  pitää  vähä  väliä  jäsenten 
kesken  tanssiaisia,  kun  sillävälin  taas  toisen  seuran  ta- 
valliset työkokouksetkin  muistuttivat  uskonnollista  har- 
taushetkeä.  Mutta  useimmassa  tapauksessa  on  ollut  ja 
on  seurojen  työmuotojen  eroavaisuus  sangen  pieni. 
Niin  on  asianlaita  esim.  S.  K.-R.-Veljeysseuraan  ja  R.- 
Y,-Yhdistykseen  kuuluvain  paikallisseurain  laita. 

Ne  henkilöt,  jotka  kaikkia  yhteenliittymis-aatteita 
ja  puuhia  vastustivat,  tekivät  monen  monasti  puoles- 
taan kaikkensa,  kuvatakseen  eri  seurain  työmuodot  toi- 
sistaan paljon  jyrkemmin  eroaviksi  kuin  ne  todellisuu- 
dessa erilaisina  olivatkaan. 

Vaikeana  yhtymis-asian  vastustajana  näytti  kauan 
olevan  sekin,  että  S.  K.-R.-Veljeysseuran  jäsenistö  piti 
yhtymisen  mahdollisena  ainoastaan  sillä  nimenomaisella 
ehdolla,  että  muut  raittiusseurat  ilman  muuta  liittyisi- 
vät tähän  vanhimpaan  ja  suurimpaan  yhdistykseen. 

Vaikkakin  siis  oli  vuosien  kuluessa  sivuutettu  pal- 
jon niitä  syitä,  jotka  olivat  tehneet  hajaantumisen 
mahdolliseksi  ja  yhteenliittymisen  erittäin  vaikeaksi,  oli 
silti  vielä  niin  paljon  esteitä  yhteenliittymisen  tiellä, 
että  varmaan  ei  vielä  pitkiin  aikoihin,  —  tuskin  mil- 

loinkaan  —  olisi  saatu  yhtymis-asiaa  niin  pitkälle  kuin 
se  nyt  on  viety,  ellei  yhteenliittymisliike  olisi  saanut 
voimaa  —  niin  sanoakseni  —  sisästä  päin.  Ne  seikat, 
joista  tässä  on  mainittu,  ovat  kaikki  sellaisia  ulkonaisia 
asioita,  joilla  tosin  on  aina  osansa  asiain  kulkuun,  mutta 
ratkaisevasti  eivät  ne  helposti  vaikuta.  Olkootpa  ulko- 
naiset olosuhteet  ja  edellytykset  raittiuskansamme  yh- 
tymiselle miten  suotuisat  tahansa,  ei  yhteenliittymisen 
lopullisesta  toteuttamisesta  kuitenkaan  tule  mitään,, el- 
lei yhteinen  innostus  ja  yhteenliittymisen  halu  pääse 
valtaamaan  itse  raittiusseurain  jäsenistöt  nimenomaan 
yhteenliittymistä  vaatimaan,  vasta  sitte  on  sen  toteutta- 
minen mahdollinen,  ja  sitte  taas  eivät  pikku  vaikeudet- 
kaan sitä  estää  voi. 

Viimeksi  kuluneen  vuoden  ajalla  kohosi  nopeasti 
raittiusseurain  jäsenistöissä  sellainen  yhteenliittymi- 
sen harrastus.  Se  ei  ollut  mitään  hetkellistä  innostusta, 
vaan  voidaan  empimättä  merkitä,  että  yhtymis-asian 
tärkeys  raittiuskansamme  enemmistölle  oli  muuttunut 
syväksi  vakaumukseksi. 

Ne  suuret  tapahtumat,  mitkä  parin  viime  vuoden 
ajalla  on  Suomessa  saatu  tapahtumaan,  ovat  virittävästi 
vaikuttaneet  Amerikan  suomalaisiin  yleensä.  Suoma- 
laisen kansan  rientäessä  eteenpäin  Suomessa,  tahdottiin 
täälläkin  asuvain  suomalaisten  kesken  saada  jotain  ai- 
kaan. Heti  kävi  kuitenkin  useille  selväksi  se,  että  mei- 
dän joukkomme  ja  voimamme  on  pieni  saamaan  ai- 
kaan juuri  mitään,  jos  se  edelleen  puuhaa  hajallaan 
erinäisinä  pieninä  ryhminä.  Oli  siis  saatava  aikaan 
jonkunlainen  yleinen  kansallinen  yhteenkokoaminen. 
Siirtolaiskansallisuutemme  yhteistoiminnan  ja  kansalli- 
sen yhteistunnon  tärkeydestä  puhuttiin  ja  kirjoitettiin 

paljon.  Kansallisen  kokoomistyön  aate  sai  osakseen 
runsasta  kannatusta,  ja  pian  alkoi  se  myöskin  kantaa 
hedelmiä.  Voipa  sanoa  että  koko  siirtokansamme  kat- 
somuskanta  alkoi  taipua  kansalliselle  yhteenliittymiselle 
suosiolliseksi.  Niinpä  hävisivät  keskinäiset  kiistat  n.  s. 
"kansallis-porvarillisten"  sanomalehtiemme  palstoilta 
aivankuin  itsestään.  Ainoastaan  siirtokansallisuutem- 
me  sosialistis-kumouksellinen  ryhmä,  joka  nyt  ei  kan- 
sallisuus-asiasta mitään  välitä,  pysyi  vieraana  sille  uu- 
delle virtaukselle,  jota  saanemme  nimittää  siirtokan- 
samme kokoomis-aatteen  virtaukseksi.  Heidän  tahol- 
taan päinvastoin  on  koetettu  useammankinlaisia  keinoja 
tuon  kansallisuuttamme  elähyttävän  harrastuksen  tu- 
kahuttamiseksi. 

Oli  aivan  luonnollista,  että  suomalainen  raittius- 
kansa  ensimäisenä  asettui  tuon  kokoomus-aatteen  kan- 
nattajaksi ja  ylläpitäjäksi.  Raittiuskansammehan  on 
aina  pysyttänyt  työnsä  kansallisella  pohjalla,  ja  siir- 
tokansamme onni  on  aina  ollut  raittlustyöntekijäin  sil- 
mämääränä.  Ilmeistä  on,  että  kansallisuutemme  haja- 
naisten ainesten  kokoominen  ei  saata  tuottaa  tälle  pie- 
nelle kansalle  mitään  muuta  kuin  onnea,  ja  siksi  ei 
kansansa  onnea  tähtäävän  raittiuskansan  tarvinnut- 
kaan epäröidä  astuessaan  kokoomis-aatetta  ratkaise- 
vasti kannattamaan.  Ei  kansallisuutemme  kokoomis- 
työn tukeminen  myöskään  missään  määrin  johtanut 
raittiuskansaamme  ristiriitaan  itse  raittiustyön  edun 
kanssa.  Päinvastoin  oli  enemmän  kuin  päivän  selvää 
että  raittius-asiakin  tulee  siirtokansamme  kokoomistyön 
osittaisenkin  toteuttamisen  kautta  saavuttamaan  uusia 
voittoja.  Selvä  järki,  ja  pieni  määrä  numeroita  oli  kyl- 
liksi    osottamaan    jokaiselle    raittiusseuran  jäsenelle, 

että  mahdollinen  yhteenliittyminen  tuottaisi  raittiuskan- 
salle  raittiustyössään  runsaasti  lisävoimia. 

Kauan  ei  tarvinnutkaan  odottaa  ennenkuin  rait- 
tiuskansa  alkoi  tuota  kansallisuutemme  kokoamisen 
aatetta  sovittaa  käytäntöön  omassa  keskuudessaan. 
Yhtymis-asiasta  keskusteltiin  jo  v.  1906  erinäisissä 
raittiusseuroissa  ja  eri  pääyhdistysten  vuosikokoukset 
lähettivät  toisilleen  sähkösanomia  keskinäisen  aatteelli- 
sen yhteistunnon  osotukseksi.  Sellainen  yhteenkokoa- 
minen  tosin  oli  vielä  perin  hienoa,  mutta  asian  edelleen 
kehittymiseen  ovat  kaikki  nuokin  pikku  seikat  tuntu- 
vasti vaikuttaneet.  Epäilemättä  liikkui  usean  mielessä 
jo  kesällä  1906  ajatuksia  yhteenliittymisen  käytännölli- 
sen toteuttamisen  alottamisesta.  Mutta  kukaan  ei  ol- 
lut sentään  niin  rohkea  että  olisi  yhdistysten  vuosiko- 
kouksissa saattanut  asian  ratkaisevan  käsittelyn  alai- 
seksi. 

Kansallisen  kokoamistyön  touhussa  elettiin  sitte 
alkupuolelle  kesää  1907.  Edellisen  talven  kuluessa  oli 
kaikissa  piireissä  kokoamis-aate  voittanut  yhä  uutta 
alaa.  Kaikki  kansalliset  lehdet  olivat  kokoamis-aat- 
teelle  myötätuntoisia,  mihin  hyvinkin  suuressa  määrin 
lienee  vaikuttanut  se,  että  täältä  Amerikasta  katsellen 
tuntui  Suomen  kansan  keskinäinen  rikkinäisyys  Suo- 
messa perin  kiusalliselta,  ja  se  saattoi  tarkastelemaan 
lähemmin  omiakin  olojamme.  Mitään  käytännöllisiä 
kokoamis-ehdotuksia  ei  tosin  tehty,' mutta  yleistä  mieli- 
pidettä kasvattivat  yhtä  hyvin  kansalliset  lehdet  kuin 
kansalliset  yhdistyksetkin  kiitettävällä  tavalla  onnelli- 
sempaa tulevaisuutta  siirtokansallemme  lupaavaan 
suuntaan. 

Silloin  alkupuolella  kesää  1907  herätti  yleistä  huo- 
miota tapaus,  joka  antoi  kansallisuutemme  kokoomis- 
aatteelle  suuren  edistymis-askeleen  ja  suuntasi  sen  lo- 
pullisesti käytännöllisen  toiminnan  aloille:  Suomalais- 
ten kansallisten  salaseurojen  edustajat  kokoontuivat 
yhtymisneuvottelukokoukseen  Astoriaan,  Ore^^onin 
valtiossa.  Missä  määrin  asiaa  oli  valmistettu,  ei  ole 
tullut  julkisuuteen.  Mutta  että  kokous  pidettiin  hyvin 
tärkeänä,  käy  selville  siitä,  että  kokouspuuhaan  vain 
tuon  yhden  asian  pohdinnan  vuoksi  oli  ryhdytty.  Eikä 
sitä  kokousta  suinkaan  oltu  kutsuttu  huvin  vuoksi,  sillä 
kokouskustannukset  edustajain  matkamaksuineen  on 
laskettu  nousneen  yli  4,000  dollarin.  Tuloksena  ko- 
kouksesta oli  se,  että  suomalaiset  kansalliset  salaseurat 
päättivät  liittyä  yhteen,  joka  liittyminen,  vaikka  se  on- 
kin kohdannut  käytännöllisiä  vaikeuksia,  on  jo  yhden 
vuoden  kuluessa  suureksi  osaksi  viety  perille. 

Astorian  kokouksen  näin  annettua  kokoomistyölle 
uutta  virikettä,  kääntyivät  kaikkein  katseet  raittiusseu- 
roihin,  sillä  raittiuskansan  eri  järjestöjen  yhteenliitty- 
niinen  tiedettiin  kaikkein  helpoimmaksi  käytännössä 
toteuttaa.  Kukaan  kun  ei  ole  voinut  esittää  vielä  tä- 
hän päivään  saakka  voittamattomalta  näyttävää  estettä 
raittiuskansan  yhteenliitynnän  tiellä.  Turhaan  ei  rait- 
tiuskansaan  tässä  suhteessa  katseita  luotukaan.  Pian 
tiesivät  uutiset  kertoa  S.  K.R.-Veljeysseuran  johto- 
kunnan omasta  alotteestaan  ryhtyneen  keskusteluihin 
R.-Y.  Yhdistyksen  vuosikokouksen  kanssa  näiden  mo- 
lempain, tässä  mainituiden  yhdistysten  yhteenliittämi- 
sen mahdollisuuksista.  Samalla  tiedettiin  Veljeysseu- 
ran  johtokunnan  ja  useain  Veljeysseuran  paikallisseu- 
rojen    edustajain    esittävän  yhtymis-asian  keskustelta- 

—  74  — 


@0d®&ade0#t 


vaksi  S.  K.-R.-Veljeysseuran  vuosikokouksessa  Calu- 
metissa,  Mich.,  heinäkuun  lopulla  1907.  Minnesotan- 
ja  Pohjois-Wisconsinin  raittiusliitto  niinikään  oli  lä- 
hettänyt Veljeysseuran  vuosikokoukselle  esityksen  yh- 
tymisneuvottelukokouksen  pitämisestä  Duluthissa, 
Minn.,  jo  syyskuulla  1907. 

Siirtokansamme  vanhimman  ja  suurimman  rait- 
tiusjärjestön, S.  K.-R.-Veljeysseuran  eduskunnan  ko- 
koontuessa 2o:teen  vuosikokoukseensa  heinäkuun  23 
p  :nä  1907  Kansanvalistusseuran  talolla  Calumetissa, 
Mich.,  tiedettiin  kokoontuneen  eduskunnan  myöskin 
tulevan  tekemään  raittiuskansan  yhteenliittymis-asiassa 
jonkunlaisen  päätöksen.  Tiedettiin  että  yhtymis-kysy- 
mys  tulee  olemaan  yksi  kokouksen  käsiteltäviksi  ja 
ratkaistaviksi  jätetyistä  pääkysymyksistä. 

Kun  sitte  tämä  kysymys  kokouksen  työjärjestyk- 
sen mukaan  tuli  esille,  puhuivat  useat  edustajat  erit- 
täin lämpimästi  yhtymis-asian  puolesta.  Itse  periaat- 
teessa ei  ainoastaan  puhevuoron  käyttäjä  tätä  asiaa 
vastustanut,  mutta  sen  alottamisesta  olivat  muutamat 
edustajat  jossain  määrin  epäröivällä  kannalla.  Epä- 
röiminen todennäköisesti  johtui  siitä  että  jotkut  pelkä- 
sivät yhtymis-asian  tulevan  horjuttamaan  sitä  pohjaa, 
jolla  Veljeysseura  on  20  vuotisen  työnsä  suorittanut. 
Ja  sitä  pelkoa  lisäsi  se,  että  yhtymis-asian  lämpimim- 
päin  kannattajain  joukkoon  kuului  ensikertalaisia  edus- 
tajia, jotka  tiedettiin  mielipiteiltään  yleensä  uudistus- 
mielisiksi. Paitsi  Veljeysseuran  vuosikokouksen  jä- 
seniä, puhuivat  yhtymis-asiasta  tätä  asiaa  käsiteltäessä 
myöskin  Raittiuden- Ystäväin  Yhdistyksen  lähettiläät 
M.  Kaappela  ja  K.  Karlson.     Pitkänpuoleisen  lähete- 

keskustelun  jälestä  lykättiin  asia  kokouksen  asettamaan 
esitysvaliokuntaan. 

Mikäli  esitysvaliokunnan  tätä  asiaa  koskevista  pe- 
rusteluista ja  ponsista  kävi  selville,  pitivät  valiokun- 
nan jäsenet  Minnesotan-  ja  Pohjois-Wisconsinin  rait- 
tiusliiton esittämän  ajan  ja  paikan  yhtymisneuvottelu- 
kokoukselle  sopimattomana.  Aika  kun  olisi  kokouksen 
valmisteluun  ollut  kovin  lyhyt,  ja  paikkakaan  ei  ollut 
kokoukselle  sopiva.  Esitysvaliokunta  katsoi  tarpeelli- 
seksi saada  rauhanneuvottelukokouksen  niin  rauhai- 
saan paikkaan  kuin  mahdollista,  ja  samalla  sellaiselle 
paikalle  että  matka  kokoukseen  ei  myöskään  yhdistyk- 
sen edustajille  tulisi  kovin  pitkäksi. 

Esitysvaliokunnan  ehdotuksen  mukaan  päätti  Vel- 
jeysseuran  vuosikokous  sitte  kutsua  Amerikan  suo- 
malaisten raittiusseurojen  edustajat  yleiseen,  yhteiseen 
rauhanneuvottelukokoukseen,  joka  päätettiin  pitää  De 
Kalb-nimisessä  kaupungissa,  Illinoisin  valtiossa,  tam- 
mikuun 6  ja  sitä  seuraavina  päivinä  1908.  Ehdoksi 
kokouksen  pitämiselle  asetettiin  kuitenkin  se,  että  ko- 
kous pidetään  vain  siinä  tapauksessa  jos  kaikki  kolme 
pääyhdistystä,  nim.  S.  K.-R.-Veljeysseura,  R.-Y.- Yh- 
distys ja  Idän  Suomalainen  Raittiusyhdistys  suostuvat 
edustajansa  kokoukseen  lähettämään.  Omasta  puoles- 
taan valitsi  Veljeysseuran  vuosikokous  heti  lippuäänes- 
tyksellä rauhankokoukseen  viisi  edustajaa  ja  heille 
kolme  varajäsentä. 

Näin  oli  Amerikan  suomalaisen  raittiuskansan  yh- 
teenliittymisneuvottelut  saatettu  varmalle  alulle.  Sa- 
malla lähetettiin  kokouksesta  sähkösanoma  Idän  Suo- 
malaisen Raittiusyhdistyksen  vuosikokoukselle. 

—  Tj  — 


Vuoden  1907  loppupuoliskolla  pohdittiin  sanoma- 
lehdissä ahkerasti  raittiuskansan  yhteenliittymisen  alo- 
tetta  ja  sen  lopullisen  toteuttamisen  mahdollisuuksia. 
Kaikki  kansalliset  lehdet  tervehtivät  tätä  alotetta  huo- 
mattavalla mielihyvällä.  Ainoastaan  täkäläisille  suo- 
malaisille sosialistilehdille  näytti  yhtymishanke  olevan 
erittäin  vastenmielinen.  Heti  Veljeysseuran  kokouk- 
sen jälestä  alkoivat  ne  täydellä  voimallaan  vastustaa  ja 
sotkea  raittiuskansan  yhteenliittymistä.  Tarpeetonta 
on  tässä  sanoa  mistä  syistä  sosialistit  raittiuskansamme 
yhteenliittymistä  ovat  vastustaneet.  Ne  syyt  kenties 
jokainen  lukija  kyllä  tietää.  Riittäköön  kun  tässä 
muistiin  merkitsesmme  sen,  että  uutteraa  vastustus- 
työtä  raittiuskansamme  yhteenliittymistä  vastaan  sillä 
taholla  on  tehty. 

Tammikuun  6  päivänä,  opettavain  ja  hyvin  järjes- 
tettyjen S.  K.-R.- Veljeysseuran  raittiusluentokurssien 
päätyttyä,  kokoontuivat  raittiuskansan  yhtymisneuvot- 
telukokouksen  edustajat  De  Kaihissa  Kylvö  raittius- 
seuran  kokoushuoneeseen,  jossa  tuo  odotettu  ja  paljon 
puhuttu  rauhanrakentamistyö  oli  suoritettava.  Kaik- 
kien edustajain  olennossa  kuvastui  vakavuus.  Jokai- 
nen näytti  käsittäneen  saapuneensa  suorittamaan  tär- 
keätä, siirtOKansamme  elämälle,  ja  olletikin  raittius- 
työlle historiallista  tehtävää.  Varmaankin  oli  kaikille 
saapuneille  edustajille  selvänä  se,  että  jos  raittiuskan- 
'san  yhtymiskokous  onnistuu,  lasketaan  samalla  vankka 
perustus  siirtokansallisuutemme  suuremmallekin  ko- 
koomistyölle.  Jos  taas  se  ei  onnistu,  tulee  kokouksesta 
vain  lisä  Amerikan  suomalaisten  eripuraisuuden  ket- 
juun. 

Kokous,    jonka   pöytäkirjan   lukija  löytää  tämän 

kirj otuksen  yhteydessä,  onnistui  työssään  hyvin.  Sopu 
ja  hyvä  tahto  vaUitsi  kokouksen  jäsenten  kesken.  So- 
sialisteinkin viimeinen,  kokouksen  alussa  esiintynyt,  ko- 
kouksen työn  vaikeuttainis-yritys  meni  turhaan.  Luon- 
nollisestikaan ei  tämä  De  Kaihissa  pidetty  yhtymisko- 
kous  neljässä  päivässä  ehtinyt  suorittaa  työtään  niin 
täydellisesti,  että  se  voitaisiin  asettaa  arvostelujen  ylä- 
puolelle. Mutta  tuskin  voi  kukaan  kieltää  sitä,  että 
kokous  kuitenkin  teki  työtään  huolella  ja  perusteelli- 
sesti. Sen  työn  tulos  onkin  ainakin  tähänastiset  ar- 
vostelut kestänyt. 

Kokouksen  työskentelystä  lausui  juuri  Suomesta 
kokoukseen  saapunut  raittiuspuhuja,  ylioppilas  Alma 
Hinkkanen,  että  hän  on  kokouksen  suhteen  hämmästy- 
nyt, koska  hän  ei  Amerikaan  tullessaan  osannut  odot- 
taa saavansa  täällä  nähdä  niin  hyvin  järjestettyä  ja 
työkykyistä  kokousta  kuin  raittiuskansan  yhtymisneu- 
vottelukokous  oli. 

•  De  Kaihin  kokous  jätti  työnsä  Amerikan  suoma- 
laisten raittiusseurojen  lopullisesti  päätettäväksi.  Tul- 
koonkin  nyt  tänä  vuonna  päätökset  minkälaisia  tahansa, 
niin  varmalta  kuitenkin  näyttää,  että  raittiuskansamme 
yhtymiskysymystä  ei  enää  voida  sivuuttaa  ennenkuin 
yhteenliittyminen  on  toteutunut.  Ja  samalla  kun  rait- 
tiuskansan rauhankokouksella  on  tärkeä  merkityksensä, 
on  sillä  myöskin  laajakantainen  ja  historiallisesti  py- 
syvä merkityksensä  uuden  "rauhan"  suunnan  voimak- 
kaana alotteena  Amerikan  suomalaisen  siirtokansan 
elämässä. 

Jos  tässä  maassa  asuva  kansamme  osa  vaalii  ja 
kehittää  niitä  aatteita,  joiden  voimasta  De  Kaihin  ko- 
kous   lakkaamattomasti  puhuu,  niin  varmoja  saamme 

olla  että  tämä  kansa  elää;  että  sen  puhtaat  valistus-  ja 
edistysharrastukset  elävät. 

Riita  ja  eripuraisuus  tappavat.  Sopu  ja  yhteis- 
tunne luovat  elämää. 

Elävän  kuvan  siitä,  miten  suurella  myötätuntoi- 
suudella  ja  lämmöllä  eri  tahoilla  maata  asuvain  kansa- 
laistemme keskuudessa  raittiuskansamme  yhteenliitty- 
mishanketta  seurattiin,  antavat  kokoukselle  saapuneet 
lukuisat  evästykset,  sekä  onnentoivotuskirjelmät  ja 
sähkösanomat. 

Koska  kaikkien  kirjelmäin  julkaiseminen  kokonai- 
suudessaan ottaisi  liian  paljon  tilaa,  eikä  niiden  painat- 
tamisella alkuperäisessä  muodossaan  ainakaan  tällä  ker- 
taa olisi  painatuskustannuksia  vastaavaa  merkitystä, 
tehtäköön  niiden  sisällöstä  nyt  vain  lyhyesti  selkoa : 

Hyvä  Toivo  raittiusseuran  edustaja,  pastori  Pekka 
Pennanen,  Caltimetista,  Mich.,  oli  kokoukselle  valmistanut 
erityisen  kirjallisen  mietinnön.  Omistettuaan  aluksi  muu- 
tamia lauseita  Amerikan  suomalaisten  raittiustyön  tähänas- 
tiselle kehitykselle,  lausuu  past.  Pennanen  raittiuskansan 
ryhmittymisestä  eri  ryhmiin  seuraavaa: 

"Tämä  ryhmittyminen  ei  ole  syntynyt  siitä,  että  rait- 
tiutta olisi  käsitetty  monella  eri  tavalla,  vaan  suuremmassa 
määrässä  on  siihen  ollut  vaikuttamassa  muut  mielipiteet 
ja  käsityskannat  muihin  asioihin  nähden  sekä  paikkakun- 
nalliset  olosuhteet".  — 

Viittaamalla  raittius-asian  valtiolliseen  voittoon  Suo- 
messa, panee  Pennanen  sen  jälestä  erityistä  painoa  rait- 
tiustyön suuntaamiseen  politillisen  toiminnan  alalle.  Esi- 
tettyään  sitte  yhdynnän  tarpeellisuutta  erityisesti  poliitil- 
lisen  raittiustyön  kannalta,  tahtoo  mietinnön  kirjottaja 
määritellä  mitkä  syyt  voivat  hajaannuksia  matkaan  saat- 
taa, ja  muistuttaa  että  kokouksen  on  muistettava  pitää  sil- 

mällä  yhteenliitynnän  aikaansaamista  ja  myöskin  yhdessä 
pysymisen  turvaamista. 

* 

Turva  raittiusseura  Ashtabulasta,  O.,  oli  paitsi  erityistä 
edustajaansa  lähettänyt  kokoukselle  myöskin  pöytäkirjan 
otteen  siitä  seuran  kokouksen  pöytäkirjasta,  joka  oli  kir- 
jotettu  yhtymis-asiasta  keskusteltaessa. 

Pöytäkirjan  otteessa  tuotiin  aluksi  esiin  seuran  kanta. 
Seura  sanoi  pitävänsä  yhtenä  tärkeinnä  päämääränään  kiel- 
tolain saavuttamisen,  mutta  tahtoo  taistella  myöskin  pai- 
kallisten, pienempäin  voittojen  saavuttamiseksi.  Työsken- 
telyssään ilmotti  seura  tahtovansa  noudattaa  suorastaan 
käytännöllisiä  keinoja,  ja  "y^i^i-^onnolliset  jättää  yksityis- 
asioiksi". Lopuksi  esitti  Turva  raittiusseura  pöytäkirjan 
otteessaan  sen  nimenomaisen  vaatimuksen  että  kongressin 
päätökset  on  alistettava  seurain  hyväksyttäviksi  tai  hyl- 
jättäviksi. 


Totuuden  Etsijä  raittiusseura  Hibbingissä,  Minn.,  toi 
kokoukselle  lähettämässään  kirjelmässä  esiin  m.  m.  seu- 
raavaa: —  "Amerikan  suomalaisen  raittiusjärjestön  sään- 
töjen on  turvattava  jäsentensä  uskonnollinen  omantunnon 
rauha  sen  raastajilta.  (Tämä  ei  edellytä  että  niiden  tulisi 
olla  uskonnon  opettajana).  Samoinkuin  niiden  on  tunnus- 
tettava kansallinen  kutsumuksemme  siirtokansan  valistuk- 
sen vartijoina".  —  "Se  mitä  raittiusseuroilla  on  aineellista 
omaisuutta,  on  turvattava  niin,  ettei  se  sisältä  tai  ulkoapäin 
tulevain  syrjävaikuttimien  kautta  joudu  vieraisiin  käsiin 
tai  asiallemme  epä-edullisecn  palvelukseen".  — 


Lännen  Taimi  raittiusseura  Diamondvillestä,  Wyo., 
kannatti  lähettämässään  kirjelmässä  raittiuskansan  yhteen- 
liittymistä ja  raittiustyön  suuntaamista  entistä  enemmän 
poliitillisen  toiminnan  aloille.  Myöskin  lausui  seura  sen 
toivomuksen,  että  suomalainen  raittiuskansa  koettaisi  avus- 

taa  raittiustyötä  muiden  kansallsuuksien  keskuudessa. 
Muutoin  oli  kirjelmä  varsin  tarkoin  yksityiskohtiinkin  ka- 
joova. 


'K'ansan-Koti"  raittiusseura  Aberdeenista,  Wash.,  ja 
"Tyynen  Satama"  Hoquianista,  Wash.,  olivat  lähettäneet 
yhteisen  pöytäkirjan,  jossa  ilmoittivat  lämpimästi  kannat- 
tavansa raittiuskansan  yhteenliittymistä.  Toivomuksenaan 
mainitut  raittiusseurat  lausuivat  että  raittiuskansan  tulisi 
liittyä  sosialistipuolueen  kanssa  poliitilliseen  toimintaan  ja 
koettaa  saada  maan  sosialistipuolueen  ohjelmaan  kielto- 
lain vaatimus.  Samalla  lausuivat  seurat  luulevansa  ettei 
kieltolakipuolue  yksin  taistellen  voi  milloinkaan  saavuttaa 
päämääräänsä.  Mutta  "myönsivät"  suuren  merkityksen 
raittiusseurain  sisäiselle  ja  paikalliselle  kasvatus-  ja  sivis- 
tystyölle. 


"Voiton  Lippu"  raittiusseura  Monessenista,  Pa.,  kan- 
natti lämpimästi  raittiuskansan  yhteenliittymistä,  eikä  vas- 
tustanut tarpeenmukaisia  sääntöjen  korjauksia,  jos  se  tar- 
peelliseksi havaitaan. 


"Murtaja"  raittiusseura  San  Franciscosta,  Cal.,  ilmoitti 
lähettämässään  kirjelmässä  kannattavansa  mitä  lämpimim- 
min  yhteenliittymistä,  vaikka  seura  ei  matkan  pituuden 
vuoksi  voinutkaan  lähettää  kokoukseen  omaa  lähettilästään. 


"Ahti"  raittiusseura  Waukeganista,  111.,  oli  lähettänyt 
kirjelmän,  jossa  toivotti  kokoukselle  Korkeimman  siu- 
nausta. 

Lisi  ja  John  Anderson,  Chicagosta,  111.,  toivoivat  lä- 
hettämässään  kirjelmässä   kokoukselle   yksimielisyyttä. 

H.  Tavajärvi,  Negauneesta,  Mich.,  oli  lähettänyt  ko- 
koukselle Jakob  Kamisen  kautta  kirjeen,  jossa  hän  toivotti 
kokoukselle  yksimielisyyttä,  jonka  tuloksena  olisi  kaikkien 
Amerikan  suomalaisten  raittiusryhmäin  yhteinen  liitto. 


"Valon  Kipinä"  raittiusseura,  Iron  Reitistä,  Wis.,  lau- 
sui kokoukselle  liihettämässään  kirjelmässii  toivomuksen 
että  yhteisen  raittiusliiton  rakentamisen  tielle  ei  asettuisi 
voittamattomia  esteitä. 


M.  Pesämäki,  Ishpemingistä,  Mich.,  kehoitti  kokouk- 
selle lähettämässään  kirjelmässä  heittämään  pois  kaikki 
vieraat  ajatukset  ja  panemaan  oman  minän  viralta  pois. 
Kirjelmänsä  lopettaa  hän  seuraavilla  sanoilla:  —  "Raittius- 
aate  yksin  ja  ainoastaan  johtakoon  ja  määrätköön  kokouk- 
senne menoa". 


A.  Riippa,  Kalevasta,  Mich.,  toivottaa  Kamisen  kautta 
kokoukselle  lähettämässään  kirjelmässä  kokouksen  työlle 
menestystä  ja  lopettaa  seuraavasti:  —  "Uskon  että  tällä 
kongressilla  tulee  olemaan  tulevaisuudessa  suuri  merkitys, 
vaikkapa  se  ei  nyt  heti  käytännöllistä  hyötyä  tuottaisikaan. 
Paneehan  se  itsekunkin  ajattelemaan  velvollisuuttansa  ko 
koomistyöhön  nähden  raittius-asian  ajamisessa". 


"Ilon  Ääni"  raittiusseura  Sand  Coulecsta,  Mont.,  toi- 
voo että  kokouksen  tuloksena  olisi  raittiuskansan  yhtymi- 
nen lujaksi  liitoksi.  Tähän  toivomukseen  lisää  mainittu 
seura  sen  toivomuksen,  että  raittiustyön  vanhoja  perustuk- 
sia ei  muutettaisi. 

* 

Matti  Killinen  ja  Leevi  Janson  lausuvat  Monessenista, 
Pa.,      lähettämässään    kirjeessä    onnittelunsa    kokoukselle, 

miiistitttaen   tekemään  työtä,  joka  kestää  historian   arvos- 
telun. 

* 

Kustaa  Saari,  Kustaa  Järvi  ja  Kustaa  Metsälä  Hibbin- 
gistä,  Minn.,  lausuvat  kokoukselle  lähettämässään  kirjel- 
mässä onnittelunsa  ja  yksimielisyyskehoituksensa  ko- 
koukselle. 

* 

"Lännen  Tähti"  raittiusscura  Seattlesta,  Wash.,  lausuu 
kokoukselle  lähettämässään  kirjelmässä  toivomuksen  että 
yhtymineft  yhdeksi  joukoksi  aikaansaataisiin. 

Kuten  tästä  näkyy  on  kaikille  kirjelmäin  lähettä- 
jille yhteistä  se,  että  he  toivovat  kokouksen  yhteenliit- 
täniistyön  menestyvän.  Sama  henki  uhkun  myöskin 
kokoukselle  saapuneista  seuraavista  sähkösanomista : 

Calumet,    Mich.,.  I — 6. — 08.  . 
"Finnish  Temperance  Meeting. 

Onnittelemme  kokoustanne.  Työnne  tulos  olkoon  toi- 
von mukainen". 

* 

Maynard,   Mass.,   I — 6 — 08. 
"Finnish   Temperance    Conference. 

Yhtyös  yhteen  raittiuskansa.  Toivoo  Alku". 


Diamondville,  Wyo.,   I — 6 — 08. 
"Finnish  Temperance  Meeting. 

Suuri  olkoon  sovinnollinen  sopusoinnun,  veljeyden  teh- 
tävänne, ja  hedelmät  puhkeavat  kansamme  koottaviksi 
sieltä  laajoilla  vainioilla.  L.  T.  R.  Seura". 

San  Francisco,  Cal.,  I — 608. 
"Henry  Perä. 

Yhteisvoimin,  yhteistoimin  parhaiten  me  voitamme.  — 
Murtajan  tervehdys  rauhankonferenssille.  —  Boijer  & 
Mäki". 

Rockport,  Mass.,  I — 6 — 08. 
"The  Finnish  Temperance  Conference. 

Erimielisyyksien  usvat  haihtuvat.  Olkoon  yhteistyö 
osamme.  —  Kukistus  yhteisvihoUisellemme.  Lämpimällä 
osanotolla.  —  R.  S.  Valon  Leimu". 


Monessen,  Pa.,  I — 6 — 08. 
"The  Finnish  Temperance  Conference, 

Rakkaus  työhön.  —  Yhtykäät.  —  Pois  röyhkeät  intoili- 
jat. —  Isaac  Saxberg,  John  Litz". 

* 

Gardner,  Mss.,  I — 6—08. 
"Finnish  Temperance   Conference. 

Se  työ  mitä  teette,  niin  tehkää  yksi  ja  ehyt.  —  K.  A. 
Hannula". 

Fitchburg,  Mass.,   I — 6 — 08. 
"The  Finnish  Temperance  Conference. 

Tuottakoon  työnne  sellaisen  hedelmän  että  se  koituu 
kansamme  kunniaksi.  —  R.  S.  Aamunkoitto". 

Fitchburg,  Mass.,  16— 08. 
"The  Finnish  Temperance  Conference. 

Yksimielisyys  ja   sovinto   on   sielullemme   ravinto.   — 
Säde". 

Eveleth,  Minn.,  I — 6 — 08. 

"Finnish   Temperance    Conference. 

Katkaiskaa  erimielisyyden  kärki.  Kootkaa  Väinön 
kansa  yhden  lipun  juurella  kasvattamaan  kansamme  rait- 
tiiksi.   —  Valon  Lähde  n:o  90  puolesta  K.  E.  Steckman  J. 

K.  Salmi". 

* 

Gardner,  Mass.,  I — 6 — 08. 

"The  Finnish  Temperance  Conference. 

Meidän  korkein  toivo  on,  että  kaikella  mahdollisuu- 
della voitaisiin  yhteenliittyä  voimakkaaksi  valtiolliseksi 
raittiuspuolueeksi  —  Raittiusseura  Rauhan  Aarre'. 

* 

Calumet,  Mich.,  1—6— 08. 

"Finnish   Temperance    Conference. 

Pitäkää  ystävällistä  neuvottelua  keskenänne  ymmär- 
täin  toinen  toisianne.  —  Betlehemin  seurakunnan  vanhat 
miehet". 

Tower,  Minn.,  I — 6 — 08. 

"Finnish   Temperance    Conference. 

Muistakaa  että  yhteisyys  on  voimaa.  Herran  apuun 
luottaen  siihen  pyrkikäämme.  —  E.  Torkko,  Moilanen  ja 
Marttila". 

* 

Hibbing,  Minn.,  I — 6—08. 

"Finnish   Temperance    Conference. 

Onnea  ja  menestystä  työllenne.  Olkoon  konferenssin 
tuloksena  koko  Amerikan  suomalaisen  raittiuskansan  yh- 
teenliittyminen. —  Tapio  raittiusseura." 


87 


Ishpeming,    Mich.,   I — 6 — 08. 
"Suomalainen  Raittiiisraiihankokous. 

Suokoon   Jumala   rauhaa  ja   yksimielisyyttä.   —   Linda 
Mahlberg". 

* 

Marlborovillage,  N.  H.,  I — 6 — 08. 
"The   Finnish  Temperance   Conference. 

Me  paljon  toivomme  toimistanne.     Elkää  pettäkö  toi- 
veitamme. —  Helma  ja  John  Lepistö". 


Quincy,   Mass.,  I — 6—08. 
"The  Finnish  Temperance  Conference. 

Liittykää    joukoks    suureks,   mahtavaks.  Se   kaikkein 
turva  on.  —  Uljas  Koiton  jäsenet". 


Diamondville,  Wyo.,  I — 6 — 08. 
"Finnish  Temperance  Meeting. 

Särkyneet  raittiusveljcin  ja  sisarten  joukot  kootkaa 
ja  sitokaa  yhteen  veljeyden  ja  ystävyyden  siteillä.  —  E. 
Niironen." 

* 

Calumet,  Mich.,  1—6— 08. 
"Finnish   Temperance    Conference. 

Rauhan  siteet  solmikaa,  välirajat  ratkokaa.  Yhdisty- 
neinä seisomme  vaan  haajaantuneina  kaadumme.  —  Vel- 
lamo raittiusseura". 

* 

Superior,  Wis.,  I — 6 — 08. 
"The  Finnish  Temperance  Conference. 

Voimin,  yhteistoimin  te  kansan  kalliin  onneks  tulokset 
parhaat  turvatkaa.  —  Kannel  n:o  33". 

Cleveland,  Ohio,  I— 7— 08. 
"Rauhankonferenssille. 

Hengen  miekka  vyöllä  yhteisvoimin,  tarmokkaalla 
työllä  me  vuosisatojen  rikkaruohot  peratkaamme.  Osaa 
ottavalla  veljellisyydellä.  —  Suomen  Ruusu  r.-sesuran  puo- 
lesta J.  Ojala,  E.  Leppälä". 


Hancock,  Mich.,  I — 7 — 08. 
"The  Finnish  Temperance  Conference. 

Yksimielisyys  johtakoon   päätöksenne   kansamme   tosi 
hyväksi.  —  Mr.  ja  Mrs.   Manner  ja  Emel  Tikkanen". 

* 

*  ' 

Fort  Bragg,  Cal,  I— 7— 08. 
"Finnish   Temperance    Conference. 

Rahapula  ja  huono  aika  estivät  meidät  olemasta  mu- 
kana.   Toivomme  onnea  työllenne.  —  R.  S.  Lännen  Toivo". 


Hancock,    Mich.,   I — 7 — 08. 
"The  Finnish  Temperance  Conference. 

Rakkaus   johtakoon   työnne    tuloksiin,   joihin    ei   pysty 
historian  tuomio.  —  Pohjantähti  r. -seura". 


Conneaut  Harbor,  O.,  I — 8 — 09. 
"The  Finnish  Temperance  Conference. 

Rauhaa    rakentakaa.     Yhteisyyttä  lujittakaa.  — -  Kilpi 
n:o  86". 

Kearsarge,   Mich.,   I — 7 — 08. 
"Suomal.   Raittiusliiton  kokous. 

Yksimielisyyttä  toimillenne,  toivottaa  Saaren  Kukka". 
* 

Hancock,  Mich.,  I — 7 — 08. 
"The  Finnish  Temperance  Conference. 

Särkyneitä  Sammon  sirpaleita  kootessanne  vallitkoon 
veljellinen  rakkaus  yhteistyössänne.  —  K.  A.  R.  Liiton  ylei- 
sestä edustajakokouksesta". 


South  Range,   Mich.,  I — 7 — 08. 
"Finnish  Temperance  Meeting. 

Työstänne  koitukoon  siunaus  siirtokansamme  iki  on- 
neksi. —  Järvenpää  &  Wäisänen." 

Hancock,   Mich.,   1—8— 08. 
"The  Finnish  Conference. 

Kokous  olkoon  rauhallinen  ja  päätös  yhteen  liittymi- 
nen. —  Hanna  Siltala". 

* 

Fort  Bragg,  Calif. 
"Finnish  Temperance   Convention. 

Toivomme  että  raittiustyö  ja  hajallaan  olevan  raittius 
kansan  yhteen  kokoominen  olisi  päämääränne  huomioonot 
tamatta    muita     eriäviä    mielipiteitä.      Seuraamme    mielen- 
kiinnolla työtänne.  —  Lännen  Toivo". 

Sand  Coulee,  Mont., 
"Finnish  Temperance   Conference. 

Käy  työhön,  toimeen  uutteraan,  Käs  veljen  käteen 
liitä,  Kaikk'  kaikki  työssä  toimitaan,  Ei  yhden  voimat 
riitä.  —  Ilon  Äänen  r, -seura". 

* 

New  York,  N.  Y.,  I— 9— 08. 
Työ    mitä  teette  olkoon  kansamme  eduksi.  —  Hanna 
Sorvari,  Milja  Stenfors". 

New  York,  N.  Y.,  I— g-o8. 

"Finnish  Temperance   Conference. 

Työnne  johtakoon  onnehen.     Yksimielisyys  ja  rakkaus 
pohjana  sen.  —  Tähti-seura". 


Itse  kokouksen  meno  ja  päätökset  käyvät  lukijalle 
selviksi  seuraavasta  pöytäkirjasta: 

PÖYTÄKIRJA, 

pidetty  Amerikan  suomalaisten  raittiusseu- 
rojen  yhtymis  neuvottelukokouksessa  De 
Kaihissa,  111.,  tammikuun  6 — lo  p:nä  1908. 

1  §. 

Kokous  alotettiin  tammikuun  6  pmä  aikaisemman  il- 
moituksen mukaan  klo  2  j.  p.  p.  laulamalla  S.  K.-R.-Vel- 
jeysseuran  laulukirjasta  numero  52,  jonka  jälkeen  "Kylvö" 
r.-seuran  jäsen,  edustaja  Herman  Perä  lausui  edustajat  ja 
muut  vieraat  tervetulleiksi  terottaen  yhteenliittymisen  hyö- 
tyä ja  tarpeellisuutta. 

2  §. 

Päästäkseen  järjestykseen  valitsi  kokous  väliaikaiseksi 
puheenjohtajaksi  edustaja  Herman  Perän,  kirjuriksi  Risto 
Lappalan  sekä  valtakirjain  tarkastajiksi  edustajat  Nelsonin, 
Vanhalan,  Kontion  a  neiti  M.  Perttulan. 

3  §. 

Edustettuina  olivat:  Idän  R.  S.  Yhdistyksen  puolesta 
A.  Kalliokoski  ja  Niilo  Nelson;  R.-Y.-Yhdistyksen  puolesta 
Henry  Kontio  ja  M.  Kaappela;  S.  K.-R.-Veljeysseuran  puo- 
lesta J.  Kaminen,  M.  Skyttä,  J.  V.  Lilius,  H.  Perä  ja  M. 
Perttula  ja  itsenäisistä  seuroista:  Albert  Vanhala,  Rauhan 
Aarre-seurasta  Gardner,  Mass.;  F.  E.  Turppa  Sivuuttaja- 

seurasta  Waukegan,  111.;  J.  Turppa  Tapio-seurasta  Hib- 
bing,  Minn.;  Yrjö  Remsujeff  Majakka-seurasta  De  Kalb, 
111.;  P.  Pennanen  Hyvä  Toivo-seurasta  Calumet,  Mich.; 
J.  Bogren  Kyntäjä-seurasta  Painesdale,  Mich.;  Toivo  Hattu 
Valon  Tuote-seurasta  Virginia,  Minn.;  Risto  Lappala  Kunto 
seurasta  Ashtabula  Harbor,  Ohio;  K.  Aaltonen  Turva  seu- 
rasta Ashtabula  Harbor,  Ohio;  A.  Stenfors  Tähti-seurasta 
New  York;  John  Parkkila  Suomi-Opiston  raittius-osas- 
tosta Hancock,  Mich.;  Mooses  Hahl  Uusi  Yritys-seuran 
puolesta  Port  Arthur,  Canada.  Paitsi  edellämainituita, 
jotka  hyväksyttiin  täysikelpoisesti  edustetuiksi,  oli  vielä 
pari  itsenäistä  raittiusseuraa  lähettäneet  pyynnön  ja  pon- 
silla varustetun  valtakirjan  Majakka  raittiusseuralle  Dc 
Kaihissa,  111.,  valitsemaan  henkilön  sanottujen  seurojen 
puolesta  lähettämään  kirjeellisen  ehdotuksen  ponsilausei- 
neen.  Kysymyksessä  olevat  seurat  olivat  Rauhan  Koti 
Aberdeenista,  Wash.,  ja  Tyynen  Satama  Hoquiam,  Wash. 
Tästä  sukeusi  keskustelu  ja  äänestyksellä  päätettiin,  että 
edustaja  on  oikeutettu  jättämään  kirjelmän  kokoukselle, 
mutta  edustajaksi  sen  enempää  ei  häntä  hyväksytty.  Vaa- 
litoimitusta varten  valittiin  pysyvät  vaalien  tarkastajat 
joiksi  tulivat  edustajat  F.  E.  Turppa,  K.  Aaltonen  ja  Kon- 
tio. Sosialistien  puolelta  valittuna  pyysi  Eemeli  Parras 
valtakirjan  nojalla  kokouksessa  edustajaoikeutta.  Pyyn- 
töä pidettiin  kokoukselle  vieraana  ja  äänestyksellä  se  hyl- 
jättiin. 

Puheoikeudesta  päätettiin  myöhemmin. 

4§. 
Ryhdyttiin  sitten  varsinaisten  virkailijain  vaaliin.  Esi- 
mieheksi pitkän  keskustelun  ja  monien  kieltäymisten  jäl- 
keen valittiin  M.  Skyttä  ja  varaesimieheksi  T.  Hattu  ja  K. 
Aaltonen.  Kirjurit  päätettiin  valita  kokouksen  ulkopuo- 
lelta että  kaikki  edustajat  voisivat  vapaasti  käyttää  puhe- 
vuoroja.  Kirjureiksi  tulivat  N.  J.  Ahlman  ja  neiti  Alma 
Hinkkanen. 

S  §. 

Pidettiin  lo  minutin  väliaika. 

Luettiin  saapuneet  sähkösanomat.  Niitä  oli  tullut: 
L.  T.  R.  seuralta  Diamondville,  Wyo.;  Valon  Lähde  seu- 
ralta n:o  90  Eveleth,  Minn.;  R.  A.  Valon  Leimulta  Rock- 
port,  Mass.;  Isak  Saxbergilta  ja  John  Laitilta  Moncssen, 
Pa.;  Pelastajalta  Rockport,  Mass.;  K.  A.  Hannulalta  Gard- 
ner, Mass.;  Boijer  &  Mäeltä  San  Francisco,  Cal.;  Säteeltä 
Fitchburg,  Mass.;  Aaamunkoitolta  Fitchburg,  Mass.;  Rau- 
han Aarteelta,  Gardner,  Mass.;  Betlehemin  seurakunnan 
vanhoilta  miehiltä,  Calumet,  Mich.;  E.  Torkolta,  Moila- 
selta ja  Marttilalta  Tower,  Minn.;  Helma  Linda  Mahlber- 
gilta  Ishpeming,  Mich.;  Tapio  itsenäiseltä  Mibbing,  Minn.; 
Helma  ja  John  Lepistöltä  Marlborovillage,  N.  H.;  Uljas 
Koitolta  Quincy,  Mass.;  E.  Niiraselta  Diamondville,  Wyo. ; 
Vellamo  Calumet,  Mich.,  ja  Kannel  n:o  33:lta  Superior, 
Wis.,  sekä  onnentoivotus  kirjelmät,  joita  olivat  lähettäneet 
Kustaa  Järvi,  Kustaa  Metsälä  ja  John  Vinter  De  Kaihista, 
Hl.;  Ahti  r, -seura  Waukeganista,  Hl.;  A.  Aiippa  Kalevasta, 
Mich.;  H.  Tavajärvi  Negauneesta,  Mich.;  M.  Pesämäki 
Ishpemingistä,  Mich.;  Lisi  ja  John  Anderson  Chicagosta, 
Hl.  ja  Hon  Ääni  Sand  Couleesta,  Mont.  Kaikissa  sähkö- 
sanomissa ja  kirjelmissä  toivotettiin  kokouksen  työlle  par- 
hainta menestystä  raittiusrivien  järjestämiseksi. 

7  §. 

Otettiin  keskusteltavaksi  kysymys:  annetaanko  ulko- 
laisille puhevuoroja,  mutta  vaikka  sitä  osittain  kannatettiin, 
niin  sillä  perusteella,  ettei  edustajilla  ollut  oikeutta  myön- 
tää sivullisille  puhevaltaa,  hyljättiin  ehdotus  14  äänellä  2 
vastaan. 

8§. 

Pitkän  keskustelun  jälkeen  päätettiin  11  äänellä  2  vas- 
taan rajoittaa  alustavien  esitysten  pituus  15  minutiksi  ja 
tavallisen  puhevuorojen  5  minutiksi  sekä  kaikkiaan  myön- 
tää yhdelle  edustajalle  korkeintaan  3  puhevuoroa  samassa 
asiassa. 

9§. 

Työaika  päätettiin  järjestää  siten,  että  aamulla  kokoon- 
nutaan klo  8 — 12,  sen  jälkeen  pidetään  puolitoista  tuntia 
päivällislomaa  ja  työtä  jatketaan  taas  puoli  kuuteen. 

10  §. 

Ehdotettiin  valittavaksi  valiokunnat,  mutta  kun  ei 
vielä  oltu  esilletuotu  seurojen  eikä  raittiusliittojen  eväs- 
tyksiä lykättiin  valiokuntain  vaali  seuraavaan  päivään. 

11  §. 

Kokous  lopetettiin  laulamalla  raittiuslaulukirjasta  nu- 
mero 153. 

12  §. 

Kokous  alettiin  tammikuun  7  päivänä  klo  8,40  laula- 
malla o.  m.  kirjasta  numero  41. 

13  §. 

Ryhdyttiin,  puheenjohtajan  ehdotuksesta  ensin  kes- 
kustelemaan itse  yhtymis-asiasta.  Siitä  sukeusi  pitkä  kes- 
kustelu, jossa  ensin  väiteltiin  itsenäisetkö  vai  raittiuslii- 
totko ensin  toisivat  esille  kantansa.  Kun  lopullisesti  oli 
tultu  siihen  päätökseen,  että  se  on  sama  miltä  puolen  mie- 
lipiteitä tuodaan  esiin  ja  missä  järjestyksessä,  syntyi  vil- 
kas ja  lämmin  sananvaihto.  Yleensä  kannatettiin  yhty- 
mistä lämpimästi  jo  kapuolelta.  Pääasiallinen  sisältö  kes- 
kustelusta kärjistyi  siihen,  että  perustettaisiin  koko  maata 
käsittävä  raittiusliitto  joko  personaliumionin  tai  piirijaon 
pohjalle  ja  että  samalla  kun  kasvattavaa  puolta  työssä  ei 
unohdettaisi,  ryhdyttäisi  mahdollisimman  voimakkaaseen 
valtiolliseen  toimintaan  väkijuomaliikkeen  kukistamiseksi. 
Raittiusliikkeen  on  kuitenkin  sen  ohella  säilytettävä  kan- 
sallinen luonteensa.  Työtä  on  tehtävä  kristillissiveellisellä 
pohjalla.  Ainoastaan  edustaja  M.  Hahl  olisi  suonut,  että 
tyydyttäisi  toimimaan  yksinään  siveellisellä  pohjalla,  mää- 
rittelemättä sitä  tarkempaan.  Samalla  hän  toivoi,  että 
paitsi    valtiollista    raittiustoimintaa   ryhdyttäisi   kannatta- 

maan  jo  raittiusväen  ennestään  kannattamaa  naisten  ääni- 
oikeutta sekä  lyhempää  työpäivää,  parempia  palkkoja  ja 
yleensä  työväen  suojeluslainsäädäntöä.  Uskonto  tulisi  jät- 
tää kunkin  yksityis-asiaksi.  Äänestyksessä  voi  raittiusmies 
antaa  äänensä  ainoastaan  kieltolakia  vaativalle  puolueelle. 

14  §. 

Pidettiin   15  minutin  loma-aika. 

15  §.  ■ 

Jatkettiin  alotettua  keskustelua,  jolloin  S.  K.-R.-Vel- 
jeysseuran  sihteeri  J.  Kaminen  teki  selkoa  kokouksen  kut- 
sumisen aiheutuksesta  ja  sen  kehityksestä  sekä  miksi  Vel- 
jeysseura  oli  lopullisesti  kutsumukset  lähettänyt.  Huo- 
mautti että  tämä  kokous  on  neuvottelevaa  laatua.  Sen  on 
tehtävä  ehdotus,  joka  alistetaan  sekä  raittiusliittojen  että 
itsenäisten  seurojen  harkittavaksi,  jonka  jälkeen  varsinai- 
nen yhdyntäkokous  on  pidettävä.  Lausui  ilonsa  siitä,  että 
edustaja  M.  Hahl  oli  sellaisella  kannalla,  jota  hänkin  kan- 
natti kaikessa  muussa  paitsi  siinä  mikä  koski  asian  valtiol- 
lista puolta.  Mitä  tulee  siihen  perusteeseen  mille  työ  on 
rakennettava  lausui  edustaja  J.  Kaminen  siitä  seuraavaan 
tapaan:  Meidän  perusteemme  on  kristillissiveellinen  — 
miksi?  Me  olemme  huomanneet,  että  suomalaisen  rait- 
tiustyön tulee  noudattaa  yleismaailmallisen  raittiustyön 
kantaa.  Me  käsitämme  sitäpaitsi,  ettei  raittiustyöllä  ole 
vaan  kansallinen  ja  taloudellinen,  vaan  myöskin  suuri  si- 
veellinen merkitys.  Juuri  siksi  on  raittiustyö  kyennyt 
muuttamaan  yleisen  mielipiteen,  kyennyt  meitä  kehittä- 
mään ja  opettamaan  että  siinä  on  ollut  kristinuskon  henki. 
Siis  tasapuolisuus  ja  veljeys  tulee  olla  perustuksena  — 
pohja  kristillissiveellinen.  Torjui  sen  jälkeen  vielä  niitä 
moitteita,  joita  Veljeysseuraa  vastaan  on  tehty  raittius- 
aatteen  ajannassa.  Arveli  moitteiden  johtuneen  siitä,  ettei 
tunnettu  mainitun  seuran  työtä,  koska  moitteita  on  tullut 
sekä  ahtaimmalta  kirkolliselta  että  äärimmäiseltä  radikaa- 
liselta suunnalta.     Liiton  perustamista  kannatti  hän  perso- 

naliunionin  pohjalle,  mutta  kiihtnkicn  säästämiseksi  arveli 
edullisemmaksi,  että  Liitolle  hyväksyttäisiin  jonkun  jo 
vahvistetun  raittiusliiton  nimi. 

Syntyi  jälleen  vilkas  sananvaihto,  jcssa  edustaja  J.  W. 
Lilius  y.  m.  toivat  esiin  sen  ajatuksen,  että  Liitolle,  vaik- 
kakin se  lisää  menoja,  on  hankittava  uusi  vahvistus  ja  uusi 
nimi,  ettei  itsekkäisyys  syystä  tai  toisesta  voisi  saada  ja- 
lansijaa ja  puuha  siten  jää  täyttämättä. 

Edustaja  M.  Skyttä  oli  sitä  mieltä,  että  olisi  perustet- 
tava ylimäinen  Liitto,  jolla  olisi  yleinen  kokous  joka  toinen 
vuosi,  toisella  asteella  piirijako  ja  jokaisella  piirillä  taas 
säännöllisesti  vuosikokouksensa.  Edustajat  edelliseen  va- 
littaisiin esim.  joka  50  jäsentä  kohti  ja  piirikokoukseen 
esim.  joka  20  jäsentä  kohti. 

Kirjallisia  esityksiä  jätettiin  kokoukselle  muutamia, 
joissa  lausuttiin  ajatuksia  yhtymisen  perusteista  —  liite 
n:o  I. 

Esimies  luki  kokoukselle  saapuneet  toivomukset,  joita 
ei  ennen  oltu  luettu  —  liite  n:o  2. 

16  §. 

Edustaja  J.  Kamisen  ehdotuksesta  päätettiin  valita 
kaksi  valiokuntaa:  sovittelu  ja  sääntöehdotus  valiokunta  ja 
kumpaankin  7  jäsentä.  Valituiksi  tulivat  edelliseen:  J.  Ka- 
minen,  O.  Kalliokoski,  A.  Vanhala,  M.  Kaappela,  P.  Pen- 
nanen, A.  Stenfors  ja  M.  Hahl  sekä  jäfkimäiseen:  J.  W. 
Lilius,  R.  Lappala,  T.  Hatttu,  F.  E.  Torppa,  neiti  M.  Pert- 
tula  ja   N.    Nelson. 

17  §. 

Iltapäivän  kokousta  ei  katsottu  voitavan  pitää,  sillTi 
valiokuntien  oli  ensin  saatava  ehdotuksensa  valmiiksi  ja 
siksi  päätettiin  kokoontua  uuteen  istuntoon  vasta  keski- 
viikkona, tammikuun  8  p:nä  klo  8  aamulla. 

18  §. 

Luettiin  saapuneet  sähkösanomat  ja  onnittelukirjeet 
—  liitteessä  n:o  2  — .  Kokous  lopetettiin  yhteislaululla  klo 
12,20  j.  p.  p. 

19  §. 

Kokous  tammikiinn  8  p:nä  alkoi  klo  8  a.  p.  —  laulettiin 
raittiuslaulukirjasta  numero  8o. 

20  §. 

Edustaja  Mooses  Hahlin  tilalle,  joka  eduskunnalle 
siitä  mitään  mainitsematta  oli  poistunut,  valittiin  sovitte- 
luvaliokuntaan  edustaja  Mikko  Skyttä  ja  sääntöehdotus- 
valiokuntaan  edustaja  E.  E.  Turpan  tilalle,  jonka  yksityis- 
ten asioiden  tähden  täytyi  matkustaa  kotiin,  edustaja  J. 
Bogren.  Muuten  antoi  kokous  tunnustuksen  edustaja 
Turpalle  osanotostaan  kokouksessa  oloajallaan. 

21  §. 

Kun  valiokunnat  eivät  olleet  ehtineet  saada  töitänsä 
valmiiksi,  päätettiin  istunto  keskeyttää  ja  kokoontua  uu- 
delleen klo  puoli  2  iltapäivällä. 

22  §. 

Luettiin  kokoukselle  saapuneet  sähkösanomat,  joita 
paitsi  yksityisiltä  oli  saapunut  useilta  seuroilta  ja  K.  A. 
R.  Liiton,  yleiseltä  edustaja  kokoukselta  Hancock,  Mich., 
—  liitteessä  n:ro  2. 

2Z  §. 
Iltapäivän  kokous  alettiin  laulamalla  n:ro  40. 

24  §. 

Edustaja  P.  Pennanen  luki  sovitteluvaliokunnan  kir- 
jurina valiokunnan  pöytäkirjan: 

PÖYTÄKIRJA, 

tehty  sovitusvaliokunnan  kokouksessa  7 
p:nä  Kylvö  raittiusseuran  haalilla  De  Kalb, 
111.,  1908. 

I  §. 

Sovitusvaliokunta  on,  harkittuansa  kirjalliset  ja 
suulliset  toivomukset,  huomioonottanut,  että 

a)  kaikki  toivomukset  kannattavat  yhtymistä  yh 
deksi  liitoksi; 

b)  yleensä  kannatetaan  uuden  yhdistyksen  muo- 
dostamista, jonka  nimestä  voidaan  sittemmin  päät- 
tää; 

c)  melkein  yleinen  toivomus  oli,  että  uusi  yh- 
distys lepää  kristillissiveellisellä  perustuksella  ja  että 
se  suuntaa  toimintansa  lasten  ja  nuorison  raittius- 
opetukseen,  persoonakohtaiseen  pelastustyöhön, 
suulliseen  ja  kirjalliseen  herätys-  ja  kasvatustyöhön 
sekä  yhteiskunnalliseen  ja  valtiolliseen  toimintaan 
kieltolakipuolueeseen  liittymällä; 

d)  paikallisseuroille  myönnetään  perustuslaissa 
mahdollisimman  suuri  toimintavapaus  sekä  että, 
uskonnolliset  käsitteet  eivät  saa  määrätä  jäsen- 
ten oikeuksia  ja  toimintaa  missään  suhteessa  eikä 
jäsentä  saa  niiden  takia  loukata; 

e)  toivomuksia  ilmeni  siihen  nähden,  että  perus- 
tuslaki suojelisi  omaisuutta  paikallisseuralle  ja  aat- 
teen palvelukseen; 

f)  ilmeni  myös  suostumuksia  maksuvelvolli- 
suuksien suhteen  keskushallinnolle; 

g)  yhdistyksen  muodollisesta  kokoonpanosta  esi- 
tettiin, että,  paitsi  keskushallintoa,  muodostettaisiin 
tarpeellisen  monta  piiriä,  maan  eri  seuduille,  joille 
valitaan  omat  hallintonsa  piiriin  kuuluvista  paikal- 
lisseuroista. 

2§. 

Tyynen    Sataman    ja    Kansankodin    ponnet    hyl- 
jättiin asiaan  kuulumattomina. 


Sovitusvaliokunta  pyytää  täten  kokouksen  tie- 
toon ilmoittaa,  että  valiokunta  on  toiminut  kuusi  jä- 
senisenä,  koska  valiokunnan  jäsen  Mooses  Hahl 
kuuleman  mukaan  poistui  paikkakunnalta  jo  ennen 
valiokunnan  istuntojen  alkamista. 
Sovitusvaliokunnan  puolesta  7  p.  tammikuuta   1908. 

A.  KALLIOKOSKI,  P.  PENNANEN, 

esimies.  kirjuri. 

Tämä  ehdotus  hyväksyttiin  oikeana  evästyksiin  ja  toi- 
vomus-kirjelmiin nähden.  Kun  sovitteluvaliokunnan  työ 
täten  oli  loppunut,  ilmoitettiin  valiokuntien  yhtyneen  ja 
muodostaneen  kolme  uutta  valiokuntaa,  nim.  perussääntö- 
valiokunta,   sivusääntövaliokunta  ja   käsikirjavaliokunta. 

25  §. 

Otettiin  keskusteltavaksi  sääntöehdotusvaliokunnan 
valmistama  alkuehdotus  ja  ensin  tuli  esille  nimikysymys. 
Siitä  syntyi  kiivas  ja  pitkä  keskustelu,  jonka  päätyttyä 
I4:llä  2:hta  vastaan  hyväksyttiin  Liitolle  nimeksi  "Ameri- 
kan Suomalainen  Raittiusliitto".  Vähemmistö  kannatti 
edustaja  J.  Kamisen  ehdotusta,  että  pysytettäisiin  yhteisenä 
S.  K.-R.-Veljeysseuran  nimi,  kustannusten  välttämiseksi. 
Tämän  jälkeen  hyväksyttiin  perussääntövaliokunnan  eh- 
dottamat 7  pykälää  kuuluviksi  Liiton  perussääntöjen  i:een 
lukuun.     Mainitut  pykälät  kuuluivat: 


Tämän  järjestön  nimi  on:  Amerikan  Suomalai- 
nen Raittiusliitto  ja  on  sen  keskushallinnon  kotipaik- 
kana Ishpeming,  Mich. 

2§. 

Tämän  Liiton  tarkoituksena  on  koota  suomalai- 
seen kansallisuuteen  kuuluvia  naisia  ja  miehiä  jäse- 
nikseen, työskentelemään  raittius-asian  edistämiseksi 
kristillissiveellisellä  pohjalla  ja  kaikilla  lain  mukaan 
luvallisilla  keinoilla; 

perustaa  kaikkialle  Amerikan  Yhdysvaltoihin  ja 
Canadaan  paikallisseuroja,  joiden  tulee  työskennellä 
saman  asian  edistämiseksi  samalla  pohjalla; 

antaa  näille  paikallisseuroille  toimintalupakir- 
joja,  kerätä  ja  ylläpitää  jäsentensä  kesken  rahasto 
hautaus-avun  maksamista  varten  kuolleiden  Liiton 
jäsenten  omaisille  tai  holhoojille. 

3  §. 

Se  on  Liittoon  vapaaehtoisesti  yhtyneiden  ja 
vastaisuudessa  perustettavain  paikallisseurojen,  sekä 
Liiton  yhteisen  edustajakokouksen  päätöksen  mu- 
kaan muodostettavain  piirihallintojen  korkein  pää- 
hallintokunta,  jolla  aina  on  korkein  ja  lopullinen  pää- 
tösvalta yhtähyvin  paikallisseuroja  kuin  myöskin  ko- 
konaisia piirejä  koskevissa  asioissa. 

4§. 

Sen  myöntämän  lupakirjan  —  charter  —  oikeut- 
tamana toimivat  kaikki  paikallisseurat,  ja  on  sillä  oi- 
keus ottaa  antamansa  lupakirja  takaisin,  milloin  joku 
paikallisseura  on  sitovasti  todistettu  rikkoneen  Lii- 
ton peruslakeja  tai  tarkoitusperää  vastaan. 

5  §. 

Tämä  Liitto  hankkii  ja  yleisten  edustajakokous- 
tensa  päätöksellä  määrää  ylläpitämiseensä  tarvitta- 
via varoja  tarpeen  mukaan;  ei  kuitenkaan  vähempää 
kuin  20  senttiä  kultakin  siihen  kuuluvalta  jäseneltä 
vuosineljänneksittäin. 

6§. 

Liitto  myöntää  lupakirjan  sinne,  missä  vähin- 
täin viisi  (5)  kuusitoista  (16)  ikävuotta  täyttänyttä, 
yleistä  luottamusta  nauttivaa  kansalaista,  sukupuo- 
leen katsomalta  sitä  kirjallisesti  pyytää  sekä  kym- 
menen (to)  dollaria  perustusverona  tätä  pyyntiä 
seuraa  ja  keskushallinto  katsoo  pyynnin  hyväksyt- 
täväksi. 

7§. 

Liitto  velvoittaa  paikallisseurojaan  perustamaan 
yhteyteensä  myöskin  lasten  osastoja,  joihin  osastoi- 
hin jäseniksi  otetaan  vanhempain  tai  holhoojain  lu- 
valla suomalaisten  vanhempain  lapsia  6  ja  16  ikävuo- 
den välillä  paikallisseurojen  sivusääntöjen  mukai- 
sesti sekä  näiden  perussääntöjen  niiden  kohtien  mu- 
kaan, joissa  määritellään  keskus-  ja  piirihallintojen 
toimintaohjeita,  lasten  raittiustyöhön  nähden. 

26  §. 
Lyhyt  väliaika. 

27  §. 

Kokous  alettiin  jälleen  klo  puoli  5  laulamalla  laulukir- 
jasta n:ro  67.  Tämän  jälkeen  luettiin  Miina  Aution  ja 
Hanna  Siltalan  Hancockista,  Mich.,  lähettämä  onnittelu- 
sähkösanoma  —  liitteessä  2. 

28  §. 

Keskusteltiin  sivusääntövaliokunnan  ehdotelman  joh- 
dosta mallisäännöiksi  paikallisseuroille  ja  päätettiin  se 
jonkun  aikaa  haasteltua  lähettää  suureen  valiokuntaan,  joka 
muodostuu  kaikista  valiokunnista  yhteensä. 

29  §. 

Käsikirjavaliokunta  antoi  lausuntonsa  ja  syntyi  siitä 
vilkas  keskustelu.  Lausunto  ja  ehdotus  lykättiin  takaisin 
valiokuntaan. 

30  §. 

Toivottiin  valiokuntien  saavan  työnsä  valmiiksi  niin, 
että  voitaisi  kokous  alkaa  g  p:nä  klo  lo  aamulla.  Luettiin 
Idän  Ääni-seuralta  Sand  Couleesta,  Mont,,  tullut  onnit- 
telusähkösanoma,  kokous  lopetettiin  laulamalla  n:ro  77, 
jonka  jälkeen  pastori  H.  Sarvela  piti  lyhyen  rukouksen, 
toivoen  työlle  Jumalan  siunausta. 

31  §. 

Kokous  9  pmä  alkoi  klo  10,  laulettiin  Raittiuslaulukir- 
jasta  n:ro  10. 

32  §. 

Edustaja  Kaminen  ilmoitti,  että  kokouksen  kirjuri  N. 
J.  Ahlman  oli  ollut  pakoitettu  matkustamaan  kotiin.  Kir- 
jurin tehtävät  jätti  kokous  allekirjoittaneelle. 

33  §. 

Perussääntövaliokunnan   puheenjohtaja   ilmoitti    .'a!'.>- 
kunnan  työn  vielä  olevan  kesken,  mutta  päätti  kokous  lä 
pikäydä  jo  valmiin  osan  työstä. 

34  §. 

Luettiin  valiokunnan  ehdotus  seuraaviksi  pykäliksi  pe- 
russääntöihin: 

Lisäykseksi  i  luvun  2:een  pykälään  pyytää  va- 
liokunta ehdottaa  sanat: 

sekä 

velvoittaa  paikallisseurat  itse  määräämällään 
tavalla  pitämään  huolta  siitä,  ettei  jäsen  sairau- 
den sattuessa  joudu  hoidon  puutteeseen. 

8§. 

Kaikkien   tähän   Liittoon  jäseniksi  yhtyvien   tu 
lee  allekirjoittaa  seuraava  kirjallinen  lupaus: 

Minä  allekirjoittanut  sitovasti  lupaan,  et- 
ten nauti,  valmista,  osta,  myy,  tarjoa  tai  lianiii 
millään  tavalla  mitään  alkoholia  tai  muita  huu- 
maavia, päihdyttäviä  myrkkyjä  sisältäviä  juo- 
mia minkään  nimellisiä  ellei  niitä  lääkäri  mää- 
rää lääkkeenä  sekä  etten  sanalla,  vaikutuksella 
tai  työllä  ota  osaa  niitten  valmistamiseen  tai 
kauppaamiseen.  Samaten  lupaan,  kaikilla  lail- 
lisilla keinoilla  toimia  juoppoutta  ja  väkijuo- 
maliikettä  vastaan.  Lupaan  myöskin  noudat- 
taa tämän  Liiton  ja  paikallisseurain  perussään- 
töjä, ohjesääntöjä  ja  päätöksiä. 

Tämän  lisäksi  käyttäköön  itsekukin  paikallis- 
seura  jos  niin  hyväksi  näkee,  lupausta  otettaessa 
niitä  tähän  Liittoon  yhtyneiden  pääyhdistysten  ja 
itsenäisten  raittiusseurain  entisiä  juhlallisuus-  ja  sa- 
namuotoja mitä  paikallisseura  haluaa  käyttää  tai 
mitä  tämän  Liiton  yhteinen  edustajakokous  sallii 
käytäntöön  ottaa. 

Näiden  jäsenten  seuraan  ottamisjuhlallisuuksien 
muodoista  keskustelkoot  ja  päättäkööt  paikallisseu- 
rat  jokaisen  kalenterivuoden  ensimäisessä  kokouk- 
sessa. 

9§. 

Kaikissa  Liittoon  kuuluvain  paikallisseurojen 
toimeenpanemissa  kokouksissa,  iltamissa  ja  juhlissa 
on  tanssi  ehdottomasti  kielletty. 

10  §. 

Jos  jonkun  paikallisseuran  jäsenmäärä  vähenee 
kolmea  vähempään,  menettää  seura  oikeutensa  työs- 
kennellä tämän  Liiton  antaman  lupakirjan  nojalla. 
Sellaisen  paikallisseuran  kaikki  omaisuus  jää  Liiton 
keskushallinnon  hoidettavaksi  siksi  kunnes  samalla 
paikkakunnalla  uudelleen  muodostuu  seura  siinä  tar- 

koituksessa  ja  sillä  tavalla  kuin  näiden  sääntöjen  2 
ja  6  pykälät  säätävät. 

11  §. 

Jos  joku  paikallisseura  haluaisi  erota  tästä  Lii- 
tosta, on  paikallisseuran  siitä  ilmoitettava  joko  Lii- 
ton keskushallinnolle  tai  oman  piirinsä  piirihallin- 
nolle, jolle  ilmoitus  on  tehty,  kutsua  eroa  haluavan 
paikallisseuran  jäsenet  kokoukseen,  josta  jokaiselle 
paikallisseuran  jäsenelle  on  annettava  kirjallinen  il- 
moitus vähintäin  14  päivää  ennen  kokousta  ja  voi- 
daan eroamisesta  päättää  ainestaan  tällä  tavoin  kut- 
sutussa kokouksessa. 

Kuitenkin  jos  seurassa  on  3  jäsentä,  jotka  ha- 
luavat pysyä  Liitossa,  toimikoot  he  edelleen  paikka- 
kunnallaan Liittoon  kuuluvana  paikallisseurana,  ku- 
ten I  luvun  io:ssä  pykälässä  säädetään. 

12  §. 

Jos  paikallisseura  kokonaisuudessaan  eroaa  Lii 
tosta  on  kaikki  Liiton  keskushallinnolta  saadut  kirjat 
ja     asia-paperit     viipymättä     takaisin    lähetettävät. 
Myöskin  menettää  sellainen  seura  oikeuden  käyttää 
nimessään  millään  tavoin  tämän  Liiton  nimeä. 


13  §. 

Keskus-  ja  piirihallinnolla  tulee  olla  sekä  paikal- 
lisseuroilla  tulee  olla  sinetti  kaikkien  asia-kirjain 
vahvistamista  varten. 

14  §. 

Sunnuntaina  toimeenpantaviin  juhlakulkueisiin 
ja  huveihin  nähden  noudattakoon  kukin  paikallis- 
seura oman  valtionsa  lakeja. 

15  §. 

Paikallisseurat  olkoot  oikeutetut  periaatteellisen 
työn  edistämiseksi  tai  rakennustensa  hyväksi  tar- 
vittavia varoja  saadakseen  kiinnittämään  omaisuut- 
taan. Tähän  hankittakoon  kumminkin  piiri-  tai  kes- 
kushallinnon lupa  suostumus. 

Liiton  jakamisen  piireihin  oli  valiokunta  jättänyt  ensi- 
mäisen  edustajakokouksen  tehtäväksi,  sen  sijaan  käsitellyt 
edustajakokouksen  tehtäviä  ja  jätti  valiokunta  niistä  seu- 
raavan esityksen: 

Toinen  luku. 

YLEINEN  EDUSTAJAKOKOUS  Ja  EDUSTUS. 


Liiton  yleinen  edustajakokous  pidetään  kerran 
vuodessa,  edellisen  edustajakokouksen  määräämällä 
paikalla  ei  kuitenkaan  2  vuonna  perätysten  samassa 
piirissä,  kuussa. 

Ajan  tarkemmin  määrää  ensimäinen  edustaja- 
kokous. 

2§. 

Edustajakokoukseen  on  oikeutettu  lähettämään 
kukin  velvollisuutensa  täyttänyt  paikallisseura  yh- 
den laillisella  valtakirjalla  varustetun  edustajan  3 — 
50  jäsentä  kohden,  jos  jäseniä  on  yli  50  voi  lähettää 
2  edustajaa  j.  n.  e.  i  kutakin  50  tai  sen  osaa  kohden. 
Kullakin  edustajalla  on  i  ääni. 

3  §. 

Edustajat  yleiseen  vuosikokoukseen  valittakoon 
suljetuilla  lipuilla  ja  yksinkertaisella  äänten  enem- 
mistöllä viimeistään  14  vuorokautta  ennen  vuosiko- 
kouksen alkamista. 

4§. 

Edustajaksi  on  kelvollinen  jokainen  jäsen,  joka 
on  seuraan  kuulunut  vähintäänkin  kolme  kuukautta. 
Mutta  kelvollisia  ovat  myös  sen  paikallisseuran  jä- 
senet omaa  seuraansa  edustamaan,  jonka  perustami- 
sesta ei  ole  vielä  sanottua  aikaa  kulunut.  Jos  seura 
pienuutensa  ja  kaukaisen  asemansa  vuoksi  ei  voi  lä- 
hettää omaa  jäsentänsä  edustamaan  seuraa,  on  se 
oikeutettu  valtuuttamaan  edustajakseen  jonkun  Liit- 
toon kuuluvan  jäsenen,  joka  älköön  kumminkaan 
olko  keskushallinnon  jäsen. 

5  §. 

Vuosikokouksessa  äänestämään  ovat  oikeutet- 
tuja keskushallinnon  jäsenet  ja  edustajat  kukin  yh- 
dellä äänellä.  Esimies  äänestäköön  vain  suljetuilla 
lipuilla  äänestettäessä,  äänten  mennessä  tasan,  on 
esimiehen  ääni  ratkaiseva. 

6§. 

Omaisuuden  ostamisessa,  myynnissä  tai  luovu- 
tuksessa ja  muissa  tärkeissä  rahallisissa  kysymyk- 
sissä sekä  yleisen  vuosikokouksen  määräämisessä 
vaaditaan  ratkaisevaan  päätökseen  %  äänten  enem- 
mistö. 

■     7§. 

Yleinen  edustajakokous  valitsee  keskushallin- 
non jäsenet  vuodeksi,  yhden  kerrallaan,  suljetuilla 
lipuilla,  yksinkertaisella  äänten  enemmistöllä.  Kes- 
kushallintoon kuuluu  esimies,  varaesimies,  sihteeri, 
rahastonhoitaja  ja  3  jäsentä. 

8  §. 

Jos  joku  keskushallinnon  jäsenistä  kuolee  tai 
poistuu,  täytetään  hänen  paikkansa  keskushallinnon 
harkinnan  mukaan. 

9§. 

Jos  joku  keskushallinnon  jäsenistä  haluaa  erota 
toimestaan  palveluskautensa  kuluessa,  on  hänen  jä- 
tettävä erohakemuksensa  keskushallinnolle  60  päi- 
vää ennen.  Kahta  erohakemusta  ei  myönnetä  sa- 
malla kertaa. 


Jos  kanne  nostettaisiin  jotakin  keskushallinnon 
jäsentä  vastaan,  valittakoon  2  jäsentä  lähimmästä 
paikallisseurasta  keskushallinnon  kanssa  syytettyä 
tutkimaan.  Jos  näin  lisätty  keskushallinto  huomaa 
hänet  syylliseksi  on  heillä  enemmistöpäätöksellä 
valta  erottaa  hänet  toimesta.  Syytetyllä  on  kum- 
minkin oikeus  vedota  Liiton  vuosikokoukseen. 

11  §. 

Keskushallinnon  jäsenten  palkoista  päätettäköön 
Liiton  vuosikokouksessa. 

12  §. 

Liiton  vuosikokouksen  tulee  keskustella  ja  päät- 
tää vastuuvapauden  myöntämisestä  keskushallinnolle 
ja  valita  3  tilintarkastajaa  ja  i  varajäsen. 

13  §. 

Liiton  yleinen  vuosikokous  voi  muuttaa  näitä  pe- 
russääntöjä .%  äänten  enemmistöllä.  Periaatteesta 
älköön  missään  tapauksessa  poikettako. 

35  §. 

Valiokunnan  ehdotusta  pohdittiin  pykälä  pykä- 
lältä. Ensimäisen  luvun  9  §:än  toivottiin  lisäystä,  etteivät 
seurat  saisi  vuokrata  huoneustojaankaan  tansseja  varten. 
Valiokunnan  puolelta  selitettiin  tämä  huomioonotetuksi, 
mutta  ei  oltu  katsottu  voitavan  rajoittaa  vuokra  vapautta, 

mutta  lausuttiin  toivomuksena,  että  raittiusväki  lopulta  tu- 
lee siihen,  ettei  periaatteellista  ristiriitaa  tule  tapahtumaan. 
Useiden  muidenkin  pykälien  johdosta  syntyi  vilkas 
keskustelu.  Mitään  mainittavaa  muutosta  ei  kumminkaan 
tehty  vaan  hyväksyi  kokous  valiokunnan   ehdotuksen. 

36  §. 

Kokous  päätettiin  alottaa  uudelleen  vasta  klo  4  j.  p.  p., 
jotta  valiokunnat  saisivat  työnsä  valmiiksi.  Ennen  kun 
erottiin,  laulettiin  laulukirjasta  n:ro  8. 

37  §. 

Kokous  alotettiin  klo  4,  laululla  42,  jonka  jälkeen  esi- 
mies luki  kokoukselle  saapuneen  sähkösanoman  r. -seura 
'lahdelta  New  Yorkista. 

38  §. 

Luettiin  perussääntövaliokunnan  ehdotus  perussääntö- 
jen 3  luvuksi,  kosketellen  keskushallinnon  tehtäviä.  Eh- 
dotus kuului: 


3  luku. 
KESKUSHALLINTO. 

I  §. 

Tämän  Liiton  keskushallinnon  tulee  toiminnas- 
saan tarkasti  noudattaa  tämän  Liiton  perussääntöjä 
ja  tarkoitusperää  sekä  tässä  luvussa  alempana  erik- 
seen mainituita  säädöksiä  ja  määräyksiä. 

2§. 

Liiton  keskusha-llinto  kokoontuu  jokaisen  vuosi- 
neljänneksen ensimäisenä  kuukautena  varsinaiseen 
kokoukseen  esimiehen  ja  sihteerin  kutsusta,  sekä 
ylimääräiseen  kokoukseen  tarpeen  vaatiessa  kutsut- 

tuna  samalla  tavoin,  kuin  varsinainenkin  kokous. 
Keskushallinnon  varsinainen  kokous  voidaan  kuiten- 
kin sivuuttaa,  ellei  mitään  kokouksen  toimenpidettä 
vaativaa  asiaa  ole  tullut  esille. 

3  §. 

Keskushallinnon  varsinaisista  ja  ylimääräisistä 
kokouksista  on  sihteer'n  annettava  kirjallinen  ilmoi- 
tus hallinnon  jäsenille  vähintäin  6  päivää  ennen  ko- 
kousta, ja  on  täten  kutsuttu  kokous  laillinen  kun  pu- 
heenjohtaja tai  varapuheenjohtaja  ja  3  muuta  hallin- 
non jäsentä  kokoukseen  saapuu. 

4§. 

Keskushallinnon  tulee: 

i)  tarkastaa  ja  vahvistaa  sille  piiritoimikuntien 
kautta  saapuneet  paikallisseurain  säännöt  sekä  antaa 
paikallisseuroille  lupakirjat; 

2)  pitää  tarkka  tili  sille  tulleista  rahavaroista; 

3)  pitää  piiritoimikuntien  tiedonantojen  mukaan 
tarkka  luettelo  Liittoon  kuuluvista  paikallisseuroista 
sekä  tilasto  niiden  jäsenluvusta  ja  omaisuudesta; 

4)  vaatia  tarkat  ja  täydelliset  tilit  ja  mahdolli- 
simman tarkat  tilastotiedot  piiritoimikunnilta  hy- 
vissä ajoin  ennen  Liiton  yleistä  edustajakokousta; 

5)  jättää  Liiton  tilit  vähintäin  60  päivää  en- 
nen Liiton  vuosikokousta  valituille  tilintarkastajille; 

6)  julaista  tilit  ennen  Liiton  edustajakokousta 
Liiton  äänenkannattajajissa; 

7)  antaa  toiminnastaan  tarkka  toimintakertomus 
asianomaisten  edustajiensa  kautta  edustajakokouk- 
selle; 

8)  valvoa  yksissä  neuvoin  piiritoimikuntien  kanssa 
yleistä  luentotoimintaa  sekä  kirjalisuuden  ja  sano- 
malehtien kustantamista; 

9)  vahvistaa  piiritoimikuntain  esityksestä  lasten 
raittius-osastojen  sääntöjä,  valvoa  lasten  raittius- 
opetusta  sekä  avustaa  piiritoimikuntia  ja  paikallisseu- 
roja  näiden  osastojen  perustamisessa  ja  niiden  toi- 
minnan elvyttämissessä; 

10)  valmistaa  ja  Liiton  yleiselle  edustajakokouk- 
selle esittää  paikallisseurojen  ja  piiritoimikuntien 
sille  lähettämiä,  keskushallinnon  harkinnan  mukaan 
eduskunnan  toimenpiteitä  ja  päätöksiä  vaativia 
asioita. 

39  §. 

Lyhyen  keskustelun  jälkeen  hyväksyi  kokous  valiokun- 
nan ehdotuksen  semmoisenaan. 

40  §. 

Nousi  sitten  kysymys  perussääntövaliokunnan  työn 
jatkamisesta.  Kun  valiokunta  ei  siitä  ollut  mitään  pää- 
töstä tehnyt,  lausui  valiokunnan  jäsen,  edustaja  J.  V.  Li- 
lius toivomuksen,  että  valiokunnan  työ  pidettäisiin  päätet- 
tynä ja  jätettäisiin  perussääntöjen  täydentäminen,  piirijaon 
määrääminen,  piirien  säännöt,  keskushallinnon  virkailijain 
tehtävät  y.  m.  tarpeelliset  määräykset  ensimäisen  edusta- 
jakokouksen tehtäväksi.  Kun  vielä  oli  muistutettu  tilin- 
tarkastajain takauksesta,  hautaus-avun  lähemmästä  mää- 
rittelystä y.  m.,  katsoi  kokous,  että  näin  oli  runko  laadittu 
perussääntöihin  ja  perussääntövaliokunnan  työ  siis  päätty- 
nyt. Kun  edustaja  H.  Perä  vielä  oli  lausunut  muutamia 
tunnustussanoja  perussääntövaliokunnalle  eheästä  työstä, 
yhteisen  talon  tärkeimmän  kulmakiven  pystyttämisestä, 
laulettiin  yhteisesti  "On  aate  pyhä  ja  kallis". 

41  §. 

Sivusääntövaliokunnan  kirjuri  pastori  Lappala  esitti 
valiokunnan  laatiman  sääntöehdotuksen  paikallis-yhdistyk- 
siä  varten. 


42  §- 

Lyhyen  keskustelun  jälkeen,  jossa  toivottiin  i  pykälän 
sanamuotoa  muutettavaksi  siihen  suuntaan,  että  se  edel- 
lyttäisi avunantoja  Liiton  jäsenelle  siinäkin  tapauksessa, 
että  hän  olisi  langennut,  olisi  ilman  ystäväin  tai  omaisten 
apua.  Kun  vielä  oli  muistutettu  siitä,  että  säännössä  tulisi 
olla  määräys  testamentista,  päätti  kokous  jättää  säännöt 
valittavan  uuden  valiokunnan  tarkistettavaksi,  ja  tulee  va- 
liokunnan tarkistaa  säännöt  ennen  yleistä  edustajakokousta 
julaistavaksi,  niin  pian  kuin  suinkin. 

43  §. 

Käsikirjavaliokunnan  kirjuri  T.  Hattu  esitti  valiokun- 
nan laatiman  ehdotuksen  käsikirjaksi  paikallisseuroille. 

44  §• 

Vilkkaan  keskustelun  perästä  päätettiin  lykätä  käsi- 
kirjankin lopullinen  tarkistaminen  samaisen  valiokunnan 
toimeksi.  Valiokunnan  toivottiin  tarkistelussa  ottavan 
huomioon  myös  uuden  seuran  perustamisen,  lasten  rait- 
tiustyö j.  n.  e.  Kokousten  suhteen  lausuttiin,  että  seu- 
roilla tulee  olla  sekä  julkisia  että  salaisia  kokouksia  ja  on 
käsikirja  laadittava  sen  mukaan  .  Rukous  kokouksen  alussa 
ja  lopussa  olkoon  sallittu,.  Yleensä  ei  katsottu  käsikirjan 
rajoittavan  seurojen  toimintavapautta,  sillä  se  on  tarkoi- 
tettu vaan  avuksi  siinä,  missä  ei  ilman  sitä  tulla  toimeen. 

45  §. 

Päätettin  valita  valiokunta,  jonka  tehtävänä  olisi  jo 
edellämainitut  asiat  ja  sitäpaitsi  ottaa  selvää  Liiton  lail- 
listuttamispcrusteista,  tehdä  yhteenveto  eri  ryhmien  vuo- 
sikokouksien yhtymisen  hyväksi  tehdystä  työstä,  valio- 
kunta, joka  kerta  kaikkiiaan  huolehtisi  kaikista  ennen 
yleistä  edustajakokousta  esiintulevista,  tarpeellisista 
asioista. 

46  §. 

Valiokunnan  nimeksi  hyväksyttiin:  "Liittyneen  rait- 
tiuskansan  väliaikainen  keskusLoimikunta",  ja  tulivat  sii- 
hen jäseniksi  seuraavat  henkilöt:  M.  Skyttä,  J.  V.  Lilius, 
M.  Kaappela,  A.  Kalliokoski  ja  J.  Parkkila,  sekä  varajäse- 
niksi T.  Hattu  ja  A.  Vanhala.  Toimikunta  valitsee  kes- 
kuudestaan virkailijat,  joista  saadaan  tietoa  sanomalehtien 
kautta. 

47  §. 

Päätettiin  toimittaa  kirjallinen  julkaisu,  jossa  esitet- 
täisi kokouksen  pöytäkirja,  suomalaisen  raittiustyön  histo- 
riaa Amerikassa,  tilastoa  y.  m.  hyödyllistä  ja  hupaista. 
Julkaisun  toimittaminen  annettiin  valitun  toimikunnan  teh- 
täväksi. Painoksen  suuruuteen  nähden  ehdotettiin  lukuja 
3,000 — 5,000,  mutta  jätettiin  sen  tarkempi  määrääminen  toi- 
mikunnan asiaksi. 

48  §. 

Kokous  lopetettiin  laulamalla  laulukirjasta  n:ro  85. 

49  §. 

10  päivänä  alkoi  kokous  klo  puoli  yhdeksän  laulamalla 
n:rosta  32  i  ja  4:äs  värsy. 

50  §. 

Ajan  voittamiseksi  esitti  edustaja  Kaminen  kokouksen 
hyväksyttäväksi  seuraavaa: 

Päätetään 

a)  että  tämä  Liitto  alkaa  toimintaan  edust^ajakokouk- 
sen  laatiman  perus-ohjeen  mukaan,  jos  vähintäin  kolme 
pääryhmää  vuosikokouksessaan  niin  päättää  ja  edustajansa 
seuraavaan  yleiseen  edustajakokoukseen  lähettää.  Seu- 
raava edustajakokous  voidaan  silloin  pitää  tämän  Liiton 
perustavana  kokouksena,  jonka  päätöksillä  entisten  yhdis- 
tysten toiminta  lakkaa.    Sama  olkoon  laita  siinäkin  tapauk- 

sessa,  että  2  entisistä  pääryhmistä  ja  vähintäin  10  itsenäistä 
seuraa  siten  päättää. 

b)  että  Liitto  laillistiitetaan  niin  pian  kuin  valittu  kes- 
kushallinto näkee  sen  soveliaaksi,  aluksi  yhdessä  ja  niin 
pian  kuin  varat  myöntävät  toisissakin  valtioissa. 

c)  että  laillistukseen  tarvittavat  rahavarat  kerätään 
Liiton  jäseniltä  suhteellisella  verotuksella  5  senttiä  kulta- 
kin jäseneltä  kunkin  vuoden  i  ja  3:11a  neljänneksellä  niin 
kauvan  kun  tarvittava  määrä  varoja  on  koolla. 

d)  että  tämän  neuvottelukokouksen  aiheuttamat  kulut 
kerätään  jollakin  sopivalla  toimenpiteellä  kunkin  kokouk- 
seen osaa  ottaneen  seuran  keskuudessa. 

51  §. 

Vilkkaan  keskustelun  jälkeen  hyväksyttiin  edustaja 
Kamisen  ehdotuksen  a)  kohta  sillä  muutoksella,  että  luku 
10  kohdan  lopussa  muutetaan  luvuksi  5.  b)  kohta  hyväk- 
syttiin sillä  edustaja  Liliuksen  ehdottamalla  lisäyksellä, 
että  sanoihin  "valittu  keskushallinto"  lisätään  määräys: 
"Liiton  ensimäisessä  edustajakokouksessa  valittu  keskr;- 
hallinto",  c)  kohta  hyväksyttiin  muuttumattomana,  d) 
kohta  pidettiin  sopivana  sillä  edust.  Kalliokosken  huomau- 
tuksella, että  komitea  saa  ulottaa  keräyksen  niihinkin  seu 
roihin,  jotka  eivät  ole  saapuvilla. 

52  §. 

Edustaja  Kaminen  ehdotti  vielä  seuraavaa:  Kokous 
lausuu  tunnustuksensa  niille  sanomalehdistämme,  jotka 
ovat  edistäneet  raittiustyötä  ja  lausuu  syvimmän  paheksu- 
misensa niille  lehdille  ja  yksityisille  henkilöille,  jotka  joko 
väkijuoma-  tai  turmelevaa  patenttilääkeliikettä  edistävät. 
Kokous  toivoo,  että  tässä  suhteessa  piankin  saadaan  ai- 
kaan tuntuvia  parannuksia.  Ehdotus  yksimielisesti  hyväk- 
syttiin, paitsi  raittiusmielisten  lehtien  toimittajia,  jotka 
katsoivat  tehneensä  vaan  velvollisuutensa. 

53  §. 
Lyhyt  väliaika. 

54  §. 

Luettiin  kokoukselle  saapunut  sähkösanoma  r.-seura 
Alku'lta  Maynard,  Mass. 

55  §. 

Kokous  päätti  lausua  edustajakokoukselle  toivomuk- 
sen, että  Liitolla  olisi  ainakin  2  äänenkannattajaa. 

56  §. 

Edustaja  J.   Parkkilan   ehdotuksesta   hyväksyttiin   Lii- 
ton ensimäisen  edustajakokouksen  paikaksi  Sault  Ste  Ma 
rie,  Mich, 

57  §. 

Edustaja  Kamisen  ehdotuksesta  päätettiin  kokouksen 
ajaksi  elokuun  loppupäivät  1908.  Päivän  määrän  saisi  va- 
littu toimikunta  tarkemmin  määritellä.  Paikallisseurojen 
toivotaan  pitävän  vuosikokouksensa  niin  ajoissa  kuin  mah- 
dollista. 

58  §. 

Pöytäkirjan  julkaisemisesta  päätettiin,  että  se  julais- 
taan  vasta  sanotussa  kokouksen  toimittamassa  julkaisussa. 
Perussäännöt  julaistaan  niin  pian  kuin  suinkin. 

59  §. 

Julkaisun  toimittamisesta  mahdollisesti  jäävät  varat, 
jos  yhtymistä  ei  syntyisi,  on  mainitun  toimikunnan  käy- 
tettävä raittiustyön  edistämiseen. 

60  §. 

Valitun  toimikunnan  jäsenet  pidetään  kokouksen  pää- 
töksellä itseoikeutettuina  ensimäisen  edustajakokouksen 
äänivaltaisina  osanottajina. 

6i  §. 

Edustaja  Pennanen  toivoi,  että  valiiiu  toimikunta  jul- 
kaisisi säännöt  niin  pian  kuin  suinkin  ja  lähettäisi  seuroille 
ni  den  tutkisteltavaksi  mahdollisia  muutoksia  varten. 

Päätettiin  kumminkin,  koska  sanomalehdet  tulevat  ne 
julkaisemaan  ja  ne  julkaisussa  pian  tulevat  esille,  ettei  toi- 
mikunnan tarvitse  niitä  julkaista. 

62  §. 

Pöytäkirjaa  tarkastamaan  valittiin  3-henkinen  komi- 
tea, johon  tulivat  edustajat:  R.  Lappala,  P.  Pennanen  ja 
A.  Stenfors.  Äänestyksellä  päätettiin  jättää  pöytäkirjan 
tarkastaminen  komitean  haltuun. 

63  §. 

Kokouksen  menoista  huolehtimaan  velvoitettiin  väliai- 
kainen toimikunta  laskujen  mukaan.  Rahat  otetaan  seu- 
roilta vastedes  kerättävistä  varoista. 

64  §. 

Kun  vielä  oli  päätetty  panna  toimeen  luento  lapsille 
klo  4  i.  p.  ja  lopettajaisjuhla  klo  7  i.  p.  kajahutettiin  tyyty- 
väisinä ja  kiitollisina  saavutetuista  tuloksista  ilmoille  laulu: 
Oi  kuningasten  kuningas.  Täten  loppui  virallinen  osa  ko- 
kouksen työstä,  kokouksen,  joka  merkkitapauksena  Ame- 
rikan suomalaisten  historiassa  oli  pystyttänyt  ensimäisen 
kulmakiven  tämän  kansan  rauhan  rakennukseen. 

Pöytäkirjan  vakuudeksi 

MIKKO  SKYTTÄ,  ALMA  HINKKANEN, 

puheenjohtaja.  pöytäkirjuri. 

Kansojen  silmät  aukenevat. 

Ihmeellisesti  ovat  mielipiteet  alkoholin  suhteen 
muuttuneet  viime  vuosina.  Nyt  on  jo  suurelle  osalle 
kansoista  selvää,  että  alkoholi  on  myrkkyä  eikä  ra- 
vinto-ainetta, ettei  se  öle  milloinkaan  hyödyllistä  ih- 
misen ruumiille,  paitsi  silloin,  kun  sitä  on  käytettävä 
vastamyrkkynä;  se  ei  koskaan  edistä  terveyttä,  päin 
vastoin  on  terveydelle  vahingollinen.  Tiede  on  tullut 
meidän  raittiusväen  liittolaiseksi  ja  suojelee  meidän 
asiaamme  vihollistemme  hyökkäyksiä  vastaan.  Kaikki 
papit,  protestantit  ja  katooliset,  ovat  alkoholin  nautin- 
toa vastaan.  Lääketiede  on  alkohoolia  vastustavalla 
kannalla ;  maamme  oikeuslaitokset  sitä  vastustavat ; 
tiede,  uskonto  ja  oppineiden  tutkimukset,  jotka  ennen 
puolustivat  alkoholia,  vastustavat  sitä  nyt.  Yleensä 
paremmat  sanomalehdet  vastustavat  väkijuomaliikettä 
eivätkä    enään  ota  viina-ilmoituksia  palstoillensa  mis- 

tään  hinnasta;  järki,  omatunto,  parempi  seura-elämä 
halveksii  alkoholia. 

Tämä  merkitsee  jotakin.  Se  tunnustaa  sen  lopul- 
lista häviöä.  On  tultu  huomaamaan  sen  tuottamat  tur- 
miot. Kansojen  silmät  aukenevat  näkemään  mitä  tu- 
hoja alkoholi  tuottaa.  Ruttotauti  ei  ole  milloinkaan 
tappanut  Yhdysvalloissa  60  tuhatta  vuodessa.  Jos 
rutto-  ja  rokkotauti  yhteensä  veisi  satatuhatta  asukas- 
tamme  vuodessa,  niin  koko  Amerikan  kansa  nousisi 
liikkeelle  näitä  tautia  vastaan.  Viina-liike  on  saanut 
olla  rauhassa  ja  tehdä  tuhojansa  näihin  vuosiin  saakka. 
Nyt  sitä  vastustetaan,  nyt  huomataan  sen  myrkyttä- 
vän koko  kansamme,  ja  siksi  alkoholia  vastaan  saarna- 
taan kirkoissa,  sen  vaarallisuudesta  opetetaan  lapsille 
kouluissa,  sanomalehdet  joka  viikko  kertovat  viinan 
tuottamista  onnettomuuksista,  ja  kuitenkin,  sittekin  tuo 
sama,  kirousta  tuottava  alkoholi  saa  Amerikan  kansan 
kuluttamaan  1,500  miljoonaa  dollaria  vuodessa  tuohon 
myrkylliseen  juomaan,  joka  levittää  kurjuutta  ja  kuo- 
lemaa Amerikan  kansalle. 

Ja  viinan  kaupaksimeno  on  varmempi  kuin  leivän, 
lihan  eli  muiden  ruokatavarain  menekki. 

Niin  käsittämättömän  suuren  summan  tuhlaa  Yh- 
dysvaltain kansa  vuosittain  alkoholimyrkkyyn. 

Vuonna  1902,  heinäk.  i  p.  oli  kaikkien  Yhdysval- 
tain Kansallispankkien  yhteinen  pääoma  $684,061,695. 
Samana  vuonna  oli  Yhdysvaltain  kansan  vuotuinen 
viinalasku  enempi  kuin  kahdesti  se  summa,  mikä  oli 
silloin  pääomaa  kaikissa  Yhdysvaltain  National  pan- 
keissa yhteensä. 

Siitä  asti  kun  Kolumbus,  vuonna  1492  tuli  Ame- 
rikaan,  tämän  2o:nen  vuosisadan  alkuun,  on  koko 
maailman  yhteinen  kultatulos  tehnyt  $10,067,833,300. 
Tällä  rahalla  voitaisi  maksaa  Yhdysvaltain  kansan  juo- 
malasku  ainoastaan  6  vuotta. 

Kaikella  kullalla,  mitä  nyt  on  rahana  maailmassa 
($4,906,700,000),  voitaisi  maksaa  tämän  kansan  tuh- 
laus alkoholijuomiin  ainoastaan  3  vuotta. 

Kaikilla  Yhdysvaltain  rautateillä,  joiden  yhteinen 
pituus  on  jonkun  verran  yli  200,000  mailia  ja  kulutta- 
vat vuodessa  yli  600,000,000  matkustajaa  ja  1,000,- 
000,000  tonnia  tavaraa,  on  tulot  vuodessa  $1,588,526,- 
037  eli  Yhdysvaltain  rautateitten  yhteisellä  vuotuisella 
tulolla  voitaisi  juottaa  Yhdysvaltain  juomareita  yhden 
vuoden  ja  kaksi  viikkoa. 

Sellainen  summa  maksetaan  aineesta,  joka,  puhu- 
matta siitä,  miten  se  turmelee  juopporaukan  ruumiin 
ja  sielun  ja  vie  hänen  ennenaikaiseen  hautaan,  tekee 
vaimot  leskiksi,  lapset  orvoiksi,  täyttää  vankilat  ja  köy- 
häinhuoneet,  valmistaa  uhrit  hirttolavalle,  turmelee 
kaiken  hyvän  ja  puhtaan  mikä  ihmiskunnassa  on. 

Mutta  kansa  herää. 

Nyt  jo  luemme  sanomalehdissä  miten  sellaisissa- 
kin jättiläiskaupungissa  kuin  Suur  New  York  on,  sun- 
nuntait saadaan  vietetyksi  niin  tarkasti,  ettei  viinaa 
silloin  mistään  voida  saada. 

Yhä  enempi  tulee  sellaisia  kaupunkia  ja  kauppa- 
loita, joista  kapakat  on  äänestetty  pois.  36  miljoonaa 
Yhdysvaltain  asukkaista  asuu  jo  sellaisissa  paikoissa, 
joissa  kieltolaki  on  vallalla. 

Tämä  on  ilahuttava  ajanmerkki!  Se  ilmoittaa 
että  kansat  herää,  suomukset  putoilee  pois  ihmiskun- 
nan silmistä  ja  he  alkaa  huomaamaan  millaisen  Molo- 
kin palvelijoita  on  oltu. 

Että  kansat  herää,  sitä  etupäässä  todistaa  Suomen 
kansan  eduskunnan  päätös  valtiopäivillä,  kun  se  äänesti 
viinat  pois  maastansa. 

Amerikan  suomalaisissa  on  myös  tapahtunut  he- 
räys.  Jo  parikymmentä  vuotta  on  kansamme  keskuu- 
dessa taisteltu  raittiuden  hyväksi.  Tähän  asti  on  tais- 
telumme ollut  eri  leirissä,  jolloin  työmme  ei  ole  ollut 
niin  sopusointuisaa  kuin  se  olisi  ollut,  jos  kaikki  oli- 
simme saman  lipun  alla  työskennelleet.  Paljon  myös 
on  kansallisia  voimiamme  kuluttanut  erimielisyydet 
työssämme,  joskaan  ei  raittiudella  niin  paljon  kuin 
esim.  kirkollisella  alalla. 

Sama  päämäärä  kuitenkin  on  työllämme  ollut,  jo- 
ten paljon  on  niinkin  saatu  aikaan  raittiuden  alalla 
kansassamme.  On  saatu  niin  paljon,  että,  kansamme 
vähälukuisuuteen  verraten,  on  raittiustyö  enin  edisty- 
nyt Amerikan  suomalaisten  keskuudessa  kaikista 
muista  kansallisuuksista  täällä. 

Nyt  tämä  vuosi  alkoi  muilla  toiveilla.  Se  sai  kan- 
samme puuhaamaan  kaikkien  raittiusyhdistystemme 
yhteen  liittymistä  suureksi  Amerikan  suomalaiseksi 
raittiusliitoksi.  Kansamme  on  tullut  huomaamaan  että 
yksimielisyys  on  voimaa.  Siksi  tahtoo  se  yksimieli- 
sesti yhdistää  kaikki  kansalliset  voimansa.  Avaraan 
Amerikaan  hajoitetut  pohjolan  pojat  ja  tyttäret  tahto- 
vat  täälläkin   seurata   samaa   esimerkkiä,   kuin   ennen 


synnyinmaassamme  nähtiin.  Sillä  on  ollut  aikoja,  jol- 
loin yksimielisesti  jokainen  suomalainen  oli  valmis  uh- 
raamaan sydänverensä,  kun  isänmaa  oli  vaarassa.  Kun 
taas  oli  joku  suuri  yhteispyrintö,  joku  opinahjo  pys- 
tytettävä, niin  silloin  se  sama  kansa 

"Yksimielisesti  siihen  varansa  kantoi, 

Rikas  uhras  aarteitaan 

Ja  köyhä  ropons'  antoi ; 

Ja  niinkuin  vaimot  Kartagin, 

Helynsä  riisti  naisetkin 

Ja  kullat  kulmiltansa". 

Se  on  kaunis  ylistys,  jonka  runoilija  antaa  isiemme 
yksimielisyydelle  ja  uhraavaisuudelle. 

Edellisessä  olemme  nähneet  miten  valtava  on  vielä 
viinan  valta  ja  tiedämme  että  meidänkin  kansamme 
keskuudessa  on  vielä  monta  kurjaa  ja  onnetonta  juo- 
marin, perhettä,  jotka  olisi  pelastettavat,  on  niin  monta 
juopporaukkaa,  jotka  olisi  ylösnostettava,  jos  suinkin 
mahdollista,  sillä  tuo  juomarikin  on  ihminen,  hänellä 
on  kallis  sielu  ja  sen  asunto  ruumis. 

Meidän  tulee  saada  hänet  jälleen  onnelliseksi,  ko- 
hottaa, nostaa  ja  auttaa  häntä  ylös  perheensä  turvaksi, 
vaimopoloisensa  mieheksi,  kotinsa  turvaksi  ja  kunnon 
kansalaiseksi. 

Tähän  tarvitaan  kaikki  meidän  yhteiset  voimam- 
me, meidän  innokas  työmme  ja  kansalaisrakkautemme. 

Ja  sitte  on  meidän  samalla  yksimielisesti  koitettava 
poistaa  nuo  loukkauskivet  kansamme  tieltä  pois.  Mei- 
dän   tulee    äänestyksellämme    vaikuttaa,  että  saamme 


kieltolain  voimaan  ja  niin  lainsäädännöllä  viettelevät 
kapakat  poistetuksi  maastamme. 

Kansalaiseni!  Meillä  on  suuri  ja  jalo  tehtävä! 
Koettakaamme  tämä  kunnolla  suorittaa  ja  niin  olla 
apuna  muiden  kansallisuuksien  kanssa  viinavallan  pois- 
tamiseksi ! 

Se  aika  näkyy  tulevan  että  raittiustyö  menestyy, 
sillä  kansat  herää. 

7.  W.  Lähde. 

Valo  N:o  4. 

Piirteitä  Ironivoodilaisten  raittiustyön  historiasta. 

Me  tiedämme,  että  aina  milloin  raittiusmielisiä 
ilmauksia  on  ilmestynyt,  ovat  ne  alkunsa  saaneet  kan- 
san syvimmistä  riveistä,  riveistä,  johon  väkijuomaliik- 
keen  turmiollinen  vaikutus  on  tehokkaimmin  voinut 
vaikuttaa.  Niin  näyttää  käyneen  täälläkin.  —  Emme 
ole  olleet  tilaisuudessa  saamaan  perusteellisia  tietoja 
siitä,  mistä  päin  on  innostusta  herätetty  käytännölli- 
seen toimintaan,  mutta  voimme  hyvällä  syyllä  olettaa 
että  se  käsky  on  tullut  kapakasta,  joka  pakotti  suoma- 
laiset kääntymään  skandinaavialaisten  veljien  puoleen, 
jotka  olivat  tuon  vaaran  jo  ennen  täällä  huomanneet. 
Se  seikka,  että  he  apua  sieltä  saivat  käy  selville  seuraa- 
vasta köytäkirjasta,  joka  kaikesta  päättäen  näyttää  ole- 
van perustavan  kokouksen  pöytäkirja: 

"Suomalaiset  Ironwoodin  rautakaivannolla  ko- 
koontuivat Erik  Normannin  taloon  21  päivä  marras- 
kuuta 1886.  Distric  Deput  Herman  Helanders  piti 
raittiuspuheita  ja  esitelmiä  ja  niin  ylöspantiin  heti 
Suomalainen  skandinaavian  Suur  Temppelin  Oortelein 
ja  kaikkein  asetusten  mukainen  sekä  sääntöin  kuuluva 
raittiusveljeskunnan  Temppel.  Valo  n:o  9,  jäseniä 
oli  kaikkiaan  i6:sta  miestä,  joista  mainitsemme  tässä 
ainoastaan  virkamiehet:  K.  F.  John  Dickley,  E.  K.  F. 
Jacksolli,  N.  Temp,  John  Häkkä,  siht.  John  Elli,  K.  L. 
J.  Katikka  ja  kap.  Antti  Kanoor,  jotka  kaikki  valansa 
tehtyä  asetettiin  virkoihinsa.  Distric  raittius  piirikun- 
tain johtajan  New  Yorkin  Suur  Tempelin  ja  suur  kir- 
jurin käskystä. 

Herman  Helander, 
Distric  Dept.  T.  O." 

Yllä  olevan  pöytäkirjan  johdosta  tiedämme  että 
Valo  r.-seura  on  alku  askeleensa  ottanut  skadinaavia- 
laisten  turvissa.  Samoin  sekä  sen  sanamuoto  sekä  kie- 
lellinen asu  todistavat  että  alkamassa  ei  ole  olleet  kor- 
keasti oppineet  tiedemiehet,  vain  ovat  vaaran  huoman- 
neet oppimattomat  raskaan  työn  raatajat.  Niihin  on 
Valon  toimi  istutettu  ja  niistä  se  on  jälkeenkin  päin 
voimansa  imenyt. 

Jälkeen  perustuspuuhain  näyttää  toiminta  saaneen 
vakavan  leimansa,  jonka  avulla  sekä  skandinaavialai- 
sen  Suur  Temppelin  hellästi  sitä  hoitaen  kasvoi  Valon 
toimi  aina  vuoteen  1888,  jolloin  22  p.  tammikuuta  jä- 
senet Veljeyskunnan  yhteisestä  suostumuksesta  päätti- 
vät erota  ruotsalaisista  ja  yhtyä  S.  K.-R.-Veljeysseu- 
raan,  ja  saman  vuoden  helmikuun  12  päivänä  tapahtui 

se  ja  siitä  aikain  on  Valo  r.-seura  kokoontunut  S.  K.- 
R.-Veljeysseuran  turvissa  ja  sen  sääntöjen  alaisena,  ol- 
len järjestyksessä  n  :o  4. 

Otammepa  tähän  pienen  välipuhekin.  Niin  jalo 
ja  välttämätön  kun  Valon  olemassaolo  olikin,  näyttää 
asiakirjat  että  sokea  itsekkäisyys  otti  sijansa  osassa 
Valon  jäseniä  Valo-seuran  ollessa  silloin  12  ikävuodel- 
lansa. Osa  seuran  jäseniä  erosi  ja  perustivat  Koitto- 
seuran,  sen  elämä  oli  lyhyt.  Sittemmin  on  perustettu 
Tähti  r.-seura  Raittius  Ystäväin  Yhdistykseen  kuulu- 
vaksi. Tämä  tapahtui  heinäkuussa  1900.  Mutta  se- 
kin lakkasi  vaikutuksestaan  jo  marrask.  lopulla  1904. 

Tähti-seuran  vaikutuksestaan  lakkaaminen  tapah- 
tui siten,  että  seurassa  oli  tuumittu,  eikö  olisi  parempi 
että  yhdyttäisiin  eli  yhdistettäisiin  Valo-  ja  Tähti-seu- 
rat.  Kun  Valo  sai  Tähden  tuuman  tietoonsa,  oli  se 
valmis  ojentamaan  Tähdelle  sovinnon  kättä  ja  niin  ne 
yhtyivät.  Valo  piti  nimensä.  Kirjoista  näkyy,  että 
Tähdellä  oli  ennen  naimisiin  menoansa  ollut  vähän  ra- 
hojakin, jotain  $51.31,  mutta  ei  mainita  mihin  rahat 
joutuivat.  Ei  ainakaan  Valo  niitä  saanut.  Olisiko  jot- 
kut Tähden  kanta-isistä  olleet  naimiskauppaa  vastaan, 
joten  myötäjäisiä  ei  annettukaan. 

Maaliskuun  20  p.  1892  Valon  toimesta  perustettiin 
raittiusseura  Hurleyn  kaupunkiin,  Wis.,  joka  on  Iron- 
woodista  kivenheitto  matkan  päässä.  Mutta  peruste- 
tun seuran  toiminnasta  ei  löydy  mitään  tietoja,  joten 
se  lapsi  saattoi  kuolla  kapaloihinsa  hoidon  puutteessa. 

Raittiuskoulu  perustettiin  Valon  toimesta  syys- 
kuun 18  p.  1892,  siinä  toivossa,  että  jäsenistöllä  on  ti- 

laisuus  kehittyä  ja  tutustua  tietopuoliseenkin  raittius- 
työhön. Mutta  vaikka  jäsenissä  olikin  herännyt  halu 
päästä  ammentamaan  tietoja,  niin  ei  se  ollut  yksin 
autettu.  Ei  ollut  joukossa  miestä  oivallista,  joka  en- 
nen olisi  tiedon  lähteillä  istunut,  joten  tieteitä  janoa- 
vain  sielujen  täytyi  tyytyä  entisiin  keinoihinsa,  nim. 
omiin  kokemuksiin,  joten  tuon  koulun  täytyi  lakata  ole- 
masta. 

Vuonna  1904  Valo-seuran  toimesta  perustettiin 
Montrealiin,  Mich.,  suomalaiselle  maanviljelysseudulle 
Valolle  haaraosasto  nimellä  Valotar.  Mutta  jo  seu- 
raavalla vuodella  erosi  se  Valon  yhteydestä  meille  tun- 
temattomista syistä,  yhtyen  kumminkin  S.  K.-R.-Vel- 
jeysseuraan.  Valotar-seuran  toiminta  on  ollut  sen 
jälkeen  jotenkin  laimeata. 

Jäsenluku  vuoden  1908  alussa  oli  Valo-seurassa 
99.  Ei  jäsenlukumme  ole  suuren  suuri,  eikä  pienen 
pieni.  Onpahan  vaan  oivallisen  talon  väki.  Tulista 
ja  järkevää  intoa  kun  on  niin  voimme  saada  paljon 
aikaan.  Elähyttäköön  meitä  tieto  siitä,  että  asiamme 
on  oikea  ja  jalo,  että  työskentelemme  koko  ihmiskun- 
nan onnen  ja  hyvinvoinnin  saavuttamiseksi. 

Seurallamme  on  oma  hyvä  talo  kaupungin  kes- 
kellä Aurora-kadun  varrella.  Alakerrassa  on  kaksi 
tilavaa  liikehuonetta,  jotka  tuottavat  seuralle  nykyisin 
$35  joka  kuukausi.  Silti  on  alakerrassa  seuralla  it- 
sellä käytettävänään  vielä  tilava  keittiö.  Yläkerrassa 
on  kaunis  ja  tilava  kokoushuone.  Istumasijoja  on  ny- 
kyisin yli  4CX).  Kaunista  kotiamme  käyttävät  nykyi- 
sin seuraavat  eri  yhdistykset :    Kalevan  Ritarit  ja  Ka- 

^  126  — 


levän  naiset,  Maccabeen  miehet  ja  naiset,  Woodmen's 
Henkivakiiutusseura  ja  vielä  eräs  toiskielinen  Kirkko- 
seura. 

Valo-seuran  omaisuus  alimman  arvon  mukaan  on 
seuraava:  tonttimaa  $i,ooo;  rakennus  $4,000;  irtai- 
misto $571.50;  kirjasto  $340  sekä  velka  $1,5070.  Ve- 
laton omaisuus  on  siis  $4,341.50. 

Hyvä  Toivo  itsenäinen. 

Kuten  tunnettua,  ovat  ensimäiset  suomalaiset 
saapuneet  Michiganiin  Norjasta  tai  Norjan  kautta. 
Samoin  on  raittiustyö  kansalaisten  kesken  Calumetissa 
saanut  alkunsa  norjalaisista,  sillä  tammikuussa  v.  1885 
yhtyi  norjalaiseen  "Nora"  raittiusseuraan  7  kansa- 
laista, jotka  olivat:  William  Kitti,  David  Castren,  Ar- 
vid Rautiola,  Alex  Alatalo,  Heikki  Hirvelä  ja  August 
Toppila;  yhden  nimi  on  jäänyt  unholaan.  Edellä  mai- 
nitut henkilöt  voimme  siis  pitää  raittius-aatteen  tien 
raivaajina  Calumetissa. 

Oltuaan  sen  talven  ja  kesän  edellämainitussa 
"Nora"-seurassa,  heräsi  heissä  halu  saada  perustetuksi 
suomalainen  raittiusseura,  ja  siten  saada  raittiustyö 
tunnetuksi  kansalaisten  kesken.  Tuumasta  toimeen, 
ja  syyskuun  6  päivä  1885  pidettiin  perustava  kokous 
Temple  of  Honor  haalissa,  jolloin  13  jäsentä  yhtyi  seu- 
raan.    Kun  tuli  kysymys  mikä  esikoiselle  annetaan  ni- 

mcksi,  niin  esitti  veli  William  Kitti  "Hyvä  Toivo"  ja 
D.  Castren  "Alku",  joka  kumminkin  äänestyksessä 
hylättiin  ja  edellinen  hyväksyttiin.  Siitä  päivästä  al- 
kaen on  "Hyvä  Toivo",  (myöhemmin  Hyvä  Toivo 
itsenäinen)  raittiusseura  jatkanut  vaiherikasta  elämää. 
"Alku  työn  kaunistaa,  vaan  lopussa  kiitos  seisoo"; 
mutta  alkuun  pääsö  on  aina  kaikista  vaikein.  Kun 
sitten  seuraavissa  kokouksissa  lisää  jäseniä  yhtyi,  va- 
littiin seuralle  ensimmäinen  virkakunta,  johon  m.  m. 
tulivat:  esimies  D.  Castren,  pöytäkirjuri  J.  H.  Cas- 
tren, rahastonhoitaja  August  Toppila,  rahastonkirjuri 
Erik  Jumisko,  kappalainen  (hartauden  toimittaja) 
Wm.  Kitti  ja  ovenvartija  Alfred  Pilgren.  Kuukausi 
myöhempään,  6  p.  lokakuuta,  yhtyi  seuraan  m.  m. 
Isaac  Niva  ja  Isaac  Keksi  sekä  6  muuta  jäsentä,  yh- 
teensä 8,  joka  siihen  aikaan  oli  suuri  lisäys  ja  pidet- 
tiin ihmeenä. 

Ensimäiset  kokoukset  pidettiin  Temple  of  Honor 
haalissa,  vaan  sittemmin  kokoonnuttiin  Sivert  Olsonin 
haalissa  niin  kauvan  kunnes  Suomalainen  haali  val- 
mistui. 

Uuden  Suomalaisen  haalin  vuokrasi  Hyvä  Toivo, 
maksaen  $ioo  vuokraa  vuodessa.  Pääsiäis  päivänä 
i886  marssivat  seuran  jäsenet,  luvultaan  40 — 50,  soit- 
tokunnan soittaessa  Suomalaiseen  haaliin,  jossa  se  aina 
on  kokouksiaan  pitänyt  ja  vieläkin  pitää. 

Monenlaisia  vaikeuksia  oli  voitettava,  eikä  suin- 
kaan vähin  niistä  ollut  se  hullunkurinen  luulo  kansassa, 
että  ne  salaseurat  ovat  kauheita,  että  mitä  kaikkia  kom- 
mervenkkeja siellä  tehdäänkin  y.  m.  Poistaakseen 
yleisöstä  kaiken  epäluulon  ja  saadakseen  raittiusasia  ja 

työ  paremmin  tunnetuksi  alettiin  sitten  aika  ajottain 
pitämään  avonaisia  kokouksia  y.  m. 

"Hyvä  Toivo"  kuului  ensi  vuosina  Templar  yh- 
distykseen, joka  käsikirjat  y.  m.  oli  kustantanut  suo- 
malaisille raittiusseuroille.  Siihen  aikaan  kutsuttiin 
puheenjohtajaa  korkea  templari  ( varapuheen j.  nimi 
templari)   ja  hartauden  toimittajaa  kappalaiseksi. 

Sitten  kun  S.  K.-R.-Veljeysseura  oli  jo  olemassa 
heräsi  seurassamme  kysymys  liittyä  siihen.  Helmi-  tai 
maaliskuussa  tehtiin  lopullinen  päätös  ja  seuraava  vuo- 
sineljännes alotettiin  yhtymällä  Veljeysseuraan.  Mutta 
S.  K.-R.-Veljeysseurassa  emme  kauvan  viihtyneet. 
Jo  samana  syksynä  syntyi  erimielisyys  johtokunnan 
kanssa  eräässä  kysymyksessä,  josta  ei  päästy  yksimie- 
lisyyteen, vaan  välimme  kävivät  yhä  kireämmäksi.  He- 
rätettiin kysymys:  Miksi  riitelemme  Veljeysseuran  joh- 
tokunnan kanssa?  Ja  päätökseksi  tuli,  että  koska  joh- 
tokunta on  kanssamme  eri  mieltä  ja  koska  keskuudes- 
samme on  kyllin  voimia  niin  on  parempi  erkaantua  ja 
perustaa  toinen,  vapaamielisempi  seura. 

Vuoden  lopussa  sitten  erottiin,  seuran  jäsenistä 
valittiin  toimikunta,  joka  asiaa  tarkemmin  harkittua, 
päätti  perustaa  uuden  yhdistyksen  ja  valitsi  sille  vir- 
kailijat. Siten  syntyi  "Suomalainen  Raittius- Ystäväin 
Yhdistys  Amerikassa",  perustettu  Red  Jacketissa, 
Mich.,  tammik.  19  p.  1890.  Uuteen  yhdistykseen  liittyi 
"Hyvä  Toivo"  numero  ensimäisenä. 

Kumminkaan  ei  kulunut  kauvan,  ennekuin  jotkut 
seuramme  jäsenet,  jotka  erkaantumista  vastustivat, 
erosivat  "Hyvä  Toivosta"  ja  perustivat  "Vartia"  rait- 
tiusseuran,  yhtyen  S.  K.-R.-Veljeysseuraan.  Näin 
tuli  paikkakunnallemme  kaksi  raittiusseuraa  jotka  kum- 

pikin  kykynsä  mukaan  taistelivat  alkohooli  kuningasta 
vastaan. 

Vaikka  molempien  seurojen  olisi  pitänyt  työsken- 
nellä sopusoinnussa,  sama  asia  kun  oli  ajettavana,  niin, 
ikävä  kyllä,  aina  ei  siten  tehty  vaan  tahtoivat  välit  toi- 
sinaan käydä  kireille.  Ajan  kuluessa  koitui  tästä  va- 
hinkoa molemmille  seuroille.  Se  pani  ajattelemaan, 
että  olisi  paljoa  parempi  jos  paikkakunnalla  olisi  ai- 
noastaan yksi  raittiusseura,  johon  kaikki  raittiutta  har- 
rastavat kuuluivat.  Syksyllä  v.  1894  herätettiin  m.o- 
lemmissa  seuroissa  kysymys,  että  eikö  olisi  parempi  vh- 
distää  seurat  yhteen.  Kumpikin  seura  valitsi  keskuu- 
destaan komitean,  jotka  yhdessä  keskustelivat  yhtv 
mis-ehdoista  y.  m.,  vaan  joidenkin  erimielisyyden  takia 
ei  yhtymisestä  tällä  kertaa  tullut  mitään. 

Mutta  ajan  hammas  kaikki  tasottaa  ja  odottaen 
vastukset  voitetaan.  Parin  vuoden  perästä  koetettiin 
yhtymistä  uudestaan.  Ensimäisen  yhteisen  kokouksen 
piti  uusi  "sovinto  komitea"  helmik.  2  p.  1896.  Pu- 
heenjohtajaksi valittiin  yksimielisesti  Isaac  Keksi  ja 
kirjuriksi  J.  M.  Erikson.  Lainaan  tähän  pöytäkirjas^.a 
seuraavat  kaksi  pykälää: 

3.  Komitean  jäsenet  käyttivät  kaikin  puheenvuo- 
roa ja  ilmi  toivat  mielipiteensä.  Kaikki  olivat  yksi- 
mieliset siitä,  että  yhtyminen  raittiusseurojen  kesken 
olisi  tarpeellinen  tällä  paikkakunnalla  ja  että  siitä  tu- 
lisi olemaan  hyötyä  niin  hyvin  itse  raittius-aatteelle 
kuin  myöskin  seura-elämä  vilkastuisi  ja  aineellinen 
kanta  tulisi  varmemmalle  kannalle. 

4.  Seurojen  yhdistämisestä  keskusteltiin  pitkältä 
ja  harkittiin  asiaa  kaikin  puolin.  Yksimielisesti  tul- 
tiin siihen  päätökseen,  että  parasta  on  molempien  seu- 

rojen  antaa  yhtä  paljon  perään,  nim.  siten,  että  kum- 
pikin seura  erkaantuu  pää-yhdistyksestä  erilleen  ja 
asettuu  itsenäiseksi  seuraksi. 

Samalla  kertaa  päätti  komitea  myöskin  kohteliai- 
suuden takia  lähettää  selvitys  pää-yhdistykselle  ja  ker- 
toa minkä  takia  eroaminen  ja  seurojen  yhtyminen  ta- 
pahtuu. Kirjoitusta  laatimaan  komitean  puolesta  va- 
littiin J.  Piippola  ja  P.  Michaelson,  jotka  sitten  lähet- 
tivät kirjelmän,  jossa  m.  m.  sanotaan:  "Mutta  syyt 
siihen  mikä  on  yhtymis  harkintaan  vaatinut  on  raittius- 
aatteen,  paikkakunnalle  useain  muitten  seurojen  ilmes- 
tyttyä heikontuminen,  jäsenluyun  pieneneminen,  seu- 
raelämän veltostuminen  ja  laimentuminen,  joten  kah- 
tena eri  seurana  ollen  on  aineellinen  puoli  käynyt  sie- 
tämättömän rasittavaksi,  josta  luonnollisesti  johtuu 
yhä  jatkuva  jäsenten  eroaminen". 

Seuraavaan  "sovinto  komitean"  kokoukseen,  joka 
pidettiin  helmik.  i6  p  :nä,  oli  suosiollinen  vastaus  saa- 
punut Veljeysseuran  johtokunnalta,  vaan  Ystäväin  Yh- 
distykseltä ei.  Tässä  kokouksessa  päätettiin  yksimieli- 
sesti ehdottaa,  että  ratkaiseva  äänestys  pidettäisiin  seu- 
roissa ensi  sunnuntaina  eli  helmik.  23  p.  Samassa  ko- 
kouksessa keskusteltiin  myöskin  siitä,  mikä  tulisi  yhdis- 
tynein seurojen  nimi  olemaan.  Ja  veli  Kitti,  joka  al- 
kuperäisesti  oli  nimen  antanut  yhdelle  näistä  seuroista, 
esitti  "Hyvä  Toivo",  joka  yksimielisesti  päätettiin  ni- 
meksi ehdottaa.  Niinikään  päätettiin  yhdistyneille  seu- 
roille ehdottaa  perustettavaksi  hautauskassa,  josta  jo- 
kaiselle maksavalle  jäsenelle  kuoleman  tapauksessa 
maksettaisiin  hautaus-apua  $50.00. 

Tuli  sunnuntai-ilta,  helmik.  23  p.  1896,  joka  oh 
ratkaiseva    tähänastiset  toimenpiteemme.     Yhtymisen 

vastustajat,  jotka  pääasiallisesti  olivat  S.  R.  Y.  Yhdis- 
tyksen johtokunnan  jäsenet,  jotka  silloin  olivat  seu- 
ramme jäseniä,  olivat  saapuneet  kokoukseen  josta  muo- 
dostui yksi  mitä  myrskyisempiä  joissa  olen  ollut  ja 
jota  en  varsin  unhota.  Vastustavalta  puolelta  pidettiin 
paljon  puheita,  jotkut  puhuen  useita  kertoja,  meidän 
puolelta  ainoastaan  joitakin.  Mutta  kun  enemmistö 
jäsenistämme  kannatti  yhtymistä,  eivät  erityiset  puheet 
olleet  juuri  tarpeeseenkaan.  Pahimmat  hyökkäykset 
torjuttiin  ja  osotettiin  yhtymisen  tarpeellisuus.  Vih- 
doin äänestettiin,  joka  tapahtui  lipuilla;  ja  kun  äänet 
oli  laskettu,  niin  huomattiin  että  yhtymistä  vas- 
tusti ainoastaan  noin  i8  jäsentä,  vaan  puolustavalla 
puolella  useita  kymmeniä,  joten  voittomme  oli  loistava. 
—  "Vartiassa"  hyväksyttiin  ehdotus  melkein  yksimie- 
lisesti. 

S.  R.  Y.  Yhdistyksen  sääntöjen  nojalla  voi  lo 
läsnä  olevaa  jäsentä,  äänestämällä  eroamista  vastaan, 
säilyttää  seuran  nimen  ja  lupakirjan  y.  m.  Me  siis 
emme  saaneet  käyttää  vanhaa  nimeä,  vaan  lisäämällä 
siihen  yhden  sanan  lisää  oli  meillä  tä3'Si  oikeus  siihen, 
joten  uudelle  tulokkaalle  hyväksyttiin  nimeksi  ''Hyvä 
Toivo  (itsenäinen)".  Myöskin  päätimme  että  molem- 
mat seurat  erkaantuvat  vuosineljänneksen  lopussa  ja 
että  uutta,  yhdistynyttä  elämää  alamme  viettämään  huh- 
tikuun alussa. 

Huhtikuun  ensimäisenä  lauvantai-iltana  vietimme 
suuret  häät  tai  vihkiäiset  vaihtelevalla  ohjelmalla  Ar- 
morissa,  jonne  satoja  kansalaisia  oli  kokoontunut. 
Seuraavana  iltana  pidettiin  ensimmäinen  "Hyvä  Toivo 
(itsenäisen)"  virallinen  kokous  Suomalaisella  haalilla, 
josta  yhdistymisen  vastustajat  saivat  muuttaa  toiseen 

kokoushuoneeseen,  vieden  muassaan  vanhan  nimen, 
vanhat  pöytäkirjat  ja  lipun  sekä  toistakymmentä  jä- 
sentä. Tässä  kokouksessa  alotlmme  Ikäänkuin  uuden 
seuran.  Kalkki  kummankin  seuran  entiset  jäsenet  kir- 
joittivat nimensä  nimlkietteloon  ja  maksoivat  slsään- 
klrjoltusmaksun.  Sen  perästä  valittiin  virkailijat  seu- 
ralle sekä  3-henkInen  toimikunta,  jonka  tehtäväksi  an- 
nettiin laatia  seuralle  uusi  käsl-kirja  ja  säännöt.  Tä- 
hän toimikuntaan  tulivat  K.  Haapakoski,  J.  M.  Erik- 
sen  ja  F.  F.  Tenhunen,  joka  kumminkin  niiden  laati- 
miseen ei  ottanut  osaa,  vaan  saivat  2  ensinmainittua  ne 
valmistaa. 

Kun  sitten  oli  päästy  hyvään  alkuun,  ei  ottanut 
kauvan  ennenkuin  "Hyvä  Toivo  (itsenäinen)"  oli  kas- 
vanut suureksi  seuraksi,  ja  kun  kassaan  oli  keräänty- 
nyt useita  satoja  dollareita  oli  sen  taloudellinen  puoli 
myöskin  taattu. 

Mutta  jo  samana  vuonna,  muistaakseni  syksyllä, 
jotkut  entisen  "Vartia"-seuran  vanhemmat  jäsenet, 
haluten  olla  yhteydessä  Veljeysseuran  kanssa,  erkaan- 
tuivat seurastamme  ja  perustivat  seuran,  jolle  antoi- 
vat nimeksi  "Uusi  Vartia".  Nyt  oli  paikkakunnallam- 
me kolme  suomalaista  raittlusseuraa,  sen  sijaan  että 
olisi  pitänyt  olla  ainoastaan  yksi.  Kun  kaikille  seu- 
roille ei  riittänyt  kyllin  kannatusta  tai  eivät  onnistuneet 
saamaan  yleisön  osanottoa,  täytyi  heikomman  väistyä 
näyttämöltä.  Oltuaan  jonkun  aikaa  toimessa,  nukkui 
3  :s  raittiusseura,  vanha  "Hyvä  Toivo",  josta  ei  vielä- 
kään ole  herännyt,  eikä  toivottavasti  heraakaan.  Mutta 
sesn  jälkeläinen  ja  nimen  kantaja  "Hyvä  Toivo  (itse- 
näinen)",   on  jatkanut  emä-seuran  v.  1885  alottamaa 

raittiustyötä  ja  voimiensa  mukaan  taistellut  alkohooli- 
kuningasta  vastaan. 

Seura-veljien  ja  sisarien  pyynnöstä  olen  kirjoitta- 
nut yllä  olevan  lyhyen  historian  seuramme  vaiherik- 
kaasta elämästä,  jolle  uskon  jokaisen  ajattelevan  kan- 
salaisen antavan  kiitollisen  tunnustuksen.  Ja  kun  mi- 
nua on  pyydetty  kirjoittamaan  historiaa  eli  "pää-piir- 
teet  seuran  alkuvuosien  olemassaolo  ajalta"  ainoastaan, 
niin  jätän  viime  vuosien  ja  nykyajan  toimista  kirjoit- 
tamisen eräälle  seura-vei jelle,  joka  tarkemmin  niistä 
tulee  selkoa  tekemään.  Viimme  vuosien  vaiheista, 
oman  kokemukseni  nojalla,  en  voisi  kirjoittaakaan,  sillä 
oltuani  poissa  paikkakunnalta  viimeiset  viisi  vuotta, 
kumminkin  säilyttäen  jäsenyyteni  seurassa,  en  niitä 
tarkemmin  tunne. 

Kauvan  eläköön  ja  menestyköön  "Hyvä  Toivo 
(itsenäinen"! 

/.  M,  Briksen. 


Koska  minua  on  pyydetty  jatkamaan  yllä  olevaa 
kirjoitusta,  joka  sisältää  jotenkin  seikkaperäisen  se- 
lostuksen edellämainitun  seuran  aikaisemmasta  toi- 
minnasta, niin  piirrän  tähän  vaan  muutaman  rivin  sen 
myöhemmistä  toimenpiteistä.  Tämä  yllä  oleva  kirjoi- 
tus sisältää,  paitsi  "Hyvä  Toivo  (itsenäisen)"  histo- 
riaa, myöskin  yleispiirteitä  koko  paikkakunnan  varhai- 
semmasta raittiustyöstä. 

Oman  kokemukseni  nojalla  en  voi  paljon  tästä 
kertoa,  sillä  olen  seuraan  kuulunut  ainoastansa  vajaata 
kaksi  vuotta.  Kuitenkin  saamieni  tietojen  mukaan  on 
"Hyvä     Toivo    (itsenäinen)"    ollut  rauhan  ja  sovun 

edistäjänä;  on  ollut  alkamassa  ja  myötä  vaikuttamassa 
niissä  edistyspuuhissa,  joita  näillä  tienoin  on  toimeen 
pantu,  kuten  esimerkiksi  v.  1902  ja  1903  tienoissa  alo- 
tettiin  yrittelyä  lasten  raittiustyössä,  joka  on  ollut  en- 
simäinen  laatuaan  paikkakunnallamme  ja  koko  Kupa- 
risaarella  ehkäpä  ensimäinen  Michiganin  valtiossakin, 
nimittäin  suomalaisten  kesken. 

Samoin  oli  osallisena  "Kuparialueen  Raittiuslii- 
ton" syntymisessäkin,  josta  samana  iltana  keskusteltiin 
"Hyvä  Toivo  (its.)"  ja  "Uusi  Vartia"-seurain  kokouk- 
sissa ja  niin  oli  saanut  alkunsa  kysymys  mainitun  lii- 
ton perustamisesta,  joka  laatunsa  puolesta  on  ollut  en- 
simäinen Amerikassa. 

"Hyvä  Toivo  (its.)"  otti  myöskin  osaa  De  Kaihin 
"Rauhan  konferenssiin"  edustajansa  allekirjoittaneen 
kautta. 

Seuran  jäsenten  henkisiä  kykyjä  on  koitettu  kas- 
vattaa vaihtelevien  ohjelmien  avulla  ja  arvokkaaksi 
kartutetun  kirjaston  y.  m.  kautta. 

Mitä  jäsenlukuun  tulee,  on  se  pieni  siihen  verra- 
ten mitä  yleinen  raittiuslupausten  luku  osoittaa.  Sillä 
useat  jäsenet  ovat  siirtyneet  toisiin  seuroihin,  joita  on 
perustettu  paikkakunnan  eri  kulmille. 

Varallinen  puoli  on  myöskin  tyydyttävä,  joten 
seuran  nykyinen  omaisuuden  arvo  on  $2,120.00,  josta 
$1,800.00  on  rahallisena  omaisuutena. 

Toivon  yhä  edelleen  jatkuvaa  menestystä  ja  var- 
sinkin henkisesti  ja  aatteellisesti  persoonakohtaista  ke- 
hitystä. 

P.  Pennanen. 

Taistelija  r.-seuran  toiminta  pääpiirteissään 
12:sta  vuodelta. 

Suomalaisten  lukumäärä  oli  jo  useita  kymmeniä 
Salemissa  ja  Beabodyssä  v.  1895  ja  väkijuomain  tur- 
miollinen pahe  uhkasi  kansamme  mainetta  ja  onnea. 
Heräsi  ajatus  kunnon  kansalaisten  mielessä  perustaa 
täällä  raittiusseura,  ja  niin  kokoonnuttiin  Salem,  Mass., 
15  p.  jouluk.  1895.  Perustettiin  seura  ja  annettiin  sille 
nimi  ''Taistelija"  ja  kaikki  yksimielisesti  päätti  liittyä 
S.  K.-R.-Veljeysseuraan.  Pyydettiin  lupakirja  sano- 
tulta yhdistykseltä  ja  saatiin  numerolla  N  :ro  93. 

Perustavassa  kokouksessa  yhtyi  heti  20  henkeä 
seuraan  jäseneksi.  Taistelija  r.-seuran  jäsenet  ovat  toi- 
mineet aina  yksimielisesti  sopusoinnussa  ja  keskinäi- 
sessä rakkaudessa.  Seuramme  on  ollut  suuresta  mer- 
kityksestä paikkakunnallamme,  vaikka  se  onkin  vain 
pieni  valon  lähde,  kumminkin  monen  eksyksissä  har- 

hailevan  siskon  ja  veljen  on  se  johtanut  rauhalliseen 
ja  raittiiseen  satamaan.  Olemme  saaneet  paljon  naut- 
tia Taistelija  r. -seuran  ohjelmarikkaista  kokouksista  ja 
iltamista,  joita  seurassamme  on  runsaasti  toimeen- 
pantu. 

Taistelija  r.-seura  on  avustanut  useita  puutosta  ja 
kurjuutta  kärsiviä  kansalaisia  ei  ainoastaan  niitä  jotka 
ovat  seuramme  jäseniä,  vaan  useita  seuran  ulkopuo- 
leltakin. Seuramme  on  ollut  myötätuntoinen  kaikille 
hyville  yhteispyrinnöille.  On  myös  vointinsa  mukaan 
avustanut  rakasta  oppilaitostamme  Suomi-Opistoa. 
Taistelija  r. -seuran  jäsenet  muodostavat  täällä  Ev.  Lut. 
seurakunnan,  myös  pidetään  sunnuntaikoulua  lapsille. 

Seuraamme  on  yhtynyt  paljon  jäseniä  tämän  12  :ta 
vuoden  ajalla,  mutta  paljon  on  myös  eronneita.  Nyt 
vuoden  alussa  1908  oli  hyväksyttyjen  jäsenten  luku- 
määrä 58  henkeä,  joista  naisia  41  ja  miehiä  17.  Tätä 
nykyä  on  ainoastaan  yksi  jäsen  seurassamme  jälellä 
niitä,  jotka  ovat  olleet  siitä  saakka  kun  seuramme  pe- 
rustettiin, nimittäin  mrs.  Tilda  Lahti.  Mr.  A.  Venä- 
läinen on  ollut  seuramme  toimiva  jäsen  siitä  saakka 
kun  seuramme  toiminta  on  alkanut.  Olkoon  se  heille 
kunniaksi,  että  ovat  kunniasanansa  pyhänä  pitäneet. 

Ajallisen  kuoleman  kautta  on  seuramme  jäsenluku 
vähennyt  vain  yhdellä  jäsenellä,  nimittäin  Nikolai  Hil- 
lin kuolemalla.  Taistelija  r. -seuran  yhteydessä  on 
myös  sairastus-apuosasto,  josta  on  maksettu  monelle 
jäsenelle  sairauden  sattuessa.  Tämä  sairastus-apu- 
osasto (eli  rahasto)  on  ennestään  mr.  A.  Hiltusen  toi- 
mesta seurassamme. 

Aineellisten  varain  puolesta  ei  Taistelija  r.-seura 
voi  mitään  loistavuuksia  tuoda  edes,  syystä,  että  seu- 

ramme  jäsenluku  ei  ole  noussut  joutuin  ja  näin  ollen  ei 
seuramme  aineellisten  varain  puolesta  ole  saanut  pal- 
jon kannatusta.  Onhan  seurassamme  sentään  hyvän- 
lainen kirjasto,  jossa  on  saatavana  hyvää  lukemista, 
150  eri  nidosta.  Seuramme  omaisuus  on  vakuutettu 
$2,000,  joka  ei  kumminkaan  ole  seuramme  irtaimiston 
täysi  arvo.  Nykyinen  kassa  seurassamme  alkuvuosi- 
neljänneksen  alussa  oli  $75.06. 

Tässä  vähäinen  selonteko  Taistelija  r.-seuran  toi- 
minnasta. Taistelija  r.-seura  tulee  yhä  edelleen  sei- 
somaan lujana  taistelussa  väkijuomain  turmiollista  pa- 
hetta vastaan. 

Me  tahdomme  taistella,  taistella  vaan 
Niin  kauvan  kun  lämmin  on  rinta, 
Tää  taisto  on  suurta  ja  ihanaa, 
Me  tahdomme  taistella,  taistella  vaan. 

Me  tahdomme  taistella  vastahan 
Tuota  pahuuden  voimaa  suurta, 
Me  luotamme  oikeuden  voittohon 
Ja  murramme  pahuuden  juurta. 
Mi  tuhannet,  tuhannet  maahan  lyö 
Ja  kansamme  elon  juuria  syö. 

A.  T — nen. 

C.  A.  SII.FVEN, 
S.  K.-R.-V.-settran  cnsimäincn  puheenjohtaja. 


J.  KAMINEN. 


A.  PANTTI. 


N.rNELSON, 
Idän  R.  Y.  esimies. 


J.  H-.  JASBERG. 


I.  SILLBERG. 


Alkohoolin  vaikutus  keskushermostoon  etenkin  isoihin 
aivoihin  ja  senkautta  ihmisen  henkisiin  kykyihin. 

(Fairportin  raittiuskursseilla  25— 30— XI— 07  esitetty  luentosarja). 
Esittänyt  K.  W.  KAVA. 

Kuten  tiedetään  ja  helposti  on  ymmärrettävissä, 
joutuu  alkohooli  väkijuomien  mukana  ruuansulatus- 
elimien  kautta  ravitsevien  aineiden  ohella  vereen.  Veri- 
alneen  yhteydessä  se  tunkeutuu  ruumiin  kaikkiin  osiin 
koskettaen  sen  elimistöjen  hienoimpiakin  osia.  Väke- 
väksi ja  mitä  tuhoisimmaksi  se  osoittautuu  juuri  siinä, 
että  sen  koko  ruumiin  toimintaa  ehkäisevä  ja  häirit- 
sevä vaikutus,  vähässäkin  määrässä  käytettynä  verrat- 
tain lyhyen  ajan  kuluessa,  on  havaittavissa.  —  Löytyy 
myrkky-aineita  sellaisia,  jotka,  vereen  jouduttuaan,  ei- 
vät hetikään  näyttäydy  niin  tuhoisiksi  kuin-  alkohooli, 
koska  ne  vaikuttavat  häiritsevästi  ja  turmelevasti  vain 

muutamissa  vieläpä  vähemmän  tärkeissä  ruumiin 
osissa.  —  Kauan  alkohooli  ei  kuitenkaan  viihdy  veren 
yhteydessä  eikä  näin  ollen  sen  pitempi  vaikutus  tule  ta- 
soittuneena lankeamaan  yksinomaisesti  tasan  kestettä- 
väksi kaikille  ruumiin  osille.  Vähäinen  osa  siitä  pois- 
tuu pian  nauttimisen  jälkeen  ruumiista  eroittuvan  kos- 
teuden kanssa:  selkämunuaisten,  hikihuokosten  sekä 
hengityksen  kautta.  Mutta  suurin  osa  alkohoolista 
jää  elimistöihin  veren  mukana,  niihin  eri  määrässä 
imeytyneenä,  jatkaakseen  täten  tuhoisaa  vaikutustansa 
toisinaan  hyvinkin  pitkän  aikaa  riippuen  annoksen  suu- 
ruudesta. Nyt  on  alkohoolilla  taipumus  vetäytyä  juuri 
sellaisiin  elimistöihin  tai  elimistö-osiin,  joiden  tehtävä 
yleisessä  elontoiminnassa  on  tärkeimpiä,  ja  jotka  siitä 
syystä  ovat  hienompia  ja  hennompia  sekä  alttiimpia 
vahingollisille  vaikutuksille.  Tahi  toisin  sanoen:  eli- 
mistöjen tärkeimmät  ja  hienommat  osat  ovat  raken- 
teeltaan sitä  laatua,  että  alkohooli  niissä  saattaa  py- 
sähtyä vaikutustaan  tekemään  tuntuvammin  ja  tuhoi- 
sammin kuin  muissa  vähemmän  tärkeissä  ja  karkealait- 
teisimmissa  ruumiin  osissa. 

Keskushermosto,  johon  luetaan  kuuluvaksi  isot- 
ja  pienet  aivot  sekä  selkäytimen  pidennys,  on  tärkein 
hermosto-ryhmä.  Kokonaisuudessaan  hermosto  ih- 
misruumiissa muodostaa  toimeenpanevan  ja  ohjaavan 
järjestön.  Keskushermostolla,  varsinkin  n.  s.  isoilla 
aivoilla,  on  tässä  järjestössä  tärkein  sija.  Keskusher- 
moston alaisuudessa  toimii  ruumis  kuten  kone  hoita- 
jansa käsissä  sen  määräyksiä  todellen.  Ylin  valta  on 
isoilla  aivoilla.  Mikäli  tämä  keskus  ja  ylihallitys  on 
kunnossa,  mikäli  se  on  heikompi  tai  voimakkaampi, 
sikäli  on  koko  ihminen  huonommassa  tai  paremmassa 

toimikykyisyydessä.  Jos  keskushermoston  toiminta 
yleensä  tai  tärkeitten  aivo-osien  elämä  syystä  tai  toi- 
sesta lakkaa,  merkitsee  tämä  koko  ruumiinkoneiston 
pysähtymistä  ja  ihmisen  kuolemaa.  Ihmis-elämän  ylim- 
mät toiminnat  ja  jaloimmat  henkiset  sekä  sielulliset  ky- 
vyt sijoitetaan  keskushermostoon  ja  täällä  etenkin  isoi- 
hin aivoihin.  Niinpä  korkeimmat  henkiset  kyvyt:  aja- 
tus, tahto  ja  tunto  toimivat  isojen  aivojen  välityksellä. 
Isot  aivot  siis  muodostavat  järki-,  tahto-  ja  tuntotoi- 
minnan  keskuksen. 

Voisimme  keskushermostoa  verrata  linnoitukseen, 
isoja  aivoja  sen  päävarustukseen,  kun  on  kysymyksessä 
vahinjjollisten  varsinkin  myrkkypitoisten  ainesten  vai- 
kutus elimiimme.  Alkohooli,  ruumista  hetkisen  kier- 
reltyään, ryntää  linnoitukseen  ja  pyrkii  saamaan  hal- 
tuunsa päävarustuksen  (menestyen  siinä  usein  liiankin 
hyvin).  —  Ollen  tärkeimmät  tärkeästä  hermojärjes- 
töstä  isot  aivot  ovat  kokoonpannut  moni-osaisista  hie- 
nokalvoisista  soluista,  joiden  sisässä,  niinkuin  soluissa 
yleensä,  on  solunestettä,  missä  eloisuuden  alku-aiheet 
eli  limaskat  liikkuvat.  Kun  nämä  aivosolujen  seinämä- 
kalvot  ovat  verrattain  ohuet,  ja  solu-osat  hienoraken- 
teiset,  on  tästä  seurauksena,  alkohoolimyrkyn  aivoissa 
veren  mukana  kierrellessä,  että  se  helposti  pääsee  tun- 
keumaan  soluseinämien  läpi.  Kulkiessaan  näitten  ohuit- 
ten  kalvojen  ja  välikalvojen  kautta  alkohooli  niitä  ta- 
valla tai  toisella  turmelee,  supistaa  soluja,  muuttaa  nii- 
den muotoa  sekä  kokoa  ja  ehkäisee  niiden  kasvamista. 
Solunesteeseen  se  vaikuttaa  pilaannuttavasti,  ja  viipyen 
sen  yhteydessä,  kuivaa  eli  kuluttaa  tätä  solun  sisäistä 
elämää  ylläpitävää  ja  kasvattavaa  nestettä.  Tästä  seu- 
raa, että  solu-elämä  joutuu  kärsimään  enemmän  tai  vä- 

hemmän,  ja  sert  osalle  tuleva  elontoiininta  laimenee,  hi- 
dastuu ja  häiriytyy.  Alkohooli  siis  suuremmassa  tai 
vähemmässä  määrässä  turmelee  keskushermoston  var- 
sinkin aivojen  solu-elimistöä  ja  täten  häiriten  sen  luon- 
taista elollistoimintaa. 

Salaperäinen  yhteys  on  olemassa  aine  ja  henki- 
maailman välillä  yleensä.  Niinpä  ihmis-olennonkin 
ruumiilliset  ja  henkiset  ilmiöt  koskettavat  toisiansa. 
Ihmisen  fyysillisen  elämän  piiriin  kuuluvat  toiminnat 
vaikuttavat  syy-  ja  seurauslain  mukaan  psyykillisen 
elämän  toimintoihin  ja  päinvastoin.  •  Fyysillinen  elämä 
ihmisessä  on  alituisessa  vuorovaikutuksessa  psyykilli- 
sen elämän  kanssa,  aisti-elämä  ajatus-elämän  kanssa. 
—  Aivot  ovat  henkisen  elämän  välittäjiä.  Sielu-elämä 
ilmenee  aivojen  kautta,  ei  suinkaan  niin  käsitettynä, 
kun  aineis-opilliset  väittävät,  että  henkinen  elämä  joh- 
tuu aivoista,  niiden  aine-osista.  Fyysillisen  ja  psyykil- 
lisen elämän  laatu  on  tosin  jyrkästi  erotettavissa.  Ne 
liikkuvat  peräti  eri  tasolla,  kumpikin  alallaan  pysyen. 
Mutta  sielu-elämän  ilmauksissa  tavallaan  kuvastuu  ai- 
vojen aineellinen  tila.  Tilojen  muutokset  henkisten 
kykyjen  keskuksessa  näyttäytyvät  näiden  kykyjen  laa- 
dussa eroavana  entisestään.  Toisin  sanoen  :  muutokset 
aineellisuuden  piirissä  hermostossa  ja  aivoissa  näyttäy- 
tyvät muutoksina  myös  henkisyyden  piirissä  niinkuin 
ajatus-,  tahto-  ja  tuntotoiminnoissa  ja  alemmissakin 
henkisissä  kyvyissä.  Missä  määrässä  nämä  aineessa 
tapahtuvat  muutokset  ovat  oleellisia  sekä  pysyväisiä 
henkisyyden  alalla,  saapi  jäädä  filosofien  tutkittavaksi, 
jos  muuten  sitä  koskaan  voidaan  selvitellä.  Mutta  to- 
siasia on,  että  vahingolliset  muutokset  keskushermos- 
tossa haitallisesti  vaikuttavat  ihmisen  henkisiin  kykyi- 

hin,  mikäli  hän  näistä  kyvyistään  on  tietoinen  ja  ne  hä- 
nen persoonallisuuttaan  määräävät. 

Mutta  onkohan  alkohoolipitoisilla  juomilla  tosiaan- 
kin tuollainen  lamauttava  ja  elollisuutta  häiritsevä  vai- 
kutus hermostoon  ja  senkautta  henkiseen  elämään? 
Näin  saattaa  joku  kysyä,  varsinkin  jos  hän  on  kultai- 
sen kohtuuden  miehiä.  Saatetaanpa  edellä  esitettyä 
käydä  kumoamaankin,  muka  tosiasiain  perustuksella. 
Kokemushan  näyttää,  että  väkijuomat,  ainakin  vähem- 
mässä määrässä  tai  muuten  taidolla  ja  kohtuudella  käy- 
tettyinä ylipään  edistävät  elämän  kulkua  ihmisessä  sekä 
ruumiillisessa  että  henkisessä  suhteessa.  Tämä  on  huo- 
mattavissa siitä  virkeydestä  ja  vilkkaudesta,  johon  jö- 
römpikin  ihminen  joutuu  väkijuomia  nautittuaan. 
Siirtyyhän  väkijuomia  nauttinut  jonkinlaiseen  ylem- 
pään olotilaan,  kuin  mikä  tavallisissa  oloissa  on  vallit- 
semassa ;  tämä  koskee  niin  hyvin  ruumiillista  kuin  hen- 
kistäkin puolta  hänessä.  Väkijuomista  liikutettu  on 
voimakas,  vilkas  ja  puhelias.  Hänen  ajatuksensa  ja 
mielikuvituksensa  tekee  nopeaan  työtä.  Hän  voi  ko- 
hota oikein  juhlatuulellekin,  iloita  ja  nauraa,  vaikka 
normaalitilassa  on  synkkä  ja  jörö  j.  n.  e. 

Kukaan  ei  saatakaan  kieltää  tuota  näennäisesti  elä- 
hyttävää,  ruumiin  ja  sielun  toimintoja  virkistävää  vai- 
kutusta, minkä  alkohooli juomat  hetkeksi  aikaansaavat. 
Mutta  se  voidaan  paljastaa  petokseksi  kokemusperäisen 
tutkimuksen  avulla.  Kokeet  ja  tutkimus  osottavat,  että 
se  hyvinvoinnin  tila  (euforia,  eufoorinen  tila),  johon 
väkijuomien  käyttäjä  hetkeksi  joutuu,  on  vain  merkki 
hermoston  kärsimästä  vauriosta,  ilmiö  siitä,  että  aivo- 
jen hienommissa  osissa  jo  on  tapahtunut  myrkytys. 
Alkohoolin   elollistuttavat  ominaisuudet   eivät  siis  ole 

olemassa  todellisuudessa.  Ne  ovat  turmelustilaan  jou- 
tuneitten  elimistöjen  petollisia  heijastuksia.  Väkijuo- 
mien elähyttävä  ja  virkistävä  vaikutus  on  verrattava 
kauniiseen  kangastukseen,  joka  matkailijan  eteen  loih- 
tii virkistävän  kosteikon ;  siitä  hän  mielikuvituksessaan 
nauttii,  sitä  katsellessaan  saattaa  iloita  ja  tuntea  seu- 
raavan vrkistyksen  oireita.  Pian  kuitenkin  kova  to- 
dellisuus hänet  herättää  entistä  syvempää  uupumusta 
kokemaan,  kun  valhe-näky  on  edestä  kadonnut.  Väki- 
juomien vaikutuksen  alainenkin  saa  jonkun  ajan  ku- 
luttua tuntea  alkohoolin  todellisen  vaikutuksen  yleisessä 
pahoinvoinnissa,  joka  on  varmin  todistus  siitä,  että 
elollisuus  heti  ensi  hetkestä  alkohoolin  vaikutuksesta 
on  joutunut  laskemisen  eli  taantumisen  alaiseksi. 


Lähdemme  ensin  tarkastelemaan  alkohoolin  vaiku- 
tusta aistimukseen  ja  sen  kautta  mietteisiin  sekä  käsit- 
teisiin. Aistimukset  ovat  kahdenlaisia :  Erikois-aisti- 
muksia,  jotka  olemme  saaneet  erityisten  aistien  kautta 
ulkonaisista  esineistä  tai  ilmiöistä.  Nämä  erikois-aistit 
ovat:  tunto,  maisti,  haju,  kuulo  ja  näkö,  siis  viisi  lu- 
vultaan ;  toiseksi  ovat  aistimukset  yleisiä,  jotka  tuotta- 
vat havaintoja  yleisestä  elon  juoksusta  ruumiissamme. 
Paitsi  erityisiä  aisteja  on  meillä  myös  yleis-aisti,  joka 
välittää  tietoomme  yleisiä  tiloja,  kuten  nälkää,  janoa, 
virkeyttä,  väsymystä  j.  n.  e.  Aistimus  on  jonkun  ais- 
tin välityksellä  saatu  sielun  tila,  joka  on  seurauksena 
sieluun  ulkoapäin  tulleesta  vaikutelmasta.  Tämä  tila 
syntyy  sielussa  hermoston  ja  lähinnä  aivojen  välityk- 
sellä, joihin  aistimiin  ulkomaailmasta  vaikutelmat  siir- 

tyvät.  Hermosto  ottaa  vaikutuksia  vastaan  ulkoa-  tai 
sisältäpäin.  Erityis-aisteihin  (esim.  kuulo-,  näkö-  ja 
tunto-aisteihin)  johtavat  hermosäikeet  ovat  ulkopäis- 
sään  varustetut  hienorakenteisilla  vastaanotto-elimillä 
(esim.  ihon  pinnalla  nahassa  päättyvät  tuntohermot 
omituisiin  orgaaneihin,  joita  kutsutaan  "tuntokappa- 
leiksi"  ja  ryhmittyneinä  kunkin  hermon  päähän,  kutsu- 
taan niitä  papilleiksi).  Eri  aistien  hermosäikeitten 
päissä  löytyvät  elimet  ottavat  ulkomaailmasta  vaiku- 
tuksia vastaan.  Saadut  vaikutukset  hermoputkien  säi- 
keitä myöten  johtuvat  aivoihin,  kuten  sana  "sentraa- 
liin"  telefoonilankaa  myöten.  Aivot,  otettuaan  vas- 
taan "raportin"  tekevät  sen  meille  käsittämättömällä 
tavalla  sielulle  tietoiseksi.  Sielu  muodostaa  aivojen 
avulla  tuosta  hermovaikutelmasta  itselleen  havainnon, 
tarkemmin  sanoen  aistimuksen.  Tämän  ihminen  ta- 
juaa eli  joutuu  sielussaan  tietoiseksi  tuo&ta  vaikutel- 
masta ja  tahdollaan  toimii  nyt  miten  parhaaksi  näkee 
tuon  vaikutelman  suhteen.  Ja  niin  sielu  esim.  liikunta- 
hermoja  myöten  lähettää  tahdon  ohjaamaan  tajuisen 
"raportin"  takaisin  johonkin  elimeen  tai  jäseneen,  joka 
sen  johdosta  joutuu  toimintaan. 

Kun  nyt  alkohooli  veren  mukana  kohtaa  nuot 
aistihermojen  hienot  pääte-elimet,  niin  sen  vaikutus 
niihin,  kuten  yleensä  elollisiin  osiin,  on  haitallinen.  Se 
vähentää  niiden  vastaanottamiskykyä.  Alkohooli  voi 
myös  vaikuttaa  erehdyttävästi  ainakin  muutamien  aisti- 
hermojen  vastaanotto-elimiin.  Näin  ollen  nämä  saat- 
tavat antaa  hermoja  myöten  aivoihin  liioiteltuja  ja 
vääriä  tietoja.  Koska  alkohooli  ainakin  suuressa  mää- 
rässä käytettynä  muuttaa  hermojen  solukudoksia,  seu- 
raa   tästä,    että  hermokiihotustilakin  muuttuu.     Tästä 

syntynyt  aistimus  ja  siitä  kehittyvät  havainnot  sekä 
mietteet  tulevat  luonnollisesti  myöskin  muuttumaan. 
Kun  hennot  hermoputket  ja  säikeet  vioittuvat  eivät  al- 
kohoolimyrkyn  tuhoamat  hermot  voi  viedä  aistimessa 
saatua  vaikutusta  samanlaatuisena  perille  aivoihin, 
kun  ilman  alkohoolin  kiihoitusta.  Ja  miten  käykään 
näille  hermosäikeiden  saattamille  tiedonannoille  kun 
ne,  saapuneina  alkohoolin  täyttämiin  aivoihin,  pitäisi 
saataman  tajuisiksi  aistimuksiksi,  mielteiksi,  käsitteiksi 
ja  mielikuviksi?!  Aivot  ovat,  kuten  on  mainittu,  sie- 
lullisten toimintojen  välittäjänä,  niiden  kautta  henkiset 
kyvyt  työskentelevät.  Mutta  nyt,  kun  alkohooli  aivo- 
solustossakin  on  tehnyt  tuhojaan  edelläkerrotulla  ta- 
valla, käy  sielulle  mahdottomaksi  ilmoittaa  itseään  ai- 
vokoneiston kautta  samalla  tapaa  kuin  ennen.  Häiriö- 
tilassa oleva  aivokoneisto  ei  saata  tehdä  tehtäväänsä 
s.  o.  ilmaista  sielun  toimintoja  tavalliseen  tapaan. 
Sielu  kuitenkin  toimii  jollain  tavalla,  mutta  sen  toimi- 
minen on  verrattava  työhön,  jota  tuottaa  rikkinäinen 
epäkunnossa  oleva  kone.  —  Aivot  ovat  menettäneet 
toimintakyvystään  enemmän  tai  vähemmän  alkohooli- 
annoksen  suuruuden  mukaan.  Puutteellisesti  ne  selvit- 
tävät sielulle  aistimista  tulleita  (ja  vähiäkin  heikontu- 
neita) vaikutuksia.  Vaikutukset  tulevat  heikonnet- 
tuina  sielun  tajuttavaksi,  tajunta  on  heikonnettua,  sa- 
moin sitä  seuraava  toiminta.  Saattaa  niinkin  tapah- 
tua, etteivät  aivot  ensinkään  jaksa  ilmaista  saatua  vai- 
kutusta, olkoon  se  tuntuvakin.  Ei  aistimusta  siis  synny 
ja  mielteet  ynnä  käsitteet  jäävät  kokonaan  ilmene- 
mättä. 

Mainittakoon  muutamia  ikäviä  seurauksia  kaikesta 
tästä,   mitkä  kyllin   räikeinä   näyttäytyvät   alkoholistin 

elämässä.  Liikuntokyky  hidastuu.  Suuret  määrät  al- 
koholia saattavat  sen  kokonaan  lamauttaa.  Samassa 
määrässä  liikuntohermosto  astecttain  vahingoittuu  kun 
käytetyn  alkohoolin  määrä  kasvaa.  Lopulta  ei  se  enää 
kykene  johtamaan  liikkeeksi  asti  niitä  aistimuksia,  joita 
sielu  ulkoapäin  on  saanut.  Alinkin  liikuntokyky  lakkaa, 
kun  hermot  eivät  enää  kykene  tekemään  palvelusta 
ruumiin  hyväksi  sielun  määräyksen  mukaan.  Tässä 
on  siis  huomattavissa  se,  että,  vaikka  sielu  vielä  tajuaa- 
kin aistimuksen  ja  luo  jonkinlaisia  käsityksiä  itselleen, 
eivät  sen  palveluksessa  olevat  hermot  kykenekään  teke- 
mään tehtäväänsä  paljon  alkohoolimyrkyn  vaikutuk- 
sesta. (Esim.  juomari  saattaa  nähdä  ja  tajuta,  että 
hän  on  vaaranalaisessa  paikassa,  mutta  ei  kykene,  aina- 
kaan tarpeeksi  pian  poistumaan  siitä,  vaan  joutuu  sur- 
man saaliiksi). 

Tunto  heikkonee  suuremmassa  täi  vähemmässä 
määrässä  alkoholistilla.  Tämä  johtuu  alkohoolin  kuo- 
leennuttavasta  ja  herpaisevasta  vaikutuksesta  tuntoher- 
moihin sekä  aivo-osiin,  missä  tunnolla  eli  tuntokyvyllä 
on  paikkansa.      (Esim.  päihtynyt  sattaa  maata  lumi- 

hangella  tuntematta  kylmää).    "Mutta onhan 

alkohoolin  käyttämisestä  seurauksena  lämmittävä 
tunne,  ainakin  hetkeksi",  kuuluu  vastaväite,  "sopiihan 
sitä  siis  kohtuudella  käyttää  kylmää  vastaan".  Me 
myönnämme  tämän  näennäisen  totuuden  oikeaksi, 
mutta  paljastamme  samalla  alkohoolin  petoksen  tässä- 
kin suhteessa.  Alkohoolin  antama  lämmittävä  vaiku- 
tus on  itse  asiassa  pettymystä.  Sillä  vaikka  se  palami- 
sen kautta  ruumiissa  synnyttääkin  jossain  määrässä 
lämpöä  ja  lisää  lämmön  häviötä.  Ja  niin  ikävästi  on 
asianlaita,  että  sen  lämpöä  hävittävä  työ  elimistössä  on 

aina  suurempi  kun  sen  lämpöä  synnyttävä  työ.  Loppu- 
tuloksena onkin  siis  lämmön  aleneminen  alkoholistilla. 
Joka  etsii  lämpimän  tunnetta  alkoholipitoisissa  juo- 
missa hän  on  mitä  surkeimmassa  itsepetoksessa.  Petol- 
linen lämmön  tunne  johtuu  siitä,  että  veri  syöksyy  pa- 
remmin ruumiin  pinnalle.  Toisaalta  vioittuvat  ja  tur- 
tuvat ne  aivojen  osat,  joiden  tehtävänä  on  välittää  läm- 
pimän ja  kylmän  tunnetta  tajunnan  tietoisuuteen. 

Tämän  yhteydessä  voi  mainita  myös  sen  harhakä- 
sityksen, että  väkijuomat  tuovat  avun  taudeissa  varsin- 
kin vatsakivussa.  Alkohooli  kyllä  hetkeksi  tuo  lieven- 
tävän ja  helpottavan  tunteen.  Tämä  johtuu  siitä,  että 
tuntohermot  lamauttavat  ja  herpaistuvat.  Kivun  tunne 
tosin  haihtuu,  mutta  itse  epäjärjestys  ja  taudin  tuho 
jää  jälelle,  saattaapa  kiihoittavan  alkohoolimyrkyn  vai- 
kutuksesta tulla  pahemmaksikin.  —  Näläntunteenkin 
voi  alkohooli  muka  tappaa.  Tästä  on  syntynyt  harha- 
luulo, että  väkijuomat  korvaavat  ravintoaineita.  Täl- 
laisen luulon  paljastaa  se  tosi-asia  että  alkohooli  vai- 
kuttaa lamauttavasti  niihin  osiin  aivoissa,  joihin  yleis- 
aisti  vie  tietoja  ruumiin  sisäisestä  tilasta  ja  yleisvoin- 
nista. Päihtyneellä  ei  ole  sitäpaitsi  arvostelukykyä 
yleisvoinnistansa.  —  Näkemis-  ja  kuulemiskyky  kärsii 
ja  heikkonee  niinikään  alkohoolin  käyttämisestä  suh- 
teellisesti alkohooliannosten  määrään  nähden.  Pitkälle 
kehittynyt  juoppous  johtaa  hallusinationeihin :  kuule- 
maan ja  näkemään  olemattomia  ja  tapahtumattomia. 

Ylläesitetystä  on  siis  käynyt  selville,  että  alkohooli 
vahingoittamalla  keskushermostoa  varsinkin  isoja  ai- 
voja ehkäisee  sen  toimintaa;  tylsistyttää  sekä  hämmen- 
tää aistimuksia  vaikuttaen  täten  tielullisten  voimien  ja 

henkisten  kykyjen  osittaista  tai  perinpohjaista  lamau- 
tumista ja  häiriintymistä,  ollen  tämä  suhteellista  alko- 
hooliannosten  ja  sen  käyttämis-ajan  kanssa. 


Niin  sanotut  itsenäiset  eli  sisäiset  sieluntoiminnat- 
kin  esim.  ajatustoiminta,  kuvittelu  mielessä,  mieleenpa- 
lauttamis-toiminta  y.  m.  tapahtuvat  niinikään  aivojen 
välityksellä.  Sielun  omaperäisyys  tosin  on  olemassa 
ilman  aivojakin,  jää  olemaan  ja  meille  tuntemattomalla 
tavalla  toimimaankin  kun  aivot  kieltävät  palveluksensa, 
mutta  ihmisen  elimissä  tätä  elämää  ilmaisee  sielu  ihmi- 
sen tajunnalle  itsensä  aivojen  välittä jätoimen  kautta 
sen  n.  s.  omapäisyyteenkin  nähden. 

Varsinkin  uudempi  psykolooginen  tiede  on  ruu- 
miin tutkimuksen  avulla  päässyt  siihen  tulokseen,  että 
eri  solustoryhmät  eli  eri  paikallis-orgaanit  isoissa  ai- 
voissa ovat  näiden  korkeampien  sieluntoimintojen  kes- 
kuspaikkoja. Se  tahtoo  sanoa:  on  erityinen  elin  aivo- 
kuoressa, joka  on  toiminnassa  silloin  kun  muisti  tulee 
kysymykseen,  toinen  elin  taasen  toimii  silloin  kun  ih- 
minen ajattelee  ja  käyttää  järjen  kykyä,  kolmas  aivo- 
jen pikku  osa  on  välittämässä  tahtotoimintaa,  neljäs 
arvostelukykyä  j.  n.  e.  Onpa  voitu  ainakin  osittain 
määrätä,  mitkä  aivojen  osat  mitäkin  henkistä  kykyä 
hallitsevat,  mihin  aivojen  osaan  se  ja  se  sielun  toiminta 
on  sijoitettuna. 

Edellä  kerrotulla  tavalla  vaikuttaa  alkohooli  näit- 
ten soluryhmien  elollisuuteen  ja  työkykyyn.  Se  on 
verrattava  kekseliääseen  konnaan,  joka  ryntää  huo- 
neesta huoneeseen    hienon  tehdaslaitoksen    kone-osas- 

tossa,  vääntelee  ruuveista,  vioittaa  putkia  ja  pyöriä. 
Koneet  joko  pysähtyvät  tai  työskentelevät  säännöttö- 
mästi  ja  kurjasti.  Työ  tulee  kelvotonta.  Häiriö  ja 
hirveä  hämminki  on  tästä  seurauksena  koko  tehtaassa. 
Aivojen  soluosastot  ovat  kuin  hienot  koneet  eri  kam- 
mioissa. Niiden  työalana  on  ihmisen  henki  ruumiilli- 
sena olentona. 

Näin  alkohoolin  vaikutus  ajatukseen  ja  järkipuo- 
leen  yleensä  on  hyvinkin  tuhoisa.  Tämä  tuhoisuus 
näyttäytyy  siinä  vilkkaudessa  sekä  näennäisessä  rikas- 
tumisessa, jonka  ajatusmailma  ihmisessä  saa,  kun  hän 
on  joutunut  väkijuomien  vaikutuksen  alaiseksi.  Het- 
kellinen eloisuus,  vilkastuminen  ja  rikastuminen  aja- 
tuksissa (jonka  vuoksi  suositellaan  sekä  pidetään  tar- 
peellisenakin esim.  henkisen  työn  tekijälle  alkohooli- 
j uomien  käyttöä)  tietää  toisaalta  ajatusten  sekaantu- 
mista ja  sisällisen  voiman  menetystä  niissä  alkohoolin 
lamauttavan  vaikutuksen  johdosta.  On  tarkoilla  ko- 
keilla ja  tutkimuksilla  huomattu,  kuinka  ajatukset  (jo 
pienempienkin  alkohoolimäärien  käyttämisestä)  lak- 
kaavat noudattamasta  niitä  tarkkoja  korkeita  lakeja, 
joiden  jälkeen  terveen  henkilön  ajatusmailma  työsken- 
telee ;  sisäinen  havainto  heikkonee,  lakeja  ei  tajuta  sel- 
västi, joten  ajatukset  eivät  enää  voi  varmasti  niiden 
varassa  kulkea.  Niille  käy  kun  matkustajalle,  joka  oi- 
kealta suunnalta  eksyy,  tai  laivalle  joka  on  kompassi- 
koneistonsa  saanut  vialliseksi.  Pinnallinen  eloisuus  ja 
vilkkaus  vaihtuu  pian  sekanaisuudeksi,  tympeydeksi, 
lamautumiseksi  ja  raskaudeksi  ajatuksen  sekä  mieliku- 
vituksen piirissä.  Kuinka  paljon  henkistä  pääomaa  on- 
kaan hukkunut  ja  yhä  hukkuu  väkijuomavirtoihin  hen- 
kisen työn  alalla! 

Tämän  yhteydessä  on  se  tosi-asia,  että  alkohooli 
suuremmassa  tai  vähemmässä  määrässä  riistää  arvos- 
telukyvyn eH  asiainpunnitsemis-  ja  harkintataidon. 
Suurissa  aivoissa  ovat  eräät  osat  arvosteki-  ja  vertailu- 
kyvyn  keskuksena.  Nämä  osat  toimivat  milloin  tulee 
kysymykseen  hienoinkin  harkinta,  tarkin  arvostelu. 
(Puhutaanhan  aivojen  ponnistamisesta  ja  ajatusten 
pinnistämisestä,  kun  vaikeat  henkisten  kykyjen  kautta 
tehtävät  ratkaisut  ovat  kysymyksessä).  Alkohooli  vai- 
kuttaa häiritsevästi  arvostelu-  ja  vertailu-elimiin  ai- 
voissa vioittaen  niitä.  Se  saa  aikaan  muutosta  ja  se- 
kaannusta niiden  toimitavassa.  —  Harkitsemiskyky 
veltostuu  ja  lamaantuu.  Väkijuomien  vaikutuksen 
alainen  ei  osaa  ottaa  huomioon  tarpeeksi  eri  asianhaa- 
roja. Syille  ja  vastasyille  ei  hän  osaa  panna  niille  tu- 
levaa tarpeellista  painoa.  Arvostelukyky  saattaa  hänet 
peräti  pettää  ja  harhauttaa,  mitä  käytännölliseen  elä- 
mään tulee.  Esim.  kauppa-  ja  liike-alalla  näkyvät  kyl- 
lin surulliset  jäljet  väkijuomaliikkeestä  tässä  suhteessa. 

"Ajatuksen  selvyys  ei  milloinkaan  nouse,  sen  te- 
rävyys ei  koskaan  kohoa  väkijuomien  käyttämisestä. 
Niiden  kaikille  tuttu  elähyttävä  vaikutus  riippuu  päin- 
vastoin korkeampien  henkisten  kykyjemme  alenemises- 
ta. Nämä  ovat  asiain  punnitsemiskyky,  itsemääräämis- 
kyky  ja  itsensähillitsemiskyky.  Väkijuomien  elähyttä- 
vä vaikutus  perustuu  pääasiassa  juuri  siihen,  että  ne 
vähentävät  ja  kumoavat  sen  järjestävän  vaikutuksen, 
joka  näillä  ominaisuuksilla  on,  sanoihimme  ja  töihim- 
me ja  (ennenkaikkea)  ajatuksiimme"  (prof.  Tiger- 
stedt). Tutkija  Almqvist  lausuu,  että  sellainen  tieteel- 
linen työ,  joka  kysyy  voimaa  ja  intoa  (energiaa)  sekä 
ajatusten    kiinteätä    keskitystä    johonkin    määrättyyn 

kohtaan,  on  mahdotonta  pienenkin  väkijuoma-annoksen 
nautittua.  Onpa  eräs  hionnontieteiHjä  (Huxley)  lau- 
sunut, että  hän  ennen  käyttäisi  alkohoolin  asemasta 
arsenikkimyrkkyä,  jolla  ei  läheskään  ole  niin  tuhoisaa 
vaikutus  henkisten  kykyjen  rappeuttamiseksi,  kuin  al- 
kohoolilla.  Saksan  suurista  runollisista  ajattelijoista 
Schilieristä  ja  Goethesta  on  lausuttu,  että  ainakin  hei- 
dän muutamiin  teoksiinsa  väkijuomien  käyttäminen  on 
vaikuttanut  haitallisesti  tuottaen  niihin  hämäryyttä  tai 
sekavuutta  (ja  kuitenkin  esim.  Schiller  oli  vain  kohtuu- 
den miehiä). 

Tahdon  epämääräinen  ja  heikontunut  toiminta  al- 
koholistilla on  yhteydessä  säännöttömän  ajatuskulun  ja 
epämääräiseksi  joutuneen  arvosteluk3'vyn  kanssa.  Nau- 
tinnot jo  yleensäkin  veltostuttavat  tahtoa.  Ennen  kaik- 
kea väkijuomien  käyttäminen  varsinkin  nautinnoksi 
kasvaneena,  heikontaa  tahtotoimintaa.  Sieluntoimin- 
tojen  yleinen  herpautuminen  tietää  myös  tahdon  lamau- 
tumista, sillä  tahto  ilmaisee  sielullista  voimaa  ja  ponte- 
vuutta sisäisen  elämän  kulussa.  Kun  sielu  yhdistää 
harhaan  johtavia  mielteitä  ja  epämääräisiä  tai  perin 
vääriä  käsitteitä,  joita  vioittuneet  aivot  ovat  järjen 
sekä  mielikuvituksen  piiriin  vaivoin  loihtineet,  tulee 
tästä  epämääräinen,  sekanainen,  jopa  vääräkin  tulos. 
Jos  sielu  sen  panee  täytäntöön,  tahdon  työskentelyä, 
saattaa  tämä  tällainen  tahtotoiminta  varsin  vinoon  ja 
väärään  johtaa  käytännössä.  Sielullinen  ja  siveellinen 
voima  juurtuvat  tahtoon.  Varsinkin  siveellisessä  suh- 
teessa ilmenee  senvuoksi  tahdon  heikkous  väkijuomien 
vaikutuksesta.  Arvaamattomat  vauriot  siveellisen  elä- 
män alalla  voivat  näyttäytyä  tahdon  tullessa  taipuisaksi 
siveyslaeista    poikkeamaan.     Alkohoolikysymys    ja  si- 

veellisyyskysymys  kuuluvatkin  läheisesti  yhteen.  Vie- 
lä on  huomioon  otettava  se  siveellisen  edesvastuun  me- 
nettäminen johon  alkoholismi  vähittäisesti  johtaa.  Y- 
leensäkin  henkisten  kykyjen  heikontuminen  ikäänkuin 
avaa  portin  siveellisyyden  alalle,  joka  on  korkein  osa 
ihmisessä.  Siellä,  ottaen  alun  alempaa,  vaikuttaa  alko- 
hooli  niinikään  tuhoisasti  niihin  kykyihin,  joiden  väli- 
tyksellä uskonnollinen  ja  siitä  johtuva  siveellinen  elä- 
mä ilmenee. 

Tämän  yhteydessä  mainittakoon  myös  juomahimo. 
Alkohoolin  pitempiaikainen  käyttäminen  vaikuttaa  eli- 
mistössä n.  s.  kroonillisen  myrkytyksen.  Tämä  merkit- 
see ruumiillisten  ja  samalla  henkisten  voimien  pysy- 
väistä ja  yhä  lisääntyvää  alenemista.  Väkijuomat  sil- 
loin saavat  aikaan  tuntuvia  muutoksia  aivojen  korkeim- 
missa osissa  sekä  elimistössä  yleensä.  Tästä  on  seu- 
rauksena ajottainen  henkiseen  tai  ruumiilliseen  työhön 
kykenemättömyys.  Menetetyn  voiman  sijaan  kaipaa 
elimistö  uusia  voimia  pyrkien  palauttamaan  entistä  hy- 
vinvointia. Sen  takaakin  hetkiseksi  ja  näennäisesti 
uusittu  alkohooliannos.  Silloin  tuntuu  ja  näyttää  siltä, 
että  alkohooli  palauttaa  menetetyn  voiman.  Se  vaikut- 
taa raihnaaseen  ruumiiseen  ja  tympeytyneeseen  sieluun 
ruoskan  tavoin,  jonka  kosketuksesta  uuvutettu  eläin 
hetkiseksi  havahtuu,  mutta  pian  painautuu  entistä  suu- 
rempaan voimattomuuteen.  Se  on  verrattava  virva- 
tuleen, joka  hetkeksi  leimahtaa  palamaan  sammuakseen 
pian  synkeämpään  pimeyteen  ja  jättääkseen  jälelle  kel- 
votonta kuonaa.  Alkohooli  täten  pettää  uhrinsa  syn- 
nyttäen hänen  henkisessä  olemuksessaan  kaikki  niele- 
vän juomahimon.  Tahdonkin  ollessa  heikko  on  sitä 
vaikea   olla  seuraamatta.     Se  hävittää   vähitellen  ruu- 

-  156  - 


miilliset,  henkiset  ja  siveelliset  voimat.  Sentähden  on 
juomahimo  synnillinen  ja  tuomittava,  on  esteenä  Juma- 
lan valtakuntaan  pääsemiselle  raamatun  mukaan. 

Kaikki  edellä  kerrotut  väkijuomien  tuhot  henkisen 
elämän  alalla  voidaan  yhdistää  mielenvikaisuuteen, 
joka  useinkin  on  seurauksena  joko  suoraan  tai  epäsuo- 
raan alkohoolin  käyttämisestä.  Mielenvikaisuuden  eri 
asteissa  huipistuu  ja  näkyy  tuhoisimpana  alkohoolin 
vaikutus  ihmiseen.  Tahdon,  ajatuksen  y.  m.  kärsimät 
vauriot  merkitsevät  itse  asiassa  jo  samaa,  mutta  hei- 
kommasti  kuin  mielenhäiriö  alkohoolin  synnyttämänä. 
Tuhoisammaksi  kuin  kenties  yhdessäkään  jo  esitetyistä 
tapauksista  näyttäytyvätkin  alkoholismin  vauriot  sen 
tuottamissa  mielenhäiriötiloissa.  Enemmän  kuin  luul- 
laankaan  ja  tutkimisen  kautta  on  selville  saatu  johtuu 
mielenvikaisuutta  juuri  alkohoolin  käyttämisestä.  Syy- 
nä siihen,  että  verrattain  myöhään  raittiusväen  sekä 
lääketieteen  huomio  on  kiintynyt  tähän  tapaukseen  al- 
koholismin vaikutusalalla,  on  ollut  se,  että  alkohoolin 
väärinkäytöstä  johtuneitten  mielenhäiriöitten  syyksi 
harvoin  ilmoitetaan  väkijuomat.  Ja  sitäpaitsi  saattaa 
monen  mielenvikaisuuteen  olla  syynä  alkohoolin  käyttä- 
minen edellisissä  sukupolvissa,  vaikka  potilas  itse  on- 
kin raitis.  Heikkomielisyys  tai  sen  oireet,  henkisten 
lahjojen  köyhyys  sekä  siveellisten  voimien  velttous  me- 
nee nimittäin  perintönä  juomarilta  hänen  jälkeläisil- 
leen useampaan  polveen  ilmeten  monella  tavalla  ilman, 
että  koskaan  voidaan  ajatellakaan  niitä  entisten  suku- 
polvien juoppouspaheen  seurauksiksi.  Perinnöllisyy- 
den laki  puhuu  näissä  tapauksissa  kylmää  todellisuuden 
kieltä:   väkijuomien   tuottama   kirous   näkyy  vanhurs- 

ten  lakien  tuomioina  kolmanteen  ja  neljänteen  polveen 
niiden  suhteen  jotka  pahaa  tekevät. 

Jo  vuonna  1785  kerrotaan  eräässä  Pennsylvanian 
sairaalassa  olleen  %  mielenvikaisista  sellaisia,  jotka 
olivat  saaneet  tautinsa  väkijuomista.  Samoin  eräs  lää- 
ketieteellisen ja  valtiollisen  tilastotieteen  kartuttaja 
Cosper  väittää  jo  v.  1825  että  Berlinin  alemman  säädyn 
mielenvikaisista  joka  3  :s  poti  mielenhäiriötä  liiallisen 
paloviinan  juonnin  takia.  —  Ennen  aikaan  vastustettiin 
ja  pidettiin  liioiteltuna,  että  väkijuomat  synnyttävät 
mielenhäiriötä.  Mutta  nykyajan  tieteellinen  tutkimus 
ihmisen  sielullisruumiillisista  tiloista  näyttää  selvästi 
toteen,  että  ja  millä  tavalla  alkohooli  vie  mielenvikai- 
suuteen aina  juoppohulluuteen  asti. 

Kun  alkohooli  pienemmissä  tai  harvemmin  nauti- 
tuissa erissä  vaikuttaa  vain  osittaista  ja  verrattain  vä- 
hän huomattavaa  vauriota  aivojen  välittämissä  henkis- 
ten kykyjen  toiminnoissa,  niin  se  nopeasti  uusittujen 
ja  ylön  voimakasten  annosten  kautta  aikaansaa  arve- 
luttavia ja  kouraantuntuvia  häiriöitä.  Mitä  runsaam- 
mat määrät  alkohoolimyrkkyä  virtaa  aivojen  hienoon 
solukudokseen,  ja  mitä  useammin  tämä  uudistetaan, 
sen  työläämmäksi  käy  niiden  ylläpitää  tai  hankkia  pi- 
lautuneesta  verestä  elämän  ainesta  uupumuksen  tilassa 
oleville  aivoille.  Muutoksia  ja  surkastumisia  soluku- 
doksissa  tapahtuu  ja  näin  syntyy  niin  kutsuttu  kroo- 
nillinen  eli  kestävä  alkohoolinen  tila.  Tämä  kehitty- 
neenä ja  jatkuneena  saattaa  henkiset  häiriötilat  johtaa 
aina  täydelliseen  mielenvikaisuuteen  asti.  Silloin  hen- 
kiset toiminnat  lamautuvat  yhä  enemmän.  Yhä  vähci- 
nevässä  määrässä  hengen  kyvyt  voivat  määrätä  ja  hal- 
lita hermostoa;  tunto-  ja  tahtotoiminnat  taukoavat  ta- 

vallisesta  kulustaan.  Koko  henkisen  elämän  tasapaino 
vähitellen  menetetään ;  sen  ollessa  hajallista,  epäkun- 
toista ja  heikkoa.  Sille  on  käynyt  kun  soittokoneelle, 
jonka  äänet  ovat  sijaltaan  siirretyt  vääriin  äänilajeihin : 
on  alhaisia  sora-ääniä,  on  kirkuvia  yli-ääniä. 

Eri  asteita  eli  erilaisia  muotoja  löytyy  alkohoolin 
aikaansaamasta  mielenvikaisuudesta.  Näistä  on  huo- 
mattava varsinkin  kaksi  i)  Hallucinationinen  ( harha - 
mielikuvituksellinen)  ja  2)  Juoppohulluus.  Edellisen 
tilan  tunnusmerkkinä  on,  että  mielikuvitus  luo  kaiken- 
laisia harhakuvia,  jotka  potilas  pitää  tosina.  Hän  saat- 
taa nähdä  (harhaluuloa)  julmia  liettäviä  eläimiä,  jotka 
häntä  ahdistavat.  Hän  saattaa  kuulla  (harhakuuloa) 
uhkaavia  ääniä,  jotka  häntä  komentavat  kulkemaan 
paikasta  toiseen  j.  n.  e.  Tällöin  aistit  tekevät  veltosti 
palvelustaan.  Siitä  sekä  keskushermoston  enormisesta 
tilasta  johtuvat  harhat  ja  väärät  mielteet  sielussa.  Toi- 
nen mainittavampi  ja  pahin  aste  on  juoppohulluus.  Sen 
uhriksi  joutunut  saattaa  raivopäissään  menetellä  kuin- 
ka hirmutöisesti  tahansa  muistamatta  jälestäpäin  mi- 
tään. Tämä  on  joko  tilapäistä,  ajottaista  tai  pitkä- 
aikaista ja  parantamatonta,  jolloin  järjen  toiminta  ei 
enää  jaksa  palata  entiselleen,  vaan  on  tykkänään  va- 
lonsa kadottanut.  —  Vielä  voidaan  mainita  alkohoolin 
tuottama  heikkopäisyys,  tylsämielisyys  ja  synkkämieli- 
syys. Nämä  mielenvikaisuuteen  sanan  täydessä  merki- 
tyksessä johtavat  ja  sen  oireiset  tilat  ovat  ikävän  kiu- 
sallisia tuottaen  monenlaisia  haittoja  säännöllisen  elä- 
män kulkuun  yliteiskunnan  sekä  kodin  piirissä.  Tar- 
kat huomiot  ja  tilastotiedot  osoittavat,  että  verrattain 
vähäinen  alkohoolin  väärinkäyttäminen  jopa  yhden  ai- 
noan kerran  otettu  vahva  annos  on  aikaansaanut  mie- 

lenhäiriön  sellaisissa  tapauksissa,  että  henkilö  on  ollut 
mielenvikaisuuteen  taipuisa  perinnöllisyyden  tai  luon- 
taisen heikkouden  johdosta. 

Pitempiaikainen  runsas  alkohoolin  käyttäminen 
tuottaa  uhrilleen  painostusta  ja  ahdistavaa  tunnetta. 
Varsinkin  jos  henkilö  on  herkkätunteinen,  taipuvainen 
pessimismiin  eli  apeamielisyyteen,  tai  jos  hänessä  liik- 
kuu korkeampia  ajatuksia  luontaisten  taipumusten  ja 
uskonnon  vaikutuksesta,  niin  hän  väkijuomien  pitempi- 
aikaisesta käyttämisestä  joutuu  usein  elämäänkyllästy- 
misen  sekä  epätoivoisuuden  viettävälle  pinnalle.  Kaik- 
ki tuntuu  kaamealta  ja  kolkolta.  Köyhyys,  vastoinkäy- 
miset elämässä,  häpeän  sekä  (ihmisarvon  menettämi- 
sen) tunne  tuovat  katkeruutta.  Lisäksi  yleinen  ruu- 
miillinen pahoinvointi  vaikuttaa  haitallisesti  henkiseen 
elämään.  Hermo-  ja  sisätaudit  katkeroittavat  mieltä, 
joka  yhä  synkistyy.  Itsemurha-ajatukset  hiipivät  sy- 
dämeen ja  onneton  itsensä  surmaaminen  on  tarjolla. 
—  Tarkat  tilastolliset  tutkimukset  näyttävät,  kuinka 
jossakin  maassa  tai  jossakin  kansanryhmässä  itsemur- 
hien luku  samassa  suhteessa  joko  nousee  tai  laskee  kun 
väkijuomien  käyttömäärä  enenee  tai  vähenee.  Mustin 
lehti  alkoholismin  historiassa  on  muodostettu  luette- 
loista väkijuomien  takia  itsensä  tai  lähimmäisensä 
surmanneista. 

Väkijuomien  käyttäminen  tai  niiden  kannattami- 
nen tavalla  tai  toisella  merkitseekin  itse  asiassa  samaa 
kuin  hiljaisen  surmatyön  ylläpitäminen.  Kapakoitsija, 
kapakkavieras,  väkijuomatehtailija  ja  hänen  palveli- 
jansa kaikki  he  harjoittavat  hiljaista  hävitystyötä  sekä 
aineelliseen  että  henkiseen  alaan  nähden.  Kuvannolli- 
sesti  puhuen  voimme  tuskin  väkijuomaliikkeestä  käyt- 

tää  sattuvampaa  sanaa  kun  sanomalla  että  se  on  hau- 
tausliikettä.  Senkautta  haudataan  aineellisia  ja  hen- 
kisiä voimia,  haudataan  viattomuutta,  iloa  ja  terveyttä, 
haudataan  kodin  rauhaa,  yhteiskunnan  onnea  ja  me- 
nestystä. Kuinka  moni  nero  on  menettänyt  järkensä 
terävyyden  väkijuomien  kautta!  Mikä  olisikaan  se  ar- 
vokas lisä  ihmiskunnan  kehityksessä  niiden  toiminnasta 
jotka  ovat  alkaneet  maistellen  "viatonta"  viiniä  mutta 
lopettaneet  heikisen  tarmon  ruumiillistenkin  voimien 
menettämisellä!  Kuinka  paljon  onkaan  hukkunut  ete- 
viä lahjoja  laulu-  ja  soittotaiteen  alalla  viinivirtoihin ! 
Kuinka  monta  runosuonta  onkaan  alkolooli  kuivannut 
tai  myrkyttänyt  henkilöissä,  jotka  olisivat  voineet  Luo- 
jaltansa lahjaksi  saamilla  jumalallisilla  ylevillä  lah- 
joilla innostuttaa  ihmiskuntaa  taistelemaan  totuuden 
ja  vanhurskauden  voittamiseksi!  Maljojen  ääressä  on 
kirjoitettu  mitä  likaisimmat  runotekeleet.  Alkohoolin 
vaikutuksesta  on  kirjoitettu  monta  kaunokirjallisuu- 
den nimellä  kulkevaa  turmiollista  kuvausta.  Onko  al- 
kohooli  tuonut  kunniaa  teologialle  ja  edistystä  lääketie- 
teelle, lakitieteelle  ja  niiden  edustajille?  Ei,  mutta  sen 
sijaan  jotain  aivan  päinvastaista.  Ei  ole  sitä  ihmishen- 
gen alaa,  jossa  ei  näkyisi,  ja  johon  ei  olisi  tunkeutunut 
alkohoolin  tuhoisat  vaikutukset  suuremmassa  tai  vä- 
hemmässä määrässä. 

Raittiustyö  Newportissa,  N.  H. 

Ensimmäiset  suomalaiset  asettuivat  Nevvporttiin 
V.  1890.  Kaupunki  sijaitsee  pohjois  osassa  New 
Hampshiren  valtiota.  Suomalaisten  lukumäärä  on  ol- 
lut vaihteleva  eri  aikoina,  nykyään  nousee  se  200  hen- 
keen, lukuunotettuna  myös  Guild'in  kansalaiset,  joka 
paikka  sijaitsee  i  maili  Newportista  itään  B.  &:  M.  rau- 
tatien varrella. 

Juoppouspahe  oli  lyönyt  raskaan  leimansa  tämän- 
kin paikan  suomalaisiin.  Jalo  raittius-aate  oli  kaikille 
vierasta,  vaikka  paikkakunnalle  siirtyi  muualta  henki- 
löitä, jotka  olivat  olleet  raittiusriveissä,  lankesivat  he- 
kin vielä  entistä  syvemmälle.  Vasta  v.  1907  kesäk.  9 
p.  perustettiin  ensimmäinen  r. -seura  nimeltä  "Sini- 
vuokko", johon  alussa  kirjoittautui  32  jäsentä.  Pe- 
rustajina olivat  pastori  J.  E.  Sillback,  sikäläinen  May- 
nard'in,  Mass.,  Ev.  lähetys  seurakunnan  pastori  ja 
allekirjoittanut,  joka  sinä  aikana  oli  paikkakunnalla. 

Seura  laillistettiin  valtion  laissa  23  p.  viime  loka- 
kuuta i-tsenäiseksi  paikallisseuraksi.     Seuran  toiminta 

on  ollut  innokasta,  kokouksia  on  pidetty  vuokrahuo- 
neessa. Oman  huoneen  saanti  on  tullut  kysymykseksi, 
joka  ehkä  voidaan  läheisessä  tulevaisuudessa  toteuttaa, 
sillä  paikkakunnan  amerikalaiset  tehtailijat  ovat  lu- 
vanneet avustusta. 

Viime  marraskuussa  oli  r.-seuran  pyynnöstä  paik- 
kakunnalla Veljeysseuran  kiertävä  raittiuspuhuja  mr. 
A.  Laakso,  pitäen  useampia  eri  luennolta,  jotka  olivat 
suureksi  virkistykseksi  vasta  alkavassa  raittiustyössä. 

Joulukuussa  viime  vuotta  oli  isot  kaksi-iltaiset 
myyjäiset  r.-seuran  toimesta.  Silloin  oli  paikkakun- 
nalla toimittaja  E.  Määttälä  Fitchburgista  pitäen  pu- 
heita sekä  englannin  että  suomenkielellä.  Tilaisuuk- 
sissa oli  paljon  -paikkakunnan  huomatuimpia  amerika- 
laisia,  jotka  tahtoivat  läsnä-olollaan  antaa  kunnioituk- 
sensa suomalaisille  siinä  jalossa  valistustyössä  minkä 
he  olivat  alottaneet. 

Paljon  on  r.-seura  saanut  sortoa  osaksesen  jälkeen 
perustetulta  sosialisti-työväen  seuralta,  joka  raa'alla 
ohjelmalla  on  koettanut  mennä  eteenpäin  ja  kääntänyt 
taistelunsa  r.-seuraa  kohtaan,  vaan  kuitenkin  ilman 
mitään  suurempia  tuloksia,  sillä  vakavalla  ja  jalolla 
ohjelmalla  on  r.-seura  voinut  kestää  nuo  vastustajain 
hyökkäykset. 

Raittiusseurassa  on  tänä  aikana  30  varmaa  jäsentä, 
kaikki  innokkaita  ja  seuran  eteen  työtä  tekeviä. 

Tässä  on  lyhykäisesti  mainittu  paikkakunnan  rait- 
tiusriennoista,  joka  lyhyeen  aikaan  katsoen  ei  ole  vielä 
kovinkaan  vaiherikasta. 

"Sinivuokko"  raittius-seuran  puolesta 

Uljas  Aronen. 

Raittiustyön  vaiheet  Gardnerissa,  Mass. 

Gardnerin  kaupunki  sijaitsee  itä-osassa  Massa- 
chusettsin valtiota  65  mailia  Bostonista  länteen  B.  & 
M.  rautatien  varrella.  Ensimmäiset  suomalaiset  aset- 
tuivat tälle  paikkakunnalle  vv.  1886 — 87.  Ensimmäi- 
nen raittiusseura  perustettiin  v.  1892  18  jäsenellä  ni- 
meltä "Kultala"  (seuran  perustajasta  ei  ole  meillä  tie- 
toa) ja  liittyi  paikallisseurana  S.  K.-R.-Veljeysseuraan 
Nro  48.  Kansalaisten  vähälukuisuudeh  takia  ei  "Kul- 
tala" ollut  kumminkaan  kauvan  vaikutuksessaan. 

Kumminkin  oli  raittiushenkeä  siksi  paljon,  että  pe- 
rustettiin toinen  r. -seura  v.  1894  40  jäsenellä  nimeltä 
"Uusi  Kasvi".  Seuran  perustajana  oli  jo  edesmen- 
nyt Jaakko  Jokela.  Uusi  Kasvi-seura  yhtyi  myös  S. 
K.-R.-Veljeysseuraan  N  :o  78. 

Seuran  toiminta  ensi  kolmen  vuoden  ajalla  oli  in- 
nokasta ja  yksimielistä,  jäsenluku  vaihdellen  noin  50 

— 6o  paikoille.  Vuonna  1897  alkoi  jäsenistössä  herätä 
erimielisyyksiä  pää-yhdistykseen  nähden,  joka  meni 
niin  pitkälle  että  äänestettiin  seura  pääyhdistyksestä 
eroavaksi,  vaan  kuitenkin  perussääntöjen  nojalla  jäi 
seura  entiselleen.  Tyytymättömyys  pääyhdistykseen 
meni  kumminkin  niin  pitkälle,  että  v.  1898  perustettiin 
toinen  raittiusseura  20  jäsenellä.  Perustajana  oli  Al- 
bert Wanhala.  Seura  sai  nimekseen  "Pyrkiä"  yhtyen 
I.  S.  R.  Yhdistykseen.  Silti  vallitsi  sovinnollisuus  näi- 
den seurojen  välillä,  niin  että  ne  toimivat  yhdessä  huo- 
neessa ja  ottivat  paljon  osaa  toistensa  toimiin.  V. 
1899  osti  "Pyrkijä"  r.-seura  itselleen  oman  talon  jo- 
hon yhteyteen  tulivat  myös  Ev.  Lut.  seurakunta  ja 
"Väinölä"  nuorisoseura. 

Samoina  aikoina  heräsi  ajatelmia  raittiusseurain 
yhteen  liittymisestä,  vaan  kumminkaan  ei  ollut  asiat 
kypsyneet  niin  pitkälle.  Seurat  toimivat  edelleen  par- 
haansa mukaan  r.-aatteen  edistämiseksi. 

Vuonna  1900  syysk.  2  p.  tuli  Uusi  Kasvi  r.-seura 
yksimielisesti  eroamaan  Veljeysseurasta,  sinä  aikana 
heräsi  tuo  aikaisempi  ajatus,  nim.  kahden  seuran  yh- 
teenliittyminen, ja  molemmin  puolin  tultiin  yhtyminen 
näkemään  tarpeelliseksi.  Pyrkijä  r.-seura  erosi  myös 
I.  S.  R.  Yhdistyksestä.  Näiden  seurain  yhteinen  mie- 
lipide oli,  että  yhteenliittyessä  perustetaan  itsenäinen 
paikallisseura,  johon  liitetään  kumpaisenkin  seuran  jä- 
senistö sekä  kiintein  että  irtain  omaisuus,  ja  nimeksi 
päätettiin  antaa  "Rauhan  Aarre".  Tämä  tapahtui  lo- 
kak.  18  p.  1900  ja  laillistus  valtiolta  haettiin  marrask. 
28  p.  samana  vuonna. 

Uusi  seura  päätti  toimia  edellä  mainitussa  huo- 
neessa, toiminta  oli  vilkasta,  jäsenluku  tyydyttävä  sekä 

sovinnollisuus  ylimalkaan  vallitsi  seurain  keskuudessa. 
Kesäkuun  27  p.  v.  1903  oli  seuran  toimesta  onnistu- 
neimmat ja  isoimmat  idän  suomalaisten  kansanjuhlat, 
mitä  idässä  on  ollut. 

Samana  vuonna  alkoi  huoneen  pienuus  herättää 
tyytymättömyyttä  osassa  jäsenistöä,  kumminkin  uuden 
huoneen  hankkiminen  vakavimpien  jäsenien  mielestä 
oli  sopimatonta,  sillä  siten  olisi  poikettu  pois  vanhoista 
ennen  tehdyistä  sopimuksista  ja  yhtenä  aiheuttavana 
syynä  oli  myös  että  sinä  aikana  alkoi  seuran  keskuu- 
dessa ilmetä  uuden  aatteen  virtauksia.  Isomman  ja 
tarpeenmukaisemman  huoneen  saanti  tuli  yhä  tärkeäm- 
mäksi kysymykseksi,  ja  päästiin  niin  pitkälle  että  v. 
1904  ostettiin  iso  nelikerroksinen  operahuone,  johon 
osalliseksi  tuli  myös  "Väinölä"  nuorisoseura.  Kaup- 
pasumma oli  $9,000.00,  entinen  huone  myytiin  Ev.  Lut. 
seurakunnalle  $2,550  hinnasta. 

Nyt  oli  siis  tilava  ja  ajanmukainen  huoneusto, 
vaan  kumminkaan  ei  se  näyttänyt  tyydytystä  tuottavan, 
erimielisyydet  kasvoivat  ja  seuran  toiminta  alkoi  yhä 
enempi  joutua  uusiin  aatteisiin,  jotka  jo  sinä  aikana 
olivat  vastaisia  raittiustyölle.  Vanhemmat  jäsenet 
äärimmäisyyksiin  pakotettuna  jäivät  pois  aina  vuoteen 
1906.  Mutta  kumminkin  heinäk.  8  p.  olivat  he  pako- 
tetut tekemään  jotakin  asian  korjaamiseksi,  joka  oli 
jo  niin  perin  rappiotilassa,  ettei  enään  noudatettu  seu- 
ran tärkeimpää  pykälää  nim. :  suoranaista  alkohoolin 
nauttimista,  vaan  äänestyksen  kautta  hyväksyttiin  ri- 
kolliset esimiehestä  asti  takaisin  seuran  toimiin  lu- 
pausta uudistamatta.  Tässäkin  kokouksessa  oli  iso 
joukko  rikollisia,  vaan  niiden  erottaminen  seurasta  oli 
aivan  mahdotonta.     Kokouksessa  vallitsi  yleinen  seka- 

sorto  ja  hämminki,  joten  se  oli  pakotettu  menemään 
kahtia,  toisessa  huoneessa  voitiin  rauhassa  jatkaa  ko- 
kousta ja  seuraava  kokous  päätettiin  pitää  edellä  mai- 
nitun kuun  15  p.,  jolloin  kokoukseen  saavuttua  huo- 
mattiin ovet  tarkasti  uusilla  lukoilla  lukituksi  ja  varti- 
joilla varustetuksi.  Sisäpuolella  he  olivat  täyttäneet 
heille  edulliseksi  nähdyt  toimihenkilöiden  paikat,  tur- 
vaten itsensä  lakimiehillä  ja  poliiseilla,  joille  kaikki 
asiat  oli  väärin  ilmiannettu.  Silloin  vakavat  vanhoilli- 
set todellisena  raittiusväestönä  näkivät  parhaaksi  pois- 
tua r^iuhallisempaan  paikkaan  keskustelemaan,  millä 
keinoin  voitaisiin  edullisemmin  asiat  saada  selville. 
Kumpanenkin  puolue  kokouksessaan  erotti  toiset  jä- 
senyydestä. Huoneusto  jäi  sosialistien  käytettäväksi, 
ja  samalla  he  omapäisesti  ottivat  seuran  valtiolta  saa- 
dun lupakirjan.  Tätä  jatkui  aina  elok.  20  p.,  jolloin  oi- 
keuden julistaman  välipäätöksen  mukaan  tuli  oikeus 
vanhemmallekin  puolueelle  huoneen  käyttämisestä. 
Omistus-oikeudesta  on  käyty  aina  tähän  asti  oikeutta, 
josta  ei  vielä  ole  mitään  ratkaisua  tullut,  vaan  kummin- 
kin pian  toivotaan  lopputuloksiin  päästävän. 

Kumpainenkin  puolue  on  tehnyt  työtä  samalla  ni- 
mellä. Mitä  todelliseen  raittiustyöhön  tulee  on  se  so- 
sialistien puolella  ollut  kovin  heikkoa  vähäisen  jäsenlu- 
kunsa y.  m.  tähden. 

Tässä  olemme  lyhykäisyydessä  maininneet  paikka- 
kuntamme raittiustoiminnasta  sen  alku  ajoista  asti, 
yksityiskohtaisen  julkituonnin  olemme  katsoneet  tar- 
peettomaksi. 

Seuran  toiminta  vanhemmalla  puolen  on  ollut  ja 
on  nytkin  tyydyttävällä  kannalla.  Jäsenlukumme,  joka 
viimeisessä  hajoamisessa  sosialistien  kanssa  meni  taval- 

lista  alemmaksi,  on  kumminkin  nyt  sitten  kuin  pää- 
simme erillemme  heistä  kasvanut  niin  että  se  tänä  ai- 
kana on  107  henkeä.  Kuolemantapauksia  seuran  itse- 
näisenä ollessa  ei  ole  sattunut  tapahtumaan. 

Raittiusseuramme  puolesta  pyytää  allemerkitty 
toimikunta  paikkakuntamme  raittiustyön  vaiheista  ker- 
toen tyydyttää  Amerikan  suomalaisten  raittiustyön  his- 
torian lukijoita. 

Gardnerissa,  Mass.,  maalisk.  21  p.  1908. 

"Rauhan  Aarre"  raittiusseuran  puolesta 
Uljas  Aronen.    Albert  Vanhala.    Kaarlo  Hämäläinen. 

Piirteitä  raittiusliikkeestä  San  Franciscossa. 

Näiden  rivien  tarkoituksena  ei  ole  minkään  laajan 
historian  esittäminen  liikkeestä,  joka  raittiustyön  ni- 
mellä on  ollut  toiminnassa  Kulta-Portin  kuuluvilla ; 
siihen  ei  minulla  olisi  riittävästi  aineksia  eikä  tietoja 
käytettävissänikään  tällä  kertaa.  Luomme  sen  vuoksi 
vain  lyhyen  silmäyksen  siihen  toimintaan,  joka  etu- 
päässä r.-seura  Murtajan  toimesta  on  ollut  vireillä 
näiden  viimeisten,  puolentoista  vuosi-kymmenisen  ku- 
luessa näillä  seuduilla. 

Kuinka  kauvan  suomalaisia  on  asustanut  San 
Franciscossa,  lienee  vaikea  aivan  tarkalleen  määritellä. 
Tiettyä  kuitenkin  on,  että  silloin  kun  tuo  n.  s.  "kulta- 
kuume" 1850-luvulla  alkoi  houkutella  kansaa  kaikista 
maailman  osista  Californiaan  kultaa  etsimään,  silloin 
jo  oli  joukossa  suomalaisiakin  seikkailijoita  ja  onnen 
etsijöitä.    Ne  eivät  kuitenkaan  ole  pysyvästi  asettuneet 

asumaan  näille  rantamille,  joten  voimme  otaksua  suo- 
malaisen asutuksen  alkaneen  vasta  joitakin  vuosikym- 
meniä myöhemmin,  eli  siihen  aikaan  kun  varsinainen 
siirtolaistulva  alkoi  virtaamaan  i88o-luvulla.  Kun 
tarkoitukseni  ei  ollutkaan  esittää  jotain  suomalaisten 
asutusta  koskevaa  historiaa  näiltä  seuduilta,  riittänee 
kun  mainitsen  että  v.  1893,  silloin  kun  Murtaja  perus- 
tettiin, löytyi  jo  melkoinen  joukko  suomalaisia,  jotka 
ovat  vuosi  vuodelta  sitten  lisääntyneet,  joten  nykyään 
lasketaan  olevan  n.  nelisen  tuhatta  suomalaista  näillä 
ympäristöillä. 

Elokuun  12  päivä  v.  1893  perustettiin  San  Fran- 
ciscossa raittiusseura,  joka  yhdistettiin  osastona  v. 
1887  Michiganissa  perustettuun  Suomalaiseen  Kansal- 
lis-Raittius-Veljeysseuraan.  Peter  Lamar,  yksi  seuran 
perustavista  jäsenistä,  nimitti  sen  Murtajaksi,  joka 
nimi  hyväksyttiin  yksimielisesti.  Seuraan  yhtyi  perus- 
taissa  30  jäsentä,  14  naista  ja  16  miestä. 

Noista  perustavista  jäsenistä  ei  nykyisin  kuulu 
enään  yhtään  Murtaja-seuraan.  Useita  on  tuonen  niit- 
tomies  korjannut  ja  toiset  ovat  poistuneet  muille  seu- 
duille. Mutta  Murtaja  on  siitä  asti  toiminut,  milloin^ 
vilkkaammin  milloin  taas  vähemmällä  innolla,  säilyt- 
täen saman  nimen  ja  periaatteen. 

Yhdeksän  vuotta  kuului  Murtaja  osastona  S.  K.- 
R.-Veljeysseuraan.  Silloin  alkoi  eräällä  osalla  jäse- 
nistä vapaammat  virtaukset  saada  jalansijaa.  Ne  yl- 
tyivät vihdoin  niin  valtavaksi,  että  alettiin  puuhata 
eroa  Weljeysseurasta.  Liike  sai,  varsinkin  tanssikiih- 
koisissa  kannatusta,  ja  seuraus  oli  että  Murtaja  erosi 
Veljeysseurasta.  Puheenjohtajana  toimi  silloin  Ant- 
toni  Simola.     Seuraus  eroamisesta  oli  se,  että  seuraan 

yhtyi  paljon  uusia  jäseniä,  jotka  halusivat  kuulua  sii- 
hen vain  enemmän  huvin  vuoksi ;  ajanpitkään  eivät  he 
kuitenkaan  siinä  viihtyneet,  jotka  vain  huvin  vuoksi 
olivat  siihen  yhtyneet.  Korkeimmillaan  ollen  on  jä- 
senten luku  ollut  alun  toista  sataa. 

Kun  maanjäristys  ja  sitä  seuraava  tulipalo  v.  1906, 
18,  19  ja  20. p.  huhtikuuta  hävitti  kaupunkimme,  muut- 
taen sen  tuhka-  ja  soralä jaksi,  joutui  Murtajakin  osal- 
taan kärsimään  sen  tuhoa  tuottaneista  seurauksista. 
M.  m.  paloi  seuran  arvokas  ja  laaja  lainakirjasto  ko- 
konaan, joka  oli  vakuuttamatta;  ainoastaan  kymmen- 
kunta nidosta  pelastui,  jotka  sattuivat  olemaan  lainassa 
silloin.  Seuran  toimintakin  oli  sen  jälkeen  useita  kuu- 
kausia lakkauksissa,  kunnes  se  olojen  entiselleen  pa- 
lattua taas  syksyllä  alotettiin  uudelleen. 

Samaan  aikaan,  syksyllä  v.  1906,  perustettiin  Lah- 
den toiselle  puolen,  Berkeleyyn,  r.-seura,  nimellä  "Län- 
nen Leimu",  joka  alkoi  toimintansa  Murtajaan  kuulu- 
vana osastona.  Se  toimi  alussa  vilkkaasti ;  mutta 
osaksi  sosialistiselta  taholta,  osaksi  myöskin  innostuk- 
sen puutteessa,  alkoi  toiminta  laimenemaan,  kunnes  se 
vihdoin  lakkasi  toiminnastaan.  Jäseniä  siihen  kuului 
neljättäkymmentä,  joista  osa  on  sen  jälkeen  liittynyt 
Murtajaan. 

Syksyllä  v.  1907  herätettiin  taas  vireille  kysymys, 
joka  jo  lienee  ennenkin  ollut  esillä,  josko  r.-seura  Mur- 
taja ja  täkäläinen  Työväenyhdistys  voisivat  yhtyä  yh- 
dessä rakentamaan  yhteistä  kokoushuonetta.  Asia  esi- 
tettiin Murtajan  puolesta  Työväenyhdistykselle.  Eh- 
dot olivat  työväenyhdistyksen  puolelta,  että  jos  Mur- 
taja ensin  osastona  yhtyisi  työväenseuraan,  niin  silloin 
voitaisiin  tuo  yhteinen  kokoushuone  rakentaa.     Esitys 

raukesi  siihen  ja  siksi  on  Murtaja  nyt  saanut  niin  pit- 
killle  puuhatuksi,  että  tonttimaa  talon  rakennusta  var- 
ten on  oma,  johon  ryhdytään  hetimiten  rakennus- 
puuhiin. 

Kun  tuo  ehdotus  r. -seura  Murtajan  yhtymisestä 
Työväenseuraan  raukesi  tyhjiin,  erosi  silloin  seurasta 
pari  henkilöä,  mutta  on  sittemmin  lisääntynyt  huomat- 
tavasti, niin  että  nykyään,  maaliskuun  alussa  tänä 
vuonna  oli  laillisesti  hyväksyttyjä  jäseniä  yhteensä  95, 
joista  naisia  45  ja  miehiä  50. 

Suuri  ei  kyllä  ole  se  työ,  jota  r.-seura  Murtajakin 
on  koettanut  toteuttaa  Kulta-Portin  kuuluvilla,  mutta 
kuitenkin  on  sillä  kauvaksi  kantava  merkityksensä.  Se 
on  koettanut  kantaa  kortensa  yhteiseen  kekoon,  koet- 
tanut vaikuttaa  vakaumusta  jäseniensä  yleiseen  mieli- 
piteeseen, niin  ettei  juoppoutta  pidetä  vain  tavallisena 
asiana,  jopa  kunnianarvoisenakin  asiana,  kuten  ennen 
Härmässä  nyrkkivallan  aikana,  vaan  se  pidetään  pa- 
heena, jota  vastaan  jokaisen  kunnon  miehen,  jokaisen 
siveän  neitosen  on  taisteltava  koko  nuoruusvoimineen. 
Sitä  varten  on  Murtajakin  toiminut,  sitä  varten  ko- 
koontunut, nyt  viimeiseltä  ja  joka  sunnuntai-ilta,  kuin 
sitä  ennen  oli  kokouksia  vain  kolmasti  kuukaudessa. 
Kokousten,  varsinkin  avonaisten  ohjelmakokousten 
virkistykseksi  on  nyt  taas  toista  vuotta  ilmestynyt  kä- 
sinkirjoitettu lehti,  nimeltä  "Murtaja".  Avonaisia 
ohjelmakokouksia  on  pidetty  joka  toinen  sunnuntai. 

Raittiusliikettä  Kulta-Portilla'  mainitessa  ei 
myöskään  sovi  unhottaa  Pohjoismaitten  Merimiesten 
Raittiusliittoa.  Se  Perustettiin  23  p.  toukok.  v.  1903 
Merimieslähetyksen  yhteyteen.  Siihen,  kuten  nimikin 
jo    sanoo,    kuuluu  parhaasta  päästä  vain  merimiehiä, 

mutta  paljon  paikkakunnallamme  asuvia  siirtolaisia  on 
myöskin  jäsenenä  siinä.  Useat  niistä  kuuluvat  myös- 
kin Murtaja  raittiusseuraan.  Nykyisin  on  Pohjois- 
maitten Merimiesten  Raittiusliiton  San  Franciscon 
osastossa  jäseniä  yhteensä  n.  130. 

Tässä  siis  ne  pääpiirteet,  mitä  raittiusliikkeen 
alalla  on  saatu  aikaan  näillä  seuduin.  Raittiustyö  on 
rakkauden  työtä,  kasvatuksellsta  työtä,  se  tarkoittaa 
nostamista,  kohottamista  siitä  alhaisesta  orjuudesta,  jo- 
hon väkijuomat  vievät.  Me  harvoin  voimme  itse  naut- 
tia voittojen  hedelmiä  siitä  kylvöstä,  mitä  kylvämme, 
mutta  kuin  tiedämme  että  se  on  vain  velvollisuuden 
täyttämistä,  velvollisuuden  täyttämistä  itseämme,  lähim- 
mäisiämme ja  koko  ihmiskuntaa  kohtaan,  silloin  sen 
pitäisi  innostaa  meitä  suurempiin  ponnistuksiin,  vai- 
keampiin tasteluihin.  Ja  innolla  tehty  työ  ei  koskaan 
mene  hukkaan,  jos  sen  perustus  on  vain  oikea. 

Jos  siis  se  raittiusliike,  joka  täälläkin  on  ollut  toi- 
minnassa nyt  lähes  15  vuotta  on  ollut  pienikin  pyr- 
kimys sitä  onnellisuutta  kohden,  johon  koko  maailman 
kansat  nykyisin  pyrkivät,  silloin  emme  mekään  ole  tur- 
haan tehneet  työtä.  Silloin  emme  ole  turhaan  koetta- 
neet murtaa  sitä  valtaa,  joka  kansammekin  onnea  kah- 
lehtii täällä  Kulta-Portilla.  Silloin  olemme  ainakin 
olleet  mukana  siinä  suuressa  työssä,  josta  kerran  tu- 
lee siunaus  ja  onni  ihmiskunnalle. 

Edvard  Mäki. 

Piirteitä  Kylvö-seuran  toiminnasta 
De  Kaihissa,  111. 

De  Kalb  on  vähäinen  vilkasliikkeinen  tehdaskau- 
punki,  joka  sijaitsee  noin  60  mailia  tuosta  suuresta 
Chicagosta  suoraan  länteen.  Asukkaikseen  lukee  se 
ehkä  9,000  etupäässä  tehdas  työläisiä,  josta  summasta 
suurinta  osaa,  eli  noin  neljää  tuhatta  edustaa  ruotsa- 
lainen sekä  norjalainen  kansallisuus.  Varsinaisten 
amerikalaisten  lukua  emme  tiedä.  Mutta  lähinnä  ruot- 
salaisia seuraavat  ehkä  irlantilaiset.  Sitten  saksalaiset, 
ranskalaiset  ja  englantilaiset,  sekä  pienempi  määrä 
muitakin  Keski-,  Etelä-  ja  Länsi-Europan  kansallisuuk- 
sia. Suomalaisten  luku  on  kylässämme  noin  viisi  ja 
puoli  sataa  lasten  kanssa,  joiden  luku  nousee  koko  jou- 
kon toiselle  sadalle. 

Nuorimmat  tulokkaat  paikkakunnalle,  ovat  ehkä 
suomalaiset.  Sillä  asutuksemme  täällä  on  vasta  noin 
15 — i6:sta  vuotias.    Mutta  siitä  huolimatta  on  kansal- 

lisuUtemme  aitioa,  joka  on  edustettuna  r.-seuralla  lu- 
kuunottamatta ruotsalaisia,  joilla  niinikään  on  toisi- 
naan ollut  r.-seura  toiminnassa.  Mutta  joka  kuitenkin 
useamman  kuin  kerran  on  tarpeellisen  innostuksen 
puutteessa  täytynyt  toiminnastaan  lakkauttaa.  Tällk 
kuitenkaan  emme  tahdo  toisia  syyttää  itseämme  suu- 
remmasta juoppoudesta,  päinvastoin,  etenkin  viime  ai- 
koina on  erittäin  ilahduttavassa  määrässä  ja  huomiot i 
herättävällä  innolla  työskennelty  toiskielisissäkin  pii- 
reissä ehdottoman  raittiuden  edistämiseksi,  joskaan  ci 
seurain  muodossa.  Ja  eipä  ilman  syytä,  sillä  kyläs- 
sämme rehoittaa  joka  430  henkeä  kohti  yksi  kapakka. 
Ollen  niiden  kokonaisluku  21.  Nämä  sitten  yhdiste- 
tyin voimin  ovat  kylläkin  selvästi  täälläkin  tulleet  näyt- 
tämään sen,  mitä  väkijuomat  yleensä  mukanaan  tuo- 
vat. Semmosista  tuhoavista  turmioista,  tuskasta,  na- 
ruista ja  surkeista  kyyneleistä,  ei  tässä  ole  tarvis  mai- 
nitakaan. Yhtä  vähän  kuin  ansaitseisi  mainita  sitä- 
kään, ei  ainakaan  väkijuomaliikkeen  hyvänä  puolena, 
että  kapakoilta  kannetaan  1,000  dollaria  vuotuista  ve- 
roa jokaista  kapakkaa  kohden. 

Mutta,  jos  suomalainen  asutus  on  täällä  vielä 
nuori,  niin  sitäkin  nuorempi  on  meikäläisten  keskuu- 
dessa järjestetty  raittiustyö.  Sillä  ''Kylvö "-seura,  joka 
on  asian  alkaja  paikkakunnalla,  vietti  vasta  äsken,  eli 
maalisk.  22  p  :nä  1908,12  :tta  vuosijuhlaansa.  Siis  poi- 
kanen i jäitään,  mutta  hyvällä  syyllä  voimme  sen  edis- 
tyksellisen vaikutuksensa  vuoksi,  mitä  seura  jäsenis- 
sään ja  ympäristössään  aikaan  saanut,  laskea  täysi  ai- 
kuisten miesten  joukkoon. 

Kylvö-seura,  joka  perustettiin  22  p  :nä  maaliskuuta 
1896,     silloin    pienellä    jäsenluvulla,  yhdistettiin   heti 


alussa  n  :11a  loo  S.  K.-R.-Veljeysseuraan,  jossa  yhdis- 
tyksessä seuramme  tuusikiu  itsensä  sekä  toimintansa 
kyllin  turvatuksi  jäsenten  vähälnkuisuuclen  ja  heidän 
vielä  silloin  heikon  toimintansakin  varalta. 

Huolimatta  nuoresta  ijästä,  on  silti  saatu  monta 
kovaakin  kokea ;  eikäpä  se  elämä  olisikaan  elämää  il- 
man taistelua,  ja  ilman  niitä  emme  mekään  ole  saavut- 
taneet sitä  jo  huomattua  asemaamme,  missä  nykyään 
olemme,  jolloin  seuralle  on  kunnia  lukea  esim.  jäsenik- 
seen noin  130  siirtokansamme  poikaa  ja  tytärtä.  Suu- 
rimmat vastukset,  ikävä  kyllä,  ovat  suuntautuneet  aina 
kansalaistemme  omista  riveistä,  lukuunottamatta  var- 
sinaista vihollistamme  kapakka-liikettä.  Kuten  aina- 
kin uudis-asukkaalle,  synkän  erämaan  pelloksi  raivaa- 
jalle, on  hänen  vastuksensa,  niin  kohtaamatta  ne  myös- 
kään eivät  ole  olleet  Kylvö-seuraa.  Mutta  navakkaa 
kun  on  totuudella  terästettyä  oikeuden  kiiltävää  kir- 
vestä heilutettu,  niin  rymisten  ovat  hongat  kaatuneet, 
räiskyen  petäjät  maahan  romahdelleet  miesten  niitä 
mitellessä.  Pohjiaan  myöten  ovat  niinikään  pensaat 
tulleet  peuhdotuiksi  naisten  navakoista  kuokan  is- 
kuista. 

Tällä  tavoin  kun  näillä  kaukomailla  on  kaski  saatu 
kaadetuksi  ja  poltetuksi,  niin  riemuiten  sitä  sitten  on 
risuläjät  tuhkaksi  poltettu,  (onnellisina  on  riennett}/ 
ojan  kaivuun,  kuivaamaan  soita  ja  rämeitä.  Kankeat- 
kin kannot  on  koetettu  kasaan  kaataa  ja  eikäpä  ole  tah- 
dottu erityisiä  juurakoltakaan  niin  vain  peltohon  pei- 
tellä ja  maahan  jättää.  Huolimatta  siitä,  että  niitä 
kaivaessa  onkin  toisinaan  kaivajien  kirves  kivehen  ki- 
lahtanut. Näin  muodoin  sitä  vihdoin  on  saatu  kyl- 
völle vainio,  joskin  vielä  vajanainen.     Sarka  on  ilmes- 


tynyt  sinne  yksi  toisensa  perään,  mihin  sitten  on  kyl- 
vöä kyyhätelty. 

Mutta  saadessamme  Kylvölle  vainion  ja  nähdes- 
sämme niissä  laihon  alkavan  kauniisti  kasvaa,  niin  ei 
myöskään  nuo  harmajat  hallat  ole  olleet  kauttamme 
käymättä.  Usein  ovat  nekin,  joko  enempi  tai  vähempi 
viljaamme  vikuuttaneet.  "Mutta  vaikka  kokee,  eipä 
hyljää  Herra".  Aina  sentään  sitä  on  joitain  korsia 
pystöönkin  päässyt,  jos  ei  yhdellä,  niin  toisella  kasken 
kulmakkeella  ja  onhan  sitä  aina  n.  s.  vesoistakin  pääs- 
syt varsiakin  varttumaan,  joskaan  ei  aina  niin  täyteläi- 
sillä tähkäpäillä,  joten  nykyään  on  meillä  niin  sanoak- 
semme vainio  kohtapuolin  valmis,  missä  laihon  näemme 
jo  huomattavasti  lainehtivan.  Onpa  toivottua  ja  mah- 
dollista satoa  varten  jo  aittakin  asuttu.  (Oma  talo,noin 
2,500 — 3,000  dollarin  arvoinen). 

Tätä  kaikkea  ei  myöskään  meidän  ympäristömme, 
eli  n.  s.  toiskielinen  kerros  ole  saattanut  olla  huomaa- 
matta. Josta  suosiollisena  ja  kiitettävänä  seurauksena 
mainittakoon  se,  että  raittiina  ja  kaikkia  hyviä  avuja 
harrastavana  ryhmänä  olemme  saavuttaneet  heidän 
kunnioituksensa  ja  yleisen  luottamuksensa  sekä  voitta- 
nut esim.  työmailla  y.  m.  kylläkin  ansaitun,  ahkerina 
työntekijöinä  saavutetun  maineemme  ja  yleisen  tunnus- 
tuksen. Yksissä  neuvoin  toisten  kanssa  olemmekin, 
etenkin  viime  aikoina  raittiustyötä  raivanneet  siihen 
määrään,  että  7  p  :nä  huhtikuuta  1908  kaadoimme  vii- 
meisetkin vitkastelijat  yhteiseltä  vainioltamme.  Tuon 
suuren  ja  jo  lahonneen  väkijuoma  tammen  hirveällä 
romahduksella  kumohon  kukistimme.  Suurella  äänten 
enemmistöllä  saimme  kevätvaaleissa  kaupunkiimme 
kieltolain,    eli  toisin  sanoen :  kylämme  kuivaksi.     Yh- 

della  iskulla  löimme  maahan  kokonaista  20  kapakkaa. 
Näin  ollen  revimme  alas  alkohoolikuninkaan  valtaistui- 
men ja  sitä  edustavat  konsulaatti  virastot  keskuudes- 
tamme. 

Tähän  onnelliseen  kohtaan  lopetamme  nämä  pie- 
net piirteet  Kylvö-seuran  toiminnasta  sillä  iloisella  toi- 
volla, että  yllä  olevan  tapauksen  johdosta  on  seural- 
lamme mahdollisuus  edistyä  entistä  enemmin.  Nyt 
voimme  omistaa  aikamme  paremmin  jäsenten  sisäiselle 
ja  henkiselle  kasvatukselle.  Tuleentuneen  laihon  val- 
mistukselle toimimme  sitä  viimeistä  ja  varovasti  tapah- 
tuvaa leikkausta  ynnä  sitä  seuraavaa  sato  korjausta 
varten,  jossa  toimituksessa  emme  soisi  Kylvö-seuraa 
aivan  köykäiseksi  löydettävän.  Kuin  myöskin  toivoen 
ja  vahvasti  uskoen,  että  pian  koittaisi  se  puhtoinen  on- 
nen päivä,  että  alkoholi  kuningas  olisi  kaikkialla  val- 
taistuimeltaan syrjään  sysätty,  saatu  yleinen  kieltolaki. 

Suurimmalla  raittiusväen  ja  heidän  rehellisen  ja 
tunnokkaan  toimintansa  kunnioituksella  r.-seura  Kylvö 
N  :ro  100 :n  puolesta  veljeydellä: 

Suomi  r.-seura,  Astoriassa,  Oregon. 

Valonsäde-niminen  r.-seura  perustettiin  Astoriassa 
19  p.  helmik.  v.  1887  ja  liittyi  se  Idän  Suomalaiseen 
Raittiusliittoon, 

Seura  haettiin  itsenäiseksi  19  p.  tammik.  v.  1894 
ji  annettiin  sille  nimeksi  "Suomi".  Se  on  nyt  19  vuo- 
llen ikäinen  ja  oli  seurassa  jäseniä  tämän  vuoden  maa- 
liskuun I  päivä  91  henkeä. 

Miten  saataisiin  nuoriso  liittymään  vakavaan  ja 
tarmokkaaseen  raittiustyöhön? 

Kirjoitti  „RIETU  RAE". 
(S.  K.-R.-Veljeysseuran  palkitsema  kilpakirjoitus.) 

Monimutkainen  ja  vaikea  on  tämä  kysymys. 

Se  tuntuu  niin  tutulta,  niin  ystävälliseltä,  mel- 
keinpä liian  arkipäiväiseltä,  ja  kuitenkin  on  siinä  niin 
juhlalliselta  helähtelevä  sointu.  Kertoessani  itselleni 
nuo  muutamat  yksinkertaiset  sanat,  on  kuin  tuhannet 
suut  yhtä  aikaa  korvaani  sitä  kuiskaisivat.  Oma  po- 
venikin  paisuu  kuullessani  tuota  kuiskausta  ja  sydäm- 
meni  pohjasta  liityn  kysymykseen:  "Miten  saataisiin 
nuoriso  mukaan  ?" 

Sadat  kerrat  on  tämä  samainen  kysymys  samalla 
sanamuodolla  herätetty,  ja  yhtämonta  kertaa  on  sille 
vastauskin  laadittu,  mutta  siitä  huolimatta  herättävät 
rauhattomat    sydämmet,  jalot  sielut,  kysymyksen  yhä 

uudelleen.  Entiset  vastaukset  eivät  varmaankaan  ole 
tehonneet,  eivät  toivottuihin  tuloksiin  vieneet.  Kysy- 
mystä ovat  tätä  ennen  käsitelleet  suuret  nerotkin,  ete- 
vät aatteen  miehet  ja  naiset.  Ja  —  minä  "vähänäköi- 
nen".  Syclämmeni  vaatii  minuakin  kantamaan  heikon 
korteni  sille  alttarille,  jolla  Suomen  nuorison  puhdis- 
tava uhrituli  jo  loimuten  palaa.  —  Suokoon  Jumala, 
että  minäkin  voisin  jotakin  tehdä  kalliin  asian  hyväksi. 

Niin,  —  nuoriso.  Miksi  aina  "nuoriso",  tuo  ke- 
vät auringon  nouseva  ihaileva  riehokas  lauma,  ensim- 
mäisenä esille  otetaan? 

Siksi,  että  nuorison  on  —  "tulevaisuus!" 

Onneksi  on  se  aika  jo  mennyt,  jolloin  tiukasti  ky- 
syttiin:  "onko  järjestetystä  raittiustyöstä  mitään  tosi 
hyötyä,  ja  onko  raittiudella  mitään  todellisempaa  vai- 
kutusta kansojen  säännöllisessä  kehityksessä?"  Ny- 
kyään kumoaa  tiede  ja  käytännöllinen  kokemus  nuo 
iäinikuiset  väitelmät,  että  muka  väkijuomien  nauttimi- 
sesta olisi  jossakin  suhteessa  hyötyä,  jota  paitsi  ter- 
veen järjen  kokemukset  ja  jokapäiväiset  havainnot  pu- 
huvat myöskin  siksi  lahjomatonta  kieltä,  ettei  enää  pa- 
raskaan alkohoolin  puolustaja  voi  seista  niitä  vastaan. 
Asian  siihen  puoleen  emme  tarvitse  enää  puuttua,  vaan 
voimme  m.iitta  mutkitta  käydä  suoraan  kysymykseem- 
me käsiksi. 

Sanoimme  '' Nuorison  on  tulevaisuus".  —  Meidän, 
jotka  olemme  vuosikymmeniä  käyneet  elämän  moni- 
luokkaisessa  kokemusten  koulussa,  on  menneisyys,  tuo 
puutteellinen  menneisyys,  jotavastoin  tulevaisuus,  joka 
on  tapausten  läpinäkymättömän  esiripun  takana,  on 
nuorison,  tuon  leikkiä  lyövän,  terhakan  joukon.  Sellai- 
nen on  ihmismaailman  hallitus-järjestelmä. 

Me  vanhemmat  olemme  nykyajan  tekijöitä,  me 
olemme  tällä  kertaa  johtavassa  asemassa  ja  kannamme 
jokapäivä  edesvastuun  raskasta  taakkaa  hartioillamme. 
Me  siis  olemme  kaiken  muun  ohessa  vastuunalaiset  sii- 
täkin, minkälaisen  tulevaisuuden  pohjan  me  raken- 
namme nuorisolle  ja  kuinka  me  kasvatamme  tulevai- 
suuden kansaa.  Saadaksemme  selväpiirteisemmän  kä- 
sityksen kysymyksemme  aiheesta  täytyy  meidän  ly- 
hyesti esittää  tässä  sekin,  mitä  me  joka  aika  näemme 
ja  kuulemme. 

Me  tiedämme  ettei  maailmassa  ole  millään  muulla 
paheella  ollut  niin  loistavia  kehittymisen  mahdollisuuk- 
sia kuin  juoppous  paheella,  sillä  kaikissa  sivistysmaissa 
on  lait  ja  asetukset  sillä  suojanaan.  Tosin  eivät  lait 
suoranaisesti  edellytä  itse  paheen  edistämistä,  mutta 
kun  alkohoolijuomain  myynti  on  kaikkialla  vaillinai- 
sesti rajoitettu,  niin  on  paheeksi  muodostunut  nautin- 
totapa  saanut  sen  siipien  suojassa  yleensä  hyväksytyn 
jalansijan,  jota  todistaa  sekin,  että  laki  yleisesti  käy 
käsiksi  väkijuomien  väärinkäyttäjään  vasta  silloin  kun 
juopuneet  tekee  niitä  töitä,  joista  rangaistus  seuraa  il- 
man juopumustakin.  —  Että  moiset  asetukset  ja  elä- 
mäntavat ovat  vieneet  suuren  osan  n.  k.  sivistyneestä 
ihmiskunnasta  perikadon  partaalle,  siitä  on  meillä  näh- 
tävänä elävien  jopa  kuolleittenkin  esimerkkiä.  Emme 
tarvitse  olla  ensinkään  pitkälle  näkeviä  aatteen  miehiä 
huomataksemme  alkohoolikaupan  voittokulkua,  joka 
säälittä  tuhoaa  tuhansia  kaikkiin  kansankerroksiin  ja 
ikäluokkiin  kuuluvia  yhteiskuntien  jäseniä.  Vaikka  al- 
kohooliruhtinaan  liettävä  persoona  on  kirjoitettu  kai- 
kella sillä  mikä  synnyttää  inhoa  ja  kauhuntunnetta,  niin 
seuraa  sitä  kuitenkin  miljooniin  nouseva  himoinen  ih- 

mislauma,  huomaamatta  ensinkään,  miten  peto  hiljal- 
leen mutta  varmasti  taluttaa  orjalaumaansa  henkistä  ja 
aineellista,  ajallista  ja  iankaikkista  perikatoa  kohden. 
Verta,  kyyneleitä  ja  polttavaa  tuskan  hikeä  vuotaa 
kaikkialla  ja  kärsivien  perheenäitien,  vanhusten  sekä 
lastenkin  hätähuudot,  valitukset  ja  —  kiroukset  yhdis- 
tyneinä muodostavat  hänen  riemumarssinsa  sävellyk- 
sen. Köyhyys,  puutteet  ja  kurjuus  irvistelevät  kaik- 
kialla vilpittömälle  kansanystävälle,  mutta  lohtua  ja 
apua  vaikeassa  pelastustyössä  harvat  tahtovat  ja  ky- 
kenevätkään antamaan. 

Tällaista  näemme  ja  kuulemme  joka  hetki,  mutta 
surkeinta  on  se,  että  olemme  usein  pakotettuna  näke- 
mään nuorisoa,  jolle  meidän  läheisessä  tulevaisuudessa 
on  luovutettava  maan  ja  kansat  ohjat,  rypevän  melkein 
eläimellisessä  tilassa  lujissa  juoppouden  kahleissa.  Tä- 
män johdosta  voimme  kumoamattomasti  väittää,  ettei 
ihmiskunnalla  ole  toista  niin  armahtamatonta  vihol- 
lista kuin  alkohooli ;  se  on  itse  pimeyden  suuri  voima 
juoksevan  myrkyn  muodossa,  jota  voisimme  nimittää 
nykyajan  "lohikäärmeeksi".  Onneton  on  se  nuorukai- 
nen ja  neitonen,  joka  tuon  käärmeen  kuiskutuksia 
kuuntelee  ja  sen  tarjoomia  nautintoaineita  maistelee. 

Väkijuomat  nautintoaineina  johtavat  nauttijansa 
joko  julkisiin  tai  salaisiin  rikoksiin,  se  on  aikoja  sitte 
kumoamattomasti  todistettu,  riippuen  rikoksen  laatu 
kulloinkin  siitä,  kuuluuko  sen  tekijä  kansan  alempiin 
kerroksiin,  vaiko  hienostoon  eli  n.  k.  sivistyneisiin. 
Sillä  jos  kansan  lapsi  joutuu  juoppouspaheen  orjaksi, 
rikkoo  hän  lakia  useinkin  julkisesti  kaikkien  nähden, 
mutta  jos  "herrasmies",  josta  koulusivistys  ja  salonki- 
elämän  hienot  säännöt  ovat  poistaneet  häikäilemättö- 

myyden  ja  kehittäneet  järjen  terävämmäksi  juopunee- 
nakin käsittämään  julkisen  rikoksen  tekoa  häpeäksi, 
sitävastoin  harjoittaa  riettautta  ja  rikoksia  salaisuu- 
dessa, montakertaa  raaemmassa  muodossa  kuin  oppi- 
maton rahvaan  mies  tukkihumalaisenakaan  ollen  pys- 
tyisi tekemään.  Tästä  seuraa,  että  kansanlapset  täyt- 
tävät julkisina  murhamiehinä,  varkaina,  puukottajina 
y.  m.  valtion  vankilat  ja  näyttävät  siis  hyvinkin  havain- 
nollisesti, miksi  hienostunut  yhteiskunta  monimutkai- 
sine  väkijuoma-asetuksineen  on  heidät  muodostanut. 
Sitävastaan  herrasmies,  vaikka  esim.  viettelee  ja  rais- 
kaa kansan  naisia,  väärennyksien  avulla  varastelee  suu- 
riakin summia  valtion  ja  yksityisten  kassakaapeista, 
liikkuu  vapaana  yksistään  siitä  syystä,  että  hän  osaa 
tehdä  rikoksensa  salaisesti,  jotenka  häntä  ei  voida  syyt- 
teeseen asettaa  eikä  edesvastaukseenkaan  langettaa. 
Tällainen  yleensä  on  kahdenkymmenennen  vuosisadan 
kehuttu  yhteiskunta  ja  tällaisen  yhteiskunnan  kasvat- 
taman nuorison  hartioille  tahdotaan  laskea  tulevan 
maailman  uudestaan  luominen. 

On  tunnettua,  ettei  juoppouspahe  tyydy  yksinään 
ihmistä  raatelemaan,  vaan  kokoaa  ympärilleen  joukon 
itseänsä  ilkeämpiä  paheita.  Alkohoolikaupan  yhtey- 
dessä rehoittavat  sellaiset  laitokset  kuin  esim.  kavalasta 
tenhovoimastaan  tunnettu  ammatti  haureellisuus  y.  m. 

^^ Ihmisen  sydämen  aivoitus  on  (raamatun  mu- 
kaan) paha  hamasta  lapsuudesta",  jonka  perusteella 
meillä  siis  on  jo  syntyessämme  lihassa  ja  veressä  salai- 
sia paheiden  toukkakoteloita,  jotka  luonnollisesti  kehit- 
tymistään kehittyvät  rinnakkain  oman  itsemme  kanssa. 
Ja  kun  olemme  tulleet  täysikasvuisiksi,  ovat  sanottui- 
hin koteloihin  kätketyt  himotkin  täysikasvuisia  ja  odot- 

tavat  kärsimättöminä  sitä  hetkeä,  jolloin  pääsevät  tyy- 
dyttämään vaatimuksiaan.  "Tapa  himo,  muuten  se  sur- 
maa sinut",  kuuluu  varoittava  ääni  nuorukaisen  kor- 
vassa, mutta  kevytmielisyyden  hurmahenki  kuiskaa  toi- 
seen korvaan:  "nauti  elämästä,  ystäväni,  niin  kauvan 
kuin  nuori  olet,  onhan  sulia  aikaa  vanhaksi  tultuasi 
jörö-Jaakoksi  ruveta".  Näin  joutuu  kokematon  nuo- 
rukainen jo  elämänsä  aamun  sarastaessa  ristituleen, 
liereillä  oleva  omatunto  lukee  kyllä  kiivaasti  lakejaan, 
se  kehoittaa  antautumaan  hyveiden  vilpittömäksi  pal- 
velijaksi ja  uhkaa  tottelemattomuutta  ankaralla  ran- 
gaistuksella, mutta  nälkäiset  himotkin  kalistelevat  kah- 
leitaan, vaatien  kumminkin  vähäistä  osaa  tarjolla  ole- 
vista viattoman  näköisistä  riemu-maailman  nautin- 
noista. Taistelu,  ikuinen  taistelu  ihmisen  ja  sieluvihol- 
lisen  välillä  on  täten  alkanut. 

Me,  vanhemmat,  muistamme  vielä  omat  nuorukais- 
vuotemme,  jotka  olivat  jatkoa  lapsuutemme  viatto- 
muusvuosille.  Suloinen,  ihana  ja  siunattu  aika.  Ei 
löydy  mitään  koko  maailmassa,  jota  voisi  verrata  niihin 
pyhiin  muistoihin,  joita  säilytämme  siltä  ajalta,  jolloin 
elettyämme  pyhät  lapsuusvuotemme,  puhtailla  omilla- 
tunnoilla  ja  nöyrällä  lapsenmielellä  astumme  ensi  ker- 
ran pyhän  Jumalan  alttarin  eteen,  polvistuen  siinä  van- 
noaksemme  seurakunnan  edessä  ikuisen  uskollisuuden 
valan  Hänelle,  joka  on  maan  ja  taivaan  Herra.  Mitä 
antaisimmekaan  jos  saisimme  n::o  hetket  vielä  kerran 
elääksemme.  Silloin  olimme  kokemattomia,  mutta  siitä 
huolimatta  laskettiin  hartioillemme  kalliit  elämän  vel- 
vollisuudet. Silloin  alkoi  meidän  hautaan  saakka  kes- 
tävä työpäivämme.  Aika  on  tehnyt  meissä  ja  meidän 
kauttamme  työtänsä  ja  nyt  on  kysymys  siitä,  olemmeko 

sen  tärkeän  pääoman  hyödyllisesti  käyttäneet  ja  mitä 
meillä  on  antaa  matka-evääksi  sille  nuorisolle,  jonka 
hartioilla  vuorostaan  säilytämme  elämän  kysymysten 
raskaan  painon  ja  jonka  lähetämme  tuntemattomalle 
taipaleelle? 

Kun  varmasti  uskomme  siirtäneemme  jälkeläisiin 
synnin  siemenet,  niin  on  välttämättömänä  velvollisuu- 
tenamme tehdä  kaikki  estääksemme  sen  siemenen  ke- 
hittymistä. Kokemattoman  nuorison  mielestä  on  tämä 
maailman  elämä  verrattain  viatointa.  Nuoriso  tuntee 
itsensä  henkisesti  niin  voimakkaaksi,  viisaaksi  ja  luja- 
tahtoiseksi, että  on  usein  valmis  halveksivasti  naurah- 
tamaan vanhusten  neuvoille.  Muistan  vallan  hyvin 
kuinka  minä,  ollessani  kahdenkymmenen  vuoden  ikäi- 
senä, tunsin  itseni  paljoa  viisaammaksi  isääni,  mutta 
tuon  hairahdukseni  olen  monet  kerrat  saanut  katua. 
Vaikka  olenkin  nyt  nelisenkymmenen  vaiheilla  ja 
istunut  noin  viisitoista  vuotta  koulun  penkillä  ja  pari- 
kymmentä vuotta  kokemusten  koulussa,  niin  täytyypä 
mun  vain  vieläkin  hyvin  useasti  turvautua  pulmallisissa 
elämän  kysymyksissä  niihin  pettämättömiin  neuvoihin 
ja  kokemuksiin,  joita  on  harmaahapsisen  isä-ukkoni 
rikkaassa  varastossa. 

Nuoriso  on  luonteeltaan  eloisaa,  rohkeata,  leikin- 
ja  nautinnon  haluista  innokasta,  pikaisesti  toimivaa, 
kekseliästä  ja  voimakasta,  jotka  ominaisuudet  ovat 
kyllä  hyviä.  Mutta  kun  he  useammin  kuin  muuten 
tuntevat  nuo  ominaisuutensa  itse  liian  hyvin,  turvaavat 
omaan  voimaansa,  tietoonsa,  taitoonsa  ja  neuvokkuu- 
teensa liian  paljo  ja  unhoittavat  kokonaan  vaanivat  si- 
säiset ja  ulkonaiset  vihollisensa  tai  ainakin  halveksivat 
niitä.    Tämä  seikka  aiheuttaa  heti  matkan  alussa  joko 

suurempia  tai  pienempiä  kompastuksia  ja  vaurioita, 
riippuen  kumminkin  siitä,  minkälaiset  himot  kulloinkin 
ovat  onnistuneet  katkaisemaan  kahleensa.  Että  maail- 
man herkkupöydälle  asetettu  väkijuomien  vaahtoova 
malja  on  vaarallisin  syötti  nuorukaisille,  sen  tiedämme 
elähtäneimpinä  ei  ainoastaan  näkemisestä  vaan  myöskin 
kokemuksista.  Asianlaita  on  siten,  että  monellakin 
nuorukaisella  on  kyllä  säännöllisissä  oloissa  tarpeeksi 
tahdon  lujuutta  pitämään  himojansa  ohjissa,  mutta 
maistelemaan  väkijuomia,  vaikkapa  vain  mitä  kultai- 
simmalla  kohtuudella,  on  hän  valmis  lemmenleikkiin 
himojensa  kanssa  ja  ennenkuin  hän  aavistaakaan,  pääs- 
tää viaton  viinilasi  ilkeimmätkin  himot  valloilleen.  En 
tällä  tietystikään  tahdo  väittää,  että  nuorukainen,  jos 
hän  on  saanut  jonkinlaisenkin  kotikasvatuksen,  olisi 
niin  perin  turmeltunut,  että  heti  ensi  kerran  maistelles- 
saan —  noin  vain  noudattaakseen  ''hyvää  tapaa"  — 
viiniä,  olutta  tai  muuta  miedompaa  juomaa,  tekisi  heti 
mitä  riettaimpia  rikoksia,  mutta  sen  kyllä  väitän  to- 
deksi, että  tuota  leikittelyä  ei  tarvitse  aivan  monta  ker- 
taa uusia  kun  jo  on  joku  siveysrikos  tai  muu  sen  ta- 
painen omantunnon  tarkassa  kirjassa  muistiin  kirjoi- 
tettuna. Heti  kun  juomahimo  ihmisessä  on  saanut  ja- 
lansijan, tekevät  muutkin  himot  sen  yllytyksestä  ja 
avustamina  yhteisen  rynnäkön,  jolloin  yksi  ja  toinen 
heistä  pääsee  voitolle  ja  silloin  voidaan  rotevastakin 
nuorukaisesta  sanoa,  että  hän  on  vaarallisesti  haavoit- 
tunut taistelussa.  Jos  tuota  vaarallista  haavaa  ei  heti, 
vilpittömällä  katumuksella  ja  parannuksella  korjata, 
niin  seuraa  siitä  lankeeminen  yhä  syvemmälle  paheisiin. 
Mitä  tulee  nuorison  vaipumiseen  juoppouspaheen 
hyökyaaltoihin,  on  siihen  kolme  pääasiallisinta  syytä. 

Ensiksi  vaikuttaa  perin  tiirmel evästi  jos  kodissa  käy- 
tetään alkohoolipitoisia  juomia  ruokapöydässä  ja  per- 
he-juhlissa sekä  tarjotaan  niitä  vielä  lapsillekin,  sillä 
sen  kautta  juomahimo,  aivan  kuin  rokko,  "istutetaan" 
lapseen,  joka  hänen  nuorukaiseksi  tultua  on  valmis 
päälle  nousemaan".  —  Kymmenisen  vuotta  takaperin 
välttelin  kiivaasti  erään  tuomarin  kanssa,  joka  antoi 
ruokapöydässä  14  vuotiaalle  pojalleen  olutta,  vaan 
viime  kesänä  tapasinkin  samasen  pojan  K  :n  satamassa 
Suomessa  —  "hampuusina".  Samaan  aikaan  varot- 
telin erästä  teurastajaa,  joka  juotti  13  vuotiaalle  ai- 
noalle pojalleen  viinapunssia,  johon  tuo  isä  vastasi  hal- 
veksivasti naurahdellen:  "eipä  ole  minustakaan  tämän 
suurempaa  juoppoa  tullut,  vaikka  8:tta  käydessäni  en- 
sikerran juovuksissa  olin".  Tämä  poika  istuu  nyt  elin- 
kautisena vankina  —  varkaudesta.  Lukuunottamatta 
tällaisia  surullisia  tapauksia,  saavat  lapset  moisesta 
menettelystä  sen  varman  käsityksen,  etteivät  oluet,  vii- 
nit ja  portterit  y.  m.  miedommat  väkijuomat  tee  ihmi- 
sessä samaa  vaikutusta  kuin  karkeammat  juomat,  ja 
niin  ollen  huomaavat  he  surkean  pettymyksensä  vasta 
silloin  kun  se  jo  on  myöhäistä.  Toiseksi  vaikuttaa 
juoppouspahe  perinnöllisyyden  kautta  lapsiin  siten,  että 
juopoilla  vanhemmilla  on  tavallisesti  kaikenlaisiin  pa- 
heisiin taipuvaisia  lapsia  ja  erittäinkin  raivoaa  juop- 
pouspahe jälkeläisissä  useimmiten  vielä  ankarammin 
kitin  se  vanhemmissa  tulikaan  näkyviin.  Peritty  sie- 
men on  itänyt  ja  saanut  rauhassa  kasvaa  ja  valmistaa 
hedelmän.  Tästä  seuraa,  että  juopot  vanhemmat  — 
jos  etenkin  kuuluvat  köyhälistöön  —  joutuvat  kiusaa- 
maan lapsiaan  monenlaisella  kurjuudella  ja  puutteilla, 
muunmuassa  juopuneessa  tilassa  ollessaan  heitä  peto- 

maisen  raa'asti  rääkkäämään,  jonka  lisäksi  heidän  pa- 
heensa siirtyvät  sukuperintönä  lapsilleen.  Näin  ollen 
saavat  irstaasti  eläneitten  vanhempien  lapset  —  jos 
mielivät  turmiosta  pelastua, —  taistella  kaksinkertai- 
sesti, ensinkin  omia  kiusauksia  ja  vanhempiensa  heille 
siirtämiä  taipumuksia  vastaan.  Ei  siis  ihme,  että  tuol- 
laiset raukat  useimmiten  sortuvat.  Kolmanneksi  to- 
teutuu sananlasku  :  "seura  tekee  kaltaisekseen".  Tämä 
sananlasku  tarvitseisi  olla  teräskirjaimilla  piirretty  jo- 
kaisen perheen  seinälle,  jotta  se  aina  olisi  näkyvissä. 
Huono  seura  muodostaa  sen  saarto  joukon,  jonka  avulla 
kiusaaja  kietoo  verkkoonsa  puhtaimmat,  jaloimmat  ja 
voimakkaimmatkin  nuorukaiset.  Huonoa,  irstasta  seu- 
raa voimme  hyvällä  syyllä  nimittää  sielunvihollisen 
häähuoneeksi,  sillä  se  on  aina  tilaisuudessa  tarjoamaan 
•kaikkia  mitä  himoilla  täytetty  ihmissydän  kaipaa.  Se 
tarjoo  väkijuomia,  musiikkia,  laulua,  pelihuijausta,  epä- 
siveellisiä naisia,  hekumallisia,  himoja  herätteleviä  jut- 
tuja ja  keskusteluja,  rahakeinottelua,  petoskeinoja, 
varkaustaidetta,  kinastelua,  riitaa,  toraa,  tappeluita  ja 
lopuksi  —  verisiä  murhia.  Sellainen  on  pimeyden 
valtakunnan  kauppatori,  ei  siellä  tavaroista  puutetta 
ole ;  mutta  onneton  on  se,  joka  sinne  menee  sielunsa  ja 
omantuntonsa  rauhaa  kaupittelemaan.  Tällaisten  seu- 
rojen kokouspaikkoina  esiintyvät  kapakat,  porttolat  ja 
niitten  virittämät  verhot  ovat  melkoista  hienoimmat. 
Niissä  koulutetaan  useampia  itsemurhan  tekijöitä  kuin 
alemman  kansan  hotelleissa.  Taitavimmat  varkaat 
ovat  hienoston  keskuudessa  niin  kutsutut  "hotellit", 
joitten  lapset  niinikään  ovat  saaneet  siellä  kasvatuk- 
sensa. 

Näin  ollen  kohtaa  meitä  tässä  kysymyksessä  kor> 

jattavaa  epäkohtaa,  nim.  veltto  ja  puutteellinen,  väki- 
juomien käyttämisellä  pilattu  kotikasvatus,  toiseksi  pe- 
rintönä lapsille  siirtynyt  juoppouspahe  ja  kolmanneksi 
pahentavat  seurat. 

Olen  itse  kymmenet  kerrat  käynyt  valloitusretkillä 
sellaisissa  perheissä,  joissa  alkohoolipitoiset  juomat 
ovat  jokapäiväisinä  nautintoaineina,  mutta  useimmiten 
olen  väittelyissä  joutunut  perinpohjaisesti  tappiolle. 
On  esim.  isän  ja  pojan  väli  juopottelevassakin  kodissa 
useimmiten  siksi  hyvä,  että  paraimmatkaan  raittiuspu- 
heet eivät  pysty  isänsä  kanssa  juomapöydässä  istuvan 
pojan  sieluun,  sillä  isä  jo  alunpitäin  on  istuttanut  juop- 
pouspaheen  poikaansa,  jota  hän  sitte  pitkin  aikaa  on 
huolellisesti  kasvatellut  alkohoolin  myrkkysateessa  ja 
kevytmielisen,  perin  turmeltuneen  koti-elämän  murhaa- 
vassa päiväpaisteessa.  Toiseksi  on  hän  lapsensa  isä  ja 
siis  Jumalan  sijainen  maan  päällä,  joten  pojan  "velvol- 
lisuus" on  "arvossa  pitää"  ja  "kunnioittaa"  niitä  "pe- 
riaatteita" ja  "ihanteita",  jotka  isällä  on  lähellä  sy- 
däntä. 

Parisen  vuotta  takaperin  olin  esimiehenä  suuren- 
laisessa  raittiusseurassa  Suomessa,  ja  tehdessäni  jon- 
kunverran  havaintoja,  tulin  huomaamaan,  että  sadasta 
viidestä  nuorukaisesta,  joiden  kodeissa  käytettiin  rnel- 
melkein  säännöllisesti  joka  päivä  väkijuomia,  voi  ai- 
noastaan 6  pitää  raittiuslupauksensa  ja  niistäkin  4 
vasta  sitte  kun  olivat  muuttaneet  muualle  asumaan.  — 
Suuri  voima  oli  siis  turmeltuneen  kodin  myrkkyisellä 
ilmalla.  Mutta  kun  epätoivossani  mietin  yhä  tepsiväm- 
piä  keinoja,  sillä  noin  surullisten  kokemusteni  varaan 
ei  omatuntoni  sallinut  minun  jättää  kallista  asiaa,  sel- 
keni minulle  uusi  tuuma,  nim.  tehdä  rynnäkkö  perheen 

äitejä  vastaan.  Kutsuin  suuren  joukon  äitejä  yhdistyk- 
semme talolle  vapaaseen  keskustelu-iltamaan,  jossa 
koitin  parhaan  kykyni  mukaan  selitellä  sitä  vaaraa, 
joka  uhkasi  heidän  lapsia,  jos  koti  juopottelu  yhä  edel- 
leenkin saa  jatkua.  Tämä  toimenpide  tuotti  aivan  odot- 
tamattomia tuloksia:  nuorukaiset  alkoivat  saapua  äi- 
tiensä ja  siskojensa  seuraamina  kokouksiin  ja  iltamiin, 
toiminnan  halu  heräsi,  ja  ennen  pitkää  oli  minulla  sa- 
toihin nouseva  uskollinen,  voimakas  ja  raitis  nuoriso- 
lauma  ympärilläni.  Mutta  nyt  jouduin  uuteen,  vaikka 
tosin  lievempään  pulaan,  nim.  mistä  saada  sadoille  nuo- 
rille työtä  ?  Tuohon  kysymykseen  löysin  pian  vastauk- 
sia, mutta  yksimielisellä,  ilakoivalla  nuorisolla  oli  niitä 
sitäpaitsi  tusinakaupalla  —  ja  äidit  hykertelivät  kä- 
siään sanellen  toisilleen :  "näin  se  pitääkin  olla".  Tä- 
hän eivät  kuitenkaan  seuraukset  loppuneet.  Toimen- 
piteeni  oli  tuottanut  enemmän  tuloksia  kuin  olin  us- 
kaltanut uneksiakaan ;  sen  johdosta  puhkesi  useassa 
perheessä  ilmi  kapina,  jossa  äidit,  pojat  ja  tyttäret  al- 
koivat yksissä  neuvoin  ponnistamaan  isä-ukkoja,  hei- 
dän ennen  itsekkin  kunnioittamaan  periaatteitten  joh- 
dosta. Isien  mahtavat,  väkijuomilla  pönkitetyt  valta- 
istuimet alkoivat  vähitellen  horjumaan,  heidän  juop- 
pouspaheensa  luoma  tyrannius  muuttui  vähitellen  jon- 
kinlaiseksi muka  raittiuden  harrastukseksi.  Tosin  oli 
sellaisiakin,  jotka  jäivät  yhä  edelleenkin  palvelemaan 
omia  mielipiteitään  ja  nauttimaan  totilaseistaan,  mutta 
yleinen  voitto  oli  huomaavasti  suuri,  sillä  nuoriso  oli 
melkein  kokonaan  saatu  mukaan.  Tämä  kokemus  joka 
tietenkään  ei  ole  ainoa  laatuaan,  selvästi  viittaa  siihen, 
että  jos  mielimme  kiskaista  juopottelevan  nuorukaisen 
irti  paheestaan,  niin  on  ensiksi  saatava  selville  ne  elä- 

mäntavat,  jotka  kodeissa  vallitsevat,  on  toimittava  niin 
että  saamme  naiset  jopa  lapsetkin  joka  perheessä  liit- 
tolaisiksemme, sillä  raittinstaistelussa  saa  useinkin  suu- 
rimman voiton  se,  jonka  kaartissa  on  innokkaita  ja  toi- 
mellisia  nais-sotureita.  Perheen  äiteillä  on  hämmäs- 
tyttävä vaikutusvalta  ja  pienillä,  koulu-iässä  olevilla 
lapsilla  on  miltei  vastustamaton  tenhovoima. 

Mutta  jos  kodin  elintapoja  ei  voisi  saada  muuttu- 
maan s.  o.  jos  eivät  naiset,  äiti  ja  sisaret  tule  mukaan, 
niin  käy  heidän  suosiollisessa  seurassaan  juopottelevan 
nuorukaisen  pelastaminen  hyvinkin  vaikeaksi  ja  vielä 
vaikeampaa  on  työ  silloin,  kun  nuorukainen  harhailee 
koditonna,  isiltä  peritty  juoma-himo  povessaan.  Näissä 
tapauksissa  on  luonnollisesti  turvauduttava  persoonal- 
liseen toimintaan  ja  meneteltävä  niin  ystävällisesti  ja 
maltillisesti  kuin  mahdollista,  sillä  ankaroilla  parannus- 
saarnoilla ei  tässä  mitään  aikaansaada.  "Maailmanran- 
nan  kouluun"  joutuneitten  nuorukaisten  tila  on  usein 
sellainen,  että  heitä  voidaan  helposti  saarnoilla  ja  moit- 
teilla johtaa  syvemmälle  paatumukseen.  Tulee  kum- 
minkin aina  pitää  mielessä,  että  he  ovat  vielä  sopivan 
vaikutuksen  kautta  voitettavissa,  ja,  että  heilläkin  on 
kuolematon  sielu,  jonka  tähden  Kristus  on  kuollut,  ja 
jonka  mahdolliseksi  pelastamiseksi  meidän  on  käyttä- 
minen kaikkea  varovaisuutta,  kärsivällisyyttä  ja  käsillä 
olevia  keinoja. 

Tulin  kerran  tuntemaan  erään  nuoren,  rotevan 
"rantajätkän"  erään  Suomen  kaupungin  satamassa. 
Huomioni  veti  hän  puoleensa  kauniilla  äänellään.  Pää- 
tin yrittää  jotakin  tuon  langenneen  nuorukaisen  hy- 
väksi, mutta  miten  saada  hänen  luottamuksensa? 
Aloin     tehdä     aamukävelyjä    satamaan.     Muutamana 

aamuna  istui  hän  aamiais  tunnilla  erään  lastattavan 
purjelaivan  pakalla  ja  heläy telien  kauniilla  tenoori- 
äänellään  jos  jonkinlaisia  siivottomia  renkutuksia, 
joille  toverit  makeasti  nauroivat. 

"Kyllä  sinun,  Matti,  kelpaa",  lausui  joku  jou- 
kosta, "jos  lastaus  ja  muukin  työ  loppuu,  voit  sinä 
jättää  hakemus-paperisi  ensimmäiseen  avoinna  olevaan 
lukkarin  virkaan ;  voitostasi  saat  olla  ihan  varma". 
Seurasi  yleinen  naurun  hohotus. 

"Eipä  tule  Matista  pappia  eikä  hampuusista  luk- 
karia", vastasi  Matti  puolittain  surumielisesti,  ruveten 
samalla  kaivelemaan  tupakkavehkeitä  rääsyisten  hou- 
sujensa taskuista.  Nyt  päätin  tunnustella  suonta". 
Aloin  itsekseni,  laivan  syrjältä  ulapalle  katsellessani, 
hyräillä  "Voi  minua  poika  raukkaa",  heitellen  silloin 
tällöin  sivu-silmäyksiä  Mattiin.  Päästyäni  kunnolliseen 
alkuun  yhtyi  Matti  lauluun  hiljaisella  surullisen  soin- 
tuisella  äänellä,  aivan  kuin  olisi  paljo  enemmän  kun- 
nioittanut tätä  laulua  kuin  äskeisiä  renkutukisiaan. 
Saadakseni  Matin  valtimon  lyömään  hieman  voimak- 
kaammin, jätin  pää-äänen  hänen  laulettavakseen  ja 
yhdyin  lauluun  säestäjänä.  Temppu  oli  repäisevä. 
Matin  vielä  melkein  turmeltumaton  ääni  alkoi  hurmaa- 
vasti varailemaan,  poskille  nousi  hehkuvaa  punaa  ja 
sanat  "Vaan  mull'  ei  maailmassa  oo  kotoa  missäkään", 
kaikuivat  lahden,  takaisessa  vuoristossa  niin  valatta- 
vana, mahtavana,  että  se  pusersi  kyyneleet  kummankin 
laulajan  silmistä. 

"Jumalan  kiitos!"  ajattelin.  Matissa  on  vie;^  jo- 
takin jälellä.  Mutta  miten  onkaan  tuo  "jotakin",  juop- 
pouden kuonasta  kaivettava  esille? 

Työt  alkoivat  taasen  laivalla  ja  minun  täytyi  pois- 

tua,  mutta  satama  oli  tullut  minulle  rakkaaksi  paikaksi, 
minä  kun  olin  mielestäni  löytänyt  sieltä  jotakin  pelas- 
tamisen arvoista :  yhden  Väinön  kantelon  värirlkkaista 
kielistä.  Tästä  lähin  menin  usein  aamiaisen  aikana 
satamaan  ja  nyökättyäni  miehille  "hyvän  huomenen" 
asettuivat  he  ikäänkuin  tottumuksesta  hiljaisina  pai- 
koilleen odottelemaan  tavanmukaisen  konsertin  alV.^- 
mista.  Kun  lastaus  taasen  laulun  jälkeen  alkoi,  tuntui 
minusta  kuin  olisivat  laudat  ja  lankut  läjään  läiskäh- 
dellessään  huutaneet :  "pelasta  Matti".  Hänessä  mali- 
dollisesti  löytyy  pohjaton,  puhdas,  ylevä  sielu". 

Muutamana  aamuna  pyysin  Mattia  satamasta  läh- 
tiessäni tulemaan  illalla  luokseni.  Matti  hieman  epä- 
röitsi  ja  katsoi  melkein  kysyvästi  tovereihinsa,  joista 
yksi  ärjäsi:  "No  tottahan  sinä  menet  kun  pyydetään, 
taitaa  herra  antaa  sulle  kelpo  konjakkarin  tai  kuluneen 
nuttunsa".  "En  tiedä  annanko  kumpaakaan",  huo- 
mautin ja  uudistin  kehotukseni.  Matti  lupasi  tulla,  ja 
tulikin. 

Matti  on  nyt  hyväpalkkaisena  lukkarina  muuta- 
massa suuressa  pitäjässä.  Hän  on  innokas,  uupumaton 
edistyksen  mies.  -Muun  muassa  on  hän  lauluseuran  ja 
soittokunnan  johtajakin,  paikkakunnan  raittiusseuran 
esimies  y.  m.  Sellainen  mies  kumminkin  Matista  tuli, 
juoposta  "rantajätkästä".  —  Entisistä  "jätkä"- 
tovereistaan  on  Matti  muokannut  monta  raitista  kelpo 
miestä,  ja  suuri  on  ilo  silloin  kun  entiset  "toverukset" 
satumme  yhteen,  silloin  laulamme  "Voi  minua  poika 
raukkaa",  emmekä  ollenkaan  ilon  kyyneleitä  koita 
salata. 

Tämä    kokemukseni    opetti  minulle  sen  ettei  ole 

aina  asialle  eduksi  esittää  ihanteitaan  paheenorjille, 
päinvastoin  on  paras  keino  tutkia  mikä  paikka  paatu- 
muksen varustuksessa  on  heikoin,  s.  o.  ottaa  selvä  siitä, 
onko  siinä  tai  tuossa  kurjassa  irstailijassa  vielä  joku 
hyvä  puoli  jossakin  määrin  ehyt.  Ja  kunkin  sielun  tai- 
pumuksia koskettelemalla  voimme  päästä  tilaisuuksiin, 
monasti  kylläkin  tehokkaasti  vaikuttamaan  henkilön 
sielu-elämään  ja  saada  siten  johdetuksi  heidät  uudel- 
leen elämään  tasaisille  poluille. 

Mitä  sitte  tulee  huonoon  seurapiiriin,  jonka  vai- 
kutus on  mitä  myrkyllisintä,  niin  eivät  senkään  vaiku- 
tukset aivan  voittamattomia  ole,  vaikkakin  työ  yleensä 
näyttää  turhalta  ryhtyä  sitä  korjaamaan.  Huonolla 
seuralla  on  aina  ja  kaikkialla  se  vaikutus,  että  se  vie 
yhden  ja  toisen  "täys-oppineen"  sellaisiin  tekoihin, 
jotka  saattavat  tekijänsä  lain  kouriin,  tai  huonosta  elä- 
mästä johtuneeseen  ennenaikaiseen  hautaan. 

Eräässä  Suomen  maaseutukaupungissa  julisti 
kolme  arvokasta  naista  kapinan  kaupungin  prostituee- 
rattuja  naisia  vastaan  ja  taistelu  kesti  ainoastaan  vii- 
kon päivät,  sen  jälkeen  eivät  saastailijat  ole  siihen  ky- 
lään tohtineet  mennä  kurjaa  ammattiansa  harjoitta- 
maan. —  Yksimielisyys  ja  rohkean  vakava  toiminta 
on  julmankin  vihollisen  varma  surma. 

Tosin  on  niitä  sellaisiakin  paheiden  pesiä,  joiden 
asukkaat  ja  ystävät,  mikäli  mahdollista,  pysyttelevät 
lain  ruoskalta  loitolla  joko  tekemällä  rikoksiaan  mitä 
suurimmassa  salaisuudessa  tai  karttamalla  sellaisten  ri- 
kosten tekoa,  josta  joutuisi  oikeuden  kanssa  tekemi- 
siin. Mutta  niin  varovia  he  eivät  osaa  olla,  etteivät 
siveellisen  elämän  pyhät  ja  tarkat  säännöt  heihin  pääse 

käsiksi.    Tällaisissa  tapauksissa  on  persoonallisella,  va- 
kavalla työllä  suuri  ja  arvokas  merkitys. 

Mutta  kysymyshän  koskee  sitä,  miten  nuoret  saa- 
taisiin ryhtymään  vakavaan  raittiustyöhön,  eikä  laajaa 
käsittelyä  paheiden  eri  vaikutusmuodoista.  Tosin, 
mutta  kysymyksen  ratkaisu  on  siksi  vaikeata  laatua, 
että  sitä  käsiteltäessä  on  otettava  huomioon  mahdolliset 
sivuseikat  jopa  kaukaisemmat  vaikuttimetkin.  En- 
nenkuin siemen  voidaan  uuteen  peltoon  kylvää,  täytyy 
kaikki  puut,  pensaat  ja  niiden  juuretkin  tuhota,  rai- 
vata tieltä  kivet  ja  kannot,  sekä  ojittaa  se  tarkoitus- 
taan vastaaviksi,  vieläpä  on  kasvi-aikana  rikkaruohot 
tarkalleen  kitkettävä,  jos  mieli  saada  täydellistä  satoa 
ja  hyvää  viljaa.  Me  tiedämme,  että  tulevaisuus  tulee 
kysymään  Väinön  vähälukuiselta  kansalta  voimaa,  roh- 
keutta, tahdon  lujuutta  ja  ennen  kaikkia  eheätä,  yksi- 
mielisyyttä. Mutta  tietäkäämme  myöskin,  että  meidän 
sitä  varten  on  muokattava  tosi  suomalainen,  puhdas  ja 
voimaperäinen  pelto,  johon  hedelmän  toivossa  voimme 
istuttaa  Suomen  nuoret  taimet.  Kasvun  aikanakin  tu- 
lee meidän  pitää  silmällä,  etteivät  rikkaruohot  pääse 
viljaa  tuhoamaan.  Meidän  täytyy  keksiä  sellaisia  kas- 
vatustapoja, joita  nuoriso  suvaitsee,  sillä  minkäänlaiset 
pakkokeinot  eivät  vie  toivottuihin  tuloksiin.  Itsetajun- 
taansa  herännyt,  oman  voimansa  tunteva  nuoriso  ei 
anna  vapauttansa  pakkokeinoilla  rajoitella.  Ensimäi- 
nen  ehto  nuorison  kasvatuksessa  on  se,  että  me  tun- 
nemme sen  taipumukset,  halut  ja  harrastukset;  sen 
mukaan  voimme  järjestää  kasvatus-ohjelmamme.  Nuo- 
riso ei  ota  mielellään  vastaan  lapsen  nimeä,  mutta  kui- 
tenkin on  sitä  kasvatettava  aivan  kuin  lasta,  sen  itsensä 
siitä  mitään  tietämättä.     Olen  usein  kuullut  moititta- 

van  nuorisoa  liiallisesta  huvitteluhalusta  eikä  tuo  moit- 
timinen aivan  perätöntä  olekkaan,  mutta  asia  on  kui- 
tenkin niin,  että  siellä  missä  nuoriso  on  kevytmielisen 
huvin-haluista,  siellä  on  syy  useinkin  kasvattajissa  eikä 
nuorisossa.  Nuoriso  yleensä  on  riehakasta,  se  ei  mie- 
lellään asetu  vanhojen  tavalla  joutohetkiään  viettä- 
mään. Sitä  vaivaa  vielä  lapsuus,  sen  sielu  ei  ole  kyp- 
synyt vakavaan  toimintaan  joskin  se  toisinaan  itse 
niin  luulee:  ^'Ovat  nuo  vanhat  oikeita  pässinpäitä  kun 
eivät  ymmärrä  nauttia  elämästä",  ajattelin  itsekin  ol- 
lessani parinkymmenen  vaiheilla,  jotavastoin  vanhem- 
pani, jotka  olivat  tosi  kristillismielisiä  ja  vakavia  las- 
ten kasvattajia,  huolestuneina  monasti  lausuivat:  ''mi- 
kähän sinustakin  poikanen  maailmaan  tulee".  Ajatus- 
kykyni kehittyi  hieman  pitemmälle  ja  opittuani  teke- 
mään itselleni  selväksi  sekä  vanhempieni  että  oman 
kantani  kysymystenalaisiin  asioihin  nähden,  niin  sel- 
visi minulle  vähitellen  missä  suhteessa  vanhempani 
olivat  oikeassa  ja  missä  taasen  minua  väärin  käsittivät, 
'iästä  oli  seurauksena,  että  meidän  keskinäinen  kun- 
nioituksemme toisiamme  kohtaan  alkoi  siitä  hetkestä 
kasvamaan. 

On  yleensä  tunnettua,  ettei  terve  ja  elämänhalui- 
nen nuoriso  ole  joutohetkinäänkään  mielellään  lais- 
kana, vaan  tahtoo  se  aina  jotakin  toimia,  hyöriä  siellä 
tai  täällä.  Joutohetkien  työn  järjestäminen  onkin  nuo- 
rison kasvatuksessa  tärkeintä.  Jos  emme  osaa  antaa 
nuorisolle  hyödyllistä  ja  samalla  mieleistäkin  työtä,  lui- 
suu se  useinkin  sille  tielle,  joka  ei  aina  ole  tahraton. 
"Nuorisoa  ei  saa  jouto-aikoinaan  hyvään  ja  hyödylli- 
seen työhön",  sanoo  monikin.  Silloin  ohjaavassa  ase- 
massa  olevat  henkilöt  eivät  pysty  tehtäväänsä  ja  ovat 

siis  kykenemättömättömiä,  sekä  vieraita  nuorison  toi- 
minta-tavoille. 

Kymmenisen  vuotta  sitte,  kun  liityin  erääseen  rait- 
tiusseuraan  Suomessa,  huomasin  surukseni  että  seuran 
nuoriso  oli  luisunut  vähemmän  sopiville  huvittelujen 
poluille,  jotenka  seura  kokonaisuudessaan  oli  irvikuva 
raittius-yhdistyksestä.  Jltamien  köyhät  ohjelmat  ta- 
vallisesti päätettiin  tanssilla,  jota  ulkopuolelta  seuraa 
oleva  puoli  juopunut  "hanurin"  soittaja  nurkassa  kit- 
kuiteli.  Kuvaelmat  olivat  vähemmän  sopivia,  kuplet- 
tilaulut siivottomia,  runonlausuminen  säännötöntä  si- 
sälukua,  esitelmiä  ja  aatteellisia  puheita  ei  juuri  nimek- 
sikään tunnettu,  eivätkä  puhujatkaan  olleet  halullisia 
höystämään  seuran  tanssi-iltamia  esitelmillään.  Lau- 
suin johtomiehille  paheksumiseni,  johon  he  vpstasivat: 
"jos  lopetat  tanssin  ja  nuorison  mielenmukaisen  toi- 
minnan on  seura  hajaalla".  Sain  kuitenkin  luvai. 
omalla  vastuullani  koittaa  parastani  järjestyksen  pa- 
lauttamiseksi seuran  kokouksiin.  Tukalalta  tosin  tun- 
tui alussa  työ,  mutta  sain  kuitenkin  voiton  toisensa  pe- 
rästä, ja  lopulta  voiton  melkeen  kokonaan,  niin  että 
seuran  nuoriso  oli  vuoden  1904  kuluessa,  jolloin  erosin 
yhdistyksestä,  huvitellut  itseään  ainoastaan  muutamilla 
tanssin  pyörähdyksillä  sinä  vuonna.  Tiedusteluuni 
miksikä  ennen  niin  ahkeraan  tanssittiin,  vastasivat: 
"kun  ei  ollut  muutakaan  huvitusta,  niin  totta  sitä  jo- 
tain tehtiin,  pitkiä  talvi-iltoja  kun  ei  saatu  muutenkaan 
kulumaan".  Tämä  selvemmin  kuin  muu  valaisi  syyn 
seuran  toiminnan  rappeutumiseen. 

Sanoin,  että  meidän  täytyy  tuntea  nuoriso,  eikä 
ainoastaan  nuoriso  yleensä,  vaan  vieläpä  jokainen  sen 
yksityinen  jäsen  erikseen.     Ennenkuin  voimme  antaa 

kullekin  mieleistä  ja  sopivaa  työtä,  täytyy  myöskin 
saada  selville  mihinkä  kukin  kykenee  ja  minkälaatui- 
seen  toimeen  kullakin  on  luontaisia  taipumuksia.  Mai- 
nitsemassani seurassa  oli  muunmuassa  17-vuotias  nuo- 
ukainen,  jolla  ei  näyttänyt  olevan  taipumuksia  juuri 
mihinkään,  suuri  halu  hänellä  oli  tehdä  jotakin  köyhän 
seuran  hyväksi,  mutta  mihinpä  hän  pystyisi,  sitä  ei  it- 
sekkään tietänyt.  Eräänä  iltana  saapui  hän  yhdistyk- 
sen neulomaseuran  kokoukseen  ja  alkoi  siellä  opastaa 
erästä  neitiä,  joka  neuloi  "kanavalle"  yökengän  pääl- 
listä. "Ahaa!"  ajattelin.  Seuraavana  päivänä  vein 
hänelle  kanavakangasta  ja  kehoitin  häntä  neulomaan 
seuran  arpajaisiin  keinutuolin  maton.  Hän  teki  työtä 
käskettyä,  ja  arpajaistilaisuudessa  arvosteltiin  valmis- 
tamansa matto  80  markan  arvoiseksi.  Se  oli  taipumuk- 
sen tuotetta.  Sama  nuorukainen,  nyttemmin  jo  täysi- 
ikäinen  mies,  on  parhaillaan  arvossa  pidettynä  virka- 
miehenä eräässä  suuressa  liikkeessä  Wenäjällä.  Kei- 
nutuolinmatto ratkaisi  hänen  aineellisen  kohtalonsa. 

Ihmiskunnan  pyhin  pyrkimys  on  suurimman  täy- 
dellisyyden ja  siveellisen  voiman  saavuttaminen. 
Mutta  kun  olevat  olot  ja  "ihmissydämen  hamasta  lap- 
suudesta paha  aivoitus"  tekevät  mahdottomaksi  koko 
maailmaa  vieläpä  erityistä  kansakuntaakin  käsittävän 
tosikristillissiveellisen  yhteiskunnan  luomisen,  niin  on 
tietysti  sittekin  tähdättävä  niin  korkealle  kuin  mahdol- 
lista, on  koetettava  raivata  paheita  pois  ja  istutettava 
siveellisen  elämän  siemeniä  siten  puhdistettuun  kansal- 
liseen maaperään.  Silloin  kun  paheiden  riehunalta  on 
voima  murrettu  ja  kansassa  hyveet  pääsevät  syvem- 
mälle juurtumaan,  on  toivoa  saada  siemenkin  henkisesti 
terveempään  ihmiskuntaan  kylvetyksi.     Silmälläpitäen 

näitä  asioita  sekä  sitä  saastaisuuden  ja  rikollisen  elä- 
män lokaviemäriä,  johonka  tuhansittain  kalliita  ihmis- 
sieluja hukkuu,  tulee  meidän  uhrata  kaikki  voidaksem- 
me pelastaa  nousevan  nuorison  perikadosta.  Hyödyl- 
listä työtä  on  äärettömän  paljo  ja  monta  eri  suuntaa, 
kysymys  vain  on  siitä,  osaammeko  oikein  järjestää  toi- 
mintamme. Kun  kerran  olemme  varmat  siitä,  ettemme 
vain  käden  käännöksellä  voi  saada  nuorisoamme  tosi- 
kristillissivelliselle  elämän  pohjalle,  niin  täytyy  meidän 
tyytyä  siihen,  mikä  meille  on  mahdollista.  Kun  se 
kumminkin  on  meille  mahdollista,  että  voimme  sen  pe- 
lastaa juoppouspaheen  ammottavasta  kuilusta  ja  tu- 
hansista muista  paheista,  niin  on  meillä  syytä  kiittää 
Jumalaa  tästäkin  hyvästä. 

Mutta  mitenkä  järjestäisimme  työmme  nuorison 
keskuudessa?  Miten  on  meidän  puhuminen,  jotta  nuo- 
riso kuulisi  meitä? 

Ensiksikin  on  työ-ohjelma  saatava  niin  monipuo- 
liseksi kuin  mahdollista,  riippuen  siitä,  mitenkä  nuori- 
son kyvyt  ja  taipumukset  parahiten  ja  voimakkaimmin 
ryhmittyvät.  On  tarkasti  varottava  sitä,  että  työ  saa- 
daan kutakuinkin  pian  suoritetuksi,  sillä  nuorison 
luonne  on  pikainen,  se  vaatii  mahdollisimman  pikaisia 
tuloksia. 

Toinen  tärkeä  kohta  on  se,  että  hankitaan  kyvyk- 
käitä, rehellisiä  ja  uutteria  johtajia  kaikille  eri  aloille, 
sillä  nuoriso  ei  salli  kahta  opettajaa  eli  johtajaa  sa- 
massa työssä.  Näin  ollen  tarvitaan  siis  seurojen  yh- 
teistoiminnassa erityinen  laulun-  ja  nuottitieteen  opet- 
taja, eri  soittokunnan  johtaja,  eri  urheilun  opastaja, 
eri  näytelmäseuran  johtaja,  jos  sellainen  on  yhdistyk- 
sessä j.  n.  e.     Sitäpaitsi  on  varsin  välttämätöntä,  että 

saataisiin  joko  lyhempiä  tai  pitempiä  oppilaskursseja 
nuorisolle  joka  vuosi  määrättynä  aikana  useammissa 
eri  aineissa,  olisi  hyvä  jos  niihinkin  hankittaisiin  eri 
opettajat  joka  aineeseen,  opetus  saataisiin  siten  vaih- 
televammaksi, jotapaitsi  tällä  toimenpiteellä  hankittai- 
siin nuorison  arvostelukyvylle  kehittymisen  mahdolli- 
suuksia. Johtajiin  ja  opettajiin  nähden  on  huomioon 
otettava  vieläkin  että  johtajina  toimivien  tulee  olla 
opetettavia  jonku  verran  ijäkkäämpiä  ja  myöskin  tar- 
peeksi vakavia,  jotta  nuoriso  antaa  heille  arvon  ja  seu- 
raa tarkkuudella  johtoa.  Viaton  leikillisyys  olkoon 
toisinaan  suotavaa,  sillä  ainainen  vakavuus  muuttaa 
nuorison  silmissä  ennen  pitkää  "happamaksi",  ja  ikä- 
vystyttää heitä.  Opetus-  ja  johtosuunnitelmien  tulee 
olla  täsmällinen,  ryhdikkäitä  ja  hyvällä  maulla  esiin- 
tuotuja, jotta  ei  nuoriso  saa  niistä  liian  virallista  käsi- 
tystä. Opettajien  ja  johtajien  välttämätön  velvollisuus 
on  ottaa  tarkka  selvä  myöskin  siitä  nauttivatko  he  nuo- 
rison luottamusta,  kunnioitusta  ja  ystävyyttä.  Eri 
henkilöjen  suosimista  ja  mairittelemista  on  kaikin  mo- 
komin vältettävä,  sillä  yleisissä  kouluissa  aiheuttaa  n. 
k.  "suosikki"  järjestelmä  pahaa  mieltä  toisissa  oppi- 
laissa, sitävastoin  kuin  siellä  tulisi  vallita  sopusointu 
ja  tasa-arvoisuus.  Ystävällinen  ja  suora  kohtelu  sekä 
arvokas  esiintyminen  ovat  johtajien  parhaimpia  hy- 
veitä. 

Mitä  tulee  seurain  periaatteellisten  asiain  ja  kysy- 
mysten selvittämiseen,  vaatii  se  sangen  suurta  taita- 
vuutta ja  saa  siinä  vasta-alkava  opettaja  pitkät  ajat 
kokeilla  ennenkuin  löytää  sellaisen  opetussuunnan,  että 
se  tyydyttää  nuorisoa.  Asia  nimittäin  on  siten,  että 
raittiuskysymyksen  selvitteleminen,  jos  ei  sitä  osaa  joka 


kerralla  sopivalla  tavalla  esittää  ja  luoda  uusia  näkö- 
kohtia, alkaa  nuorisosta  pian  tuntumaan  ikävältä  ja 
kuivaltakin.  Mutta  kuin  saman  henkilön  ajan  pitkään 
on  vaikea,  jopa  mahdotoinkin  aina  uusia  asioita  esitellä, 
on  tarpeellista,  että  samassa  aineessa  on  useampia  opet- 
tajia, sillä  eri  henkilöjen  esiintyminen  vähemmän  suo- 
situssa aineessa  on  paikallaan  synnyttämään  vaihtelua. 
Tarpeellinen  varovaisuus,  ettei  nuorisoa  kyllästytetä 
aineella,  on  niinikään  huomioon  otettava.  Kuitenkin 
on  vältettävä,  ettei  pää-asioita  sekoteta  vähäpätöisem- 
piin  sivu-aineisiin,  sillä  raittius-aatteen  periaatteellinen 
"edistyminen"  on  silloin  vaarassa. 

Parhaana  keinona  raittiuskysymystä  käsiteltäessä 
on  vetoaminen  nuorison  velvollisuuksiin  ja  omaantun- 
toon, sillä  raittius-asia  on  yksi  kansojen  suurimmista 
aatteellisista  kysymyksistä,  jonka  onnellisesta  ratkaise- 
misesta riippuu  maailman  kehittyminen,  sen  henkinen 
ja  aineellinenkin  edistys.  Suomen  nuoriso  on  verrat- 
tain jaloluontoista,  se  vielä  kauhistuu  raakoja  tekoja, 
eikä  siis  ole  kokonaan  painunut  irstailun  ja  paheitten 
mustaan  kuiluun.  Sen  uskonnollisia  tunteita  ja  luot- 
tamusta Jumalaan  ei  ole  vielä  ennätetty  kokonaan  tu- 
hota, taivaallista,  pyhää  keskinäistä  rakkauttakaan  ei 
tyyten  ole  voitu  sammuttaa,  jotenka  iankaikkisuus  kä- 
sitteitten  suuret  hyveet  ovat  vielä  terveen  järjen 
kanssa  avustamassa  heitä  raskaassa  ja  vaikeassa  työssä. 

Näin  ollen  haarautuu  alkuperäinen  kysymyksem- 
me kahtia,  josta  ensi  osa  kuuluu:  "Miten  saadaan 
nuoriso  liittymään  raittiusseuraan?"  ja  toinen  osa: 
"miten  voitaisiin  nuoriso  saada  vakavaan  raittiustyö- 
hön?" 

Edellä  olemme  mahdollisuuden  mukaan  selvitel- 


leet  muunmuassa  sitäkin,  että  raittiusseura  ei  saisi  olla 
yhden  ainoan  aineen  pintapuolinen  tympäisevä  oppi- 
laitos, vaan  on  se  luotava  ja  muodostettava  niin  moni- 
puoliseksi kouluksi,  että  siinä  on  vetovoimaa  ja  viehä- 
tystä, ja  täytyy  sen  siis  kutakuinkin  tyydyttää  kaikkia 
nuorison  jaloja  harrastuksia.  Kieltämätön  totuus  on, 
että  Suomen  nuorisolla  on  jalojen  pyrintöjen  pyhä 
tunne  povessaan,  mutta  yhtä  varmaa  on  myöskin,  että 
se  ei  kykene  omin  neuvoin  sitä  oikealla  tavalla  tulkit- 
semaan ja  eduksensa  käyttämään  henki-elämän  ristiaal- 
lokossa. On  siis  välttämätöntä,  että  olemme  jokainen 
varuillamme  ja  muodostamme  ne  laitokset,  seurat  ja 
yhdistykset,  joissa  nuorisoa  jalostamme  elämän  taiste- 
lun varalle  niin  viehättäviksi  kuin  mahdollista,  silmäl- 
läpitäen kumminkin  sitä,  ettemme  lokaan  tallaa  siveel- 
lisen elämän  pyhiä  sääntöjä.  Jos  vilpittömästi  rakas- 
tamme nuorisoa,  ja  mielihyvällä  uhraamme  kaikki  sen 
aatteellisen  työmme  eduksi,  niin  saamme  olla  vakuu- 
tettuja siitä,  että  nuoriso  ymmärtää  ja  seuraa  meitä, 
sillä  kaikki  se,  mikä  sydämestä  toimitaan,  se  myöskin 
sydämmissä  löytää  vastakaikua.  On  myöskin  huo- 
mioon otettava,  että  me  olemme  nuorisoa  lähimpänä 
ja  jos  he  meihin  luottavat,  niin  on  meidän  syymme,  jos 
päästämme  heidät  käsistämme  maailman  markkina- 
humuun katoamaan.  Saada  nuoriso  liittymään  raittius- 
seuroihin,  joiden  toiminta  on  edellä  viitatulla  tavalla 
järjestetty,  ei  ole  —  ainakaan  minun  mielestäni  erit- 
täin vaikea  tehtävä,  jos  vilpittömällä  mielellä  ja  pala- 
valla rakkaudella  käymme  yhteisvoimin  asiaan  käsiksi, 
mutta  vaikeampi  kysymys  on,  saadaanko  nuoriso  ryh- 
tymään vakavaan  raittiustyöhön. 

Olen  kyhäelmäni  kestäessä  kertoellut  suurimmaksi 

osaksi  omia  kokemuksiani,  sillä  niihin  enimmän  luotan, 
suotakoon  minun  tässäkin  suhteessa  esitellä  samalla 
tavalla. 

Joitakin  vuosia  sitten  jouduin  noin  pariin  sataan 
nousevan  riehakan  ja  pilaantuneen  nuorisolauman  joh- 
tajaksi, olin  pakoitettu  muodostamaan  heidän  vanhan 
rappeutuneen  seuransa  sellaiseksi  kuin  edellä  jo  olen 
viitannut.  Perustin  yhdistykseen  torvisoittokunnan, 
jolle  hankittiin  täysin  kyvykäs  johtaja,  lauluseuran  joh- 
din itse,  voimistelu-  ja  urheiluseuran  sekä  mies  että 
naispuolisille,  näytelmäseuran,  puhuja-  sekä  keskuste- 
luliiton,  jossa  toimivat  johtohenkilöinä  jäsenet  kukin 
vuoroonsa.  Neulomaseura  naisille,  toimitaitavan  am- 
mattihenkilön johtamana.  Oppikurssit  talvis-aikana, 
joissa  antoivat  opetusta  ainekirjoituksessa,  lasken- 
noissa, nuottitieteessä,  Suomen  kielessä  y.  m.  ja  vii- 
meiseksi perustettiin  seuran  yhteyteen  lasten  'raittius- 
osasto  nimellä  ^'Toivon  Liitto",  jonka  jäsenluku  jonku 
ajan  nousi  neljäänsataan.  Alussa  ei  ollut  esitelmän 
pitäjiä  seurassa  montakaan,  mutta  kun  työtä  tehtiin 
varttui  ja  valmistui  niitä  uskottomattomalla  nopeudella, 
niin  että  juhlatilaisuuksissa  suorittivat  ohjelman  yk- 
sinomaan yhdistyksen  jäsenet.  Suurena  apuna  näissä 
tilaisuuksissa  olivat  "Toivon  Liiton"  nuoret  jäsenet. 
Alkuun  oli  siis  päästy,  joskin  vaivoin,  työtä  jatkuvalla 
innostuksella  yhä  tehtiin  ja  seuraus  tästä  oli  se,  että 
yhdistys  kielsi  muunmuassa  tanssit  kesäjuhlistaan. 
Sama  nuoriso,  joka  parisen  vuotta  takaperin  piti  tans- 
sin joka  tilaisuudessa  yhtä  välttämättömänä  kuin  jo- 
kapäiväisen leivän. 

Tärkeintä  tässä  on  se,  että  saadaan  seuralle  sellai- 
nen johtaja,  joka  nauttii  yleistä  luottamusta  ja  osaa 

säilyttää  "auktoriteettinsa",  esiintymättä  silti  hallitse- 
vana voimana.  Lohduttavana  puolena  tässä  kuitenkin 
on  se,  ettei  nuorison  luottamusta  ja  kunnioitusta  ole 
vilpittömän,  suoran  ja  rehellisen,  aina  joka  kohdassa 
sääntöihin  nojaavan  toiminnan  ohella  erin  vaikea  saa- 
vuttaa, sitä  kuitenkin  on  esimiehen  varominen,  ettei 
hän  johtaja-asemassaan  käyttäydy  liian  vaativasti, 
mutta  ei  myöskään  liian  höllästi,  että  sisäinen  järjestys 
siitä  ei  joudu  kärsimään. 

Olen  kuullut  useasti  valitettavan,  ettei  nuoriso 
anna  itseänsä  hillitä,  ei  rajoittaa  huvittelun  haluaan  ja 
ettei  se  ota  vilpittömyydellä  osaa  vakavaan  elämän  työ- 
hön, erittäin  harhaan  viepää  luulottelua,  joka  on 
helposti  todistettavissa.  Minä  tunnen  monta  vakavaa 
raittiusmiestä,  jotka  nuoruutensa  ensimmäisestä  kevät- 
aamusta asti  ovat  rypeneet  alkohoolilätäköissä  ja  ku- 
luttaneet nuoruutensa  tuoreimmat  voimat  niistä  johtu- 
vien paheitten  palveluksessa  ja  kun  heistä  on  tullut 
raittiusmiehiä,  niin  eikö  sitä  paremmin  voida  odottaa 
nuorisolta,  jolla  vielä  on  nuoruutensa  ehyt  tarmo  jä- 
lälellä,  omatunto  valveilla,  povi  intoa  täynnä,  voimaa 
jänterissä,  lujuutta  tahdossa  ja  rakkautta  sielussa? 
Pois  moiset  ajattelemattomat  luulottelut!  Sanotaan, 
että  nuoriso  tahtoo  ostaa  raittiutensa  yhtä  kalliilla  ko- 
kemuksilla kuin  moni  meistä  vanhoistakin.  Sekin  on 
erehdys.  Tervejärkinen  ja  itsetietoinen  nuoriso  ei 
tahdo  meitä  apinoiden  raittiiksi  tulla.  Pois  siis,  arvoi- 
sat veljet  ja  siskot,  arvelut,  ennakkoluulot,  epäilykset 
ja  —  laiskuus !  Nouskaamme  yhtenä  miehenä  nuori- 
soa kasvattamaan,  sen  etuja  valvomaan,  sitä  oikealle 
ohjaamaan  ja  sen  edestä  —  rukoilemaan.  Omat  voi- 
mamme ovat  heikot,  mutta  kun  ajamme  oikeata  asiaa, 

kun  huuhdomme  iankaikkisuuden  katoamatonta  kul- 
taa, niin  salatut  voimat,  tuo  tutkimaton  viisaus  ja  Ju- 
malainen nero  kyllä  tulevat  avuksemme  ja  voitto  on 
meidän.  Kuten  edellä  jo  monesti  olen  huomauttanut 
on  nuoriso  meille  rakas,  se  kun  on  osa  meistä  itses- 
tämme. Siksipä  tuleekin  meidän  uhrata  sen  eteen  kaikki 
mitä  voidaan  vaatia.  Nuoriso  muodostaa  sen  hedelmä- 
puiston,  josta  taivaan  Herra  "hyvää  hedelmää"  etsii, 
ja  jos  ei  sitä  löydä,  niin  kiroo  Hän  sekä  puut  että  niit- 
ten kasvattajat.  Kysykäämme  siis  itseltämme  josko 
olemme  jo  tehneet  voitavamme?  Te  isät,  ovatko  ko- 
tinne  puhtaat  kirousta  tuottavista  väkijuomista?  Onko 
sylinne  auki  katuvalle  tuhlaajapojalle?  Asuuko  sydä- 
missänne se  rakkaus,  jonka  alkuperäinen  koti  on  Ju- 
malan pyhässä  persoonassa?  Te  äidit,  olette  kantaneet 
nuorisoa  sydämenne  alla,  olette  rintojenne  rieskalla 
elvyttäneet  sen  ensimmäistä  elonkipinää,  olette  hel- 
lien vaalineet  niitä,  olette  opettaneet  niitä  työhön  y. 
m.  Mutta  oletteko  opettaneet  lapsillenne  myöskin 
vakavaa  elämän  viisautta,  oletteko  äidillisellä  kädel- 
länne viitanneet  heille  oikean  elämän  tien  ja  oletteko 
rukoilleet  heidän  edestänsä?  Oletteko  kaiken  tämän 
tehneet,  vastatkaa  omilletunnoillenne?  Itseeni  nähden 
tiedän,  etten  ole  tehnyt  likimaillekaan  mitä  olisin  voi- 
nut tehdä  ja  mihinkä  asemani  olisi  minua  velvoittanut, 
sillä  yhtä  ja  toista  on  jäänyt  tekemättä.  Sanotaan: 
"mitä  nainen  tahtoo,  sitä  Jumalakin  tahtoo".  Onko 
teidän  tahtonne  todellakin  Jumalan  tahdon  kanssa  so- 
pusoinnussa? Äiti  on  perheessä  se,  joka  kantaa  rak- 
kauden, anteeksiantavaisuuden  ja  siveyden  jumalatta- 
ren kaunista  kruunua;  ovatko  teidän  kruununne  puh- 
taat?    Eivätkö  sanat:     "minä  vaadin  lastesi  elämän 

sinulta",  kaiu  enää  uhkaavina  korvissanne?  Luulen, 
että  ne  kaikuvat  vielä  ehkä  entistä  uhkaavimpina. 
Missä  ei  ole  täydellisyyttä,  kaikki  työmme  on  vajavaa, 
horjuvaista.  Mutta  kun  naiset  yleensä  voivat  toimia 
paljo  raittius-asian  eteen,  on  heidän  heitettävä  unho- 
laan tuo  vaarallinen  äidillisten  epäonnistunut  luettelo, 
sillä  se  ei  kestä  omantuntonne  enempää  kuin  Juma- 
lankaan tarkastusta,  siinä  kun  on  siksi  runsaasti  vi- 
koja, laiminlyömisiä,  jopa  suoranaisia  rikoksiakin. 
Meidän  pieni,  köyhä  ja  vaatimaton  kansamme  on  jo 
nykyisin  pirstottu  tuhansiin  eri  ryhmiin,  mutta  sisäi- 
nen tunne,  sydämen  ja  hengen  heimolaisuus  on  vielä 
pirstomattomana.  Vielä  tietävät  isämme  ja  äidimme, 
että  heidän  lapsensa  ovat  suomalaisia,  heidän  nuori- 
sonsa parasta  voimaa,  ja  kun  sillä  on  kokonainen,  sa- 
lattu tulevaisuus  kaikkine  suruineen,  murheineen  ja 
vastuksineen,  kaikkine  iloineen  sekä  riemuineen,  niin 
luokaamme  luja  pohja  lapsillemme,  nuorisolle,  irti  re- 
pikäämme se  paheista  ja  Suomen  kunniakas  lippu  nos- 
takaamme sekä  täällä  Pohjolan  syrjäisillä,  karuilla  pe- 
rukoilla kuin  Suuren  Lännen  rikkailla  tasanteillakin. 
Olkoot  sen  värit,  siveys  ja  puhtaus,  aina  tahrattomat, 
sillä  puhtaan  lipun  juurella  on  voiton  varmuus  mieliä 
innostamassa.  Asettukaamme  nuorisomme  etujou- 
koksi, suojamuuriksi  ja  viekäämme  nuoriso  taistelujen 
läpi  kunniakkaaseen  voittoon.  Silloin  saamme  rau- 
haisin mielin,  levollisilla  omillatunnoilla  laskeutua  kal- 
miston tyyneen  lepoon,  silloin  kaunistavat  hautakum- 
pujamme siunauksen  ja  kiitollisuuden  riemua  tuoksu- 
vat ruusut  ja  me  uinumme  lasten  tavalla  suloista  aa- 
mu-unta.    Silloin  koittaa  kansamme  henkinen  kevät. 

Siksi  taistelkaamme,  siksi  kestäkäämme  ja  siksi  —  ru- 
koilkaamme. 

Te  nuoret,  teillenkin  on  minulla  jotakin  sanotta- 
vaa, ja  sentähden  pidänkin  varsin  sopivana  esittää  van- 
han sananlaskun :  "Katso  mitenkä  sinä  jalkasi  oikealle 
tielle  kohennat  ?"  Te  vietätte  nuoruutenne  kevättä, 
maailma,  paheiden  ja  hyveiden  temmellyskenttä  näyt- 
tää teille  niin  viattomalta,  lupaavalta  ja  ihanalta.  Tuo- 
naan  tuntuen  kuin  jos  ette  hentoisi  sillä  kävelläkkään, 
luullen,  että  tallaatte  sen  tuoksuvia  ruusuja,  mutta  va- 
rokaa. Ruusujen  lehdissä  löytyy  tuhansia  myrkyllisiä 
matoja,  jotka  vaanivat  pistääkseen  teihin  myrkyllisiä 
okaita,  siten  turmellaksensa  teitä.  Me  vanhemmat 
tiedämme  sen  kokemuksesta.  Myöskin  tiedämme,  että 
teissä  uusiutuu  Suomen  suku,  ja  että  teillä  on  tahtoa, 
rohkeutta  ja  tarmoa,  mutta  me  tiedämme  myöskin  sen, 
että  te  puututte  parasta,  puututte  elämän  kokemusta. 
Te  katselette  ainoastaan  elämän  valopuolia,  mutta  puu- 
tutte tarkkanäköisyyttä  huomataksenne  sen  salakaria. 
Vanhat  myöntäkööt  kernaasti  teille  kaikki  edut,  jotka 
teillie  oikeudella  kuuluvat.  Myöntäkööt,  että  te  muo- 
dostatte niistä  pää-oman,  jonka  varaan  kansamme  tule- 
vaisuuden voipi  huoletta  jättää,  myönnettäköön  vielä 
senkin,  että  teidän  vaatteenne  voivat  olla  puhtaampia 
kuin  meidän  nuorina  ollessamme  yleensä  olivat.  Mutta 
miksi  onkaan  uudelleen  herätetty  entinen  kysymys : 
^' Miten  saataisiin  nuorisomme  liittymään  vakavaan 
raittiustyöhön  f  ^^  Eikö  raittius-asia  yksi  kansojen  py- 
himmistä  ihanteista  olekkaan  saanut  sijaansa  teidän 
ihanteittenne  joukossa? 

"Oletteko  itse  olleet  nuorina  ollessanne  raittiita?" 
kuulee  nuorten  usein  kysyvän.    Emme  olleet !  kiusauk- 

set  veivät  meidät  mukanaan.  Maailma,  tämä  kiusaus- 
ten maailma,  näytti  meistä  niin  viattomalta,  niin  hert- 
taiselta ja  tuntui  kuin  olisimme  kävelleet  ruusujen  nur- 
mikolla ''oi'  ruusuissa  mato  musta  lehden  alla"  mi  ja- 
lan pisti,  käden  poltti,  sorti  sydänjuuret  pyhimmätkin", 
ja  siksi  me  nyt  teitä  varoitamme ;  kerromme  teille  tap- 
pioistamme. "Olen  nuori  ollut  minäkin,  olen  rivissä 
seissut  Suomen  urhean  joukon  ja  elon  taistoon  reip- 
paana astunut,  kuin  miesi  konsanaan"  mutt'  turma 
tuli  meille,  vei  vaara  venettä,  tuuli  tuivera  luimusi,  ja 
purren  heikon  himojen  ärjyissä,  saastan  karille  pirs- 
toiksi löi.  Näin  mulle  kävi,  näin  meille  miekkosille. 
Siks'  onkin  käsi  väsynyt,  jalka  kankea,  voimat  kulu- 
neet, mutt'  sydän  —  kiitos  Jumalan !  Sydän  terve  taa- 
sen on.  Se  lemmen,  rakkauden  uhritulta  liekuttaa,  se 
rinnan  aaltoilemaan  saa  toivon  rikkaita  virtoja,  ja  sie- 
lun täyttää  elämän  ja  onnen  uusi  vahva  voima".  Te 
nuoret,  "merkki  antakaa  vain,  niin  valmiit  oomme  is- 
kemään, viel'  on  meissä  miehuutta,  on  intoa,  rohkeutta 
ja  —  kokemusta  tarpeeksi".  —  "Teis'  on  voima  Suo- 
men kansan,  kunto  kaunis,  tarmo  lujaa  Väinön  joukon ; 
mutt'  varokaa !  Louhen  ve'et  on  vaaraiset,  auteret  su- 
mun usvaamat,  siell'  on  saastan  karit  ilkeimmät  pahei- 
den hyiset  pakarat.  Siis  oppahaksi  ottakaa  vanhain 
vankka  kokemus,  neuvot  monet  äiti  raukkojen.  Ohjat 
vanhoille  vielä  hetkeks'  suokaa,  täksi  päiväksi,  huome- 
neksi ja  seuraavaksi  päivyeksi,  jotta  ennen  saatte  sil- 
mistänne, himon  hallan  rinnastanne,  siin'  ensimmäinen 
ohje  on.  Mutt'  jos  ken  teist'  on  alkohoolin  ystävä,  hä- 
net pois  perhepuusta  leikatkaa,  hän  on  petturi  kansan 
isänmaan.  Viina,  juoppous  ja  rikokset  eivät  sovi  sii- 
hen laivaan,  mi  puhtaana  kiitää  satamaan". 

Taisteluun  valheen  valtoja  vastaan! 

Nyt  työhön  ja  taistoon  sä  tarmokas  kansa, 

Riennä  jo  onneas  omistamaan! 

Jo  kylliksi  kantoi  se  kahleitansa, 

Kahleita  valheitten  ruhtinaan. 

Jo  vihdoinkin  vääryyden  valloille  kosta. 

Voittoisa  lippumme  merkiksi  nosta, 

Niin  nähtyään  sen,  tää  ruhtinas  taipuu, 

Sen  valta  ja  mahti  maahan  jo  vaipuu  — 

Ja  ainoastaan 

Siten  me  voitamme  tään  kuninkaan. 

Nyt  työhön  ja  taistoon,  kuin  päivä  on  vielä, 

Ennenkö  ehti  se  sammua  pois ! 

Sä  kansani  kallis,  etkö  jo  tiedä 

Mikä  sun  onnesi  oikea  ois? 

Etkö  jo  huomaa,  mi  onneas  raastaa. 

Kurjuutta  kylvää  ja  syömihin  saastaa, 

Ryöstävi  onnemme  jok'ainoan  murun, 

Vain  sijahan  jättäen  tuskat  ja  surun? 

Se  ryöstäjä  on 

Kuningas  suuri  vielä  voittamaton. 

Kuitenkin,  kuule,  jo  horjuu  sen  valta, 

Suistuu  sen  pylvähät  paikoiltaan, 

Tään  suuren  ja  surkean  tyrannin  alta 

Vapaana  vihdoin  on  kansoja  maan. 

Nyt  nuo  vapahat  äänensä  nostaa. 

Se  ääni  on  varoitus  turmiosta. 

"Ja  selvänä  sointu  sen  toistain  kaikuu: 

Raittiiksi  maa !"  se  riemuiten  raikuu.  — 

Tuon  kuultuaan 

Vapisee  kuningas  istuimellaan. 

Tuo  kuningas,  ryöstäjä  kansojen  onnen, 

Vieläkö  saa  yhä  hallita  hän?  — 

Ei,  vaikka  tulkohon  kuolema  ennen. 

Ennenkö  kurjuus  elämän  tään! 

Taistele,  voita,  sota  on  jalo. 

On  turvana  meillä  totuus  ja  valo! 

Ja  valheen  valtojen  vaipua  täytyy 

Kuin  taistelu  vihdoin  loppuun  on  käyty.  - 

Me  voitamme 

Jos  Hän  vaan  ompi  kanssamme. 

San  Francisco,  Cal.,  i — 22 — '08. 

Edvard  Mäki. 

Kuparlalueen  raittiusliitto. 

Nykyaika  on  valistuksen  aika,  niin  kuulee  usein 
sanottavan  ja  tuo  lause  on  tullut  yleiseksi  kansan  kes- 
kuudessa. Kun  katselee  ympärilleen,  niin  heti  huomaa 
kaikkialla  puhuttavan  valistuksen  aikakaudesta,  joka 
on  ikäänkuin  pääkysymys  melkeenpä  joka  puolueella. 
On  kyllä  kiitettävä  asia  kun  toiminta  on  vilkasta  tule- 
van kansan  hyväksi,  sillä  siinä  toimessa  saa  moni  ai- 
kansa kulutetuksi  paljon  mukavammin  kuin  jossain 
muualla. 

Toivoisin  että  yhteistoimissamme  annettaisiin  rait- 
tiustyön edistymiselle  enemmän  arvoa  kuin  tähän  asti 
on  annettu.  Sillä  me  kaikki  tiedämme  alkohoolin  tur- 
miollisen vaikutuksen  ja  sen  suuren  menestyksen  ja 
vallan,  mikä  sillä  vielä  on.  Se  vie  kaikki  nautintoha- 
luiset  pois  ihmisyyden  rajain  sisältä  ja  vie  senkin,  joka 
tahtoisi  vielä  vähän  vastustaakin,  joutumasta  kokonai- 
suudessaan kurjuuden  valtaan  minkä  juoppous  tuo. 

Siitä  syystä  juuri  on  perustettu  raittiusseuroja 
kansalaistemme  keskuuteen.  He  tahtovat  ikäänkuin 
tarjota  auttavan  kätensä  semmoisille  henkilöille,  jotka 
viettävät  aikaansa  kapakoissa  ja  kaikissa  muissa  pai- 
koissa, mikä  ei  ole  ihmisille  hyödyllistä.  Kun  raittius- 
aate  on  enemmin  tullut  tunnetuksi,  niin  meidän  täytyy 
ikäänkuin  astua  yksi  askel  eteenpäin,  että  raittiustyön 
tekijät  tulisivat  paremmin  tuntemaan  toinen  toisiansa. 
Semmoisia  yleisiä  kokouksia  pidettiin  Hancockissa  ja 
Calumetissa,  joissa  keskusteltiin,  mitä  olisi  tehtävä  ka- 
pakoitten suhteen,  jotka  rehottavat  auki  yötä  päivää, 
pyhää  ja  arkea,  kaupiten  ilo-öljyä,  joka  on  turmellut 
niin  monta  meidänkin  kansamme  lapsista,  että  niitä  ei 
voi  luetellakaan. 

Alkoi  kuulua  ääniä  Calumetista,  että  olisi  saatava 
yksi  suuri  juhla  Kuparisaarelle.  Siihen  voisi  sitten 
yhtyä  kaikki,  lukuunottamatta  sitä,  kuuluipa  mihin  rait- 
tius-yhdistykseen tahansa,  kun  vaan  ajaa  raittius-aa- 
tetta. "Uusi  Vartia"  raittiusseura  lähetti  kiertokir- 
jeen kaikille  raittiusseuroille,  jotka  sijaitsevat  Kupari- 
saarella,  ja  kehoitti  jokaista  raittiusseuraa  lähettämään 
edustajan  Calumettiin  J.  K.  Kytölän  asunnolle.  Aika 
kului  ja  kaunis  kesäkuun  päivä  valkeni  v.  1906,  jolloin 
oli  kokous  Kytölän  asunnolla.  Mutta  kuinka  monta 
seuraa  otti  osaa  siihen  kokoukseen?  Jos  oikein  muis- 
tan, oli  kokonaista  neljä  seuraa  edustettuna,  nimittäin: 
"Uusi  Vartia"  ja  "Hyvä  Toivo"  (its.)  Calumetista, 
"Otava"  Mohawkista  ja  "Säde"  Coburntownista.  Oi- 
kein tuntui  ikävältä  ruveta  ollenkaan  keskustelemaan 
asioista,  kun  ei  ollut  osanottajia  kun  nimeksi.  Kuiten- 
kin keskusteltiin,  olisiko  se  suuri  juhla  tarpeellinen. 
Kaikki  olivat  sitä  mieltä,  että  se  olisi  virkistykseksi  rait- 

tiustyölle.  Asia  kuitenkin  lykättiin  seuraavaan  ko- 
koukseen, joka  pidettiin  kahden  viikon  kuluttua  sa- 
massa paikassa,  sillä  toivomuksella,  että  siihen  kokouk- 
seen saapuisi  enemmän  edustajia,  kuin  ensimmäiseen. 
Kokouspäivä  kun  tuli,  niin  oltiin  toivossa,  että  nyt  on 
kaikki  raittiusseurat  edustettuina  Kuparisaarelta.  Siinä 
erehdyimme.  Ainoastaan  kaksi  seuraa  oli  tullut  lisää 
joukkoomme,  nimittäin  "Nouse"  Concord  Citystä  ja 
"Kaleva"  Wolwerinista.  Tuli  kysymykseen  keskenjää- 
nyt asia,  pidetäänkö  se  suuri  yhteinen  juhla.  Se  pää- 
tettiin pitää  Tamarackin  puistossa  Calumetissa  elo- 
kuun 13  päivänä.  Tämän  juhlan  suhteen  pidettiin  vielä 
kokouksia  Säde  raittiusseuran  talolla  Wolverinissa, 
joissa  keskusteltiin,  ainoastaan  millä  tavalla  tullaan 
juhla  viettämään. 

Juhla  oli  vietetty,  niinkuin  edellä  on  kerrottu  ja 
se  onnistui  kaikin  puolin  hyvin.  Aina  vain  näytti,  että 
on  jenkinlainen  kantajoukko  takana,  koska  juhlakin 
onnistui  jotakuinkin  hyvin.  Kaikki  toimet,  joita  oli 
tähän  asti  puuhattu,  olivat  ikäänkuin  johtona  raittius- 
liiton syntymiselle.  Vasta  elokuun  26  päivänä  1906 
Wolwerinessa  Kaleva  r.-seuran  haalilla  laskettiin  pe- 
rustus raittiusliitolle.  Siellä  olivat  edustettuina:  Uusi 
Vartia  ja  Hyvä  Toivo  (its.)  Calumetista,  Vellamo 
Lauriumista,  Kupari  Ruusu  Centennial  Heightsista, 
Kaleva  Wolwerinesta,  Otava  Mohawkista,  Nouse  Con- 
cord Citystä,  Säde  Coburntownista  ja  Pohjantähti 
Hancockista.  Siellä  määrättiin,  että  liitto  tulee  toimi- 
maan puhtaasti  raittius-aatteen  edistämiseksi,  eikä  min- 
kään eri  suunnan  hyväksi.  Tähän  asti  ei  ollut  min- 
käänlaista johtokuntaa,  niin  tässä  kokouksessa  valittiin 
7-henkinen    johtokunta,    joka  pitää  huolta  liiton  toi- 

mesta.  Siihen  tulivat  valituiksi  Hanna  Siltala,  Matti 
Manner  ja  Eeli  Merijärvi  Hancockista,  Oskar  Friskey, 
Toivo  Peltonen  ja  John  Nulu  Calumetista,  Matti  Salo 
Mohawkista.  Johtokunta  kokoontuu  kerta  kuussa  ja 
yleinen  kokous  on  aina  joka  kolmen  kuun  päästä,  jo- 
honka jokainen  paikallisseura  on  oikeutettu  lähettä- 
mään kaksi  edustajaa.  Näitä  kokouksia  pidetään  eri 
paikoissa  liiton  alueella,  että  raittiusväki  paremmin  tu- 
lisi tuntemaan  liiton  toimintaa.  Kun  kokous  on  loppu- 
nut, niin  sitte  suoritetaan  ohjelmaa  ja  perustetaan  las- 
ten raittiuskoulu,  jos  siihen  on  mahdollisuutta  paikka- 
kunnalla. 

Toinen  yleinen  edustajain  kokous  pidettiin  Han- 
cockissa  Pohjantähti  haalilla  i  p.  tammikuuta  1907, 
jossa  olivat  edustettuina  16  raittiusseuraa.  Tästä  ko- 
kouksessa keskusteltiin,  kuinka  laajalle  alalle  tämä 
liitto  voisi  ulottua.  Tultiin  siihen  päätökseen,  että  koko 
kuparialue,  nimittäin  Houghton,  Ontonagon  ja  Kiwee- 
naw  kauntit.  Näissä  kolmessa  kauntissa  liitto  on  nyt 
laillistettuna.  Tässä  kokouksessa  valittiin  edustaja 
Detroitissa  pidettävään  yleiseen  raittiuskokoukseen. 
(Anti-Saloon  League  of  Mich.).  Valituksi  tuli  Oskar 
Kriskey  ja  varaedustajaksi  Victor  Koivumäki.  Vara- 
edustaja tuli  menemään  sinne  kokoukseen.  Kun  hän 
palasi  sieltä  takaisin,  hän  teki  selkoa  sen  kokouksen  me- 
nosta ja  toimista,  siitä  olikin  meille  paljon  oppimista 
millä  tavalla  toiskieliset  ajavat  raittius-aatfetta. 

Kolmas  yleinen  kokous  pidettiin  Mass  Cityssä  Vi- 
heriä Ruusu  raittiusseuran  talolla  7  p.  huhtikuuta  1907. 
Edustettuina  olivat  23  raittiusseuraa.  Yksi  johtokun- 
nan jäsen  Matti  ©aio  ilmoitti,  että  hän  ei  voi  enää  kuu- 
lua johtokuntaan,  syystä,  kun  hän  muuttaa  pois  paik- 

kakunnalta.  Hänen  tilalleen  valittiin  Lauri  Väisänen 
South  Rangelta. 

Toinen  vuosikokous  pidettiin  Pohjantähti  raittius- 
seuran  talolla  Hancockissa  elokuun  24  p.  ja  juhla  25 
p.  Tässä  kokouksessa  olivat  16  seuraa  edustettuina. 
Puheenjohtaja  luki  vuosikertomuksen,  josta  edustajat 
kuulivat  mitenkä  liitto  on  toiminut  viime  vuoden  ajalla, 
niin  he  lausuivat  kiitokset  liiton  johtokunnalle  heidän 
toimistaan.  Tässä  kokouksessa  oli  vilkas  keskustelu, 
millä  tavalla  voitaisiin  saada  väkijuomalait  käytäntöön. 
Toisinpaikoin  virkakunta  alkoi  noudattamaan  lakia, 
vaan  toisin  paikoin  siitä  ei  ollut  mitään  apua.  Nyt 
johtokunta  on  alkanut  tepsivimpiin  keinoihin,  saa 
nähdä  mitä  siitä  alkaa  sitte  kuulumaan. 

Valittin  johtokunta  seuraavalle  vuodelle.  Pu- 
heenjohtajaksi M.  Manner,  varapuheenjohtajaksi  Os- 
kar Friskey,  pöytäkirjuriksi  P.  Pennanen,  rahaston- 
hoitajaksi J.  Nulu,  johtokuntaan  E.  Merijärvi,  Kalle 
Kinnunen  ja  J.  Kantola.  Juhla,  mikä  vietettiin  seuraa- 
vana päivänä  Anthonyn  farmilla,  onnistui  mainiosti. 
Yleisö  näytti  olevan  hyvin  tyytyväinen  juhlan  ohjel- 
maan. 

Neljännessä  yleisessä  edustajain  kokouksessa,  joka 
pidettiin  South  Kangella  Auran  Kukka  raittiusseuran 
talolla  marraskuun  3  p.,  olivat  edustettuina  16  seuraa. 
Pääaineena  keskusteltiin,  millä  tavalla  voitaisiin  kiel- 
tolakia parhaiten  edistää.  Siitä  sukeusi  monipuolinen 
keskustelu,  jossa  tultiin  siihen  lopputulokseen,  että  itse 
kussakin  seurassa  tulisi  tehdä  enemmän  selkoa  kielto- 
lakipuolueen  ohjelmasta. 

Viidennessä  yleisessä  edustajain  kokouksessa,  joka 
pidettiin    Mohawkissa    Otava  raittiusseuran  talolla  5 

p.  tammikuuta,  olivat  edustettuina  i6  seuraa.  Tuli  ky- 
symys mihin  toimenpiteisiin  liitto  ryhtyy  tulevissa  vaa- 
leissa. Tämä  asia  jäi  johtokunnan  harkittavaksi,  joka 
juuri  paraillaan  asiaa  käsitteli. 

Kuudennessa  yleisessä  edustajain  kokouksessa, 
joka  pidettiin  Painesdalessa  Kyntäjä  (its.)  raittiusseu- 
ran  talolla  5  p.  huhtikuuta  1908, -olivat  edustettuina  26 
seuraa,  nimittäin :  Aura,  Atlantic ;  Auran  Kukka, 
South  Range;  Elon  Toivo,  Atlantic;  Elo,  Winona; 
Hyvä  Toivo  (its.),  Calumet ;  Kaleva,  Kearsarge ;  Ku- 
pariruusu,  Centennial  Heights ;  Kylväjä,  Trimountain ; 
Koitto,  Boston;  Kyntäjä,  (its.),  Painesdale ;  Nuorison 
Kaunistus,  Redridge ;  Otava,  Mohawk ;  Onni,  Dollar 
Bay;  Onni  (its.),  Alloyez ;  Pohjantähti,  Hancock; 
Rannan  Ruusu,  Oscar ;  Saaren  Kukka,  Kearsarge ; 
Suomi-Opiston  raittius-osasto;  Suomi  (its.),  Mohawk; 
Säde,  Franklin  Mine ;  Uusi  Vartia,  Calumet;  Vihe- 
riä Ruusu,  Mass  City ;  Voiton  Tähti,  Houghton ;  Valko 
Ruusu,  Rockland;  Vellamo,  Laurium  ja  Urpo  Hub- 
bell.  Tässä  kokouksessa  oli  kaikkein  enin  edustajia, 
mitä  vielä  on  Kuparialueen  Raittiusliiton  kokouksissa 
ollut.  Kaikki  seurat  eivät  olleet  edustettuina.  Liiton 
alueelle  kuuluu  30  raittiusseuraa,  joitten  jäsenluku  on 
yhteensä  noin  2,000  henkilöä.  Toivon  Liitoista  em- 
me ole  vielä  saaneet  tarkkoja  tietoja,  kuinka  monta 
niitä  olisi  liiton  alueella. 

Kaikkialla  näytti  siltä,  että  koitetaan  tehdä  niin 
paljon  kuin  mahdollista  raittiusväen  yhtymisen  toteut- 
tamiseksi. Täälläkin  Kuparialueella  on  tultu  huomaa- 
maan, mitä  vaikuttaa  yhteistoiminta  raittius-alalla. 
Muistammehan  joku  vuosi  takaperin,  ei  ollut  yhtään 
tämmöistä  liittoa  Amerikan  suomalaisten  keskuudessa. 

Tämä  Kuparialueen  Raittiusliitto  oli  ensimmäinen, 
joka  perustettiin ;  sitten  alkoi  nousemaan  toisia  samal- 
laisia  liittoja  muuallenkin,  yksi  toisensa  perään.  Nyt 
on  ruvettu  koettamaan,  jos  saataisiin  koko  Amerikan 
raittiusväki  yhtymään  yhdeksi  liitoksi. 

Liitto  on  koittanut  kaikilla  mahdollisilla  keinoilla 
levittää  raittius-aatetta,  saavuttaakseen  sen  päämäärän 
mikä  sillä  on,  nimittäin  kieltolaki.  Liitto  on  kustanta- 
nut kaksi  kiertävää  puhujaa,  nim.  Oskar  Friskeyn  ja 
John  Parkkilan.  Edellämainittu  kävi  saaj-en  puolella 
ja  viimeksimainittu  mannermaan  puolella  olevissa  seu- 
roissa. 

Raittiuskirjallisuutta  liitto  on  koittanut  levittää 
kaikella  tavalla.  On  painatettu  lentolehtisiä,  juhlajul- 
kaisuja ja  Kieltolaki  voittoon.  Yhteist3^össä  niminen 
kirja  on  kaikkein  suurin,  mitä  liitto  on  julkaissut. 
Meillä  on  toivoa,  että  tämäkin  kirja  tuottaisi  jotain  hyö- 
tyä raittiustyölle. 

Tässä  on  lyhykäisesti  tehty  selkoa  Kuparialueen 
Raittiusliiton  toiminnasta.  Toivottava  olisi,  että  liitto 
menestyisi  yhtä  hyvin  eteenpäin  kun  tähänkin  asti,  niin 
parin  vuoden  kuluttua  se  voisi  tehdä  paljon  arvok- 
kaamman kertomuksen  toiminnastaan. 

B.  Merijärvi. 

Marquette  kauntin  suomalainen  raittiusliitto. 

Noin  kymmenen  vuotta  sitten  oli  suomalaisen  rait- 
tiusväen  kesken  hyvinkin  kiihkeänä  kysymyksenä  pii- 
rijako S.  K.-R.-Veljeysseurassa.  Yleisempää  kanna- 
tusta kysymys  ei  vielä  silloin  saavuttanut,  joten  tuo 
piirijako-kysymys  jäi  toteentumatta,  joka  olikin  suun- 
niteltu vähän  eri  toimintamuotoon  mitä  nykyiset  rait- 
tiusliitot ovat. 

Silloin  piirijako-kysymys  synnytti,  varsinkin 
Idässä,  poliitillisen  luonteensa  takia  ikävää  hajaantu- 
mista raittiusväen  kesken,  jonka  seurauksia  minun  on 
tässä  tarpeeton  mainita. 

©ittemmin  koko  piirijako-kysymys  näytti  ikään- 
kuin sammuneelta,  ilmeten  pieninä  mielenilmaisuina, 
heikkona  kajastuksena  entisestä  osaksi  hyvinkin  kiih- 
keästä  kysymyksestä.  Mutta  kokonaan  sammuneena 
ei  tuo  kysymys  kuitenkaan   koskaan   ole  ollut,  joten 

otollista  maaperää  nykyisille  liitoille  on  jo  valmistunut, 
joskin  kovin  hitaasti,  alun  toistakymmentä  vuotta. 

Muodostui  sitten  Kuparialueen  Suomalainen  Rait- 
tiusliitto, ottaen  yhteistoimintaan  kaikki  suomalaiset 
raittiusseurat,  eikä  yksinomaan  S.  K.-R.-Veljeysseu- 
raan  kuuluvat,  kuten  piiri  jakokysymys  ennen  tarkoitti, 
valmistaen  siten  sekin  osaltaan  maaperää  nykyiselle, 
koko  suomalaisen  raittiusväen  yhdyntäkysymykselle. 
Joskin  nykyisillä  liitoilla  on  pääasiallisesti  paikallinen 
luonne,  vaikuttavat  ne  silti  osaltaan  hyvinkin  laajasti 
koko  raittiusväen  menestykselliseen  toimintaan. 

Kuparialueen  Raittiusliiton  synnyttyä,  herätettiin 
useilla  paikkakunnilla  liittojen  perustamis-hommiin  oi- 
valtaen mainitunlaisten  liittojen  vaikuttavan  merki- 
tyksen raittius-asian  toiminnassa.  Niinpä  herätettiin 
Riento-seuran  kokouksessa  Ishpemingissä,  Mich.,  i  p. 
huhtikuuta  1907  kysymys  Marquette  kauntin  raittius- 
liiton perustamisesta.  Asiata  lähemmin  harkitsemaan 
valittiin  3-henkinen  toimikunta  velvoituksella  esittää 
herätetty  kysymys  paikkakunnan  toiselle  raittiusseu- 
ralle  Väinölle,  jossa  esitetty  kysymys  otettiin  heti  läm- 
pimästi huomioon  ja  valittiin  toimikunta  esitettyä  ky- 
symystä lähemmin  toteuttamaan.  Täten  valituilla  toi- 
mikunnilla oli  ensimäinen  yhteiskokous  9  p.  huhtikuuta 
1907  Veljtysseuran  toimistossa,  jossa  kokouksessa 
päätettiin  lähettää  kehoituskirje  kaikille  kauntissa  ole- 
ville suomalaisille  raittiusseuroille,  yhteisen  edustaja- 
kokouksen pitämiseen  28  p.  huhtikuuta  Ishpemingissä. 
Lähetettyä  kutsua  noudattivat,  paitsi  Väinöä  ja  Rien- 
toa Ishpemingistä,  Aamurusko  ja  suomen-ruotsalainen 
Aasterbatten     Negauneesta,    Aalto    ja    Yksimielisyys 


Marquettesta,  Taimi  Palmerista  ja  Metsän  Kukka  Uu- 
desta Savosta,  yhteensä  8  seuraa  17  edustajalla. 

Kokouksessa  sitten  päätettiin  lopullisesti  perustaa, 
Marquette  kauntin  Suomalainen  Raittiusliitto.  Valit- 
tiin liitolle  7-henkinen  johtokunta:  esimieheksi  J.  H. 
Mattila  Negauneesta,  kirjuriksi  A.  Koivu  Ishpemin- 
gistä,  rahastonhoitajaksi  M.  Kaappela  Ishpemingistä, 
neuvotteleviksi  jäseniksi  J.  Rantanen  Marquettesta, 
Joel  Pyykkönen  Uudesta  Suomesta,  G.  Lindqvist  Ne- 
gauneesta ja  A.  Williamson  Palmerista.  Samassa  ko- 
kouksessa valittiin  5-henkinen  toimikunta  valmistamaan 
seuraavaan  kokoukseen  sääntöehdotusta  tulevalle  lii- 
tolle, johon  tulivat  J.  Kaminen,  F.  Nevala,  J.  Simonen, 
H.  Juntunen  ja  Isakki  Rintamäki.  Vastaperustetun, 
ensimmäinen  liiton  johtokunnan  kokous  pidettiin  2  p. 
toukokuuta  1907  Negauneessa,  jossa  valittiin  Suomeen 
matkustaneen  J.  H.  Mattilan  tilalle,  liiton  esimieheksi 
A.  Wiljamson  Palmerista. 

Toinen  Marquette  kauntin  edustajain  kokous  pi- 
dettiin 23  p.  kesäkuuta  Negauneen  kansankodilla,  jossa 
edustettuna  olivat  Aamurusko  Negauneesta,  Väinö  ja 
Riento  Ishpemingistä,  Aalto  Marquettesta,  Taimi  Pal- 
merista, Metsän  Kukka  Uudesta  Suomesta,  Raivaaja 
Michigammesta  ja  Sakari  Topelius  Princetonista ;  yh- 
teensä 8:sta  seurasta  I4:sta  edustajaa.  Tässä  kokouk- 
sessa, pienillä  muutoksilla  hyväksyttiin  sääntö  toimi- 
kunnan perussääntö  ehdoitus,  ja  liiton  varaesimieheksi 
valittiin  Johan  ©imonen  Negauneesta  ja  johtokunnan 
jäseneksi  Simosen  sijaan  Matti  Seikkula  Princetonista. 
Yleinen  liiton  kesäjuhla  päätettiin  toimeenpanna  Ishpe- 
mingissä  25  p.  elokuuta. 

Kolmas    edustajain    kokous    pidettiin   Ishpemin- 

gissä  27  p.  lokakuuta  1907,  jossa  edustettuna  olivat 
Riento  ja  Väinö  Ishpemingistä,  Raivaaja  Michigam- 
mesta,  Aamurusko  Negauneesta,  Aalto  ja  Yksimieli- 
syys Marquettesta,  Sakari  Topelius  Princtonista,  Tai- 
mi Palmerista.  Yhteensä  10  seurasta  15  edustajaa. 
Liiton  eronneen  kirjuri  A.  Koivun  sijaan  valittiin 
Mikko  Skyttä  Ishpemingistä  ja  johtokunnan  jäsenen 
J.  Rannan  tilalle  Johan  Viitala  Marquettesta.  Kiertävä 
puhuja  päätettiin  otettavaksi  liiton  palvelukseen  2  kuun 
ajaksi,  joka  toimi  päätettiin  julistaa  sanomalehdissä 
avonaiseksi  halullisten  haettavaksi.  Seuraava  liiton 
edustajakokous  päätettiin  pidettäväksi  Marquettessa 
tammikuun  5  p.  1908. 

Neljännessä  yleisessä  edustajakokouksessa  Mar- 
quettessa tammikuun  5  p.  oli  edustettuna  8  seuraa  15  :ta 
edustajalla.  Liiton  kiertäväksi  luennoitsijaksi  valit- 
tiin 5  hakijasta,  eräs  henkilö  Idän  valtioista,  jota  per- 
soonallisten ominaisuuksiensa  tähden,  joka  jälempää 
ilmeni,  ei  voitukaan  ottaa  liiton  palvelukseen,  joten  joh- 
tokunta pitämässään  kokouksessa  26  p.  tammikuuta  va- 
litsi hänen  sijaansa  liiton  palvelukseen  puhujaksi  Al- 
fred Laakson  Ishpemingistä. 

Viides  yleinen  edustajain  kokous  pidettiin  Negau- 
neessa  22  p.  maaliskuuta,  jossa  edustettuna  oli  6  seu- 
raa 12  edustajalla.  Jossa  kokouksessa  johtokunnan 
toimenpiteet  yksimielisesti  puhujan  hankinnassa  hy- 
väksyttiin. Ja  koska  puhuja  kuukauden  oltuaan  liiton 
palveluksessa,  ilmoitti  siitä  välttämättömistä  syistä  luo- 
puvansa, niin  päätettiin  puhujatoimi  sen  johdosta  tois- 
taiseksi lakkauttaa. 

Liiton  ensimäinen  varsinainen  vuosikokous  pää- 
tettiin pidettäväksi  Palmerissa  5  p.  heinäkuuta.    Mar- 


quette  kauntin  Raittiusliitto  on  ensimäisen  toiminta 
vuoden  aikana  pitänyt  5  edustajakokousta  ja  5  johto- 
kunnan kokousta,  joissa  on  paitsi  jo  mainittuja  asioita 
keskusteltu  ja  suunniteltu  politillisesta  akitatsionista  ja 
virallisten  lain  käytön  velvollisuudesta.  On  tilatttu 
2,000  kappaletta  Kuparialueen  Raittiusliiton  kustanta- 
maa kirjasta  "Kieltolaki  voittoon"  ja  500  kappaletta 
englanninkielistä  lentolehdistä  kauntin  viranomaisille 
ja  vietetty,  kuten  jo  mainittiin,  yksi  yleinen  kesäjuhla 
liiton  toimesta. 

Littoon  kuuluu  11  suomalaista  raittiusseuraa,  kun 
Negauneen  suomen-ruotsalainen  Österbotten  kielelli- 
sistä syistä  on  ilmoittanut  liitosta  eroavansa.  Näissä 
II  seurassa  on  jäseniä  476  miestä,  388  naista,  yhteensä 
864,  joista  äänestyskelpoisia  kansalaisia  on  193.  Lasku 
ei  ole  aivan  tarkka,  kun  kaikijta  seuroilta  ei  ole  saatu 
pyydettyjä  tilastollisia  tietoja. 

Rahallista  liikettä  on  liitolla  ollut,  joka  kannetaan 
vapaehtoisilla  keinoilla  suunnittaisesti  arvioituna  $220 
tuloja  ja  menoja  juhlamenoihin  viime  kesänä,  laillistut- 
tamiskustannuksiin  ja  puhujan  palkkaan  y.  m.  juokse- 
viin menoihin,  yhteensä  noin  $200.00. 

Jos  Marquette  kauntin  Raittiusliitto  ei  olekaan 
vielä  ensimäisen  toimintavuoden  aikana  ehtinyt  suuria 
ja  näkyväisiä  tuloksia  saavuttaa,  on  sillä  kuitenkin  vuo- 
rovaikutuksen kautta  raittius-asian  ajannassa  merki- 
tyksensä, jota  emme  ensi  katsannolla  voi  aivan  paikal- 
leen arvostella. 

S.  M. 

Muutamia  piirteitä  Riento  r.-seuran  olemas- 
sa olon  vaiheista. 

Helmikuun  20  päivä  v.  1892  raittiusmiehet  F.  Ka- 
rinen ja  J.  Kaminen  ynnä  muita  perustivat  itsenäisen 
Orpo  r.-seuran,  mutta  ajan  huonouden  tähden  ja  joh- 
tavien henkilöitten  paikkakunnalta  pois  muuton  takia 
Orpo-seura  lakkasi  toimintansa  heinäkuun  3  päivä  sa- 
mana vuonna. 

Kun  ajat  taas  vähän  tulivat  suotuisammaksi  ja 
osa  jäseniä  erosi  Väinö  r.-seurasta  joittenkin  itsekkäi- 
syyden  takia,  niin  ne  eronneet  raittiusmiehet  herätti- 
vät Orpo-seuran  jälleen  eloon  toukokuun  7  päivä  v. 
1893  ja  perustavia  jäseniä  yhtyi  38.  Mainittakoon 
joitakin  perustavista  jäsenistä,  nim.  J.  Kaminen,  esi- 
mies, F.  Karinen,  vara-esimies,  John  Lamminen,  vara- 
kirjuri,  W.  Tervo,  rahastonkirjuri,  C.  Huotari,  rahas- 
tonhoitaja, C.  Björgman  palvelia,  Israel  Moilanen  ja 

oventartija  E.  Torkko.  Näin  Orpo  r.-seura  aloitti  elä- 
män taistelunsa  tallustellen  ensin  kuin  lapsukainen  ai- 
nakin, mutta  siitä  varttuen  voimalliseksi  työmieheksi 
joka  ponnisti  voimiansa  mitä  suinkin  riitti.  Suomalai- 
sella sitkeydellä  se  koitti  pitää  vihollista  loitommalla 
että  ei  se  saanut  Orpoa  nujerretuksi.  Orpo  päätti  15 
päivä  heinäkuuta  v.  1894  kysyä  neuvoa  (Suomalaiselta 
R.  Y.  Yhdistykseltä  Orvon  turvaamiseksi.  S.  R.  Y. 
Yhdistys  heti  tarjosi  Orvolle  auttavan  kätensä,  johon 
Orpo  oli  myös  valmis  turmaamaan.  Sitten  orpo  tunsi 
itsensä  turvatuksi  taistelussaan.  Nimi  Orpo  kuoli  ja 
sille  annettiin  nimi  Riento  N  :ro  15.  Siitä  asti  on 
Riento  r.-seura  rientänyt  eteenpäin  vakaasti,  mutta 
varmasti. 

Nyt  on  kulunut  14  vuotta  siitä  kun  Orpo  r.-seura 
yhdistettiin  uudella  nimellä  Riento  Suomalaiseen  R. 
Y.  Yhdistykseen  toivossa  saada  henkistä  virkeyttä  ja 
tukea  seurallisessa  elämässä,  mutta  Riento-seura  on  hy- 
vin vähän  saanut  S.  R.  Y.  Yhdistykseltä  henkistä  apua 
juuri  siitä  syystä,  että  S.  R.  Y.  Yhdistys  on  ollut  mo- 
nien äärimäisten  vastusten  alaisena,  ettei  se  ole  voinut 
aineellisten  varainsa  puolesta  tehdä  pitkään  aikaan 
raittiuden  eduksi  mitään  agitatsiooni-työtä.  Siitä  huo- 
limatta Riento-seura  on  rientänyt  eteenpäin  vaikka  ei 
se  voi  ylpeillä  vieläkään  voitosta,  sillä  me  näemme,  että 
paljon  on  työtä  ja  työaseet  ei  ole  vielä  kyllin  hyvin  lai- 
tetut. Neljäs  elämän  jakso  on  nyt  Riento-seuralla  al- 
kamassa, nimittäin  jos  nyt  onnistutaan  niin  kuin  toi- 
von, että  saadaan  liittyä  rakenteella  olevaan  Ameri- 
kan Suomalaiseen  Raittiusliittoon.  Riento-seuralla  on 
syytä  toivoa  uudelta  liitolta  hyvää  turvaa  taistelus- 
saan. 

Tapio  r.-seura  Hibbing,  Minn. 

Työsuhteet  kun  kulettelee  kansaa  toiselta  paikka- 
kunnalta toiselle,  löytyy  mukana  aina  hyveenkin  har- 
rastajia, jotka  haluaisi  kansalaisiaan  pelastaa  turmion 
tieltä.  Niinpä  tänne  Hibbingiinkin  saapui  m.  m.  rait- 
tiusmiehiä  Virginiasta,  Minn.,  joista  vieläkin  "Tapio" 
r.-seurassa  työskentelee  joitakin,  kuten  Jaakko  Kojola 
(Alanen)  ja  Gust  Järvi  y.  m.  Noiden  raittiutta  har- 
rastavain  neuvosta  saatiin  kokous  pystyyn,  jossa  alet- 
tiin neuvottelemaan  r. -seuran  perustamisesta  y.  m. 
tätä  asiaa  koskevista  seikoista. 

Seuran  perustava  kokous  pidettiin  elok.  ii  prnä 
1895,  jossa  kokouksessa  puheita  pitivät  m.  m.  John 
Kiuttu,  John  Stenbäck,  Chas.  Nissi  ja  Thom  Tolonen. 
Jäseniksi  seuraan  yhtyi  13  kansalaista,  nimittäin  Joo- 
nas Finnilä,  Gust,  Järvi,  Wm.  Erikson,  Leander  Rahja, 
John  Virkkala,  Matti  Lapinoja,  John  Olli,  Isak  Pak- 

kala,  Aleksi  Nisula  Isak  Hill,  Oskari  Lehtonen,  Matti 
Träffi  ja  Leander  Luokkala. 

Ensimäisiksi  virkailijoiksi  seuralle  valittiin:  pu- 
heenjohtaja O.  Nisula;  vara-puheenj.  K.  Nissi,;  pöy- 
täkirjuri  John  Virkkala;  rahastonhoitaja  Joonas  Fin- 
nilä; välittäjä  A.  Maunu;  palvelija  M.  Lapinoja,  var- 
tia  G.  Järvi  ja  Isak  Hill. 

Kokouksissaan  käytti  "Tapio"-seura  S.  K.-R.- 
Veljeysseuran  käsikirjoja  ja  myöskin  yhtyi  paikallis- 
seurana  S.  K.-R.-Veljeysseuraan  nimellä  "Erämaan 
Tähti".  Tämän  nimen  seura  kuitenkin  hylkäsi  pää- 
yhdistyksen  kehoituksesta,  kun  yhdistyksessä  jo  oli 
kaksi  "Erämaan  Tähti''-nimistä  seuraa.  Silloin  otet- 
tiin nimeksi  "Tapio". 

Ensi  aluksi  piti  "Tapio" -seura  kokouksiaan  kau- 
pungin talolla.  Tämä  ei  kuitenkaan  ollut  pitkäaikaista, 
sillä  jäsenistössä  oli  innostusta  ja  ennen  kun  vuosi  oli 
umpeen  kulunut  oli  "Tapio"   r.-seuralla  oma  talo. 

Seura  ei  kuitenkaan  saanut  rauhassa  edistyä, 
sillä  jo  syyskuun  2  p.  1896  erosi  "Tapio"  r.-seura  pää- 
yhdistyksestä.  Tämän  sai  aikaan  S.  K.-R.-Veljeysseu- 
ran  Virginian  vuosikokous,  jolloin  useoita  Minneso- 
tan seuroja  erosi  yhdistyksestä.  Aina  siitä  aikain  on 
"Tapio"  työskennellyt  itsenäisenä  seurana.  Pian  "Ta- 
pio"-seuran  yhdistyksestä  eron  jälkeen  perustettiin 
paikkakunnalle  toinen  r.-seura  S.  K.-R.-Veljeysseuran 
yhteyteen. 

Näiden  kahden  seuran  välillä  syntyi  kilpailu,  joka 
ei  aina  ollut  jalointa,  vaan  sai  usein  pettymyksiä  ai- 
kaan. Jäsenluku  oli  toisinaan  hyvinkin  korkea.  "Ta- 
pio"-seurassakin  suurin  jäsenluku  yhtä  aikaa  oli  350, 
eikä  "Totuuden  Etsiä" -seurassa  vähempi.    Taloudelli- 

sesti  meni  seura  eteenpäin  joskin  henkisesti  vaivasi  köy- 
hyys. Taloudellista  hyvinvointia  todistaa  velatoin 
kaksikerroksinen  talo,  sekä  laskut  avustusten  ja  hau- 
tauskustannusten  suorituksista.  Nykyisin  voidaan  Ta- 
pio r.-seuran  omaisuus  arvioida $6,000 — 7,000.  Henkistä 
köyhyyttä  todistaa  taas  monet  yritykset  perustaa  pu- 
huja-, voimistelu-  ja  lauluseuroja,  jotka  kuitenkin  ovat 
kapaloonsa  siinä  kuolleet.  "Tapio"-searan  turvissa 
vielä  tänäkin  päivänä  työskentelee  lainakirjasto  sisäl- 
täen noin  600 — 700  nidosta.  Kirjasto  on  kuitenkin  n. 
s.  kansan  kirjasto  "Tapio''-seuran  perään  katsannon 
alla. 

"Tapio''-seura  on  tahtonut  tunnussananaan  käyt- 
tää "vapaamielisyys"-sanaa,  mutta  on  käytännössä 
siitä  saanut  karvaita  kokemuksia. 

N.  k.  sosialistit  on  raittiutta  keppihevosenaan  käyt- 
täen tunkeutuneet  "Tapio"-seuran  yhteyteen  tarkotuk- 
sella  anastaa  seuran  omaisuutta.  Onpa  viime  aikoina 
80-henkilö  lukuinen  seuraan  pyrkiä  joukkokin  oltu  pa- 
koitettu  palauttamaan  takaisin,  syystä,  että  se  oli  va- 
rustettu anastusta  varten  seuran  omaisuuteen  nähden. 
Nykyisin  on  kuitenkin  sosialistein  toiminta  käynyt  r.- 
seuralle  vaarattomammaksi  siltä  kannalta,  että  he  avo- 
mielisesti tunnustavat  taistelevansa  r.-seuroja  vastaan 
ja  kieltävät  kansallishengen  kasvattamisen  tarpeelli- 
suuden. 

♦  Sosialistimme  on  kuitenkin  saaneet  sen  aikaan 
Hibbingissä  että  nämä  kaksi  seuraa  on  alkaneet  tunte- 
maan itsensä  sisariksi  ja  että  heidän  on  toimittava  rin- 
nakkain käsikädessä.  Tästä  on  ollut  se  seurauksena, 
että  r.-seurat  on  perustaneet  n.  k.  yhteistoiminnan  kes- 

kuuteensa.  Ainoastaan  taloudellisesti  ollaan  enää 
erossa. 

Suuremmissa  yhteenliittymishommissa  on  "Ta- 
pio" r.-seura  ollut  viime  aikoina  mukana,  kuten  M.  ja 
P,  V.  r.-liiton  perustamishommassa,  johon  se  kuuluu. 
Myöskin  oli  "Tapio"  r.-seura  edustettuna  De  Kalbin 
rauhan  kokouksessa. 

Jäsenistö  vaihtuu,  olosuhteet  vaihtelee,  mutta  aate 
säilyy  jos  se  on  pyhää  ja  jaloa.  Niinpä  "Tapio"  r.- 
seurassakin  on  tuskin  kymmentä  jäsentä,  jotka  on  siinä 
olleet  sen  perustamis-ajoista  asti,  mutta  aate  on  kuiten- 
kin sama,  ja  jos  mitään  on  sen  eteenpäin  kulku  var- 
mempaa ja  vakavampaa  kun  ennen. 

Hibbing,  Minn.,  4 — 4 — 08. 

"Tapio"  r.-seuran  määräämänä 

K.  Saari.  K.  Järvi.  J.  Alanen. 

komitea. 

Kyntäjä  Its.  historia,  Painesdale,  Mich. 

Seura  perustettiin  lokakuun  28  p.  1900.  Perusta- 
jina olivat  Henry  Haapapuro  ja  J.  H.  Jasberg  Han- 
cockista.  Seura  on  laillistettu  Michiganin  valtion  laissa 
kuuluvana  S.  K.-R.-Veljeysseuraan.  Seura  erosi  Vel- 
jeysseurasta  lokakuun  12  p.  1902.  Seura  on  olemassa 
olonsa  ajalla  rakentanut  kaksi  kokoushuonetta  edelli- 
nen maksoi  $1,400  ja  jälkimäinen  $6,500.  Nykyään 
on  seuralla  velkaa  $1,200  ja  omaisuutta  on  noin  $6,000 
paikoille.  Jäsenluku  on  maaliskuun  raportin  mukaan 
90  maksaneita  ja  40  paikoille  rästinä.  Seura  valitsi 
edustajan  De  Kalbin  sovintokonventioniin  toivolla 
tehdä  kaikki  raittiusseurat  yhdeksi,  edustajana  oli  J. 
Bogren.  Seura  maksaa  joka  kuoleman  jälkeen  hau- 
taus-apua 50  dollaria.  Seura  laillistettiin  itsenäiseksi 
v.  1903. 

Sananen  Suomi-Opiston  oppilaitten  raittius- 
seuran  perustamisesta  ja  sen  toiminnasta. 

Jo  useita  vuosia  ovat  Suomi-Opiston  oppilaat  kes- 
kuudessaan kuiskailleet,  että  olisi  tarpeellista  perustaa 
raittiusseura  oppilaitten  keskuuteen  opistolla.  Jota 
enempi  asiasta  keskusteltiin,  sen  tärkeämmäksi  se  kävi. 
Asian  tärkeyttä  oppilaissa  kasvatti  sekin  seikka,  että 
ja  opistolle  tullessaan  he  kuuluivat  ehkäpä  ainakin  suu- 
rin osa  johonkin  raittiusseuraan.  Näin  ollen  he  olivat 
tottuneet  itsekukin  jotakin  toimimaan  asian  hyväksi. 
Joku  voisi  ehkä  sanoa :  onhan  Hancockissa  Pohjantähti 
raittiusseura,  eikö  voisi  siihen  kuulua,  ja  siinä  oltiinkin 
jäsenenä  ennen  ja  vieläkin  osa  kuuluu  siihen.  Mutta 
sittekin  puuttui  jotakin  ja  mitähän  se  sitten  oli  ?  Kou- 
luolot estävät  oppilaan  uhraamasta  aikaansa  muualle, 
eli  muihin  toimiin.  En  tarkoita  tällä  sitä,  että  koulussa 
kiellettäisiin  ottamasta  osaa  raittiustyöhön.     Ei,  päin- 

vastoin  kehotetaan,  mutta  kielto  seuraa  itsestään  jo- 
kaista läksyä,  jonka  oppilas  koulussa  saa,  sillä  se  täytyy 
olla  valmis  määrälleen.  Yllä  oleva  syy  vaikeuttaa  op- 
pilasta ottamaan  osaa  raittiustyöhön,  varsinkin  jos  se 
kohdistuu  vähänkin  ulos  koulun  huoneustosta.  Poh- 
jantähti raittiusseuran  jäsenet  ovat  melkein  aina  pitä- 
neet hauskimmat  illan-viettonsa,  joko  lauvantai  tahi 
pyhä-iltoina.  Jos  oppilaat  eivät  mihinkään  muuhun 
olisi  voineet  ottaa  osaa,  niin  he  kuitenkin  näihin  ovat 
koittaneet  päästä.  Mutta  vaikeutta  sekin  on  tuottanut. 
Opiston  säännöissä  määrätään  ovet  suljettaviksi  kello 
lo  illalla  ilman  mitään  poikkeusta.  Tästä  on  oppilaalle 
se  seuraus,  että  hänen  täytyy  lähteä  pois  juuri  silloin, 
kun  muut  alkavat  juhlimaan.  Tämä  seikka  on  anta- 
nut aihetta  perustamaan  raittiusseuran  opiston  oppi- 
laitten keskuudessa.  Lokakuun  20  p.  1906  kokoonnut- 
tiin opiston  juhlasaliin,  jossa  lyhyen  aikaa  keskustel- 
tiin vilkkaasti.  Lopputulos  oli  se,  että  raittiusseura  pe- 
rustettiin, jolle  ensin  annettiin  nimi:  "Suomi-Opiston 
raittius-osasto".  Mutta  kun  säännöt  laadittiin  ja  an- 
nettiin opiston  johtokunnan  hyväksyttäväksi,  niin  he 
katsoivat  sopivaksi  tehdä  pienen  muutoksen  nimessä, 
joka  nyt  on  "Suomi-Opiston  oppilaitten  raittiusseura". 
Tätä  nimeä  olemme  siitä  asti  käyttäneet.  Sääntöjä  laa- 
dittaissa  päätettiin  yksimielisesti,  että  emme  vaadi  jä- 
seniltämme seremonillista  raittiuslupausta.  Ensiksi 
siitä  syystä,  että  oppilaat  jo  opistolle  tullessaan  kuulu- 
vat, ehkäpä  ainakin  enin  osa,  jäsenenä  johonkin  rait- 
tiusseuraan  ja  luonnollisesti  ovat  tehneet  lupauksen. 
Toiseksi  siitäkin  syystä,  että  niin  pian  kun  oppilas  kir- 
jotetaan  opiston  kirjoihin  ja  hän  alkaa  koulunsa,  on 
hänen  velvollisuutensa  välttää  väkeviä  juomia.     Näin 

ollen  tulee  vaan  jäsentemme  valvoa  sitä,  että  noudate- 
taan opiston  sääntöjä.  Jos  jäsen  rikkoo  säännöt  käyt- 
tämällä väkijuomia  ja  se  saadaan  varmasti  todistetuksi, 
niin  hänen  täytyy  ensiksi  tunnustaa  ja  pyytää  anteeksi 
opettajakunnalta  ja  sen  jälkeen  seuran  jäseniltä  julki- 
sella paikalla.  Kokouksia  olemme  pitäneet  joka  toi- 
nen viikko.  Osanotto  niihin  on  ollut  jotensakin  vilkas, 
kuten  sopii  arvatakin,  kun  jäsenet  kaikki  asuvat  sa- 
massa talossa,  missä  kokouksetkin  pidetään.  Sopii 
vieläkin  sivumennen  mainita,  vaikka  siitä  on  jo  ennen 
puhuttu,  että  Veljeysseuran  johtokunta  on  meille  lah- 
joittanut opetusvälineitä.  Olemme  myöskin  hankkineet 
jonkunverran  raittiuskirjallisuutta.  Opetusvälineet  ei- 
vät vielä  oikein  vastaa  meillä  tarkoitustaan,  syystä  että 
oppilailla  ei  ole  aikaa  niitä  käyttää.  Oppilaan  aika 
menee  tarkoin  läksyjen  valmistukseen.  Jos  onkin  jos- 
kus vähäsen  vapaata  aikaa  niin  tekisi  mieli  silloin  ot- 
taa lepoa,  eli  istua  alas  kuuntelemaan  vakituisen  opet- 
tajan esitelmää  välineitten  avulla.  Toivomme  pääse- 
vämme vielä  niinkin  pitkälle,  että  saamme  raittius-ope- 
tusta mieheltä,  joka  ei  ole  itse  koululäksyjen  rasittama. 
Silloin  vasta  välineet  vastaavat  tarkotuksensa.  Pientä 
alkua  se  vielä  on  meidänkin  hommamme,  mutta  luon- 
nollista on,  että  alussa  täytyy  vaikeuksia  kokea,  alkoipa 
minkä  homman  hyvänsä. 

Suomi-Opistolla  huhtikuun  lo  p.  1908. 

M.  Pesonen. 

Ilta-mietteitä. 

(Kirjoitettu  S.  K.-R.-Veljeysseuran  kalenteria  varten  v.  1908.) 

On  ilta,  ihana  syyskuun  ilta.  Yli  ihanteellisten 
maisemain,  yli  runollisten  vesien  kaareutuu  ylhäällä, 
pääni  päällä  mustan  sininen  taivas,  ja  taivaan  loppu- 
mattomassa avaruudessa  kimaltelee  yön  tähtösten  suun- 
naton paljous.  Muutamain  tähtien  valo  on  kirkkaasti 
kimaltelevaa,  jotavastoin  toiset  näyttävät  himmeiltä, 
puoleksi  sammuneilta,  aivan  kun  vaipuisivat  epätoivoon 
nähdessään  ympärillään  toisia  kirkkaampia,  joitten 
valo  vetää  puoleensa  suuremman  huomion.  Tähtiä  kat- 
sellessa ajattelen  niitä  lukemattomia  toisia  maailmoita, 
joita  tämä  ääretön  avaruus  mahdollisesti  sisältää,  nii- 
den asujanten  taistoja,  kokemuksia  ja  sivistys  määrää. 
Kun  mieli  on  masentuneena  ja  ajatukset  harhailevat, 
niin  silloin  haluaisin  muuttaa  toisiin  maailmoihin, 
joissa    ihmismielet    otaksuttfivasti  taipuvat  keskenään 

suurempaan  sopusointuun  eikä  taistelu  elämisen  hy- 
väksi vaadi  niin  suuria  ponnistuksia  kuin  täällä. 

Ympärilläni  on  väsähtynyt  kaupunki  kohta  vaipu- 
massa yön  virkistävään  uneen.  Kohta  yötunnit  alka- 
vat; vielä  on  kumminkin  kaduilla  jälellä  osa  päivän 
vilkkaasta  liikkeestä.  Raitiovaunut  liikkuvat  edestaka- 
sin  ja  enimmällä  osalla  yleisöä  näyttää  olevan  johon- 
kin mentävää.  Vaan  hiljaa.  —  Tuolta  kuuluu  kellojen 
ääni  tornista.  —  Menemmekö  sinnepäin  ?  Emme  huoli. 
Kerrankin  eläissämme,  ainoastaan  tämän  kerran,  py- 
sähtykäämme yksitoikkoisista  toimistamme  ja  luokaam- 
me pikainen  silmäys  elämään  ja  niihin  muutoksiin, 
joita  ympärillämme  tapahtuu. 

Olemme  melkein  kaupungin  keskustassa.  Edes- 
sämme on  joukko  puolipäihtyneitä,  jotka  sulkevat  ka- 
tukäytävän juuri  kun  joukko  naisia  aikoo  mennä  ohitse. 
Olemmekin  aivan  kapakan  vieressä.  Ovesta  menee 
sisään  väkeä  ja  tulee  ulos  toisia,  joitten  ulkomuodosta 
näkyy,  että  tuo  ruumiin  tärkeä  osa  hermosto,  on  vahin- 
goittunut, toisilla  enemmän  ja  toisilla  vähemmän  päih- 
dyttäväin juomain  nauttimisella.  Näky  sisäpuolia  on 
sama  kun  yleensä  muuallakin  samallaisissa  paikoissa: 
Useita  juojia;  siellä  ja  täällä  seinustalla  torkkuu  tuo- 
leillaan toisia  olentoja.  Puku  on  epähieno  ja  louk- 
kaava. Paljon  mahdollista  etteivät  he  sitä  itse  huo- 
maa ;  tottumus  kai  sen  tekee.  Ja  milläpä  ne  vaatteet 
ostetaankaan,  kun  työpaikka  jätettäessä  heti  otetaan 
yksi  lasi,  ensimäistä  seuraa  toinen  ja  niin  aina  eteen- 
päin. Tunnettuahan  on  ,että  niin  kauan  kun  ei  ensim- 
mäistä lasia  ota  on  vielä  oman  itsensä  herra,  vaan  sen 
otettua  vievät  päihdyttävät  juomat  meitä  minne  ei  itse 
haluaisikaan.       Lukuun    ottamatta   äsken   mainittuja, 

näemme  huoneessa  vielä  toisia,  nuoria  alottelevia.  Näin 
että  muutamat  heistä  puolittain  inhoovat  sitä  ympä- 
ristöä, johon  ovat  tulleet.  Vaan  odota;  ajat  muuttu- 
vat. Välttääkseen  toveriensa  pilaa  tarttuvat  nuoret  la- 
seihinsa,  juovat  ja  silloin:  —  hyvästi  maailma  hienoine 
käytöstapoinesi,  hyvästi  ihmis-ystävällisyys  kauneim- 
pine  kukkinesi.  Täten  jatkuessa  kadottaa  maailma 
suuren  osan  nuorista  taimistaan,  äidit  vanhuutensa  tur- 
vista, yhteiskunta  rehellisistä  kansalaisistaan  ja  me 
muut  jäämme  osaksi  säälien,  osaksi  halveksuen  katso- 
maan tätä  ihmis-elämän  surullista  näytelmää.  Ja  vaan 
harvat  meistä  ojentavat  auttavaa  kättänsä. 

Tunnen  yhden  suomalaisen,  joka  usein  on  päihty- 
neenä. Tavallisesti  niitä  saattaa  olla  useampiakin. 
Näin  hänen  kerran  häiritsevän  pelastus-armeijan  ko- 
kouksia kadulla.  Katselin  ja  ajattelin  mitä  tehdä,  kun- 
nes eräs  ei  suomalainen,  nouti  poliisin,  joka  vei  päih- 
tyneen pois.  Punastuin  häpeästä.  Miksi  en  itse  saat- 
tanut tuota  tehdä?  Muuten  tuo  henkilö,  mieheksi  en 
häntä  tahdo  kutsua,  on  hyvin  tuttu  kaupungin  put- 
kassa. Vaan  miten  parantaa  tämänlaatuista  asiaa? 
Kun  kansalaisemme  on  niin  alentunut,  että  parhaalla 
puheellakaan  ei  saa  häpeämään  käytöstään.  Ainoa, 
joka  kuuluu  tepsivän,  on  selkäsauna. 

Olen  erään  paikkakunnalla  hyvin  tunnetun  sairas- 
apuyhdistyksen  toimivia  henkilöitä.  Monen  muun 
ohella  tulen  toisinaan  käymään  salongeissakin.  Ei  ole 
niinkään  helppo  asia  neuvoa  tuttavaa,  jolle  nähtävästi 
tulisi  jotakin  puhua.  Helppoa  on  langeta,  vaan  monta 
kertaa  vaikeampaa  nousta. 

Oli  aika,  jolloin  pidin  itseni  siksi  vahvana,  että 
minkäänlainen  seurapiiri  ei  voisi  järkyttää  sitä  mielen 

vakaumusta,  joka  minuun  oli  kerran  juurtunut.  Olen 
pienestä  asti  kammonut  päihdyttäviä  juomia.  Kielsin, 
kun  tuttavat  niitä  minulle  tar joivat.  Tästä  sain  osak- 
seni vaan  ylenkatsetta.  He  pitivät  minua  henkilönä, 
jolla  on  aikuisen  koko,  mutta  lapsen  mieli.  Kun  sitte 
tulin  avaraan  maailmaan,  jossa  monilla  asioilla  on  la- 
veat rajansa,  niin  huomasin,  että  yleiset  paheet  veti 
minua  vastustamattomalla  voimalla  luokseen.  Heti 
tähän  maahan  saavuttua,  tarjottiin  minulle  "lasi  maan 
kaljaa".  Kieltäydyin.  —  He  lupasivat  näyttää  minulle 
kaupungin  huvipaikat.  En  suostunut  tähänkään.  Pu- 
huja suuttui.  Kelle?  Tietysti  itselleen.  Kuka  pakoitti 
häntä  houkuttelemaan  minua  pahuuteen. 

Kului  sitte  joitakin  vuosia,  jona  aikana  uudet  olo- 
suhteet tekivät  tehtäväänsä  minussa.  Tulin  sellaisten 
joukkoon,  jotka  itse  nauttivat  ja  samalla  puhuivat  ka- 
pakkain  oloista  kuten  jokapäiväisistä  asioista.  Vähi- 
tellen totuin  tähän  ja  ennen  kun  huomasinkaan  olin 
ottanut  muutaman  lasin.  Näytelmä  uudistui.  Onneksi 
tuli  tästä  loppu  ilman  suurempia  vahinkoja  ja  nyt  olen 
taas  raitis  ja  aion  senlaisena  edelleen  jatkaa.  Jotakin 
olen  toki  oppinut.  Nyt  uskon  varmasti,  että  se  on  seura 
joka  pahentaa.  Vakavasti  varoitan  ketään  ottmasta 
ensimmäistä  lasia,  sillä  siitä  se  alkaa. 

Hyvin  usein  kohtaa  silmä  Suomesta  tulioita.  Jo 
ensi-iltana  näytetään  heille  kaupungin  merkillisyydet. 
Se  on  seura  joka  pahentaa.  Huono  seura  vie  heitä 
alas  ja  yhä  alaspäin.  Vaan  kuka  voi  korjata  kaiken 
tämän.  Minä  näen  monta  viettelijää  vaan  harvoja  aut- 
tajia. Raittiusseurojen  jäsenet  maan  eri  kulmilla  tah- 
tovat väsyä  ja  nääntyä  epätoivoon,  nähdessään  työnsä 
hedelmät  mitättömiin  raukeevan.    Nouskoon  innostuk- 

sen  pyhä  tuli  sekä  puhaltakoon  kukkien  ja  surujen  le- 
mua tuoksuvan  kevät  tuulosen  lailla  yli  maan,  valtame- 
restä toiseen,  herättäen  nukkuvan  kansan,  jotta  uusi 
polvi  sen  kirkkaassa  valossa  uutta  elämää  alkaisi. 

Vaan  lopettakaamme  jo  illallinen  kulkumme  kau- 
pungilla. Yö  lähestyy  ja  väsynyt  kaupunki  vaipuu 
unen  helmaan.  Kuu  nousee  kukkulan  takaa  hopeisella 
valollaan  valaisemaan  ihanteellisia  maisemia,  uinuvaa 
kaupunkia,  virtaavaa  jokea  ja  etäistä  " Tyyntä-valta- 
merta".  On  aivan  kun  kuun  säteet  putoaisivat  jokeen, 
niin  kirkkaana  päilyvät  aaltojen  harjut,  mutta  aalto- 
jen lomissa  on  sysimusta  yö.  Tuntuu  kun  yön  peikot 
siellä  näyttelisivät  varjojaan  pelotukseksi  öisille  mat- 
kailijoille, ja  yli  koko  luonnon  käy  syksyn  kuolemaa  en- 
nustava tuulahdus  kolkkona,  hiljaisena  ja  kylmänä  kun 
hengähdys  lumivuorten  harjuilta  tai  iäisyyden  ovelta. 
On  syksyn  ihanteellinen,  runollinen  yö. 

Aberdeen,  Wash.,  lokakuulla  1907. 

